Tilbage til indhold

# Brug af guiden Wi-Fi Protected Setup* til konfiguration og styring af et netværk

Guiden Wi-Fi Protected Setup* gør det nemt for dig at konfigurere et nyt netværk og tilføje enheder til det. Wi-Fi Protected Setup* forenkler opsætningsprocessen og hjælper samtidig med at sikre, at netværket konfigureres sikkert. Med Wi-Fi Protected Setup* kan du nemt udføre følgende opgaver:

- Som deltager: Hent sikkerhedsindstillinger, og konfigurer din computer/enhed til at oprette forbindelse til et eksisterende netværk
- Som registrator: Konfigurer sikkerhedsindstillinger for et netværks adgangspunkt, og/eller tilføj en anden computer/enhed til netværket
- Manuelt: Brug ikke Wi-Fi Protected Setup. Du bliver bedt om manuelt at indtaste sikkerhedsindstillinger for netværket.

Følgende vejledninger sætter dig også i stand til at tilføje endnu en enhed til et eksisterende netværk som registrator:

- Kun på registratoren. Tilføj endnu en computer/enhed til netværket

### Sådan får du adgang til guiden Wi-Fi Protected Setup*

Der er to måde, du kan få adgang til Guiden Wi-Fi Protected Setup*:

- Klik på advarselsmeddelelsen, der vises, når der registreres et netværk med Wi-Fi Protected Setup-funktionalitet:
  Enheder med Wi-Fi Protected Setup-funktionalitet er inden for din computers rækkevidde. Klik for at oprette forbindelse.

- Klik på WiFi-netværkslisten i hovedvinduet til Intel® PROSet/Wireless WiFi-tilslutnigsværktøj.

De følgende udtryk anvendes i denne diskussion.

- Adgangspunkt: En enhed, der forbinder trådløse enheder til et netværk. Adgangspunktet er konfigureret med det nødvendige netværksnavn (SSID) og sikkerhedslegitimationsoplysninger.
- Deltager: En enhed, som søger efter et adgangspunkt eller et trådløst netværk, men som ikke har adgangskoden eller nøglen adgangspunktet eller netværket. Når først computeren har fået en gyldig adgangskode eller nøgle, bliver den medlem af det trådløse netværk. WiFi tilslutningsværktøjet kan konfigureres til at fungere som en deltager for et understøttet adgangspunkt.
- Registrator: En registrator er en enhed (normalt en computer), der tillader andre enheder (normalt computere) at oprette forbindelse til det trådløse netværk. WiFi-tilslutningsværktøjet kan konfigureres til at fungere som en registrator for understøttede adgangspunkter. Registratoren overfører automatisk sikkert adgangspunktnøglen eller adgangskoden.

Et nyt trådløst netværk oprettes ved konfiguration af adgangspunktet, tilslutning af de ønskede computere, der er udstyret med WiFi adaptere og eventuelt tilslutning af eksternt netværk (dvs. Internettet, normalt ved tilslutning af adgangspunktet til et DSL-, kabelmodem eller tilsvarende).

### Som deltager: Hent sikkerhedsindstillinger, og konfigurer din computer/enhed til at oprette forbindelse til et eksisterende netværk

Følgende trin bruger Guiden Wi-Fi Protected Setup* til at oprette forbindelse for en deltager til et eksisterende netværk. Dette forudsætter, at registratorens computer kører Intel® PROSet/Wireless WiFi-tilslutningsværktøjet.

BEMÆRK: Hvis du vil opnå overførselshastigheder, der er større end 54 Mbps, på 802.11n-tilslutninger, skal du vælge WPA2-AES. Ingen sikkerhed (Ingen) kan vælges for at gøre netværksopsætning og fejlfinding mulig.

1. For den computer, der skal have forbindelse til netværket, fortæller en meddelelse, at et eller flere adgangspunkter med Wi-Fi Protected Setup er inden for din trådløse computers rækkevidde. Klik på denne meddelelse. (Eller du kan vælge netværket på listen med WiFi netværk i hovedvinduet i WiFi tilslutningsværktøjet).
2. Startsiden for Guiden WiFi Protected Setup* åbnes. Her vælges Som deltager: Hent sikkerhedsindstillinger, og konfigurer din computer/enhed til at oprette forbindelse til et eksisterende netværk.
3. Brug listen Tilgængelige netværk til at vælge det netværk, du ønsker at oprette forbindelse til (i dette eksempel MyWPS). Klik derefter på Næste.
4. Vinduet Discovery åbnes. Den deltager, du ønsker at tilslutte til netværket, opdager registratoren for netværket. Under forudsætning af, at Discovery-processen lykkes, vises navnet på registratoren eller adgangspunktet.
5. Det næste vindue viser enheds-adgangskoden (deltageradgangskode). Den adgangskode, der vises på deltageren, er en entydig, tilfældig genereret, midlertidig adgangskode for deltageren. Denne adgangskode anvendes til at anmode om tilladelse til at oprette forbindelse til netværksadgangspunktet. (Den adgangskode, der vises nedenfor, er kun et eksempel).
6. Ved registratoren eller adgangspunktet indtaster du adgangskoden, som du får af deltageren. Klik derefter på Næste.

BEMÆRK: Denne proces forudsætter, at registratoren kører WiFi tilslutningsværktøjet. Processen og det viste vindue på registratoren kan være anderledes for software fra andre leverandører. Nogle adgangspunkter kan have en indbygget registrator.

7. Det næste vindue viser profilen for dette netværk. Den valgte profil sendes til deltageren, så den har adgang til netværket. Der vises kun understøttede profiler. Understøttede profiler er dem, der er baseret på WPA-PSK, WPA2-PSK og åben (ingen) sikkerhed. Vælg profilen, og klik på Næste for at fuldføre tilmeldingsprocessen.
8. Det sidste vindue viser, at deltagerens tilmelding hos registratoren er fuldført. Klik på Udfør.
9. Klik på Næste på deltageren. På deltageren får du besked på, at du er Tilsluttet til <navn på trådløst netværk>. Klik på Udfør.

### Som registrator: Konfigurer sikkerhedsindstillinger for et netværks adgangspunkt, og/eller tilføj en anden computer/enhed til netværket

Følgende trin bruger Guiden Wi-Fi Protected Setup* til at konfigurere denne computer som en registrator for et sikkert netværk eller adgangspunkt. Udfør disse trin, hvis du opretter et nyt netværk.

1. Find enhedens adgangskode til adgangspunktet. Dette er indstillet af producenten af adgangspunktet. Adgangskoden findes ofte på en mærkat i bunden af enheden.
2. Tænd adgangspunktet til netværket.
3. Slå WiFi tilslutningsværktøjet til på den computer, hvor du ønsker at blive oprettet som registrator.
4. Den næste meddelelse fortæller dig, at en eller flere kompatible enheder befinder sig inden for din computers rækkevidde. Klik på denne meddelelse. (Eller du kan vælge netværket på listen med WiFi netværk i hovedvinduet i WiFi tilslutningsværktøjet).
5. Startsiden for Guiden WiFi Protected Setup* åbnes. Her vælges Som registrator: Konfigurer sikkerhedsindstillinger for et netværks adgangspunkt, og/eller tilføj en anden computer/enhed til netværket.
6. Brug det næste vindue på listen Tilgængelige netværk til at vælge det netværk, du ønsker at oprette forbindelse til. Listen over netværk afhænger af, hvad der er registreret. Klik på Næste.
7. Indtast nu på det næste vindue den enhedsejer-adgangskode, du har hentet på adgangspunktet i trin 1. Klik på Næste for at fortsætte.
8. Det næste vindue viser Netværksnavn, Sikkerhedstype og Adgangskode. Hvis adgangspunktet allerede er konfigureret, er det nedtonet. Fortsæt til trin 10. Hvis adgangspunktet ikke er konfigureret (felterne er ikke nedtonede), skal du fortsætte til trin 11.
9. Efter nogle få sekunder vises følgende meddelelse:
   Adgangspunktet er allerede konfigureret. Ønsker du at konfigurere det igen?
   Hvis du ikke ønsker at konfigurere adgangspunktet igen, skal du vælge Nej. Softwaren tilmelder sig netværket, foretage tilslutningen og opretter en profil. Herefter afsluttes, og denne procedure er udført. Hvis du ønsker at konfigurere adgangspunktet igen, skal du vælge Ja.
10. Det næste vindue vises. Det første felt viser navnet på adgangspunktet. Dette er som standard Netværksnavn (SSID). I dette eksempel har vi nulstillet det til MyWPS. Du kan kalde det, hvad du har lyst til.
11. Vælg den ønskede sikkerhedstype i feltet Sikkerhedstype.

- WPA* Personlig kræver manuel konfiguration af en foruddelt nøgle (PSK) på adgangspunkt og klienter. Denne PSK godkender en adgangskode eller identificeringskode, på både klientstationen og adgangspunktet. En godkendelsesserver er ikke nødvendig.
- WPA2* er anden generation af WPA-sikkerhed, der giver koncernbrugere og forbrugere af trådløse netværk et højt niveau af sikkerhed for, at kun autoriserede brugere har adgang til WiFi netværk. Her har vi valgt WPA2 Personlig sikkerhed. Du kan bruge Intel® PROSet/Wireless WiFi tilslutningsværktøjsprofiler til at hente WiFi netværksnavnet (SSID) og WPA2-Personlig adgangssætningen til brug for en ældre enhed.

12. Det tredje felt er Adgangskode (nøgle). Den viste adgangskode er tilfældigt genereret eller præ-konfigureret, men du kan ændre den, som du ønsker. Du bør imidlertid anvende en solid nøgle til forbedret sikkerhed. Den skal bestå af mellem 8 og 63 tegn. Når du er færdig med dette trin, skal du klikke på Næste.

De følgende vinduer viser konfigurationen af adgangspunktet og registratoren.

13. Når adgangspunktet modtager enhedsejer-adgangskoden, får du besked på, at du er Tilsluttet til <navn på trådløst netværk>. Klik på Udfør. Denne proces fuldfører konfigurationen af adgangspunktet og registratoren.
14. Hvis du ønsker at gemme disse indstillinger i en profil til fremtidig brug for en ældre klient, skal du klikke på Gem trådløse indstillinger. Profilindstillingerne gemmes i en tekstfil (txt) på din lokale harddisk. Filen gemmes som standard på dit lokale C:\ drev. Accepter standardplaceringen, eller klik på Gennemse for at vælge en anden placering på computeren.

Derefter kan du tilslutte en deltager (computer) til netværket. Du kan gøre dette ved at udføre proceduren Som deltager: Hent sikkerhedsindstillinger, og konfigurer din computer/enhed til at oprette forbindelse til et eksisterende netværk. Eller, hvis du kun vil arbejde på netværkets registrator, skal du udføre proceduren På registratoren. Tilføj endnu en computer til netværket.

### På registratoren. Tilføj endnu en computer til netværket

Følgende trin bruger Guiden Wi-Fi Protected Setup*, der kører på registratoren, til at oprette forbindelse fra en anden computer (en deltager) til et eksisterende netværk. Denne procedure udføres kun på registratoren.

BEMÆRK: Denne proces forudsætter, at registratoren kører WiFi tilslutningsværktøjet. Processen og det viste vindue på registratoren kan være anderledes for software fra andre leverandører.

1. Hent enheds-adgangskoden til den deltagende computer, du ønsker at tilføje til netværket.
2. På registratoren højreklikkes på ikonet for WiFi-tilslutningsværktøjet på proceslinjen, og så vælges Tilføj en ny enhed.
3. På registratoren udføres trin 6 til 9 af proceduren Tilslut en deltager til et netværk eller adgangspunkt.

Tilbage til toppen

Tilbage til indhold

Varemærker og ansvarsfralæggelser