Tilbage til indhold

# Slå WiFi radio til eller fra

Du kan slå WiFi radioen til eller fra ved at bruge en af følgende metoder:

- Den ekstra hardware-radioknap på computeren
- Intel® PROSet/Wireless WiFi tilslutningsværktøj
- Microsoft Windows

> BEMÆRK: Hvis din computer er tændt, overfører radioen hele tiden signaler. Brug følgende metoder, hvis du skal slukke radioen og bruge din laptop uden at udsende radiosignaler.

### Brug den ekstra computerradios tænd/sluk-kontakt

Hvis din computer har en hardware-radioknap, kan du bruge den til hurtigt at tænde og slukke for radioen. Se computerproducentens dokumentation, hvis du vil have yderligere oplysninger om denne omskifter. Status for hardware-radioen (tændt eller slukket) kan ses i WiFi-tilslutningsværktøjets hovedvindue på Proceslinjen. Bemærk, at hvis du har slået WiFi-radioen fra med hardware-radioknappen, skal du slå radioen til igen med knappen inden WiFi-radioen kan fungere.

### Brug Intel® PROSet/Wireless WiFi tilslutningsværktøjet

Du kan slå WiFi-radioen fra og til fra Intel® PROSet/Wireless WiFi tilslutningsværktøjets hovedvindue. Statusikonet i hovedvinduet viser radioens aktuelle tilstand. Fra hovedvinduet skal du klikke på WiFi Til eller WiFi Fra for at slå radioen til eller fra.

### Slå radioen til eller fra med proceslinjeikonet

Højreklik på Proceslinjeikonet og vælg WiFi Til eller WiFi Fra.

### Brug Windows til at slå radioen til eller fra

Du kan slå WiFi-radioen til og fra via Windows.

> BEMÆRK: Hvis du deaktiverede radioen fra Microsoft Windows, skal du også bruge Microsoft Windows til at aktivere radioen igen. Du kan ikke bruge en hardware-kontakt eller WiFi tilslutningsværktøjet til aktivering af radioen, når du har deaktiveret den i Windows.

#### Windows* XP

1. Klik, i menuen Start, på Tilslut til. Højreklik på Trådløs netværksforbindelse, og vælg Deaktiver.
2. Eller, hvis du her mere end en trådløs adapter, klik på Tilslut til > Vis tilslutninger i menuen Start. Højreklik på den ønskede adapter, og vælg Deaktiver.

Du kan bruge den samme metode til at slå radioen til igen.

Tilbage til toppen

Tilbage til indhold

Varemærker og ansvarsfralæggelser