Tilbake til innhold

# Bruke Wi-Fi-Protected Setup*-veiviser til å konfigurere og administrere et nettverk

Veiviser for Wi-Fi Protected Setup* lar deg enkelt konfigurere et nytt nettverk og legge til enheter i det. Wi-Fi-Protected Setup* forenkler konfigurasjonsprosessen og hjelper samtidig med å sikre at nettverket er sikkert konfigurert. Wi-Fi Protected Setup* lar deg enkelt utføre følgende oppgaver:

- Som enrollee: Hent sikkerhetsinnstillingene, og konfigurer datamaskinen/enheten til å koble til et eksisterende nettverk
- Som registrardatamaskin: Konfigurer sikkerhetsinnstillingene for tilgangspunktet til et nettverk, og/eller legg til en annen datamaskin/enhet i nettverket
- Manuell: Ikke bruk Wi-Fi Protected Setup*. Du vil bli spurt om å oppgi sikkerhetsinnstillingene for nettverket manuelt.

Følgende instruksjoner lar deg også legge til en annen enhet i et eksisterende nettverk, på registraren:

- Legg til en annen datamaskin i nettverket bare på registraren

### Hvordan få tilgang til Wi-Fi Protected Setup*-veiviser

Det er to måter å få tilgang til Veiviser for Wi-Fi Protected Setup*:

- Klikk varselet som vises når et nettverk med Wi-Fi Protected Setup-kapasitet blir oppdaget:
  Enheter med Wi-Fi-beskyttet oppsett-kapasitet er innen rekkevidde for datamaskinen din. Klikk for å koble til.

- Klikk på WiFi-nettverkslisten i hovedvinduet for Intel® PROSet/Wireless WiFi-tilkoblingsverktøy.

De følgene begrepene brukes i denne drøftelsen.

- Tilgangspunkt: En enhet som kobler trådløse enheter til et nettverk. Tilgangspunktet er konfigurert med det nødvendige nettverksnavnet (SSID) og sikkerhetslegitimasjonsbeskrivelser.
- Enrollee: En enhet som prøver å slutte seg til et tilgangspunkt eller trådløst nettverk , men som ikke har passordet eller nøkkelen til tilgangspunktet eller nettverket. Straks datamaskinen får det/den gyldige passordet eller nøkkelen, blir den et medlem av trådløsnettverket. WiFi-tilkoblingsverktøyet kan konfigureres til å operere som en enrollee for tilgangspunkter som støttes.
- Registrar: En registrar er en enhet (normalt en datamaskin) som gjør det mulig for andre enheter (vanligvis datamaskiner) å slutte seg til det trådløse nettverket. WiFi-tilkoblingsverktøyet kan konfigureres til å operere som en registrar for tilgangspunkter som støttes. Registraren overfører tilgangspunktet eller passordet automatisk og på sikker måte.

Et nytt trådløsnettverk opprettes ved å konfigurere tilgangspunktet, koble til de ønskede datamaskinene som er utstyrt med WiFi-kort og eventuelt knytte til eksterne nettverkstilkoblinger (f.eks. Internett, normalt ved å koble tilgangspunktet til et DSL- eller et kabelmodem eller tilsvarende).

### Som enrollee: Hent sikkerhetsinnstillingene, og konfigurer datamaskinen/enheten til å koble til et eksisterende nettverk

Følgende trinn bruker Veiviser for Wi-Fi Protected Setup* til å koble en Enrollee til et eksisterende nettverk. Dette forutsetter at registraren kjører Intel® PROSet/Wireless WiFi-tilkoblingsverktøy.

MERK: For å oppnå overføringshastigheter over 54 Mbps på 802.11n-forbindelser, må sikkerhetsinnstillingen settes til WPA2-AES. Ingen sikkerhet (Ingen) kan velges for å aktivere nettverksinnstilling og feilsøking.

1. På datamaskinen du vil koble til nettverket, forteller en melding deg at ett eller flere tilgangspunkter med Wi-Fi-beskyttet oppsett-kapasitet er innenfor rekkevidden til din trådløse datamaskin. Klikk på denne meldingen. (Eller du kan velge nettverket fra WiFi-nettverkslisten i hovedvinduet for WiFi-tilkoblingsverktøyet.)
2. Oppstartssiden for Veiviser for Wi-Fi Protected Setup* åpnes. Velg her: Som Enrollee: Hent sikkerhetsinnstillingene, og konfigurer datamaskinen/enheten til å koble til et eksisterende nettverk.
3. Bruk listen Tilgjengelige nettverk for å velge det nettverket du vil koble til (i ditt tilfelle her er det MyWPS). Klikk deretter Neste.
4. Oppdagelsesvinduet åpner seg. Enrolleen du vil koble til nettverket, oppdager registraren for nettverket. Hvis oppdagelsesprosessen lykkes, vises navnet på registraren eller tilgangspunktet.
5. Det neste vinduet dukker opp og viser Enhetspassordet (enrollee-passord). Passordet som vises hos enrolleen, er et unikt, tilfeldig generert, midlertidig passord for enrolleen. Dette passordet brukes for å be om tillatelse til å koble til nettverkstilgangspunktet. (Passordet som vises under, er bare et eksempel).
6. På registraren eller tilgangspunktet oppgir du passordet som enrolleen har skaffet. Klikk deretter Neste.

MERK: Prosessen går ut fra at registraren kjører WiFi-tilkoblingsverktøyet. Prosessen og vinduene som vises hos registraren kan være annerledes for programvare fra andre forhandlere. Enkelte tilgangspunkt kan hende har en innebygd registrar.

7. Det neste vinduet lister opp profilen for dette nettverket. Den valgte profilen vil bli sendt til enrolleen, som gir den tilgang til nettverket. Kun profiler som støttes, blir vist. Profiler som støttes, er de som er basert på sikkerhetene WPA-PSK, WPA2-PSK og Åpen (Ingen). Velg profilen, og klikk Neste for gjøre ferdig registreringsprosessen.
8. Det siste vinduet viser at enrollee-registreringen hos registraren er fullført. Klikk Fullfør.
9. På enrolleen klikker du Neste. På enrolleen får du beskjed når du har Koblet til <navn på trådløsnettverket>. Klikk Fullfør.

### Som registrardatamaskin: Konfigurer sikkerhetsinnstillingene for tilgangspunktet til et nettverk, og/eller legg til en annen datamaskin/enhet i nettverket

Følgende trinn bruker Veiviser for Wi-Fi Protected Setup* til å konfigurere datamaskinen som en registrar for et sikkert nettverk eller tilgangspunkt. Utfør disse trinnene hvis du oppretter et nytt nettverk.

1. Lokaliser enhetseierskapspassordet for tilgangspunktet. Dette innstilles av den som har lagd tilgangspunktet. Passordet kan du ofte finne på en etikett under enheten.
2. Skru på nettverkstilgangspunktet.
3. På datamaskinen du vil opprette som registrar, skrur du på WiFi-tilkoblingsverktøyet.
4. Den neste meldingen forteller deg at én eller flere kompatible enheter er innenfor datamaskinens rekkevidde. Klikk på denne meldingen. (Eller du kan velge nettverket fra WiFi-nettverkslisten i hovedvinduet for WiFi-tilkoblingsverktøyet.)
5. Oppstartssiden for Veiviser for Wi-Fi Protected Setup* åpnes. Velg her: Som registrar: Konfigurer sikkerhetsinnstillingene for tilgangspunktet til et nettverk, og/eller legg til en annen datamaskin/enhet i nettverket.
6. I listen Tilgjengelige nettverk i neste vindu velger du nettverket du vil koble deg til. Listen over nettverk er avhengig av hva som er blitt funnet. Klikk Neste.
7. I det neste vinduet setter du inn det Enhetseierskapspassordet du hentet opp fra tilgangspunktet i trinn 1. Klikk Neste for å fortsette.
8. Det neste vinduet viser Nettverksnavnet, Sikkerhetstypen og Passordet. Hvis tilgangspunktet allerede er konfigurert , er det gråtonet; fortsett til trinn 10. Hvis tilgangspunktet ikke er konfigurert (feltene er ikke gråtonet), skal du fortsette til trinn 11.
9. Etter noen sekunder vises følgende melding:
   Tilgangspunktet er allerede konfigurert. Vil du rekonfigurere det nå?
   Hvis du ikke vil konfigurere tilgangspunktet på nytt, velg Nei. Programvaren kobler seg til nettverket, foretar tilkoblingen og oppretter en profil. Det er dermed i gang, og denne prosedyren er fullført. Hvis du vil rekonfigurere tilgangspunktet, velger du Ja.
10. Det neste vinduet vises. Det første feltet viser navnet på tilgangspunktet. Dette er som standard Nettverksnavnet (SSID). I dette eksempelet har vi tilbakestilt det til MyWPS. Du kan gi det navnet du vil.
11. I Sikkerhetstype-feltet velger du hvilken sikkerhetstype du ønsker.

- WPA* Personlig krever manuell konfigurasjon av forhåndsdelt nøkkel (PSK) på tilgangspunktet og klientene. PSK godkjenner et passord eller en identifikasjonskode, både på klientstasjonen og tilgangspunktet. Det trengs ingen godkjenningsserver.
- WPA2* er andre generasjon WPA-sikkerhet, som gir foretak og forbrukere med trådløst utstyr høy sikkerhet, for at kun autoriserte brukere kan få tilgang til deres WiFi-nettverk. Her har vi valgt WPA2-Personlig-sikkerhet. Du kan bruke profiler i Intel® PROSet/Wireless-tilkoblingsverktøy til å hente WiFi-nettverksnavn (SSID) og personlig WPA2-passfrase for bruk sammen med en eldre enhet.

12. Det tredje feltet er Passord (nøkkel). Passordet som vises, genereres vilkårlig eller forhåndskonfigureres, men du kan endre det til hvilket passord du vil. Du bør også bruke en robust nøkkel for å øke sikkerheten. Den må ha mellom 8 og 63 tegn. Når du har fullført dette trinnet, klikker du Neste.

De følgende vinduene viser konfigurasjonen av tilgangspunktet og registraren.

13. Straks nettverket mottar Eierskapspassordet, får du melding om at du har Koblet til <navn på trådløsnettverk>. Klikk Fullfør. Denne prosessen avslutter konfigurasjonen av tilgangspunktet og registraren.
14. Hvis du vil lagre disse innstillingene til en profil for fremtidig bruk av en klient, skal du klikke Lagre trådløsinnstillinger. Profilinnstillingene lagres til en tekstfil (txt) på den lokale harddisken din. Filen lagres til ditt lokale C:\ stasjon som standard. Aksepter standard lagringssted, eller klikk Bla gjennom for å velge et annet plasseringssted på datamaskinen din.

Så kan du koble på en Enrollee (datamaskin) til nettverket. Du kan gjøre dette ved å utføre prosedyrenSom Enrollee: Hent sikkerhetsinnstillingene, og konfigurer datamaskinen/enheten til å koble til et eksisterende nettverk. Hvis du kun ønsker å arbeide på nettverkets registrar, kan du utføre prosedyrenLegg til en annen datamaskin i nettverket på registraren.

### Legg til en annen datamaskin i nettverket på registraren

Følgende trinn bruker Veiviser for Wi-Fi Protected Setup*, som kjører på registraren, til å koble en annen datamaskin (en Enrollee) til et eksisterende nettverk. Denne prosedyren utføres bare på registraren.

MERK: Prosessen går ut fra at registraren kjører WiFi-tilkoblingsverktøyet. Prosessen og vinduene som vises hos registraren kan være annerledes for programvare fra andre forhandlere.

1. Skaff deg Enhetspassordet for enrollee-datamaskinen du vil legge til nettverket.
2. På registraren, i oppgavefeltikonet for WiFi-tilkoblingsverktøyet, dobbeltklikker du og velger Legg til ny enhet.
3. På registraren kan du utføre trinnene 6 til 9 i prosedyren Koble en Enrollee til et nettverk eller tilgangspunkt.

Tilbake til toppen

Tilbake til innhold

Varemerker og fraskrivelser