Takaisin Sisällys-sivulle

# Profiilinhallinta

HUOMAUTUS: Tässä jaksossa kerrotaan Intel® PROSet/Wireless WiFi -yhteysapuohjelmalla luoduista profiileista. Windows* XP -käyttäjien ja -asiakkaiden osalta Microsoft Windows* XP Wireless Zero Configuration ei käytä näitä profiileja.

HUOMAUTUS: Tässä ohjeessa termejä "langaton" ja "WiFi" käytetään keskenään vaihtokelpoisesti.

- Mikä on profiili?
- Profiilityypit
- Profiililuettelo
- Profiilikuvakkeet
- Profiiliyhteyden muodostaminen
- Uuden profiilin luominen
- Aikaisemmin luodun profiilin muokkaaminen
- Profiilin poistaminen
- Profiilin salasanan määrittäminen
- Profiilien vieminen ja tuominen

# Mikä on profiili?

Profiili on ryhmä tallennettuja verkkoasetuksia. Profiilit näkyvät Profiilit-luettelossa. Profiilit ovat hyödyllisiä liikuttaessa langattomien verkkojen välillä. Kuhunkin langattomaan verkkoon voidaan määrittää eri profiileja. Profiilin asetuksiin sisältyy verkkonimi (SSID), toimintatila ja suojausasetukset.

Profiili luodaan, kun muodostetaan yhteys langattomaan verkkoon.

1. Valitse verkko WiFi-verkot-luettelosta.
2. Valitse Yhdistä.
3. Jos langaton verkko edellyttää WEP-salasanaa tai salausavainta, sinua pyydetään antamaan nämä tiedot ennen yhteyden muodostamista. Voit muuttaa suojausasetuksia avaamalla Määritä WiFi-asetukset -ikkunan valitsemalla Lisäasetukset.
4. Muodosta yhteys valitsemalla OK. Profiili luodaan ja lisätään profiililuetteloon.

Ohjattu Luo WiFi-profiili -toiminto opastaa määrittämään asetukset, joita tarvitaan yhteyden muodostamiseksi langattomaan verkkoon. Lopuksi profiili tallennetaan ja lisätään profiililuetteloon. Koska nämä langattomat asetukset tallennetaan, yhteys muodostetaan automaattisesti, kun saavut seuraavan kerran tämän langattoman verkon toiminta-alueelle.

## Profiilityypit

Langattomaan verkkoon voidaan muodostaa yhteys kahdenlaisten pääprofiilien avulla. Profiilityypit ovat:

- Käyttäjäprofiilit: Näitä profiileja luovat yksittäiset käyttäjät. Jos tietokonetta käyttää useampi kuin yksi henkilö, kunkin käyttäjän on luotava oma käyttäjäprofiilisarjansa. Tietokoneen muut käyttäjät eivät voi käyttää käyttäjän luomia langattomia profiileja.
- Hallintaprofiilit: Jos käyttäjien on jaettava yksi tai useampi profiili tietokoneessa, järjestelmään on asennettava hallinta-apuohjelma järjestelmänvalvojan profiilien luomista varten. Lisätietoja on kohdassa Hallintaprofiilit.

## Profiililuettelo

Profiililuettelo sisältää luettelon olemassa olevista profiileista. Kun saavut langattoman verkon toiminta-alueelle, WiFi-yhteysapuohjelma etsii profiililuettelosta verkkoa vastaavaa profiilia. Jos sopiva profiili löytyy, verkkoon muodostetaan yhteys automaattisesti.

### Profiililuettelon prioriteettinuolet

- Ylänuolella siirretään valittua profiilia ylöspäin profiililuettelossa.
- Alanuolella siirretään valittua profiilia alaspäin profiililuettelossa.

## Profiilikuvakkeet

Verkkoprofiilin tilakuvakkeet ilmaisevat, onko sovitin liitetty verkkoon, mikä profiilin käyttämä toimintatila on ja onko suojaussalaus käytössä. Nämä kuvakkeet näkyvät profiililuettelossa profiilin nimen vieressä.

Nimi | Kuvaus
--- | ---
Profiilinimi | Profiilin nimi on nimesi kyseiselle verkolle. Se voi olla mikä tahansa, joka auttaa sinua tunnistamaan verkon. Nimi voi olla esimerkiksi Kotiverkko, Kahvila, Katu tms.
Verkkonimi | Tietokoneen tai langattoman verkon nimi (SSID).
Yhteyskuvakkeet: Verkkoprofiilin tilan kuvakkeet ilmaisevat sovittimen eri yhteystilat langattomaan verkkoon, käytetyn toimintatilan tyypin ja käytetäänkö suojausta.
| Sininen rengas: WiFi-sovitin on liitetty tukiasemaan tai tietokoneeseen (Laitteidenvälinen [Ad Hoc] -tila). Jos profiilissa on otettu käyttöön 802.1X-suojaus, tämä ilmaisee, että WiFi-sovitin on liitetty ja sen laillisuus on tarkistettu.
| Ilmaisee Verkko (perusrakenne) -tilan.
| Ilmaisee Laitteidenvälinen (Ad Hoc) -tilan.
| Ilmaisee hallintaprofiilin.
| Langaton verkko käyttää suojaussalausta.
| Ilmaisee, että tämä verkko on Jätä pois -luettelossa; se on esimerkiksi määritetty manuaalista yhteydenmuodostusta varten manuaalisen yhteydenmuodostuksen asemesta. Kun se on Jätä pois -luettelossa, käyttäjän pitää muodostaa yhteys manuaalisesti.
Nuolet | Sijoita profiilit haluttuun järjestykseen automaattista yhteyttä varten nuolien avulla.

- Ylänuoli: Siirtää valitun profiilin ylöspäin profiililuettelossa.
- Alanuoli: Siirtää valitun profiilin alaspäin profiililuettelossa.

Yhdistä | Valitun profiilin yhdistäminen langattomaan verkkoon.
Lisää | Avaa Luo WiFi-profiili -toiminnon Yleisasetukset-ikkunan, jonka avulla luodaan uusi profiili. Lisätietoja on kohdassa Uuden profiilin luominen.
Poista | Valitun profiilin poistaminen profiililuettelosta. Lisätietoja on kohdassa Profiilin poistaminen.
Ominaisuudet | Olemassa olevan profiilin sisällön muokkaaminen. Voit myös muokata profiilia kaksoisnapsauttamalla profiilia profiililuettelossa. Lisätietoja on kohdassa Olemassa olevan profiilin muokkaaminen.
| Vienti/tuonti: Käyttäjäpohjaisten profiilien tuominen profiililuetteloon ja niiden vieminen profiililuettelosta. Langattoman lähiverkon profiilit voidaan automaattisesti tuoda profiililuetteloon. Lisätietoja on kohdassa Profiilien tuominen ja vieminen.
Sulje | Profiilinhallinta-ikkunan sulkeminen.
Ohje | Tämän sivun ohjetiedot.

## Profiiliyhteyden muodostaminen

Kun olet langattoman verkon toiminta-alueella ja verkkoa varten on olemassa profiili, yhteys verkkoon muodostetaan automaattisesti. Jos olet samalla myös pienemmän prioriteetin omaavan verkon toiminta-alueella, voit määrittää, että muodostetaan yhteys siihen. Tämän voi tehdä WiFi-yhteysapuohjelmassa tai Tehtäväpalkin kuvakkeesta.

Manuaalisen yhteyden luominen profiiliin Intel® PROSet/Wireless WiFi-ohjelmasta:

1. Avaa pääikkuna kaksoisnapsauttamalla tehtäväpalkin kuvaketta.
2. Voit avata profiililuettelon valitsemalla Profiilit.
3. Valitse profiili Profiilit-luettelosta.
4. Valitse Yhdistä. Muista, että yhteys muodostetaan vain silloin, kun olet langattoman verkon toiminta-alueella.

Profiilin valitseminen manuaalisesti tehtäväpalkista:

1. Napsauta tehtäväpalkin kuvaketta hiiren kakkospainikkeella.
2. Valitse Muodosta yhteys profiiliin.
3. Valitse profiili.
4. Muodosta yhteys napsauttamalla.

## Uuden profiilin luominen

Valitse verkko WiFi-verkot-luettelosta. Valitse Yhdistä. Luo WiFi-profiili -hallintatoiminto opastaa suorittamaan vaiheet, joita tarvitaan profiilin luomiseksi ja yhteyden muodostamiseksi langattomaan verkkoon. Tämän toimenpiteen aikana Luo WiFi-profiili -toiminnon Suojausasetukset yrittävät tunnistaa asianmukaiset suojausasetukset.

Uuden profiilin luominen ja langattoman verkkoyhteyden muodostaminen:

1. Valitse Profiilit Intel® PROSet/Wireless WiFi -yhteysapuohjelman pääikkunassa.
2. Avaa Profiilit-sivulla Luo WiFi-profiili -toiminnon Yleisasetukset-ikkuna valitsemalla Lisää. (Lisätietoja on kohdassa Yleisasetukset).
3. Profiilinimi: Anna profiilille kuvaava nimi.
4. WiFi-verkon nimi (SSID): Anna WiFi-verkon verkkonimi
5. Valitse toimintatila: Verkko (Perusrakenne) tai Laitteidenvälinen (Ad Hoc).
6. Valitse Lisäasetukset seuraavia asetuksia varten:

- Yhteyden automaattinen muodostaminen: Määrittää, muodostetaanko profiiliin yhteys automaattisesti vai manuaalisesti.
- Automaattinen tuonti: Verkonvalvoja voi viedä profiilin muuhun tietokoneeseen.
- Kaistanvalinta: Verkkoyhteyden muodostamisessa käytettävän kaistan tai kaistojen valitseminen.
- Pakollinen tukiasema: WiFi-sovittimen määrittäminen liittymään määrättyyn tukiasemaan.
- Salasanasuojaus: Profiilin suojaaminen salasanalla.
- Sovelluksen automaattinen käynnistys: Määritä ohjelma, joka käynnistetään, kun muodostetaan langaton yhteys.
- Ylläpidä yhteys: Valitsemalla tämän voit säilyttää yhteyden käyttäjäprofiiliin uloskirjautumisen jälkeen.

7. Avaa Suojausasetukset-ikkuna valitsemalla Yleisasetukset-kohdassa Seuraava.
8. Valitse Verkkotodennus- ja Tiedon salaus -asetukset valitsemalla joko Personal-suojaus tai Enterprise-suojaus . Anna salausavainasetukset ja määritä tarvittavat 802.1X-asetukset.
9. Valitse OK, kun olet suorittanut profiiliasetukset loppuun. Jos haluat muuttaa tai tarkistaa profiiliasetuksia, valitse Edellinen-painike.
10. Jos parhaillaan ei ole yhteyttä verkkoon, Intel® PROSet/Wireless WiFi -yhteysapuohjelma tunnistaa uuden profiilin lisäämisen ja yrittää automaattisesti muodostaa yhteyden tähän uuteen profiiliin.
11. Voit halutessasi muodostaa manuaalisesti yhteyden tähän profiiliin valitsemalla Yhdistä. Yhteyskuvake ilmaisee nykyisen yhteystilan. Lisäksi näytössä on verkon nimi, lähetys- ja vastaanottonopeus sekä signaalin laatu.

## Aikaisemmin luodun profiilin muokkaaminen

Aikaisemmin luodun profiilin muokkaaminen:

1. Valitse Profiilit... Intel® PROSet/Wireless WiFi -yhteysapuohjelman pääikkunassa.
2. Valitse muokattava profiili profiililuettelosta.
3. Avaa WiFi-profiilin ominaisuuksien Yleisasetukset-ikkuna valitsemalla Ominaisuudet.
4. Voit liikkua WiFi-profiilin ominaisuuksien yleis- ja lisäasetuksissa käyttämällä Seuraava- ja Edellinen-painikkeita:

- Yleisasetukset: Lisätietoja on kohdassa Yleisasetukset.
- Suojausasetukset: Lisätietoja on kohdassa Suojausasetukset .

5. Tallenna nykyiset asetukset valitsemalla OK ja lopeta. Voit lopettaa tallentamatta asetuksia valitsemalla Peruuta.

## Profiilin poistaminen

Profiilin poistaminen:

1. Valitse Profiilit... Intel® PROSet/Wireless WiFi -yhteysapuohjelman pääikkunassa.
2. Valitse profiili luettelosta.
3. Valitse Poista. Olet saanut ilmoituksen, että Valitut profiilit poistetaan pysyvästi. Haluatko jatkaa?
4. Valitse Kyllä. Profiili poistetaan profiililuettelosta.

Jos verkkoyhteys on yhä yllä:

1. Valitse Profiilit Intel® PROSet/Wireless WiFi -yhteysapuohjelman pääikkunassa.
2. Valitse profiili luettelosta.
3. Valitse Poista. Olet saanut ilmoituksen, että Valitut profiilit poistetaan pysyvästi. Haluatko jatkaa?
4. Valitse Kyllä. Olet saanut ilmoituksen, että <profiilin nimi> on aktiivinen ja se poistetaan pysyvästi. Haluatko jatkaa?
5. Valitse Kyllä. Profiili poistetaan profiililuettelosta.

HUOMAUTUS: Jos profiili on salasanan suojaama, et voi poistaa tai muokata profiiliasetuksia antamatta salasanaa. Jos salasana ei ole järjestelmänvalvojan tai sinun itsesi tiedossa, salasanaa ei voida mitenkään määrittää uudelleen.

## Profiilin salasanan määrittäminen

Olemassa olevan profiilin suojaaminen salasanalla:

1. Valitse Profiilit... Intel® PROSet/Wireless WiFi -yhteysapuohjelman pääikkunassa.
2. Valitse profiili luettelosta.
3. Avaa WiFi-profiilin ominaisuuksien Yleisasetukset-ikkuna valitsemalla Ominaisuudet.
4. Avaa Lisäasetukset-ikkuna valitsemalla Lisäasetukset.
5. Avaa salasanasuojausasetukset valitsemalla Salasanasuojaus.
6. Valitse Suojaa tämä profiili salasanalla (enintään 10 merkkiä).
7. Salasana: Kirjoita salasana.
8. Vahvista salasana: Kirjoita salasana uudelleen.
9. Tallenna asetukset ja palaa Yleisasetukset-sivulle valitsemalla OK.
10. Palaa pääikkunaan valitsemalla OK.

## Profiilien vieminen ja tuominen

Tämän ominaisuuden avulla voidaan tuoda käyttäjäpohjaisia profiileja profiililuetteloon ja viedä niitä profiililuettelosta. Langattoman lähiverkon profiilit voidaan automaattisesti tuoda profiililuetteloon.

Järjestelmänvalvoja voi määrittää, että profiilit tuodaan automaattisesti profiililuetteloon. Intel® PROSet/Wireless WiFi -yhteysapuohjelma tarkkailee kiintolevyn tuontikansiota uusien profiilien varalta. Profiilin automaattinen tuominen edellyttää sitä, että Lisäasetukset-sivulla on valittu Ota automaattinen tuonti käyttöön -valintaruutu. Jos profiililuettelossa on jo samanniminen profiili, näyttöön tulee kehote hylätä tai hyväksyä tuotu profiili. Jos tuonti hyväksytään, nykyinen profiili korvataan. Kaikki tuodut käyttäjäpohjaiset profiilit sijoitetaan profiililuettelon loppuun.

HUOMAUTUS: Kohdassa Hallintaprofiilit on tietoja hallintaprofiilien viemisestä.

### Profiilien tuominen profiililuetteloon

Profiilien tuominen manuaalisesti:

1. Valitse Tuo Profiilit-sivulla.
2. Valitse tuotavat profiilitiedostot
3. Valitse Tuo.
4. Näyttöön tulee sanoma, kun profiilin tuonti on suoritettu loppuun.

### Profiilien vieminen profiililuettelosta

1. Valitse luettelosta yksi profiili tai useita profiileja.
2. Vie valitut profiilit profiililuettelosta valitsemalla Vie.
3. Valitse kohdekansio. Voit paikantaa kohdehakemiston kiintolevyltä valitsemalla Selaa. Oletuskansio on C:\-aseman pääkansio.
4. Vie valittu profiili valitsemalla OK-painike. Näyttöön tulee sanoma: Valittujen profiilien vienti kohdekansioon onnistui: C:\.

Useiden profiilien valitseminen:

1. Korosta profiili hiirellä.
2. Paina Ctrl-näppäintä ja pidä se painettuna.
3. Valitse haluamasi profiilit napsauttamalla. Voit tuoda useita profiileja noudattamalla edellä olevia ohjeita vaiheesta 2 alkaen.

### Salasanasuojatut profiilit

Salasanasuojattujen käyttäjäpohjaisten profiilien automaattinen tuominen ja vieminen etäjärjestelmiin. Jos profiili on salasanasuojattu, sen muokkaaminen edellyttää salasanan antamista. Lisätietoja on kohdassa Profiilin salasanan määrittäminen.

Takaisin alkuun

Takaisin Sisällys-sivulle

Tavaramerkit ja vastuuvapautuslausekkeet