חזרה לתוכן העניינים

# פתרון בעיות כלליות

- פתרון בעיות בסיסיות
- פותר בעיות האלחוט של Intel®‎
- מציג אירועי אלחוט
- כלי אבחון ידני
- פתרון שגיאות

## פתרון בעיות בסיסיות

בעיה או תופעה | פתרון אפשרי
כרטיס הרשת האלחוטית אינו מצליח להתחבר לנקודת הגישה. | ודא שנקודת הגישה מופעלת ושישנו פרופיל עבור הרשת האלחוטית. הגדרות האבטחה בפרופיל חייבות להתאים להגדרות נקודת הגישה. ודא ש- 802.1X מנוטרל בנקודת הגישה ובכרטיס האלחוטי גם יחד.
מדי פעם החיבור בכרטיס האלחוטי מתנתק. |

1. התקרב לנקודת הגישה.

2. כבה והפעל את נקודת הגישה.

3. עדכן את קושחת נקודת הגישה מאתר התמיכה של ספק נקודת הגישה.

4. עדכן את מנהל ההתקן של ה- LAN האלחוטי.

החיבור האלחוטי איטי מהצפוי. |

1. התקרב לנקודת הגישה.

2. כבה והפעל את נקודת הגישה.

3. עדכן את קושחת נקודת הגישה מאתר התמיכה של ספק נקודת הגישה.

4. עדכן את מנהל ההתקן של ה- LAN האלחוטי.

השם של הרשת האלחוטית אינו מופיע ברשימת הרשתות הזמינות. | ודא שנקודת הגישה פועלת כשורה. בדוק את ה- SSID (שם הרשת) של הרשת האלחוטית וודא שנקודת הגישה מוגדרת לשדר את ה- SSID‏.
עבור משתמשי XP‏: נראה שהמחשבים מחוברים לרשת, אך שיתוף מדפסות ו/או קבצים אינו מופיע בהמחשב שלי או במיקומי הרשת שלי. | ודא ששיתוף קבצים ומדפסות מאופשר בכל המחשבים ברשת.

1. לחץ על התחל.

2. לחץ על לוח הבקרה.

3. לחץ על עבור לתצוגה קלאסית, אם האפשרות זמינה בחלונית השמאלית.

4. לחץ פעמיים על חיבורי רשת.

5. לחץ באמצעות הלחצן הימני של העכבר על חיבור רשת אלחוטית.

6. לחץ על מאפיינים.

7. לחץ על הכרטיסייה כללי.

8. תחת בהתקשרות זו נעשה שימוש בפריטים הבאים, ודא שהאפשרות שיתוף קבצים ומדפסות עבור רשתות Microsoft נבחרה.

9. אם האפשרות לא מסומנת, לחץ כדי לבחור שיתוף קבצים ומדפסות עבור רשתות Microsoft‏.

10. אם פריט זה אינו מופיע, בצע את השלבים הבאים:

- לחץ על התקן.

- בחר שירות.

- לחץ על הוספה.

- בחר שיתוף קבצים ומדפסות עבור רשתות Microsoft‏.

- לחץ על אישור

11. לחץ על אישור כדי לסגור את מאפייני חיבור הרשת האלחוטית.

12. סגור את חיבורי רשת.

עבור משתמשי Windows Vista* ו- Windows* 7‏: נראה שהמחשבים מחוברים לרשת, אך שיתוף מדפסות ו/או קבצים אינו מופיע במחשב. | ודא ששיתוף קבצים ומדפסות מאופשר במרכז הרשת והשיתוף.

1. לחץ על התחל.

2. לחץ על לוח הבקרה.

3. לחץ על רשת ואינטרנט.

4. במרכז הרשת והשיתוף, לחץ על הצג מחשבים ומכשירים ברשת.

5. אם לא מוצגים משאבים, ייתכן שגילוי רשת ושיתוף קבצים אינם מופעלים. הדבר מצוין באמצעות הודעה בראש החלון: גילוי רשת ושיתוף קבצים מבוטלים. מחשבים ומכשירים ברשת אינם גלויים. לחץ כדי לשנות... לחץ על הודעה זו.

6. לחץ על הפעל גילוי רשת ושיתוף קבצים. ההוראות ינחו אותך בתהליך.

קצב העברת הנתונים איטי מאוד לפעמים. | תנורי מיקרו-גל, מכשירי מעקב לתינוקות, בקרי משחקים אלחוטיים וטלפונים אלחוטיים מסוימים פועלים בתדר רדיו זהה לזה של הכרטיס האלחוטי המותקן. בעת שימוש במכשירים אלה, הם יוצרים הפרעות ברשת האלחוטית. לביצועים מיטביים, הרחק מחשבים אלחוטיים למרחק של 3 מטר לפחות מהתקנים הפועלים בתדר של ‎2.4 GHz‏.
קצב העברת הנתונים איטי מאוד כל הזמן. | חלק מהבתים ורוב המשרדים נמצאים במבנים עם רשתות פלדה. הפלדה בבניינים שכאלה עלולה להפריע לאותות הרדיו של הרשת ועקב כך לגרום להאטה בקצב העברת הנתונים. נסה להעביר את המחשב למיקום אחר בבניין, כדי לבדוק אם הביצועים משתפרים.
מחשבים אינם מצליחים ליצור תקשורת עם הרשת. | ודא שכל הגדרות מאפייני הרשת האלחוטית נכונות.

- ודא שהמחשב מקבל אות באיכות טובה מנקודת הגישה או מהנתב.

- בדוק עם מנהל הרשת שהכרטיס האלחוטי המותקן במחשב הנייד שברשותך תואם לתקן IEEE 802.11 WLAN, שבו הרשת האלחוטית פועלת.

- ייתכן שיהיה עליך לנטרל או להסיר תוכנת חומת אש כדי להתחבר.

- אם הרשת משתמשת בנקודות גישה או בנתבים, בדוק את כל הכבלים וודא שנורית ההפעלה בחזית נקודת הגישה או הנתב מאירה בירוק.

לא ניתן להתחבר לאף רשת אלחוטית. | ייתכן שהרדיו מנוטרל. ראה: הפעלה/כיבוי של הרדיו לקבלת מידע נוסף.
תוכנת Intel® PROSet/Wireless WiFi מבקשת מפתח בעת ניסיון להתחבר לרשת אלחוטית. | האבטחה ברשת מאופשרת. לקבלת מידע נוסף, ראה "סקירת אבטחה".
לא מוצגות רשתות WiFi ברשימת הרשתות הזמינות. | המחשב רחוק מדי מהרשת האלחוטית או שאין רשתות WiFi באזור.
כיצד ניתן להגדיר זהות נדידה עבור משתמשים מרובים? |

#### הגדרת תצורה של זהות נדידה לתמיכה במשתמשים מרובים:

אם אתה משתמש בפרופיל טרום כניסה/משותף המחייב לבסס את זהות הנדידה על תעודות הכניסה ל- Windows, יוצר הפרופיל יכול להוסיף זהות נדידה המשתמשת ב- %username% וב- %domain%‏. זהות הנדידה מנותחת ומידע הכניסה המתאים מוחלף עבור מילות המפתח. דבר זה מאפשר גמישות מרבית בהגדרת התצורה של זהות הנדידה, ולמשתמשים מרובים לשתף את הפרופיל.

לקבלת הוראות על אופן העיצוב של זהות נדידה מתאימה, עיין במדריך למשתמש של שרת האימות. להלן תבניות אפשרויות:

%domain%\%username%
%username%@%domain%
%username%@%domain%.com
%username%@mynetwork.com

אם זהות הנדידה נמחקת, ברירת המחדל היא %domain%\%username%‏.

הערה: תעודות: על שם משתמש ותחום אלה להתאים לשם המשתמש המוגדר בשרת האימות על-ידי מנהל הרשת, לפני אימות לקוח. שם המשתמש הוא תלוי רישיות. השם מציין את הזהות שניתנה למאמת על-ידי פרוטוקול האימות הפועל דרך מנהרת TLS‏. זהות משתמש זו משודרת באופן מאובטח לשרת רק לאחר יצירה ואימות של ערוץ מוצפן.

חזרה לראש הדף

חזרה לתוכן העניינים

סימנים מסחריים וכתבי ויתור