חזרה לתוכן העניינים

# סקירת אבטחה

סעיף זה מתאר את סוגי האבטחה השונים המסייעים בהגנה על רשתות WiFi‏.

הגנה על רשת ה- WiFi

- אימות
- הצפנה
- שידור SSID

שיטות אבטחה אישית

- אימות פתוח ומפתח משותף
- הצפנת WEP
- WPA-אישי
- WPA2-אישי

אימות 802.1X (אבטחה ארגונית)

- סקירה
- מהו RADIUS?
- אופן פעולת אימות 802.1X
- תכונות 802.1X

סוגי אימות רשת

- פתוח
- משותף
- WPA-אישי
- WPA2-אישי
- WPA-ארגוני
- WPA2-ארגוני

סוגי הצפנת נתונים

- AES-CCMP
- TKIP
- CKIP

סוגי אימות

- TLS
- TTLS
- PEAP
- LEAP
- EAP-SIM
- EAP-FAST
- EAP-AKA

פרוטוקולי אימות

- PAP
- CHAP
- MS-CHAP
- MS-CHAP-V2
- GTC
- TLS

תכונות Cisco

- Cisco LEAP
- תכונת אבטחה של נקודת גישה חריגה של Cisco
- פרוטוקול הגנת סביבה מעורבת 802.11b ו- 802.11g
- CKIP
- נדידה מהירה (CCKM)
- ניהול רדיו

## הגנה על רשת ה- WiFi

אם הרשת האלחוטית מושארת ללא הגנה, היא תהיה חשופה לגישה ממחשבים אחרים. באפשרותך להגן בקלות על הרשת הביתית או של העסק הקטן מפני רוב צורות הגישה הלא מורשית, באמצעות שיטות אבטחה המתוארות בסעיף זה.

### אימות

אימות הוא התהליך של זיהוי ואישור בקשה מלקוח (בדרך כלל מחשב נייד) לגישה לרשת בנקודת גישה לרשת. עם השלמת האימות והענקת הרשאת גישה, ללקוח יש גישה לרשת.

### הצפנה

באפשרותך לבחור באלגוריתם של הצפנה כדי להצפין את המידע והנתונים הנשלחים דרך הרשת האלחוטית. רק מחשבים המצוידים במפתחות קדם-שיתוף יכולים להצפין ולפענח את הנתונים המשודרים. מפתחות שיתוף זמינים בשתי רמות אבטחה, 64 סיביות ו- 128 סיביות. השתמש במפתחות של 128 סיביות לאבטחה גבוהה יותר.

### שידור SSID

דרך פשוטה לשיפור אבטחת רשת היא הגדרת נקודת הגישה של הרשת כך שלא תשדר את ה- Service Set Identifier‏ (SSID‏). ה- SSID נחוץ לשם קבלת גישה. רק מחשבים ה"יודעים" את ה- SSID יכולים לגשת לרשת. (הגדרה זו אינה מוגדרת במתאם באמצעות תוכנית השירות לחיבור Intel® PROSet/Wireless WiFi, אלא בנקודת הגישה).

## שיטות אבטחה אישית

#### אימות רשת פתוח ומשותף

IEEE 802.11 תומך בשני סוגים של שיטות אימות רשת: מערכת פתוחה ומפתח משותף.

- בעת שימוש באימות פתוח, כל תחנה אלחוטית יכולה לבקש אימות. התחנה שצריכה לבצע אימות עם תחנה אלחוטית אחרת, שולחת בקשת ניהול אימות המכילה את זהות התחנה השולחת. התחנה המקבלת או נקודת גישה מאשרת כל בקשה לאימות. אימות פתוח מאפשר לכל התקן לקבל גישה לרשת. אם הצפנה אינה מאופשרת ברשת, כל התקן שיודע את ה- Service Set Identifier‏ (SSID) של נקודת הגישה יכול לקבל גישה לרשת.
- בעת שימוש באימות מפתח משותף, נקודת ההנחה היא שכל תחנה אלחוטית קיבלה את המפתח המשותף הסודי דרך ערוץ מאובטח, שאינו תלוי בערוץ תקשורת 802.11 של רשת אלחוטית. באפשרותך לשתף מפתח סודי זה באמצעות חיבור Ethernet מחווט, או פיזית באמצעות זיכרון USB או תקליטור. עבור אימות מפתח משותף נדרש שהלקוח יגדיר מפתח WEP סטטי. ללקוח ניתנת גישה רק לאחר שעבר אימות מבוסס הזדהות.

#### WEP

הצפנה משמשת את Wired Equivalent Privacy‏ (WEP) כדי לסייע במניעת קבלה של נתונים אלחוטיים ללא הרשאה. WEP משתמש במפתח הצפנה כדי להצפין נתונים לפני שידורם. רק מחשבים המשתמשים באותו מפתח הצפנה יכולים לגשת לרשת ולפענח את הנתונים אשר משודרים על-ידי מחשבים אחרים. הצפנת WEP מספקת שתי רמות אבטחה, באמצעות מפתח 64 סיביות (לעתים נקרא גם 40 סיביות) או מפתח 128 סיביות (המוכר גם כ- 104 סיביות). לאבטחה חזקה יותר, עליך להשתמש במפתח 128 סיביות. אם אתה משתמש בהצפנה, על כל ההתקנים האלחוטיים ברשת האלחוטית שלך להשתמש באותם מפתחות הצפנה.

עם הצפנת נתונים WEP, ניתן להגדיר תחנה אלחוטית עם עד ארבעה מפתחות (ערכי אינדקס המפתח הם 1, 2, 3 ו- 4). כאשר נקודת גישה (AP) או תחנה אלחוטית משדרים הודעה מוצפנת המשתמשת במפתח המאוחסן באינדקס מפתח מסוים, ההודעה המשודרת מציינת את אינדקס המפתח ששימש להצפנת גוף ההודעה. באפשרות נקודת הגישה או התחנה האלחוטית המקבלת לאחזר את המפתח המאוחסן באינדקס המפתח ולהשתמש בו כדי לפענח את גוף ההודעה המוצפן.

מכיוון שאלגוריתם ההצפנה של WEP פגיע להתקפות על הרשת, כדאי שתשקול להשתמש באבטחת WPA-אישי או WPA2-אישי.

#### WPA-אישי

מצב WPA אישי מיועד לסביבות ביתיות ושל עסקים קטנים. WPA אישי מחייב הגדרת תצורה ידנית של מפתח טרום שיתוף (PSK) בנקודות גישה ובלקוחות. אין צורך בשרת אימות. במחשב זה ובכל שאר ההתקנים האלחוטיים הניגשים לרשת האלחוטית, יש להשתמש באותה סיסמה שהוזנה בנקודת הגישה. האבטחה תלויה בחוזק ובסודיות של הסיסמה. סיסמה ארוכה מספקת אבטחת רשת חזקה יותר מאשר סיסמה קצרה. אם נקודת הגישה האלחוטית או הנתב תומכים ב- WPA-אישי וב- WPA2-אישי, אזי עליך לאפשר אותו בנקודת הגישה ולספק סיסמה ארוכה וחזקה. WPA-אישי הופך לזמינים את האלגוריתמים של הצפנת הנתונים TKIP ו- AES-CCMP‏.

#### WPA2-אישי

WPA2 אישי מחייב הגדרת תצורה ידנית של מפתח טרום שיתוף (PSK) בנקודות גישה ובלקוחות. אין צורך בשרת אימות. במחשב זה ובכל שאר ההתקנים האלחוטיים הניגשים לרשת האלחוטית, יש להשתמש באותה סיסמה שהוזנה בנקודת הגישה. האבטחה תלויה בחוזק ובסודיות של הסיסמה. סיסמה ארוכה מספקת אבטחת רשת חזקה יותר מאשר סיסמה קצרה. WPA2 מהווה שיפור של WPA ומיישם במלואו את תקן IEEE 802.11i‏. WPA2 תואם לאחור ל- WPA‏. WPA2-אישי הופך לזמינים את האלגוריתמים של הצפנת הנתונים TKIP ו- AES-CCMP‏.

הערה: ל- WPA-אישי ול- WPA2-אישי יש יכולת לעבוד זה עם זה.

## אימות 802.1X (אבטחה ארגונית)

סעיף זה מתאר אבטחה הנמצאת בשימוש נפוץ בחברות גדולות יותר.

סקירה
מהו RADIUS?
אופן פעולת אימות 802.1X
תכונות 802.1X

### סקירה

אימות 802.1X אינו תלוי בתהליך האימות 802.11. תקן 802.11 מספק מסגרת עבור פרוטוקולים שונים של אימות וניהול מפתח. קיימים סוגים שונים של אימות 802.1X, כאשר כל אחד מהם מספק גישה שונה לאימות, אך כולם משתמשים באותו פרוטוקול 802.11 ומסגרת לתקשורת בין לקוח לנקודת גישה. ברוב הפרוטוקולים, לאחר השלמת תהליך האימות 802.1X, הלקוח מקבל מפתח ומשתמש בו להצפנת נתונים. לקבלת מידע נוסף, ראה אופן פעולת אימות 802.1X. באימות 802.1X, נעשה שימוש בשיטת אימות בין הלקוח לשרת (לדוגמה, שרת Remote Authentication Dial-In User Service‏ (RADIUS)) המחובר לנקודת הגישה. תהליך האימות משתמש בתעודות, כגון סיסמת משתמש, שאינן משודרות ברשת האלחוטית. רוב סוגי 802.1X תומכים במפתחות דינמיים לפי-משתמש ולפי-הפעלה, כדי לחזק את אבטחת המפתח. אימות 802.1X נהנה משימוש בפרוטוקול אימות קיים המוכר כ- Extensible Authentication Protocol (פרוטוקול אימות בר-הרחבה - EAP‏).

אימות 802.1X עבור רשתות אלחוטיות כולל שלושה רכיבים עיקריים:

- המאמת (נקודת הגישה)
- המבקש (תוכנת הלקוח)
- שרת האימות

אבטחת האימות 802.1X מאתחלת בקשת אישור מהלקוח האלחוטי אל נקודת הגישה, המאמת את הלקוח לשרת RADIUS התואם לפרוטוקול EAP. שרת RADIUS זה עשוי לאמת את המשתמש (באמצעות סיסמאות או אישורים) או את המערכת (באמצעות כתובת MAC‏). באופן תיאורטי, הלקוח האלחוטי אינו מורשה להצטרף לרשתות עד להשלמת הטרנזקציה. (לא בכל שיטות האימות נעשה שימוש בשרת RADIUS. WPA-אישי ו- WPA2-אישי משתמשים בסיסמה משותפת שיש להזינה בנקודת הגישה ובכל ההתקנים המבקשים לגשת לרשת.)

802.1X משתמש במספר אלגוריתמים לאימות. להלן דוגמאות אחדות: EAP-TLS‏, EAP-TTLS‏, EAP מוגן (PEAP) ו- EAP Cisco Wireless Light Extensible Authentication Protocol‏ (LEAP‏). כל אלה הם שיטות המשמשות את הלקוח האלחוטי כדי להזדהות בפני שרת RADIUS‏. באימות RADIUS, זהויות משתמש נבדקות מול מסדי נתונים. RADIUS יוצר מערכת תקנים המטפלים באימות, הרשאה וניהול חשבונות (AAA‏). RADIUS כולל תהליך proxy המשמש לאימות לקוחות בסביבה מרובת-שרתים. התקן IEEE 802.1X מספק מנגנון לבקרה ולאימות גישה של רשתות Ethernet אלחוטיות ומחווטות 802.11 מבוססות-יציאות. בקרת גישה של רשת מבוססת-יציאה דומה לתשתית של רשת מקומית (LAN) ממותגת, המאמתת התקנים שמחוברים ליציאת ה- LAN ומונעת גישה ליציאה זו אם תהליך האימות נכשל.

#### מהו RADIUS?

RADIUS (שירות משתמש לאימות מרחוק בחיוג) הוא פרוטוקול לקוח-שרת לאישור, הרשאה וחשבונאות (AAA) שנעשה בו שימוש כאשר לקוח חיוג AAA מתחבר לשרת גישה לרשת או מתנתק ממנו. בדרך כלל, ספקי שירותי אינטרנט (ISP) משתמשים בשרת RADIUS לביצוע משימות AAA‏. להלן תיאור שלבי AAA‏:

- שלב אימות: מוודא את שם המשתמש והסיסמה במסד נתונים מקומי. לאחר אישור התעודות, מתחיל תהליך ההרשאה.
- שלב הרשאה: קובע אם לאשר בקשה לגישה למשאב. כתובת IP מוקצית ללקוח החיוג.
- שלב חשבונאות: איסוף מידע אודות השימוש במשאבים למטרת ניתוח מגמות, ביקורת חשבונות, חיוב עבור זמן ההפעלה או הקצאת עלויות.

### אופן פעולת אימות 802.1X

להלן תיאור מפושט של אופן הפעולה של אימות 802.1X‏.

1. לקוח שולח הודעת "בקשת גישה" לנקודת גישה. נקודת הגישה מבקשת מהלקוח להזדהות.
2. הלקוח עונה באמצעות מנת ההזדהות, המועברת לשרת האימות.
3. שרת האימות שולח מנת "קבל" לנקודת הגישה.
4. נקודת הגישה מעבירה את יציאת הלקוח למצב המורשה ומאפשרת את המשך תעבורת הנתונים.

### תכונות 802.1X

שיטות האימות הבאות נתמכות ב- Windows* XP‏:

- תמיכה בפרוטוקול מבקש 802.1X
- תמיכה בפרוטוקול אימות בר-הרחבה (EAP‏) - RFC 2284
- שיטות אימות נתמכות ב- Windows* XP‏:
  - פרוטוקול אימות EAP TLS‏ - RFC 2716 ו- RFC 2246
  - EAP Tunneled TLS‏ (TTLS)
  - Cisco LEAP
  - PEAP
  - EAP-SIM
  - EAP-FAST
  - EAP-AKA

## אימות רשת

#### פתוח

ראה "אימות פתוח".

#### משותף

ראה "אימות משותף".

#### WPA-אישי

ראה "WPA-אישי".

#### WPA2-אישי

ראה "WPA2-אישי".

#### WPA-ארגוני

אימות מצב ארגוני מיועד לסביבות ארגוניות או ממשלתיות. WPA ארגוני מאמת משתמשי רשת דרך שרת RADIUS או שרת אימות אחר. WPA משתמש במפתחות הצפנה של 128 סיביות ובמפתחות הפעלה דינמיים, כדי להבטיח את הפרטיות והאבטחה הארגונית של הרשת האלחוטית. נבחר סוג אימות נבחר שיתאים לפרוטוקול האימות של שרת 802.1X‏.

#### WPA2-ארגוני

אימות WPA ארגוני מיועד לסביבות ארגוניות או ממשלתיות. WPA2 ארגוני מאמת משתמשי רשת דרך שרת RADIUS או שרת אימות אחר. WPA2 משתמש במפתחות הצפנה של 128 סיביות ובמפתחות הפעלה דינמיים, כדי להבטיח את הפרטיות והאבטחה הארגונית של הרשת האלחוטית. נבחר סוג אימות נבחר שיתאים לפרוטוקול האימות של שרת 802.1X‏. מצב ארגוני מיועד לסביבות ארגוניות או ממשלתיות. WPA2 מהווה שיפור של WPA ומיישם במלואו את תקן IEEE 802.11i‏.

## הצפנת נתונים

#### AES-CCMP

Advanced Encryption Standard - Counter CBC-MAC Protocol‏. השיטה החדשה להגנה על פרטיות של שידורים אלחוטיים, המפורטת בתקן IEEE 802.11i‏. AES-CCMP מספק שיטת הצפנה חזקה יותר מ- TKIP‏. בחר ב- AES-CCMP כשיטת הצפנת הנתונים כאשר יש צורך בהגנה חזקה על הנתונים. AES-CCMP זמין באימות רשת WPA/WPA2 אישי/ארגוני.

הערה: מערכת ההפעלה של המחשב עשויה שלא לתמוך בפתרונות אבטחה מסוימים ויהיה צורך בתוכנות או בחומרה נוספים, בנוסף לתמיכה בתשתית של ה- LAN האלחוטי. לקבלת פרטים, פנה אל יצרן המחשב.

#### TKIP

Temporal Key Integrity Protocol (פרוטוקול תקינות מפתח זמני) מספק ערבול מפתח לכל-מנה, בדיקת תקינות הודעה ומנגנון החלפת מפתחות. TKIP זמין באימות רשת WPA/WPA2 אישי/ארגוני.

#### CKIP

ראה "CKIP".

#### WEP

הצפנה משמשת את Wired Equivalent Privacy‏ (WEP) כדי לסייע במניעת קבלה של נתונים אלחוטיים ללא הרשאה. WEP משתמש במפתח הצפנה כדי להצפין נתונים לפני שידורם. רק מחשבים המשתמשים באותו מפתח הצפנה יכולים לגשת לרשת ולפענח את הנתונים אשר משודרים על-ידי מחשבים אחרים. WEP ארגוני אינו זהה בדיוק ל- WEP אישי. ההבדל הוא שבאפשרותך לבחור אימות רשת פתוח ולאחר מכן ללחוץ על אפשור 802.1X ולבחור מבין כל סוגי אימות הלקוח. מבחר סוגי האימות אינו זמין ב- WEP אישי.

## סוגי אימות

#### TLS

סוג של שיטת אימות המשתמשת ב- Extensible Authentication Protocol (EAP) ובפרוטוקול אבטחה הנקרא Transport Layer Security (TLS). EAP-TLS משתמש באישורים (הרשאות) המשתמשים בסיסמאות. אימות EAP-TLS תומך בניהול מפתחות WEP דינמי. פרוטוקול TLS מיועד לאבטח ולאמת תקשורת ברשת ציבורית באמצעות הצפנת נתונים. פרוטוקול לחיצת ידיים TLS מאפשר לשרת וללקוח לספק אימות הדדי ולבצע אלגוריתם הצפנה ומפתחות מוצפנים לפני שידור נתונים.

#### TTLS

הגדרות אלה מגדירות את הפרוטוקול ואת האישורים המשמשים לאימות משתמש. ב- TTLS‏ (Tunneled Transport Layer Security), הלקוח משתמש ב- EAP-TLS כדי לאמת את השרת וליצור ערוץ מוצפן-TLS בין הלקוח לשרת. באפשרות הלקוח להשתמש בפרוטוקול אימות אחר. בדרך כלל, פרוטוקולים מבוססי סיסמה מזדהים דרך ערוץ מוצפן TLS שאינו חשוף. כיום, יישומי TTLS תומכים בכל השיטות המוגדרות על-ידי EAP, וכן במספר שיטות ישנות יותר (PAP‏, CHAP‏, MS-CHAP ו- MS-CHAP-V2‏). ניתן להרחיב בקלות את TTLS כך שיפעל עם פרוטוקול חדשים, על-ידי הגדרת תכונות חדשות לתמיכה בפרוטוקולים חדשים.

#### PEAP

PEAP הוא סוג אימות Extensible Authentication Protocol (EAP) IEEE 802.1X חדש המיועד לנצל את EAP-Transport Layer Security‏ (EAP-TLS) של צד השרת ולתמוך בשיטות אימות מגוונות, כולל סיסמאות משתמש, סיסמאות חד-פעמיות וכרטיסי אסימון גנרי.

#### LEAP

גרסה של פרוטוקול אימות בר-הרחבה (Extensible Authentication Protocol - EAP). Light Extensible Authentication Protocol‏ (LEAP), פרוטוקול אימות בר-הרחבה קנייני אשר פותח על-ידי Cisco, המספק מנגנון אימות הזדהות-תשובה והקצאת מפתחות דינמית.

#### EAP-SIM

שיטת פרוטוקול אימות בר-הרחבה לזיהוי מנוי GSM‏ (EAP-SIM) היא מנגנון המשמש לאימות ולהפצה של מפתחות הפעלה. שיטה זו משתמשת במודול זהות המנוי (SIM) של Global System for Mobile Communications‏ (GSM‏). EAP-SIM משתמש במפתח WEP דינמי מבוסס-הפעלה, אשר נגזר ממתאם הלקוח ומשרת RADIUS, כדי להצפין נתונים. ב- EAP-SIM נדרש ממך להזין קוד אימות משתמש, או מספר זיהוי אישי (PIN), למטרת תקשורת עם כרטיס מודול זהות המנוי (SIM). כרטיס SIM הוא כרטיס חכם מיוחד המשמש רשתות סלולריות דיגיטליות המבוססות על Global System for Mobile Communications‏ (GSM‏). RFC 4186 מתאר את EAP-SIM‏.

#### EAP-AKA

EAP-AKA (שיטת פרוטוקול אימות בר הרחבה עבור אימות והסכם מפתח ל- UMTS) מהווה מנגנון EAP לשם אימות והפצת מפתח הפעלה, באמצעות מערכת תקשורת נייד אוניברסלית (UMTS) למודול זהות מנוי (USIM). כרטיס ה- USIM הוא כרטיס חכם מיוחד המשמש ברשתות סלולריות כדי לאמת משתמש מסוים ברשת.

## פרוטוקולי אימות

#### PAP

Password Authentication Protocol (פרוטוקול אימות סיסמה) הוא פרוטוקול לחיצת ידיים דו-סטרי המיועד לשימוש עם PPP‏. פרוטוקול אימות סיסמה הוא סיסמת טקסט פשוט ששימש במערכות SLIP ישנות יותר. פרוטוקול זה אינו בטוח. זמין רק עבור סוג אימות TTLS‏.

#### CHAP

Challenge Handshake Authentication Protocol (פרוטוקול אימות בלחיצת ידיים) הוא פרוטוקול לחיצת ידיים תלת-סטרי, הנחשב בטוח יותר מאשר פרוטוקול אימות סיסמה. זמין רק עבור סוג אימות TTLS‏.

#### MS-CHAP (MD4)

משתמש בגרסת Windows של פרוטוקול דרישת הזדהות-ותשובה RSA Message Digest 4‏. פרוטוקול זה פועל רק במערכות Windows ומאפשר הצפנת נתונים. בחירת שיטת אימות זו גורמת להצפנת כל הנתונים. זמין רק עבור סוג אימות TTLS‏.

#### MS-CHAP-V2

מוסיף תכונה נוספת, תכונת שינוי הסיסמה, שאינה זמינה באימות MS-CHAP-V1 או CHAP סטנדרטי. תכונה זו מאפשרת ללקוח לשנות את סיסמת החשבון, אם שרת ה- RADIUS מדווח שתוקף הסיסמה פג. זמין עבור סוגי האימות TTLS ו- PEAP‏.

#### Generic Token Card (GTC)

נושא כרטיסי אסימון ספציפיים למשתמש לשם אימות. התכונה העיקרית ב- GTC היא אימות המבוסס על אישור דיגיטלי/כרטיס אסימון. נוסף על כך, GTC כולל את היכולת להסתיר את זהויות שם המשתמש, עד לכינון המנהרה המוצפנת TLS. יכולת זו מספקת ביטחון נוסף ששמות המשתמשים לא ישודרו במהלך שלב האימות. זמין רק עבור סוג אימות PEAP.

#### TLS

פרוטוקול TLS מיועד לאבטח ולאמת תקשורת ברשת ציבורית באמצעות הצפנת נתונים. פרוטוקול לחיצת ידיים TLS מאפשר לשרת וללקוח לספק אימות הדדי ולבצע אלגוריתם הצפנה ומפתחות מוצפנים לפני שידור נתונים. זמין רק עבור סוג אימות PEAP.

## תכונות Cisco

#### Cisco LEAP

Cisco LEAP‏ (Cisco Light EAP) הוא אימות 802.1X של שרת ולקוח, באמצעות סיסמת התחברות המסופקת על-ידי המשתמש. כאשר נקודת גישה אלחוטית מתקשרת עם שרת RADIUS מאופשר Cisco LEAP‏ (Cisco Secure Access Control Server‏ [ACS‏]), Cisco LEAP מספק בקרת גישה באמצעות אימות הדדי בין מתאמי לקוחות WiFi והרשתות האלחוטיות ומספק מפתחות הצפנה דינמיים אישיים כדי לסייע בהגנה על הפרטיות של נתונים משודרים.

#### תכונת אבטחה של נקודת גישה חריגה של Cisco

תכונת אבטחה של נקודת גישה חריגה של Cisco מספקת הגנת אבטחה מפני חדירה של נקודת גישה עוינת, אשר עשויה לחקות נקודת גישה לגיטימית ברשת כדי לשלוף מידע אודות תעודות משתמש ופרוטוקולי אימות, אשר עלול לסכן את האבטחה. תכונה זו פועלת רק עם אימות LEAP של Cisco‏. טכנולוגיית 802.11 סטנדרטית אינה מגינה על רשת מפני חדירה של נקודת גישה עוינת. לקבלת מידע נוסף, ראה אימות LEAP‏.

#### פרוטוקול הגנת סביבה מעורבת 802.11b ו- 802.11g

נקודות גישה מסוימות, לדוגמה Cisco 350 או Cisco 1200, תומכות בסביבות שבהן לא כל תחנות הלקוח תומכות בהצפנת WEP; מצב זה נקרא מצב תאים משולבים. כאשר רשתות אלחוטיות אלה פועלות במצב "הצפנה אופציונלית", תחנות לקוח המצטרפות במצב WEP שולחות את כל ההודעות מוצפנות, ואילו תחנות המשתמשות במצב רגיל שולחות את כל ההודעות ללא הצפנה. נקודות גישה אלה משדרות שהרשת אינה משתמשת בהצפנה, אך מאפשרת ללקוחות המשתמשים במצב WEP להצטרף. כאשר מצב "תאים משולבים" מאופשר בפרופיל, הוא מאפשר להתחבר לנקודות גישה המוגדרות ל"הצפנה אופציונלית".

#### CKIP

Cisco Key Integrity Protocol‏ (CKIP) הוא פרוטוקול אבטחה קנייני של Cisco להצפנה במדיה של 802.11. CKIP משתמש בתכונות הבאות כדי לשפר את אבטחת 802.11 במצב תשתית:

- חילופי מפתחות (KP)
- מספר רצף של הודעה

הערה: CKIP אינו משמש באימות רשת WPA/WPA2 אישי/ארגוני.

הערה: CKIP נתמך רק בעת שימוש בתוכנית השירות לחיבור WiFi ב- Windows* XP‏.

#### נדידה מהירה (CCKM)

כאשר רשת LAN אלחוטית מוגדרת לחיבור-מחדש מהיר, התקן לקוח מאופשר LEAP יכול לנדוד מנקודת גישה אחת לאחרת, מבלי לערב את השרת הראשי. באמצעות Cisco Centralized Key Management‏ (CCKM), נקודת גישה שהוגדרה לספק שירותי תחום אלחוטיים (WDS) תופסת את מקומו של שרת ה- RADIUS ומאמתת את הלקוח ללא השהייה מורגשת ביישומי קול או ביישומים אחרים הרגישים לזמן.

#### ניהול רדיו

כאשר מאפיין זה מאופשר, מתאם ה- WiFi מספק מידע של ניהול רדיו לתשתית Cisco‏. אם בתשתית נעשה שימוש בכלי העזר לניהול רדיו של Cisco, כלי העזר יגדיר פרמטרים של רדיו ויאתר הפרעות ונקודות גישה עוינות.

#### EAP-FAST

EAP-FAST, בדומה ל- EAP-TTLS ו- PEAP, משתמש במינהור להגנה על תעבורה. ההבדל העיקרי הוא ש- EAP-FAST אינו משתמש באישורים (הרשאות) כדי לבצע אימות. משא ומתן על אספקה ב- EAP-FAST מבוצע תחילה רק על-ידי הלקוח, כחילוף תקשורת ראשון, כאשר EAP-FAST מתבקש מהשרת. אם ללקוח אין תעודות גישה מאובטחות (PAC) של טרום-שיתוף, באפשרותו ליזום חילוף אספקת EAP-FAST כדי לקבל אחת באופן דינמי מהשרת.

ב- EAP-FAST מתועדות שתי שיטות לאספקת ה- PAC‏: אספקה ידנית באמצעות מנגנון מאובטח מחוץ לפס ואספקה אוטומטית.

- מנגנוני אספקה ידנית הם כל מנגנון אספקה שמאובטח מספיק לדעת מנהל הרשת.
- אספקה אוטומטית יוצרת מנהרה מוצפנת כדי להגן על אימות הלקוח ועל אספקת ה- PAC ללקוח. אמנם מנגנון זה אינו מאובטח כמו אספקה ידנית, אך הוא בטוח יותר משיטת האימות המשמשת ב- LEAP‏.

שיטת ה- EAP-FAST מתחלקת לשני חלקים: אספקה ואימות. שלב האספקה כרוך באספקה הראשונית של ה- PAC ללקוח. יש לבצע שלב זה רק פעם אחת עבור כל לקוח וכל משתמש.

חזרה לראש הדף

חזרה לתוכן העניינים

סימנים מסחריים וכתבי ויתור