Vissza a tartalomjegyzékhez

# Kapcsolatállapot-ikonok

A kapcsolatállapot-ikonok jelzik a WiFi adapter aktuális kapcsolatának állapotát. A kapcsolatállapot-ikon az Intel® PROSet/Wireless WiFi-csatlakozás segédprogram főablakában jelenik meg. A kapcsolat pillanatnyi állapotát a tálcaikon is jelzi. További információk a Tálcaikonok című részben találhatók.

Ikon | Leírás
--- | ---
| WiFi kikapcsolva: A WiFi adapter rádiója ki van kapcsolva. A rádió bekapcsolásához kattintson a WiFi be gombra.
| Csatlakozási hibákat jelez, beleértve a hitelesítési hibákat is.
| WiFi hálózatok keresése: A WiFi adapter elérhető WiFi hálózatokat keres. Animált ikonok:
| Nem található WiFi hálózat: Az adapter nem talált elérhető WiFi hálózatot.
| Van WiFi hálózat: Az adapter talált elérhető WiFi hálózatot. A WiFi hálózatok listán szereplő hálózatok bármelyikére csatlakozhat.
| Csatlakozás WiFi hálózatra: Folyik a csatlakozás egy WiFi hálózatra. A sarló formájú szegmensek felváltva zöld és fehér színben villognak, amíg az adapter IP-címet nem kap, vagy ha csatlakozási hiba történik.
| Van kapcsolat WiFi hálózattal: Csatlakoztatva van egy WiFi hálózatra. Látható az aktuális hálózat neve, sebessége, jelminősége és IP-címe. Az aktuális hálózati kapcsolat részleteinek megjelenítéséhez kattintson a Részletek gombra.
Hálózatnév | Név (profilnév vagy SSID): Annak a hálózatnak a neve, amelyre az adapter csatlakozott. A Név oszlop vagy az SSID-t vagy – ha van a hálózathoz profil – a profilnevet mutatja.
Jelminőség | A jelerősség ikon sávjai a WiFi adapter és a hozzáférési pont – vagy eszköz-eszköz (alkalmi) üzemmódban a társszámítógép – közötti adott és vett jelek erősségét jelzik. A függőleges zöld szegmensek száma jelzi az adott és a vett jelek erősségét.

MEGJEGYZÉS: Ha egy hálózaton több hozzáférési pont van, a kijelző legközelebbi jelerősségét mutatja.

A jelerősség felső értéke a "kiváló", alsó értéke a "hatótávolságon kívül". A jelminőséget az alábbi tényezők befolyásolják:

- Minél nagyobb az összeköttetés távolsága, annál gyengébb a jel. A jelet az útjába eső fém és beton akadályok is gyengítik.
- A jel visszaverődik a fémtárgyakról, ami zavarjelet okozhat.
- Más elektromos eszközök is okozhatnak zavarjeleket.

Tulajdonságok | Az adapter kapcsolatállapotáról tájékoztat. További információk A hálózat tulajdonságai című részben találhatók.
WiFi be / WiFi ki/WiFi be, 802.11a ki | A WiFi rádió állapotát mutatja (be vagy ki). Ezzel legördülő kezelőszervvel egyúttal ki- vagy bekapcsolhatja a rádiót. A WiFi adaptertől és a számítógép gyártójától függően a legördülő kezelőszervben lehet egy harmadik lehetőség is: WiFi be, 802.11a ki. Ha jelen van, hatása az, hogy bekapcsolja a WiFi rádiót (b vagy g sávban), és egyúttal kikapcsolja a 802.11a sávot. További információk A rádió be- és kikapcsolása című részben találhatók.
Súgó? | Megjeleníti az adott oldalhoz tartozó súgószöveget.
Bezárás | Bezárja a főablakot.

Vissza az oldal tetejére

Vissza a tartalomjegyzékhez

Védjegyek és nyilatkozatok