Επιστροφή στα Περιεχόμενα

# Χρήση του Οδηγού του Wi-Fi Protected Setup* για τη διαμόρφωση και τη διαχείριση δικτύου

Ο Οδηγός Wi-Fi Protected Setup* σας επιτρέπει να ρυθμίζετε εύκολα τις παραμέτρους ενός νέου δικτύου και να προσθέτετε συσκευές σε αυτό. Το Wi-Fi Protected Setup* απλοποιεί τη διαδικασία εγκατάστασης και ταυτόχρονα βοηθά να διασφαλιστεί ότι οι παράμετροι του δικτύου έχουν ρυθμιστεί με ασφάλεια. Με το Wi-Fi Protected Setup*, μπορείτε να κάνετε εύκολα τις ακόλουθες εργασίες:

- Ως Εγγεγραμμένος: Αποκτήστε τις ρυθμίσεις ασφαλείας και ρυθμίστε τις παραμέτρους του υπολογιστή/συσκευή σας για να συνδεθείτε σε υπάρχον δίκτυο.
- Ως καταχωρητής: Ρυθμίστε τις παραμέτρους ασφαλείας για το σημείο πρόσβασης ενός δικτύου ή/και προσθέστε έναν άλλο υπολογιστή/συσκευή στο δίκτυο
- Μη αυτόματα: Μη χρησιμοποιείτε το Wi-Fi Protected Setup. Θα σας ζητηθεί να πληκτρολογήσετε τις ρυθμίσεις ασφαλείας για το δίκτυο.

Οι ακόλουθες οδηγίες σας επιτρέπουν επίσης να προσθέσετε και άλλη συσκευή σε υπάρχον δίκτυο, στον καταχωρητή:

- Στον καταχωρητή μόνο, προσθέστε έναν άλλο υπολογιστή/συσκευή στο δίκτυο

### Τρόπος πρόσβασης του Οδηγού του Wi-Fi Protected Setup*

Υπάρχουν δύο τρόποι πρόσβασης του Οδηγού Wi-Fi Protected Setup*:

- Κάντε κλικ στο μήνυμα ειδοποίησης που εμφανίζεται όταν εντοπίζεται ένα δίκτυο με δυνατότητα Wi-Fi Protected Setup:
  Συσκευές με δυνατότητα Wi-Fi Protected Setup βρίσκονται εντός της εμβέλειας του υπολογιστή σας. Κάντε κλικ για σύνδεση.

- Κάντε κλικ στη λίστα δικτύων WiFi στο κύριο παράθυρο του βοηθητικού προγράμματος Intel® PROSet/Wireless WiFi Connection.

Οι ακόλουθοι όροι χρησιμοποιούνται στην περιγραφή.

- Σημείο πρόσβασης: Συσκευή που συνδέει ασύρματες συσκευές σε δίκτυο. Οι παράμετροι του σημείου πρόσβασης είναι ρυθμισμένες με το απαραίτητο όνομα δικτύου (SSID) και τις πιστοποιήσεις ασφάλειας.
- Εγγεγραμμένος: Συσκευή που αναζητά να συμμετάσχει με σημείο πρόσβασης ή ασύρματο δίκτυο, αλλά δεν έχει τον κωδικό πρόσβασης ή το κλειδί του σημείου πρόσβασης ή του δικτύου. Μόλις λάβει ο υπολογιστής έγκυρο κωδικό πρόσβασης ή κλειδί, γίνεται μέλος του ασύρματου δικτύου. Μπορούν να ρυθμιστούν οι παράμετροι του βοηθητικού προγράμματος σύνδεσης WiFi ώστε να λειτουργεί ως εγγεγραμμένος για υποστηριζόμενο σημείο πρόσβασης.
- Καταχωρητής: Ο καταχωρητής είναι μια συσκευή (συνήθως ένας υπολογιστής) που επιτρέπει σε άλλες συσκευές (συνήθως υπολογιστές) να συμμετάσχουν στο ασύρματο δίκτυο. Μπορούν να ρυθμιστούν οι παράμετροι του βοηθητικού προγράμματος σύνδεσης WiFi ώστε να λειτουργεί ως καταχωρητής για υποστηριζόμενο σημείο(α) πρόσβασης. Ο καταχωρητής μεταβιβάζει με ασφάλεια το κλειδί του σημείου πρόσβασης ή τον κωδικό πρόσβασης αυτόματα.

Ένα νέο ασύρματο δίκτυο δημιουργείται με την ρύθμιση των παραμέτρων του σημείου πρόσβασης, τη σύνδεση σε επιθυμητούς υπολογιστές που είναι εξοπλισμένοι με προσαρμογείς WiFi και με την προαιρετική προσάρτηση εξωτερικής συνδετικότητας δικτύου (π.χ. Internet, συνήθως με σύνδεση του σημείου πρόσβασης σε μόντεμ ψηφιακής συνδρομητικής γραμμής (DSL) ή καλωδιακό μόντεμ ή κάτι αντίστοιχο).

### Ως Εγγεγραμμένος: Αποκτήστε τις ρυθμίσεις ασφαλείας και ρυθμίστε τις παραμέτρους του υπολογιστή/συσκευή σας για να συνδεθείτε σε υπάρχον δίκτυο.

Τα ακόλουθα βήματα χρησιμοποιούν τον Οδηγό Wi-Fi Protected Setup* για σύνδεση ως εγγεγραμμένος σε υπάρχον δίκτυο. Αυτό προϋποθέτει ότι ο υπολογιστής καταχωρητή λειτουργεί στο βοηθητικό πρόγραμμα Intel® PROSet/Wireless WiFi Connection.

ΣΗΜΕΙΩΣΗ: Για να επιτύχετε ρυθμούς μετάδοσης μεγαλύτερους από 54 Mbps στις συνδέσεις 802.11n, πρέπει να επιλεγεί η ασφάλεια WPA2-AES. Μπορείτε να επιλέξετε καμία ασφάλεια (Καμία) για την ενεργοποίηση της εγκατάστασης και της αντιμετώπισης προβλημάτων.

1. Στον υπολογιστή που θέλετε να συνδέσετε το δίκτυο, ένα μήνυμα σας ενημερώνει ότι ένα ή περισσότερα σημεία πρόσβασης με δυνατότητα Wi-Fi Protected Setup βρίσκονται εντός του εύρους του ασύρματου υπολογιστή σας. Κάντε κλικ στο μήνυμα. (Ή, μπορείτε να επιλέξετε το δίκτυο από τη λίστα Δικτύων WiFi στο κύριο παράθυρο του βοηθητικού προγράμματος σύνδεσης WiFi.)
2. Ανοίγει η σελίδα έναρξης του Οδηγού Wi-Fi Protected Setup*. Εδώ, επιλέξτε Ως εγγεγραμμένος: Αποκτήστε τις ρυθμίσεις ασφαλείας και ρυθμίστε τις παραμέτρους του υπολογιστή/συσκευή σας για να συνδεθείτε σε υπάρχον δίκτυο.
3. Χρησιμοποιήστε τη λίστα Διαθέσιμων δικτύων για να επιλέξετε το δίκτυο στο οποίο θέλετε να συνδεθείτε (στην περίπτωσή μας εδώ είναι το MyWPS). Κάντε κλικ στο Επόμενο.
4. Ανοίγει το παράθυρο Ανακάλυψης. Ο εγγεγραμμένος που θέλετε να συνδέσετε στο δίκτυο ανακαλύπτει τον καταχωρητή στο δίκτυο. Αν υποθέσουμε ότι η διαδικασία Ανακάλυψης είναι επιτυχής, εμφανίζεται το όνομα του καταχωρητή ή του σημείου πρόσβασης.
5. Εμφανίζεται το επόμενο παράθυρο που δείχνει τον Κωδικό πρόσβασης της συσκευής (κωδικός πρόσβασης εγγεγραμμένου). Ο κωδικός πρόσβασης που εμφανίζεται στον εγγεγραμμένο είναι ένας μοναδικός και προσωρινός κωδικός πρόσβασης για τον εγγεγραμμένο που δημιουργείται με τυχαία επιλογή. Ο κωδικός πρόσβασης αυτός χρησιμοποιείται για να ζητηθεί άδεια για σύνδεση στο σημείο πρόσβασης του δικτύου. (Ο κωδικός πρόσβασης που εμφανίζεται παρακάτω είναι ενδεικτικός μόνο).
6. Στον καταχωρητή ή σημείο πρόσβασης, πληκτρολογήστε τον κωδικό πρόσβασης που παρέχεται από τον εγγεγραμμένο. Κάντε κλικ στο Επόμενο.

ΣΗΜΕΙΩΣΗ: Αυτή η διαδικασία προϋποθέτει ότι ο καταχωρητής λειτουργεί με το βοηθητικό πρόγραμμα σύνδεσης WiFi. Η διαδικασία και τα παράθυρα που εμφανίζονται στον καταχωρητή μπορεί να είναι διαφορετικά για λογισμικό άλλων προμηθευτών. Μερικά σημεία πρόσβασης μπορεί να έχουν ενσωματωμένο καταχωρητή.

7. Το επόμενο παράθυρο παραθέτει το προφίλ για αυτό το δίκτυο. Το επιλεγμένο προφίλ θα αποσταλεί στον εγγεγραμμένο και θα του παρέχει πρόσβαση στο δίκτυο. Εμφανίζονται μόνο υποστηριζόμενα προφίλ. Υποστηριζόμενα προφίλ είναι αυτά που βασίζονται σε WPA-PSK, WPA2-PSK και Ανοιχτή (Καμία) ασφάλεια. Επιλέξτε το προφίλ και κάντε κλικ στο Επόμενο για να ολοκληρώσετε τη διαδικασία εγγραφής.
8. Το τελευταίο παράθυρο εμφανίζει ότι η εγγραφή του εγγεγραμμένου με τον καταχωρητή έχει ολοκληρωθεί. Κάντε κλικ στο Τέλος.
9. Στον εγγεγραμμένο, κάντε κλικ στο Επόμενο. Στον εγγεγραμμένο, ειδοποιείστε ότι Συνδεθήκατε με επιτυχία στο <όνομα του ασύρματου δικτύου>. Κάντε κλικ στο Τέλος.

### Ως καταχωρητής: Ρυθμίστε τις παραμέτρους ασφαλείας για το σημείο πρόσβασης ενός δικτύου ή/και προσθέστε έναν άλλο υπολογιστή/συσκευή στο δίκτυο

Τα ακόλουθα βήματα χρησιμοποιούν τον Οδηγό Wi-Fi Protected Setup* για τη ρύθμιση παραμέτρων αυτού του υπολογιστή ως καταχωρητή για ένα ασφαλές δίκτυο ή σημείο πρόσβασης. Εκτελέστε αυτά τα βήματα, αν δημιουργείτε ένα νέο δίκτυο.

1. Εντοπίστε τον κωδικό πρόσβασης ιδιοκτησίας της συσκευής για το σημείο πρόσβασης. Καθορίζεται από τον κατασκευαστή του σημείου πρόσβασης. Ο κωδικός πρόσβασης βρίσκεται συχνά στην ετικέτα στη βάση της συσκευής.
2. Ενεργοποιήστε το σημείο πρόσβασης δικτύου.
3. Στον υπολογιστή που θέλετε να καταστήσετε ως καταχωρητή, ενεργοποιήστε το βοηθητικό πρόγραμμα σύνδεσης WiFi.
4. Το ακόλουθο μήνυμα σας ενημερώνει ότι μία ή περισσότερες συμβατές συσκευές βρίσκονται εντός του εύρους του υπολογιστή σας. Κάντε κλικ στο μήνυμα. (Ή, μπορείτε να επιλέξετε το δίκτυο από τη λίστα Δικτύων WiFi στο κύριο παράθυρο του βοηθητικού προγράμματος σύνδεσης WiFi.)
5. Ανοίγει η σελίδα έναρξης του Οδηγού Wi-Fi Protected Setup*. Εδώ, επιλέξτε Ως καταχωρητής: Ρυθμίστε τις παραμέτρους ασφαλείας για το σημείο πρόσβασης ενός δικτύου ή/και προσθέστε έναν άλλο υπολογιστή/συσκευή στο δίκτυο.
6. Στο επόμενο παράθυρο, στη λίστα Διαθέσιμων δικτύων, επιλέξτε το δίκτυο στο οποίο θέλετε να συνδεθείτε. Τα δίκτυα που εμφανίζονται στη λίστα εξαρτώνται από τα αποτελέσματα της ανίχνευσης. Κάντε κλικ στο Επόμενο.
7. Στο επόμενο παράθυρο, εισάγετε τον κωδικό πρόσβασης ιδιοκτησίας της συσκευής που ανακτήσατε από το σημείο πρόσβασης στο βήμα 1. Κάντε κλικ στο Επόμενο για να συνεχίσετε.
8. Στο επόμενο παράθυρο εμφανίζεται το Όνομα δικτύου, ο Τύπος ασφάλειας και ο Κωδικός πρόσβασης. Αν οι παράμετροι του σημείου πρόσβασης έχουν ήδη ρυθμιστεί, απενεργοποιούνται. Προχωρήστε στο βήμα 10. Αν οι παράμετροι του σημείου πρόσβασης δεν έχουν ρυθμιστεί (τα πεδία δεν απενεργοποιούνται). Προχωρήστε στο βήμα 11.
9. Μετά από μερικά δευτερόλεπτα θα εμφανιστεί το ακόλουθο μήνυμα.
   Οι παράμετροι του σημείου πρόσβασης έχουν ήδη ρυθμιστεί. Θέλετε να τις επαναρυθμίσετε;
   Αν δε θέλετε να επαναρυθμίσετε τις παραμέτρους του σημείου πρόσβασης, επιλέξτε Όχι. Το λογισμικό θα συμμετάσχει στο δίκτυο, θα κάνει τη σύνδεση και θα δημιουργήσει ένα προφίλ. Στη συνέχεια τερματίζει τη σύνδεση και η διαδικασία αυτή έχει ολοκληρωθεί. Αν θέλετε να επαναρυθμίσετε τις παραμέτρους του σημείου πρόσβασης, επιλέξτε Ναι.
10. Εμφανίζεται το επόμενο παράθυρο. Το επόμενο πεδίο εμφανίζει το όνομα του σημείου πρόσβασης. Αυτό είναι προεπιλεγμένο ως Όνομα δικτύου (SSID). Στο παράδειγμα αυτό, έχει γίνει επαναφορά στο MyWPS. Μπορείτε να του δώσετε ό,τι όνομα θέλετε.
11. Στο πεδίο Τύπος ασφαλείας, επιλέξτε τον τύπο ασφαλείας που θέλετε.

- Η λειτουργία WPA* Personal απαιτεί μη αυτόματη ρύθμιση των παραμέτρων ενός προκοινόχρηστου κλειδιού (PSK) στο σημείο πρόσβασης και τους πελάτες. Το PSK αυτό ελέγχει την ταυτότητα του κωδικού πρόσβασης ή του αναγνωριστικού κωδικού τόσο στο σταθμό πελάτη όσο και στο σημείο πρόσβασης. Δεν απαιτείται διακομιστής ελέγχου ταυτότητας.
- Το WPA2* είναι η δεύτερη γενιά της ασφάλειας WPA που προσφέρει σε εταιρικούς και καταναλωτικούς χρήστες ασύρματης επικοινωνίας, υψηλό επίπεδο διασφάλισης με το γεγονός ότι μόνο εξουσιοδοτημένοι χρήστες μπορούν να αποκτήσουν πρόσβαση στα δίκτυά τους WiFi. Εδώ έχουμε επιλέξει την ασφάλεια WPA2 Personal. Μπορείτε να χρησιμοποιήσετε τα προφίλ του βοηθητικού προγράμματος σύνδεσης WiFi του Intel® PROSet/Wireless για να αποκτήσετε το όνομα δικτύου WiFi (SSID) και την φράση πρόσβασης WPA2-Personal για χρήση σε παλαιότερη συσκευή (legacy).

12. Το τρίτο πεδίο είναι το Κωδικός πρόσβασης (κλειδί). Ο κωδικός πρόσβασης που εμφανίζεται επιλέγεται τυχαία ή έχει προρυθμιστεί, αλλά μπορείτε να τον αλλάξετε σε ό,τι κωδικό πρόσβασης θέλετε. Ωστόσο, πρέπει να χρησιμοποιείτε ένα ισχυρό κλειδί για βελτιωμένη ασφάλεια. Πρέπει να έχει 8 έως 63 χαρακτήρες. Όταν έχετε ολοκληρώσει αυτό το βήμα, κάντε κλικ στο Επόμενο.

Τα ακόλουθα παράθυρα εμφανίζουν τη ρύθμιση παραμέτρων του σημείου πρόσβασης και του καταχωρητή.

13. Μόλις το δίκτυο λάβει τον κωδικό πρόσβασης ιδιοκτησίας, ειδοποιείστε ότι Συνδεθήκατε με επιτυχία στο <όνομα του ασύρματου δικτύου>. Κάντε κλικ στο Τέλος. Η διαδικασία αυτή ολοκληρώνει τη ρύθμιση των παραμέτρων του σημείου πρόσβασης και του καταχωρητή.
14. Εάν θέλετε να αποθηκεύσετε αυτές τις ρυθμίσεις σε προφίλ για μελλοντική χρήση από κληρονομημένο πελάτη, κάντε κλικ στο Αποθήκευση ασύρματων ρυθμίσεων . Οι ρυθμίσεις προφίλ αποθηκεύονται σε αρχείο κειμένου (txt) στον τοπικό σκληρό δίσκο σας. Το αρχείο αποθηκεύεται στην τοπική σας μονάδα C:\ κατά προεπιλογή. Αποδεχτείτε την προεπιλεγμένη τοποθεσία αποθήκευσης ή κάντε κλικ στο Αναζήτηση για να επιλέξετε άλλη τοποθεσία στον υπολογιστή σας.

Στη συνέχεια, μπορείτε να συνδέσετε έναν εγγεγραμμένο (υπολογιστή) στο δίκτυο. Αυτό μπορεί να γίνει με την εκτέλεση της διαδικασίας Ως εγγεγραμμένος: Αποκτήστε τις ρυθμίσεις ασφαλείας και ρυθμίστε τις παραμέτρους του υπολογιστή/συσκευή σας για να συνδεθείτε σε υπάρχον δίκτυο. Ή, αν θέλετε να ασχοληθείτε μόνο με τον καταχωρητή δικτύου, εκτελέστε τη διαδικασία Στον καταχωρητή, προσθέστε έναν άλλο υπολογιστή στο δίκτυο.

### Στον καταχωρητή μόνο, προσθέστε έναν άλλο υπολογιστή στο δίκτυο

Τα ακόλουθα βήματα χρησιμοποιούν τον Οδηγό Wi-Fi Protected Setup* που λειτουργεί στον καταχωρητή για σύνδεση σε άλλο υπολογιστή (εγγεγραμμένο) σε υπάρχον δίκτυο. Αυτή η διαδικασία εκτελείται μόνο στον καταχωρητή.

ΣΗΜΕΙΩΣΗ: Αυτή η διαδικασία προϋποθέτει ότι ο καταχωρητής λειτουργεί με το βοηθητικό πρόγραμμα σύνδεσης WiFi. Η διαδικασία και τα παράθυρα που εμφανίζονται στον καταχωρητή μπορεί να είναι διαφορετικά για λογισμικό άλλων προμηθευτών.

1. Αποκτήστε τον κωδικό πρόσβασης συσκευής για τον εγγεγραμμένο που θέλετε να προσθέσετε στο δίκτυο.
2. Στον καταχωρητή, στο εικονίδιο της γραμμής εργασιών για το βοηθητικό πρόγραμμα σύνδεσης WiFi, κάντε δεξί κλικ και επιλέξτε Προσθήκη νέας συσκευής.
3. Στον καταχωρητή, εκτελέστε τα βήματα 6 έως 9 της διαδικασίας Σύνδεση ενός εγγεγραμμένου σε δίκτυο ή σημείο πρόσβασης.

Επιστροφή στην αρχή

Επιστροφή στα Περιεχόμενα

Εμπορικά σήματα και αποποιήσεις