Tilbake til innhold

# Bli tilkoblet

- Koble til et WiFi-nettverk
- Førstegangs tilkobling
- Bruke Wi-Fi-Protected Setup*-veiviser til å konfigurere eller administrere et nettverk
- Bruk Windows XP til å administrere WiFi
- Andre trådløsverktøy

## Koble til et WiFi-nettverk

Du kan koble til et WiFi-nettverk på en av de følgende måtene.

- Automatisk tilkobling: Hvis en eksisterende profil på datamaskinen passer til et tilgjengelig nettverk, kobles du automatisk til det trådløse nettverket.
- Konfigurer en ny profil: Velg et trådløst nettverk fra listen over WiFi-nettverk i hovedvinduet til Intel® PROSet/Wireless WiFi-tilkoblingsverktøy. Klikk Koble til. Hvis du kobler til på vellykket vis, opprettes det en profil i profillisten, for fremtidig bruk.
- Koble til en profil i profillisten: Du kan velge en profil fra profillisten. For å aktivere den klikker du Koble til. Dette lar deg koble til et nettverk som er lengre nede på listen (hvis tilgjengelig).
- Høyreklikk på Oppgavefeltikonet som er plassert i nederst høyre hjørne av Windows-skrivebordet. Klikk Koble til profil. En liste over tidligere konfigurerte profiler er listet opp. Velg en profil.

## Førstegangs tilkobling

WiFi-tilkoblingsverktøyet oppdager automatisk WiFi-nettverk som er innen rekkevidde for WiFi-kortet ditt. Når et nettverk blir funnet, vises et skrivebordsvarsel: WiFi-nettverk funnet. Se Oppgavefeltikoner hvis du vil ha mer informasjon.

1. Dobbeltklikk på skrivebordsvarselet for å åpne hovedvinduet til WiFi-tilkoblingsverktøyet.
2. Velg et nettverk fra WiFi-nettverk-listen.
3. Klikk Koble til. Hvis nettverket ikke krever sikkerhetsgodkjenning, varsler et skrivebordsvarsel deg om at du er koblet til nettverket. Se Hovedvindu og Oppgavelinje, for å få mer informasjon om oppgavelinjemenyen og ikonene.
4. Hvis sikkerhet er aktivert på nettverket, åpner profilveiviseren vinduet Konfigurer WiFi-innstillinger. Dette leder deg gjennom prosessen med å opprette en WiFi-profil for dette nettverket. Etter at profilen er opprettet, vil det bli mye lettere å koble til dette nettverket i fremtiden.
5. Du blir bedt om å spesifisere et Profilnavn. Profilnavnet er ditt navn for dette nettwerk. Du kan akseptere det eksisterende profilnavnet, hvis dette finnes, eller du kan skrive inn et. Profilnavnet kan være hva som helst som hjelper deg med å identifisere dette nettverket. Noen eksempler er: Mitt hjemmenettverk, Kafé i A-gaten.
6. Du blir bedt om å spesifisere WiFi-nettverksnavn (SSID): Dette inneholder nettverksidentifikasjonsnavnet. Dette er en unik identifikator som skiller ett WiFi-nettverk fra et annet. Hvis et allerede er skrevet inn, kan du beholde dette.
7. Klikk Neste. Profilveiviseren finner så sikkerhetsinnstillingene for dette nettverket. Informasjonen du skriver inn avhenger av de sikkerhetsinnstillingene. Hvis du vil ha informasjon om sikkerhetsinnstillinger, se Sikkerhetsinnstillinger. Hvis du vil ha mer informasjon om nøkler og passord, kan du se Nettverksnøkler. Hvis du vil ha mer informasjon om profiler, se Profiler. Du må kanskje ta kontakt med nettverksadministratoren for å få informasjonen du trenger til å logge deg på dette nettverket.
8. Etter å ha skrevet inn den nødvendige informasjonen, klikker du OK for å koble til trådløsnettverket.

Se Hovedvindu for å få mer informasjon.

## Andre trådløsverktøy

Hvis WiFi-tilkoblingsverktøyet finner andre programvareapplikasjoner som prøver å kommunisere med trådløsenheten, får du beskjed om dette.

## Bruke Microsoft Windows* XP til å administrere WiFi

Du kan bruke Windows* XP til å administrere WiFi-tilkoblingene.

1. I hovedvinduet for Intel® PROSet/Wireless WiFi-tilkoblingsverktøy går du til Avansert-menyen og velger Bruk Windows til å administrere WiFi.
2. I meldingsvinduet, får du spørsmålet: Vil du at Windows skal administrere WiFi-tilkoblingene dine? Klikk Ja.
3. Klikk Lukk for å lukke Intel® PROSet/Wireless WiFi-tilkoblingsverktøy.
4. Høyreklikk oppgavelinjeikonet og velg Åpne Wireless Zero Configuration.

MERK: Når Microsoft Windows* XP Wireless Zero Configuration er aktivert som trådløsbehandling, deaktiveres WiFi-tilkoblingsverktøy.

Du lar Intel® PROSet/Wireless WiFi-tilkoblingsverktøy administrere WiFi-tilkoblinger ved å høyreklikke verktøysikonet i oppgavefeltet og velge Aktiver WiFi-kontroll.

## Trådløsverktøy fra tredjepart

Hvis du bruker programvare levert av et hotspot-sted (kafé, flyplassterminal), gir WiFi-tilkoblingsverktøyet deg beskjed og deaktiverer så seg selv. Den kan ikke håndtere trådløsenheten når et annet trådløsverktøy kommuniserer med trådløsenheten. For å dra nytte av funksjonene i WiFi-tilkoblingsverktøyet, bør du deaktivere eller fjerne denne programvaren når du forlater hotspoten.

Tilbake til toppen

Tilbake til innhold

Varemerker og fraskrivelser