กลับไปที่สารบัญ

# ใช้ยูทิลิตีการเชื่อมต่อ Intel® PROSet/Wireless WiFi

ใช้ยูทิลิตีการเชื่อมต่อ Intel® PROSet/Wireless WiFi เป็นตัวจัดการการเชื่อมต่อไร้สายของคุณ
เริ่ม ยูทิลิตีการเชื่อมต่อ Intel® PROSet/Wireless WiFi
เริ่มยูทิลิตีการเชื่อมต่อ Intel® PROSet/Wireless WiFi จากแถบงาน

- ไอคอนแถบงาน
- คำแนะนำเครื่องมือและการแจ้งเตือนบนเดสก์ท็อป

หน้าต่างหลักของยูทิลิตีการเชื่อมต่อ Intel® PROSet/Wireless WiFi

- การเชื่อมต่อครั้งแรก
- รายการเครือข่าย WiFi
- ไอคอนสถานะการเชื่อมต่อ
- คุณสมบัติเครือข่าย
- รายละเอียดการเชื่อมต่อ

เมนูซอฟต์แวร์ Intel® PROSet/Wireless WiFi

- เมนูเครื่องมือ
  - การตั้งค่าโปรแกรมประยุกต์
  - Intel® Wireless Troubleshooter
  - เครื่องมือการวินิจฉัยด้วยตนเอง
  - เครื่องมือผู้ดูแลระบบ
- เมนูขั้นสูง
  - การตั้งค่าอแด็ปเตอร์
  - สถิติขั้นสูง
  - ใช้ Windows เพื่อจัดการ WiFi
- เมนูส่วนกำหนดค่า
  - จัดการส่วนกำหนดค่า
  - จัดการการแยก

ใช้คุณลักษณะส่วนกำหนดค่ายูทิลิตีการเชื่อมต่อ Intel® PROSet/Wireless WiFi
ปิดหรือเปิดวิทยุไร้สาย
การติดตั้งยูทิลิตีการเชื่อมต่อ Intel® PROSet/Wireless WiFi
ติดตั้งคุณลักษณะซอฟต์แวร์เพิ่มเติม
ลบยูทิลิตีการเชื่อมต่อ Intel® PROSet/Wireless WiFi

## ใช้ ยูทิลิตีการเชื่อมต่อ Intel® PROSet/Wireless WiFi เป็นตัวจัดการการเชื่อมต่อไร้สายของคุณ

ซอฟต์แวร์ Intel® PROSet/Wireless WiFi ใช้ในการตั้งค่า แก้ไข และจัดการส่วนกำหนดค่าเครือข่าย WiFi เพื่อเชื่อมต่อกับเครือข่าย WiFi นอกจากนี้ยังมีการตั้งค่าขั้นสูง เช่น การจัดการพลังงาน และการเลือกแชนเนล สำหรับการตั้งค่าเครือข่าย WiFi เฉพาะกิจ

หากคุณใช้ Microsoft* Windows* XP Wireless Zero Configuration เป็นตัวจัดการการเชื่อมต่อไร้สายของคุณ คุณจะสามารถยกเลิกใช้งานได้จากแถบเครือข่ายไร้สายของ Microsoft Windows

การยกเลิกใช้งาน Microsoft Windows* XP Wireless Zero Configuration เป็นตัวจัดการการเชื่อมต่อไร้สายของคุณ:

1. คลิก เริ่ม > แผงควบคุม
2. ดับเบิลคลิกที่ การเชื่อมต่อเครือข่าย
3. คลิกขวาที่ การเชื่อมต่อเครือข่ายไร้สาย
4. คลิก คุณสมบัติ
5. คลิก เครือข่าย WiFi
6. ตรวจสอบว่าไม่ได้เลือก ใช้ Windows ในการกำหนดค่าการตั้งเครือข่ายแบบไร้สายของฉัน ถ้าตัวเลือกนี้ถูกเลือกไว้ ให้ยกเลิกการเลือก
7. คลิก ตกลง วิธีนี้เป็นการยืนยันว่า Intel® PROSet/Wireless WiFi ได้รับการกำหนดค่าให้จัดการส่วนกำหนดค่าเครือข่ายของคุณ

> หมายเหตุ: ตรวจสอบว่าใน การตั้งค่าโปรแกรมประยุกต์ ตัวเลือก แจ้งเตือนเมื่อโปรแกรมอื่นใช้อแด็ปเตอร์ WiFi ถูกเลือกไว้ ตัวเลือกนี้จะแสดงกล่องโต้ตอบเมื่อ Microsoft Windows* XP Wireless Zero Configuration เริ่มที่จะจัดการส่วนกำหนดค่าเครือข่ายของคุณ

## เริ่ม ยูทิลิตีการเชื่อมต่อ Intel® PROSet/Wireless WiFi

เมื่อต้องการเริ่มยูทิลิตีการเชื่อมต่อ WiFi ให้ใช้วิธีใดวิธีหนึ่งต่อไปนี้:

- คลิก เริ่ม > โปรแกรมทั้งหมด > Intel PROSet/Wireless > ยูทิลิตีการเชื่อมต่อ WiFi
- คลิกขวาที่ ไอคอนแถบงาน ที่มุมด้านขวาล่างของเดสก์ท็อปของ Windows เพื่อเปิดเมนูแถบงาน คลิก กำหนดค่า WiFi
- ดับเบิลคลิกที่ไอคอนบนแถบงาน

หากต้องการปิดยูทิลิตีการเชื่อมต่อ WiFi จากหน้าต่างหลัก ใช้ข้อใดข้อหนึ่งต่อไปนี้:

- เลือก แฟ้ม > ออก จากหน้าต่างหลัก
- คลิก ปิด
- คลิกปุ่ม ปิด (X) ที่มุมด้านขวาบนของหน้าต่าง

## หน้าต่างหลักของยูทิลิตีการเชื่อมต่อ Intel® PROSet/Wireless WiFi

หน้าต่างหลักของยูทิลิตีการเชื่อมต่อ WiFi ให้คุณ:

- ดู รายละเอียดการเชื่อมต่อ ปัจจุบัน (คุณภาพของสัญญาณ, ความเร็ว และชื่อเครือข่ายปัจจุบัน)
- สแกนเพื่อค้นหาเครือข่าย WiFi ที่ใช้ได้
- จัดการส่วนกำหนดค่า
- เชื่อมต่อส่วนกำหนดค่าโดยอัตโนมัติ กับเครือข่ายที่ใช้ได้ตามลำดับที่กำหนดไว้ในรายการส่วนกำหนดค่า
- เชื่อมต่อกับเครือข่ายโครงสร้างพื้นฐานและแบบอุปกรณ์ต่ออุปกรณ์ (เฉพาะกิจ)
- กำหนดค่า การตั้งค่าอแด็ปเตอร์
- แก้ไขปัญหาการเชื่อมต่อไร้สาย

### รายละเอียดการเชื่อมต่อ

บนหน้าต่างหลัก ให้คลิก รายละเอียด เพื่อดูพารามิเตอร์โดยละเอียดของจุดเชื่อมต่อและอแด็ปเตอร์เครือข่าย หน้าต่าง รายละเอียดการเชื่อมต่อ แสดงข้อมูลการเชื่อมต่อเครือข่ายปัจจุบัน ดู รายละเอียดการเชื่อมต่อ สำหรับรายละเอียดทั้งหมด

นอกจากนี้ ไอคอนแถบงานยังแสดงสถานะการเชื่อมต่อปัจจุบันอีกด้วย ดู ไอคอนแถบงาน

### ไอคอนสถานะการเชื่อมต่อในหน้าต่างหลัก

ไอคอนสถานะการเชื่อมต่อจะแสดงสถานะการเชื่อมต่อปัจจุบันของอแด็ปเตอร์ WiFi ของคุณ ไอคอนสถานะการเชื่อมต่อจะแสดงอยู่ในหน้าต่างหลักของยูทิลิตีการเชื่อมต่อ WiFi ดูที่ ไอคอนสถานะการเชื่อมต่อ

### จัดการส่วนกำหนดค่า

บนหน้าต่างหลักของยูทิลิตีการเชื่อมต่อ WiFi ให้คลิก เชื่อมต่อ บนเครือข่าย WiFi เมื่อเชื่อมต่อได้แล้ว ส่วนกำหนดค่าจะถูกสร้างขึ้นในรายการส่วนกำหนดค่า รายการส่วนกำหนดค่าจะแสดงส่วนกำหนดค่าของผู้ใช้ปัจจุบันตามลำดับที่นำไปใช้ ใช้ลูกศรขึ้นและลงเพื่อจัดเรียงส่วนกำหนดค่าตามลำดับเฉพาะ เพื่อทำการเชื่อมต่อกับเครือข่าย WiFi โดยอัตโนมัติ

นอกจากนี้ คุณสามารถเพิ่ม แก้ไข และเอาส่วนกำหนดค่าออกจาก รายการส่วนกำหนดค่า คลิก ส่วนกำหนดค่า บนหน้าต่างหลักของ ยูทิลิตีการเชื่อมต่อ WiFi

คุณสามารถตั้งส่วนกำหนดค่าหลายชุดสำหรับเครือข่ายไร้สายแต่ละเครือข่ายได้ การตั้งค่าสำหรับส่วนกำหนดค่าประกอบด้วยชื่อเครือข่าย (SSID), โหมดการทำงาน และการตั้งค่าความปลอดภัย ดูรายละเอียดเพิ่มเติมใน จัดการส่วนกำหนดค่า

## เมนู

ใช้เมนู แฟ้ม, เครื่องมือ, ขั้นสูง, ส่วนกำหนดค่า และ วิธีใช้ เพื่อตั้งค่าเครือข่ายของคุณ

ชื่อ | คำอธิบาย
แฟ้ม | ออก: ปิดหน้าต่างหลักของยูทิลิตีการเชื่อมต่อ WiFi
เครื่องมือ | การตั้งค่าโปรแกรมประยุกต์: ใช้สำหรับตั้งค่าการกำหนดลักษณะการเชื่อมต่อทั้งระบบ ดูรายละเอียดใน การตั้งค่าโปรแกรมประยุกต์ Intel® Wireless Troubleshooter: ใช้สำหรับแก้ไขปัญหาการเชื่อมต่อเครือข่ายไร้สาย ดูรายละเอียดเพิ่มเติมใน Intel® Wireless Troubleshooter

เครื่องมือการวินิจฉัยด้วยตนเอง: เครื่องมือวินิจฉัยด้วยตนเองจะช่วยให้คุณสามารถรันการทดสอบเพื่อวินิจฉัย เพื่อตรวจสอบฟังก์ชันการทำงานของอแด็ปเตอร์ WiFi ดูรายละเอียดเพิ่มเติมใน เครื่องมือการวินิจฉัยด้วยตนเอง

เครื่องมือผู้ดูแลระบบ: ใช้งานโดยผู้ดูแลระบบหรือบุคคลที่มีสิทธิ์ของผู้ดูแลระบบบนคอมพิวเตอร์เครื่องนี้เพื่อปรับตั้งส่วนกำหนดค่าที่ใช้ร่วมกัน (ล็อกออนล่วงหน้า/ทั่วไป, ต่อเนื่อง และ Voice over IP [VoIP]) เครื่องมือผู้ดูแลระบบยังสามารถใช้งานโดยแผนกเทคโนโลยีสารสนเทศ เพื่อกำหนดค่าผู้ใช้ภายในยูทิลิตีการเชื่อมต่อ WiFi และสร้าง แพ็คเกจ ติดตั้งแบบกำหนดเอง เพื่อส่งออกไปยังระบบอื่นๆ ดูรายละเอียดเพิ่มเติมใน เครื่องมือผู้ดูแลระบบ

หมายเหตุ: เครื่องมือผู้ดูแลระบบจะสามารถใช้ได้เฉพาะเมื่อติดตั้งระหว่างการติดตั้งซอฟต์แวร์ ® PROSet/Wireless WiFi แบบกำหนดเอง ดูรายละเอียดเพิ่มเติมเกี่ยวกับการติดตั้งแบบกำหนดเองใน ติดตั้งคุณลักษณะซอฟต์แวร์เพิ่มเติม

ขั้นสูง | การตั้งค่าอแด็ปเตอร์: แสดงการตั้งค่าอแด็ปเตอร์ที่สัมพันธ์กับการตั้งค่าใน Microsoft Windows Advanced Settings ดูรายละเอียดใน การตั้งค่าอแด็ปเตอร์ การเข้าถึงการตั้งค่าอแด็ปเตอร์จาก Microsoft Windows:

- ดับเบิลคลิก การเชื่อมต่อเครือข่าย จาก แผงควบคุม ของ Windows
- คลิกขวาที่ Wireless Network Connection
- เลือก คุณสมบัติ จากเมนู
- คลิก Configure เพื่อแสดงการตั้งค่าความขั้นสูงสำหรับอแด็ปเตอร์

สถิติขั้นสูง: เลือกเพื่อดูรายละเอียดเกี่ยวกับอแด็ปเตอร์ WiFi และการเชื่อมต่อ ดูรายละเอียดเพิ่มเติมใน สถิติขั้นสูง

ใช้ Windows ในการจัดการ WiFi: เลือกเพื่อให้ใช้ Microsoft Windows* XP เป็นตัวจัดการไร้สาย ดูรายละเอียดเพิ่มเติมใน Microsoft Windows* XP Wireless Zero Configuration

ส่วนกำหนดค่า | จัดการส่วนกำหนดค่า: เลือกเพื่อสร้างหรือแก้ไขส่วนกำหนดค่า จัดการการแยก: เลือกเพื่อแยกเครือข่ายออกจากการเชื่อมต่ออัตโนมัติ ดูรายละเอียดเพิ่มเติมใน จัดการการแยก
วิธีใช้ | วิธีใช้: เริ่มวิธีใช้แบบออนไลน์ เกี่ยวกับ: แสดงข้อมูลรุ่นสำหรับคอมโพเนนต์ของโปรแกรมประยุกต์ที่ติดตั้งอยู่ในปัจจุบัน

## เครื่องมือผู้ดูแลระบบ (เมนูเครื่องมือ)

เครื่องมือผู้ดูแลระบบจะถูกใช้งานโดยผู้ดูแลระบบหรือบุคคลที่มีสิทธิในระดับของผู้ดูแลระบบบนคอมพิวเตอร์เครื่องนี้ เครื่องมือนี้ช่วยให้ผู้ดูแลระบบสามารถจำกัดระดับการควบคุมที่ผู้ใช้คอมพิวเตอร์เครื่องนี้มีอยู่สำหรับการเชื่อมต่อไร้สาย นอกจากนั้น เครื่องมือนี้ใช้ในการตั้งส่วนกำหนดค่าทั่วไป (ที่ใช้ร่วมกัน)

ผู้ใช้ไม่สามารถเปลี่ยนแปลงการตั้งค่าหรือส่วนกำหนดค่าของผู้ดูแลระบบได้ นอกจากจะมีรหัสผ่านสำหรับเครื่องมือนี้ ควรเลือกรหัสผ่านที่ปลอดภัยและคาดเดาได้ยาก

คุณสามารถส่งออกการตั้งค่าและส่วนกำหนดค่าเหล่านี้เป็นแพ็คเกจเดียวไปยังคอมพิวเตอร์เครื่องอื่นๆ บนเครือข่ายของคุณ สำหรับข้อมูลเพิ่มเติม ดูส่วน เครื่องมือผู้ดูแลระบบ

ชื่อ | คำอธิบาย
--- | ---
แพ็คเกจสำหรับผู้ดูแลระบบ | แพ็คเกจสำหรับผู้ดูแลระบบใช้สำหรับบันทึกส่วนกำหนดค่าการดูแลระบบ และการตั้งค่าอื่นๆ สำหรับ Windows* XP คุณสามารถคัดลอกหรือส่งแฟ้มปฏิบัติการนี้ไปยังเครื่องไคลเอ็นต์บนเครือข่ายของคุณ เมื่อแฟ้มดังกล่าวถูกเรียกใช้ เนื้อหาจะถูกติดตั้งและกำหนดค่าบนคอมพิวเตอร์ปลายทาง ดู แพ็คเกจเครื่องมือผู้ดูแลระบบ
การตั้งค่าโปรแกรมประยุกต์ | ผู้ดูแลระบบสามารถกำหนดการตั้งค่าโปรแกรมประยุกต์ยูทิลิตีการเชื่อมต่อ WiFi เพื่อควบคุมลักษณะการทำงานของโปรแกรมประยุกต์บนคอมพิวเตอร์ของผู้ใช้ และเลือกระดับการควบคุมของผู้ใช้สำหรับแง่มุมต่างๆ ของการเชื่อมต่อไร้สาย ดู การตั้งค่าโปรแกรมประยุกต์ในเครื่องมือผู้ดูแลระบบ
ส่วนกำหนดค่าผู้ดูแลระบบ | เปิดหรือปิดส่วนกำหนดค่าแบบต่อเนื่องหรือส่วนกำหนดค่าแบบล็อกออนล่วงหน้า/ทั่วไป และกำหนดการตั้งค่า Voice over IP (VoIP) บนคอมพิวเตอร์ ดู ส่วนกำหนดค่าเครื่องมือผู้ดูแลระบบ
การตั้งค่าอแด็ปเตอร์ | ผู้ดูแลระบบสามารถเลือกระดับการควบคุมของผู้ใช้สำหรับการเชื่อมต่อเครือข่ายไร้สาย ดู การตั้งค่าอแด็ปเตอร์ในเครื่องมือผู้ดูแลระบบ
กลุ่ม EAP-FAST A-ID | ผู้ดูแลระบบสามารถเลือกเซิร์ฟเวอร์ Authority Identifier (A-ID) RADIUS ที่จะกำหนด Protected Access Credentials (PACs) สำหรับส่วนกำหนดค่าที่ใช้การตรวจสอบความถูกต้อง EAP-FAST กลุ่ม A-ID ถูกแบ่งใช้โดยผู้ใช้ทุกคนบนคอมพิวเตอร์เครื่องนี้ และยินยอมให้ส่วนกำหนดค่า EAP-FAST สนับสนุน PAC หลายชุดจาก A-ID หลายชุด ดู กลุ่ม EAP-FAST A-ID ในเครื่องมือผู้ดูแลระบบ
เปลี่ยนรหัสผ่าน | เปลี่ยนรหัสผ่านสำหรับเครื่องมือผู้ดูแลระบบ ดูรายละเอียดเพิ่มเติมใน เปลี่ยนรหัสผ่าน
ปิด | ปิดหน้านี้
วิธีใช้? | แสดงข้อมูลวิธีใช้สำหรับหน้านี้

## ใช้ Windows เพื่อจัดการ Wi-Fi (เมนูขั้นสูง)

คุณลักษณะ Wireless Zero Configuration ของ Windows* XP มียูทิลิตีแบบในตัวสำหรับการกำหนดค่าไร้สาย สามารถเปิดใช้งานหรือยกเลิกการใช้งานคุณลักษณะนี้ได้ในยูทิลิตีการเชื่อมต่อ WiFi คลิก ใช้ Windows เพื่อจัดการ Wi-Fi บนเมนู ขั้นสูง ถ้า Wireless Zero Configuration ของ Windows* XP ถูกเปิดใช้งาน คุณลักษณะในยูทิลิตีการเชื่อมต่อ WiFi จะถูกยกเลิกการใช้งาน เมื่อต้องการใช้ยูทิลิตีการเชื่อมต่อ WiFi เพื่อจัดการการเชื่อมต่อ WiFi ของคุณ ให้คลิก ใช้การควบคุม WiFi บนหน้าต่างหลัก

## การติดตั้งยูทิลิตีการเชื่อมต่อ Intel® PROSet/Wireless WiFi

### การติดตั้งแบบปกติ

ส่วนประกอบเหล่านี้ได้รับการติดตั้งในการติดตั้งแบบ ปกติ

- ไดรเวอร์ยูทิลิตีการเชื่อมต่อ WiFi คุณสามารถเลือกที่จะติดตั้งไดรเวอร์ดังกล่าวเฉพาะในกรณีที่คุณต้องการ นี่เป็นการติดตั้งที่มีขนาดเล็กน้อย
- ยูทิลิตีการเชื่อมต่อ WiFi สำหรับการติดตั้งแบบปกติ จะประกอบด้วยสิ่งต่อไปนี้:
  - Wi-Fi Protected Setup*
  - Intel® Wireless Troubleshooter

> หมายเหตุ: หากคุณวางแผนที่จะใช้งาน Novell Client* for Windows ให้ทำการติดตั้งก่อนการติดตั้งยูทิลิตีการเชื่อมต่อ WiFi ถ้าได้ติดตั้งยูทิลิตีการเชื่อมต่อ WiFi ไว้แล้ว คุณควรเอายูทิลิตีการเชื่อมต่อ WiFi ออกก่อนที่จะติดตั้ง Novell Client for Windows

### การติดตั้งแบบกำหนดเอง

สามารถติดตั้งคุณลักษณะต่อไปนี้ได้ในระหว่างการติดตั้งแบบ กำหนดเอง: ทั้งนี้ Wi-Fi Protected Setup* และ Intel® Wireless Troubleshooter ได้รับการติดตั้งเช่นกันในการติดตั้งแบบปกติ

- เครื่องมือผู้ดูแลระบบ
- การสนับสนุน WMI
- การเข้าสู่ระบบโดยลงชื่อเข้าใช้ครั้งเดียว (Single Sign On)
  - การเชื่อมต่อแบบล็อกออนล่วงหน้า
- WiFi Protected Setup
- Intel® Wireless Troubleshooter

เครื่องมือผู้ดูแลระบบ: ติดตั้งเครื่องมือผู้ดูแลระบบไปยังเมนูเครื่องมือ เครื่องมือนี้ใช้ในการตั้งส่วนกำหนดค่าทั่วไป (ที่ใช้ร่วมกัน) เครื่องมือผู้ดูแลระบบยังถูกใช้โดยแผนกเทคโนโลยีสารสนเทศ เพื่อเปิดใช้หรือยกเลิกใช้งานคุณลักษณะต่างๆ ของยูทิลิตีการเชื่อมต่อ WiFi

การสนับสนุน WMI: ฟังก์ชัน Windows Management Instrumentation ช่วยให้ผู้ดูแลระบบที่ไม่ได้ติดตั้งยูทิลิตีการเชื่อมต่อ WiFi สามารถจัดการเครื่องลูกข่ายที่มียูทิลิตีการเชื่อมต่อ WiFi ติดตั้งอยู่ได้จากระยะไกล

Single Sign On: ติดตั้งคุณลักษณะ Single Sign On Pre-Login Connect เครื่องมือนี้ใช้ในการตั้งส่วนกำหนดค่าทั่วไป (ที่ใช้ร่วมกัน) ด้วยเครื่องมือผู้ดูแลระบบ Single Sign On เหมาะสำหรับสภาพแวดล้อมแบบองค์กรที่ผู้ใช้ล็อกออนเข้าสู่คอมพิวเตอร์ โดยใช้ชื่อผู้ใช้ รหัสผ่าน และโดเมนตามปกติ การสลับผู้ใช้อย่างรวดเร็วไม่สนับสนุนการล็อกออนเข้าสู่โดเมน การสลับผู้ใช้อย่างรวดเร็วและหน้าจอต้อนรับของ Windows* XP ถูกปิดการใช้งาน เมื่อมีการติดตั้งการสนับสนุน Single Sign On

> หมายเหตุ: การสลับผู้ใช้อย่างเร็วของ Windows จะเปิดใช้งานตามค่าเริ่มต้นถ้าคุณใช้ Windows* XP Home Edition คุณลักษณะดังกล่าวเหมาะสำหรับผู้ใช้ตามบ้าน นอกจากนี้ จะสามารถใช้การสลับผู้ใช้อย่างรวดเร็วใน Windows* XP Professional หากคุณติดตั้งระบบปฏิบัติการดังกล่าวไว้บนคอมพิวเตอร์ที่ทำงานเพียงลำพังหรือเชื่อมต่อกับเวิร์กกรุ๊ป หากคอมพิวเตอร์ที่ใช้ Windows* XP Professional ถูกเพิ่มลงในโดเมน ก็จะไม่สามารถใช้ตัวเลือกการสลับผู้ใช้อย่างรวดเร็ว

การเชื่อมต่อแบบล็อกออนล่วงหน้า: ส่วนกำหนดค่าแบบล็อกออนล่วงหน้า/ทั่วไปจะทำงานทันทีเมื่อผู้ใช้ล็อกออนเข้าสู่คอมพิวเตอร์นี้ การเชื่อมต่อแบบล็อกออนล่วงหน้าสร้างการเชื่อมต่อไร้สายก่อนที่ผู้ใช้จะล็อกออนเข้าสู่ระบบ Windows คุณลักษณะนี้ได้รับการติดตั้งพร้อมกับ Single Sign On

WiFi Protected Setup: ได้รับการติดตั้งโดยเป็นส่วนหนึ่งของการติดตั้งแบบปกติ คุณลักษณะนี้จะตรวจสอบเมื่อมีเราเตอร์ไร้สายที่รองรับ และจัดเตรียมการเชื่อมต่อที่ง่ายดายไปยังเราเตอร์ดังกล่าว

Intel® Wireless Troubleshooter: ให้ความช่วยเหลือที่เป็นประโยชน์ในการแก้ปัญหาเกี่ยวกับการเชื่อมต่อ WiFi ไร้สาย

เมื่อต้องการติดตั้งคุณลักษณะเหล่านี้ ให้เลือก กำหนดเอง ในระหว่างกระบวนการติดตั้ง ปฏิบัติตามคำแนะนำด้านล่างนี้เพื่อติดตั้งคุณลักษณะ ถ้าได้ติดตั้งยูทิลิตีการเชื่อมต่อ WiFi ไว้แล้ว ดู คำแนะนำหลังการติดตั้ง

## ติดตั้งยูทิลิตีการเชื่อมต่อ Intel® PROSet/Wireless WiFi

1. ใส่ซีดีการติดตั้งลงในไดรฟ์ซีดี
2. โปรแกรมติดตั้งจะแสดงข้อความ:
   ยินดีต้อนรับสู่ตัวช่วยสร้างการติดตั้งเครื่องมือ Intel® PROSet Wireless คลิก ถัดไป
3. ข้อความถัดไปจะแสดง:
   ยินดีต้อนรับเข้าสู่ InstallShield Wizard สำหรับซอฟต์แวร์ Intel® PROSet/Wireless WiFi คลิก ถัดไป
4. อ่านข้อตกลงการอนุญาตใช้งาน
5. คลิก ข้าพเจ้ายอมรับเงื่อนไขในข้อตกลงใบอนุญาตใช้งาน คุณสามารถคลิก พิมพ์ ถ้าคุณต้องการสำเนาฉบับพิมพ์ของข้อตกลง จากนั้นให้คลิก ถัดไป
6. คลิก ถัดไป เพื่อยอมรับโฟลเดอร์ปลายทางการติดตั้งที่เป็นค่าเริ่มต้น มิฉะนั้น ให้คลิก เปลี่ยนแปลง เพื่อระบุตำแหน่งที่ต่างออกไป จากนั้นคลิก ตกลง และ ถัดไป
7. คลิก ปกติ หรือ กำหนดเอง ถ้าคุณคลิก ปกติ ให้ดำเนินการต่อไปยังขั้นตอนที่ 9
8. ถ้าดำเนินการติดตั้งแบบกำหนดเอง ให้เลือกจากรายการคุณลักษณะที่จะติดตั้ง ดู การติดตั้งแบบกำหนดเอง สำหรับคำอธิบายเกี่ยวกับคุณลักษณะที่ใช้ได้ สำหรับคุณลักษณะแต่ละอย่าง คุณสามารถเลือก:

- คุณสมบัตินี้จะถูกติดตั้งบนฮาร์ดไดรฟ์บนเครื่องคอมพิวเตอร์ของท่าน
- คุณสมบัตินี้และคุณสมบัติย่อยทั้งหมดจะถูกติดตั้งลงในฮาร์ดไดรฟ์ในเครื่องของท่าน
- คุณสมบัตินี้จะไม่มีอีกต่อไป

9. คลิก ถัดไป
10. การติดตั้งอาจใช้เวลาหลายนาที เมื่อการติดตั้งเสร็จสมบูรณ์ ข้อความ InstallShield Wizard เสร็จสมบูรณ์! จะปรากฏขึ้น คลิก เสร็จสิ้น
11. คุณอาจถูกขอให้รีบูตคอมพิวเตอร์ ถ้าเป็นอย่างนั้น คุณควรจะรีบูตคอมพิวเตอร์ในตอนนี้ คลิก ใช่ เพื่อรีบูตทันที หรือ ไม่ใช่ เพื่อรีบูตในภายหลัง

## ติดตั้งคุณลักษณะซอฟต์แวร์เพิ่มเติม

ถ้าได้ติดตั้งยูทิลิตีการเชื่อมต่อ WiFi ไว้แล้ว ให้ปฏิบัติตามคำแนะนำด้านล่างเพื่อเพิ่ม เครื่องมือผู้ดูแลระบบ และการเชื่อมต่อแบบล็อกออนล่วงหน้า:

1. คลิก เริ่ม > แผงควบคุม > เพิ่มหรือเอาโปรแกรมออก > ซอฟต์แวร์ Intel PROSet/Wireless WiFi
2. คลิก เปลี่ยนแปลง
3. ข้อความถัดไปจะแสดง:
   ยินดีต้อนรับเข้าสู่ InstallShield Wizard สำหรับซอฟต์แวร์ Intel® PROSet/Wireless WiFi คลิก ถัดไป
4. คลิก ปรับเปลี่ยน จากนั้นให้คลิก ถัดไป
5. คลิกเครื่องหมาย X สีแดงที่อยู่ถัดจากคุณลักษณะใดๆ ที่ไม่ได้รับการติดตั้งในปัจจุบัน และคุณต้องการที่จะติดตั้ง
6. สำหรับคุณลักษณะแต่ละอย่างที่คุณต้องการติดตั้ง ให้คลิกหนึ่งในตัวเลือกต่อไปนี้ ตามความเหมาะสม:
   - คุณสมบัตินี้จะถูกติดตั้งบนฮาร์ดไดรฟ์บนเครื่องคอมพิวเตอร์ของท่าน
   - คุณสมบัตินี้และคุณสมบัติย่อยทั้งหมดจะถูกติดตั้งลงในฮาร์ดไดรฟ์ในเครื่องของท่าน
7. คลิก ถัดไป
8. การติดตั้งอาจใช้เวลาหลายนาที เมื่อการติดตั้งเสร็จสมบูรณ์ ข้อความ InstallShield Wizard เสร็จสมบูรณ์! จะปรากฏขึ้น คลิก เสร็จสิ้น
9. คุณอาจถูกขอให้รีบูตคอมพิวเตอร์ ถ้าเป็นอย่างนั้น คุณควรจะรีบูตคอมพิวเตอร์ในตอนนี้ คลิก ใช่ เพื่อรีบูตทันที หรือ ไม่ใช่ เพื่อรีบูตในภายหลัง

## ลบยูทิลิตีการเชื่อมต่อ Intel® PROSet/Wireless WiFi

การถอนการติดตั้งยูทิลิตีการเชื่อมต่อ WiFi:

1. คลิก เริ่ม > แผงควบคุม > เพิ่มหรือเอาโปรแกรมออก
2. คลิก ซอฟต์แวร์ Intel PROSet/Wireless WiFi
3. คลิก เปลี่ยนแปลง
4. ข้อความถัดไปจะแสดง:
   ยินดีต้อนรับเข้าสู่ InstallShield Wizard สำหรับซอฟต์แวร์ Intel® PROSet/Wireless WiFi คลิก ถัดไป
5. คลิก เอาออก
6. คลิก ถัดไป
7. ข้อความถัดไปจะปรากฏขึ้น: ทำการเลือกจากรายการและคลิก ถัดไป
   บันทึกการตั้งค่าที่ผู้ใช้กำหนด เลือกสิ่งที่คุณต้องการทำกับการตั้งค่าโปรแกรมประยุกต์ปัจจุบันของคุณ:
   - บันทึก บันทึกการตั้งค่าและแฟ้มที่ใช้กับเวอร์ชันปัจจุบันของโปรแกรมประยุกต์
   - แปลงและบันทึก บันทึกการตั้งค่าและแฟ้มในรูปแบบที่เข้ากันได้กับ Intel® PROSet/Wireless เวอร์ชัน 10 และ 11
   - เอาออก ไม่บันทึกการตั้งค่าโปรแกรมประยุกต์

8. การเอาออกอาจใช้เวลาหลายนาที หลังจากที่ซอฟต์แวร์ถูกเอาออกแล้ว ข้อความ InstallShield Wizard เสร็จสมบูรณ์ จะปรากฏขึ้น คลิก เสร็จสิ้น
9. คุณอาจถูกขอให้รีบูตคอมพิวเตอร์ ถ้าเป็นอย่างนั้น คุณควรจะรีบูตคอมพิวเตอร์ในตอนนี้ คลิก ใช่ เพื่อรีบูตทันที หรือ ไม่ใช่ เพื่อรีบูตในภายหลัง

กลับไปที่ด้านบน

กลับไปที่สารบัญ

เครื่องหมายการค้าและข้อสงวนสิทธิ์