Επιστροφή στα Περιεχόμενα

# Διαμόρφωση ασφάλειας προφίλ

Χρήση του βοηθητικού προγράμματος Intel® PROSet/Wireless WiFi Connection
Προσωπική ασφάλεια
Ρυθμίσεις προσωπικής ασφάλειας
Διαμόρφωση κρυπτογράφησης δεδομένων και ελέγχου ταυτότητας

- Διαμόρφωση πελάτη χωρίς έλεγχο ταυτότητας και χωρίς κρυπτογράφηση δεδομένων
- Διαμόρφωση πελάτη με κρυπτογράφηση δεδομένων WEP 64-bit ή WEP 128-bit
- Διαμόρφωση πελάτη με ρυθμίσεις ασφάλειας WPA*-Personal (TKIP) ή WPA2*-Personal (TKIP)
- Διαμόρφωση πελάτη με ρυθμίσεις ασφάλειας WPA*-Personal (AES-CCMP) ή WPA2*-Personal (AES-CCMP)

Εταιρική ασφάλεια
Ρυθμίσεις εταιρικής ασφάλειας

Έλεγχος ταυτότητας δικτύου

- Ρύθμιση παραμέτρων προφίλ για δίκτυα υποδομής
- Διαμόρφωση πελάτη με κοινόχρηστο έλεγχο ταυτότητας δικτύου
- Διαμόρφωση πελάτη με έλεγχο ταυτότητας δικτύου WPA-Enterprise ή WPA2-Enterprise

Τύποι ελέγχου ταυτότητας 802.1Χ

- Διαμόρφωση πελάτη με έλεγχο ταυτότητας δικτύου EAP-SIM
- Διαμόρφωση πελάτη με έλεγχο ταυτότητας δικτύου EAP-AKA
- Διαμόρφωση πελάτη με έλεγχο ταυτότητας δικτύου TLS
- Διαμόρφωση πελάτη με έλεγχο ταυτότητας δικτύου TTLS
- Διαμόρφωση πελάτη με έλεγχο ταυτότητας δικτύου PEAP
- Διαμόρφωση πελάτη με έλεγχο ταυτότητας δικτύου LEAP
- Διαμόρφωση πελάτη με έλεγχο ταυτότητας δικτύου EAP-FAST

## Χρήση του βοηθητικού προγράμματος Intel® PROSet/Wireless WiFi Connection

Οι ακόλουθες ενότητες περιγράφουν τον τρόπο χρήσης του βοηθητικού προγράμματος Intel® PROSet/Wireless WiFi Connection για τη ρύθμιση των απαιτούμενων ρυθμίσεων ασφάλειας για τον προσαρμογέα σας WiFi. Βλ. Προσωπική ασφάλεια.

Παρέχει επίσης πληροφορίες σχετικά με τον τρόπο ρύθμισης παραμέτρων ασφάλειας για προχωρημένους για τον προσαρμογέα σας WiFi. Αυτό απαιτεί πληροφορίες από διαχειριστή συστήματος (εταιρικό περιβάλλον) ή ρυθμίσεις ασφάλειας για προχωρημένους στο σημείο πρόσβασής σας (για κατ’ οίκον χρήστες). Βλ. Εταιρική ασφάλεια.

Για γενικές πληροφορίες σχετικά με τις ρυθμίσεις ασφάλειας, βλ. Επισκόπηση ασφάλειας.

## Διαμόρφωση κρυπτογράφησης δεδομένων και ελέγχου ταυτότητας

Σε ένα ασύρματο δίκτυο στο σπίτι, μπορείτε να χρησιμοποιήσετε μια ποικιλία από απλές διαδικασίες ασφάλειας για να προστατεύσετε την ασύρματη σύνδεσή σας. Αυτές περιλαμβάνουν:

- Ενεργοποίηση Wi-Fi Protected Access* (WPA).
- Αλλαγή του κωδικού πρόσβασής σας.
- Αλλαγή ονόματος δικτύου (SSID).

Η κρυπτογράφηση Wi-Fi Protected Access (WPA) παρέχει προστασία για τα δεδομένα σας στο δίκτυο. Το WPA χρησιμοποιεί ένα κλειδί κρυπτογράφησης που καλείται Προκοινόχρηστο κλειδί (PSK) για να κρυπτογραφήσει τα δεδομένα πριν από τη μετάδοση. Εισάγετε τον ίδιο κωδικό πρόσβασης σε όλους τους υπολογιστές και σημεία πρόσβασης στο δίκτυο του σπιτιού ή της μικρής επιχείρησής σας. Μόνο συσκευές που χρησιμοποιούν το ίδιο κλειδί κρυπτογράφησης μπορούν να αποκτούν πρόσβαση στο δίκτυο ή να αποκρυπτογραφούν τα κρυπτογραφημένα δεδομένα που μεταφέρθηκαν από άλλους υπολογιστές. Ο κωδικός πρόσβασης εκκινεί αμέσως το πρωτόκολλο Temporal Key Integrity Protocol (TKIP) ή το πρωτόκολλο AES-CCMP για τη διαδικασία κρυπτογράφησης δεδομένων.

#### Κλειδιά δικτύου

Η κρυπτογράφηση WEP παρέχει δύο επίπεδα ασφάλειας:

- Κλειδί 64 bit (μερικές φορές αναφέρεται 40 bit)
- Κλειδί 128 bit (επίσης γνωστό ως 104 bit)

Για βελτιωμένη ασφάλεια, χρησιμοποιήστε κλειδί 128 bit. Εάν χρησιμοποιείτε κρυπτογράφηση, όλες οι ασύρματες συσκευές στο ασύρματο δίκτυό σας πρέπει να χρησιμοποιούν τα ίδια κλειδιά κρυπτογράφησης.

Μπορείτε να δημιουργήσετε το κλειδί μόνοι σας και να καθορίσετε το μήκος κλειδιού (64 bit ή 128 bit) και το δείκτη κλειδιού (τη θέση όπου αποθηκεύεται το συγκεκριμένο κλειδί). Όσο μεγαλύτερο είναι το μήκος κλειδιού, τόσο ασφαλέστερο είναι το κλειδί.

#### Μήκος κλειδιού: 64-bit

> Φράση πρόσβασης (64 bit): Εισάγετε πέντε (5) αλφαριθμητικούς χαρακτήρες, 0-9, a-z ή A-Z.
> Δεκαεξαδικό κλειδί (64 bit): Εισάγετε 10 δεκαεξαδικούς χαρακτήρες, 0-9, A-Ζ.

#### Μήκος κλειδιού: 128-bit

> Φράση πρόσβασης (128 bit): Εισάγετε 13 αλφαριθμητικούς χαρακτήρες, 0-9, a-z ή A-Z.
> Δεκαεξαδικό κλειδί (128 bit): Εισάγετε 26 δεκαεξαδικούς χαρακτήρες, 0-9, A-Ζ.

Με την κρυπτογράφηση δεδομένων WEP, μπορούν να ρυθμιστούν οι παράμετροι ενός ασύρματου σταθμού με έως τέσσερα κλειδιά (οι τιμές του δείκτη κλειδιού είναι 1, 2, 3 και 4). Όταν ένα σημείο πρόσβασης ή ένας ασύρματος σταθμός μεταδίδει ένα κρυπτογραφημένο μήνυμα που χρησιμοποιεί ένα κλειδί που είναι αποθηκευμένο σε συγκεκριμένο δείκτη κλειδιού, το μεταδιδόμενο μήνυμα υποδεικνύει το δείκτη κλειδιού που χρησιμοποιήθηκε για την κρυπτογράφηση του κύριου τμήματος του μηνύματος. Το σημείο πρόσβασης ή ο ασύρματος σταθμός που κάνει τη λήψη μπορεί κατόπιν να ανακτήσει το κλειδί που είναι αποθηκευμένο στο δείκτη κλειδιού και να το χρησιμοποιεί για να αποκωδικοποιήσει το κρυπτογραφημένο κύριο τμήμα του μηνύματος.

### Διαμόρφωση πελάτη χωρίς έλεγχο ταυτότητας και χωρίς κρυπτογράφηση δεδομένων

ΠΡΟΣΟΧΗ: Τα δίκτυα WiFi που δεν χρησιμοποιούν έλεγχο ταυτότητας ούτε κρυπτογράφηση είναι εξαιρετικά ευπαθή σε πρόσβαση από μη εξουσιοδοτημένους χρήστες.

Στην αρχική σελίδα του βοηθητικού προγράμματος σύνδεσης WiFi, επιλέξτε μία από τις ακόλουθες μεθόδους για να συνδεθείτε σε δίκτυο υποδομής:

- Κάντε διπλό κλικ σε δίκτυο υποδομής στη λίστα Δίκτυα WiFi.
- Επιλέξτε δίκτυο υποδομής στη λίστα Δίκτυα WiFi. Κάντε κλικ στο Σύνδεση. Το βοηθητικό πρόγραμμα σύνδεσης WiFi εντοπίζει αυτόματα τις ρυθμίσεις ασφάλειας για τον προσαρμογέα WiFi.

Εάν δεν απαιτείται καθόλου έλεγχος ταυτότητας, το δίκτυο συνδέεται χωρίς να σας προτρέπει να εισάγετε διαπιστευτήρια σύνδεσης. Κάθε ασύρματη συσκευή με το σωστό όνομα δικτύου (SSID) μπορεί να συσχετιστεί με άλλες συσκευές στο δίκτυο.

Για να δημιουργήσετε προφίλ για σύνδεση δικτύου WiFi χωρίς κρυπτογράφηση:

1. Κάντε κλικ στα Προφίλ... στο κύριο παράθυρο του βοηθητικού προγράμματος σύνδεσης WiFi.
2. Στη λίστα Προφίλ, κάντε κλικ στο Προσθήκη για να ανοίξετε τις Γενικές ρυθμίσεις ασύρματου προφίλ.
3. Όνομα προφίλ: Εισάγετε ένα περιγραφικό όνομα προφίλ.
4. Όνομα δικτύου WiFi (SSID): Εισάγετε το όνομα του ασύρματου δικτύου σας.
5. Τρόπος λειτουργίας: Κάντε κλικ στο Συσκευή προς συσκευή (ad hoc).
6. Κάντε κλικ στο Επόμενο για να ανοίξετε τις Ρυθμίσεις ασφάλειας.
7. Το Προσωπική ασφάλεια είναι επιλεγμένο κατά προεπιλογή.
8. Ρυθμίσεις ασφάλειας: Η προεπιλεγμένη ρύθμιση είναι Καμία, η οποία υποδεικνύει ότι δεν υπάρχει ασφάλεια στο ασύρματο δίκτυο.
9. Κάντε κλικ στο OK. Το προφίλ προστίθεται στη λίστα Προφίλ και συνδέεται στο ασύρματο δίκτυο.

### Διαμόρφωση πελάτη με κρυπτογράφηση δεδομένων WEP 64-bit ή WEP 128-bit

Όταν είναι ενεργοποιημένη η κρυπτογράφηση WEP, ένα κλειδί δικτύου ή κωδικό πρόσβασης χρησιμοποιείται για κρυπτογράφηση.

Σας παρέχεται αυτόματα ένα κλειδί δικτύου (για παράδειγμα, μπορεί να σας το δώσει το κατασκευαστής του ασύρματου προσαρμογέα δικτύου) ή μπορείτε να το εισάγετε μόνοι σας και να καθορίστε το μήκος κλειδιού (64 bit ή 128 bit), τη μορφή κλειδιού (χαρακτήρες ASCII ή δεκαεξαδικά ψηφία) και το δείκτη κλειδιού (τη θέση όπου αποθηκεύεται το συγκεκριμένο κλειδί). Όσο μεγαλύτερο είναι το μήκος κλειδιού, τόσο ασφαλέστερο είναι το κλειδί.

Για να προσθέσετε κλειδί δικτύου σε μια σύνδεση δικτύου συσκευής προς συσκευή:

1. Στο κύριο παράθυρο του βοηθητικού προγράμματος σύνδεσης WiFi, κάντε διπλό κλικ στο δίκτυο συσκευής προς συσκευή (ad hoc) στη λίστα Δίκτυα WiFi ή επιλέξτε το δίκτυο και κάντε κλικ στο Σύνδεση.
2. Κάντε κλικ στο Προφίλ... για να ανοίξετε τη λίστα Προφίλ.
3. Κάντε κλικ στο Ιδιότητες για να ανοίξετε το Γενικές ρυθμίσεις ασύρματου προφίλ. Εμφανίζονται το όνομα προφίλ και το όνομα δικτύου WiFi (SSID). Ως τρόπος λειτουργίας θα πρέπει είναι επιλεγμένο το Συσκευή προς συσκευή (ad hoc).
4. Κάντε κλικ στο Επόμενο για να ανοίξετε τις Ρυθμίσεις ασφάλειας.
5. Το Προσωπική ασφάλεια είναι επιλεγμένο κατά προεπιλογή.
6. Ρυθμίσεις ασφάλειας: Η προεπιλεγμένη ρύθμιση είναι Καμία, η οποία υποδεικνύει ότι δεν υπάρχει ασφάλεια στο ασύρματο δίκτυο.

Για να προσθέσετε κωδικό πρόσβασης ή κλειδί δικτύου:

1. Ρυθμίσεις ασφάλειας: Επιλέξτε WEP 64-bit ή WEP 128-bit για να ρυθμίσετε τις παραμέτρους της κρυπτογράφησης δεδομένων WEP με κλειδί 64 bit ή 128 bit.

Όταν είναι ενεργοποιημένη η κρυπτογράφηση WEP σε σημείο πρόσβασης, χρησιμοποιείται κλειδί WEP για να επιβεβαιώνει την πρόσβαση στο δίκτυο. Εάν η ασύρματη συσκευή δεν έχει το σωστό κλειδί WEP, παρότι ο έλεγχος ταυτότητας είναι πετυχημένος, η συσκευή δεν είναι σε θέση να μεταδώσει δεδομένα μέσω του σημείου πρόσβασης ή να αποκρυπτογραφήσει δεδομένα που λαμβάνονται από το σημείο πρόσβασης.

> Όνομα | Περιγραφή
> --- | ---
> Κωδικός πρόσβασης | Εισάγετε τον κωδικό πρόσβασης ασύρματης ασφάλειας (φράση πρόσβασης) ή το κλειδί κρυπτογράφησης (κλειδί WEP).
> Φράση πρόσβασης (64 bit) | Εισάγετε πέντε (5) αλφαριθμητικούς χαρακτήρες, 0-9, a-z ή A-Z.
> Κλειδί WEP (64 bit) | Εισάγετε 10 δεκαεξαδικούς χαρακτήρες, 0-9, A-Ζ.
> Φράση πρόσβασης (128 bit): | Εισάγετε 13 αλφαριθμητικούς χαρακτήρες, 0-9, a-z ή A-Z.
> Κλειδί WEP (128 bit) | Εισάγετε 26 δεκαεξαδικούς χαρακτήρες, 0-9, A-Ζ.

2. Δείκτης κλειδιού: Αλλάξτε το δείκτη κλειδιού για να ρυθμίσετε μέχρι τέσσερις κωδικούς πρόσβασης.
3. Κάντε κλικ στο OK για να επιστρέψετε στη λίστα Προφίλ.

Για να προσθέσετε περισσότερους από έναν κωδικούς πρόσβασης:

1. Επιλέξτε αριθμό για το δείκτη κλειδιού: 1, 2, 3 ή 4.
2. Εισάγετε τον κωδικό πρόσβασης ασύρματης ασφάλειας.
3. Επιλέξτε άλλο αριθμό για το δείκτη κλειδιού.
4. Εισάγετε άλλον κωδικό πρόσβασης ασύρματης ασφάλειας.

### Διαμόρφωση πελάτη με ρυθμίσεις ασφάλειας WPA*-Personal (TKIP) ή WPA2*-Personal (TKIP)

Η λειτουργία WPA* Personal απαιτεί μη αυτόματη ρύθμιση των παραμέτρων ενός προκοινόχρηστου κλειδιού (PSK) στο σημείο πρόσβασης και τους πελάτες. Το PSK αυτό ελέγχει την ταυτότητα των χρηστών μέσω κωδικού πρόσβασης ή αναγνωριστικού κωδικού τόσο στο σταθμό πελάτη όσο και στο σημείο πρόσβασης. Δεν απαιτείται διακομιστής ελέγχου ταυτότητας. Η λειτουργία WPA Personal προορίζεται για σπίτια και μικρές επιχειρήσεις.

Το WPA2* είναι η δεύτερη γενιά της ασφάλειας WPA που προσφέρει σε εταιρικούς και καταναλωτικούς χρήστες ασύρματης επικοινωνίας, υψηλό επίπεδο διασφάλισης με το γεγονός ότι μόνο εξουσιοδοτημένοι χρήστες μπορούν να αποκτήσουν πρόσβαση στα ασύρματα δίκτυά τους. Το WPA2 παρέχει ισχυρότερο μηχανισμό κρυπτογράφησης μέσω Advanced Encryption Standard (AES), το οποίο αποτελεί προϋπόθεση για μερικούς εταιρικούς και κυβερνητικούς χρήστες.

ΣΗΜΕΙΩΣΗ: Για να επιτύχετε ρυθμούς μετάδοσης μεγαλύτερους από 54 Mbps στις συνδέσεις 802.11n, πρέπει να επιλεγεί η ασφάλεια WPA2-AES. Μπορείτε να επιλέξετε καμία ασφάλεια (Καμία) για την ενεργοποίηση της εγκατάστασης και της αντιμετώπισης προβλημάτων.

Για να ρυθμίσετε τις παραμέτρους ενός προφίλ με έλεγχο ταυτότητας δικτύου WPA-Personal και κρυπτογράφηση δεδομένων TKIP:

1. Στο κύριο παράθυρο του βοηθητικού προγράμματος σύνδεσης WiFi, κάντε διπλό κλικ στο δίκτυο υποδομής στη λίστα Δικτύων WiFi ή επιλέξτε το δίκτυο και κάντε κλικ στο Σύνδεση.
2. Κάντε κλικ στο Προφίλ... για να ανοίξετε τη λίστα Προφίλ.
3. Κάντε κλικ στο Ιδιότητες για να ανοίξετε το Γενικές ρυθμίσεις ασύρματου προφίλ. Εμφανίζονται το όνομα προφίλ και το όνομα δικτύου WiFi (SSID). Ως τρόπο λειτουργίας πρέπει να επιλέξετε Δίκτυο (Υποδομή).
4. Κάντε κλικ στο Επόμενο για να ανοίξετε τις Ρυθμίσεις ασφάλειας.
5. Επιλέξτε Προσωπική ασφάλεια.
6. Ρυθμίσεις ασφάλειας: Επιλέξτε WPA2-Personal (TKIP) για να παρέχετε ασφάλεια σε δίκτυο μικρής εταιρίας ή σε περιβάλλον σπιτιού. Χρησιμοποιείται ένα κωδικό πρόσβασης, το οποίο καλείται προκοινόχρηστο κλειδί (PSK). Ο κωδικός πρόσβασης πολλών χαρακτήρων παρέχει πιο ενισχυμένη ασφάλεια δικτύου από έναν κωδικό πρόσβασης λίγων χαρακτήρων.

> Εάν το σημείο ασύρματης πρόσβασης ή ο δρομολογητής που διαθέτετε υποστηρίζει WPA2-Personal, θα πρέπει να το ενεργοποιήσετε στο σημείο πρόσβασης και να δώσετε έναν ισχυρό κωδικό πρόσβασης πολλών χαρακτήρων. Ο κωδικός πρόσβασης πολλών χαρακτήρων παρέχει πιο ενισχυμένη ασφάλεια δικτύου από έναν κωδικό πρόσβασης λίγων χαρακτήρων. Πρέπει να χρησιμοποιείτε τον ίδιο κωδικό πρόσβασης που εισάγετε στο σημείο πρόσβασης και στον υπολογιστή αυτό και σε όλες τις άλλες ασύρματες συσκευές που έχουν πρόσβαση στο ασύρματο δίκτυο.

> ΣΗΜΕΙΩΣΗ: Τα WPA-Personal και WPA2-Personal είναι διαλειτουργικά.

7. Κωδικός πρόσβασης ασύρματης ασφάλειας (Κλειδί κρυπτογράφησης): Εισάγετε μια φράση κειμένου με οκτώ έως 63 χαρακτήρες. Βεβαιωθείτε ότι το κλειδί δικτύου αντιστοιχεί στον κωδικό πρόσβασης στο σημείο ασύρματης πρόσβασης.
8. Κάντε κλικ στο OK για να επιστρέψετε στη λίστα Προφίλ.

### Διαμόρφωση πελάτη με ρυθμίσεις ασφάλειας WPA*-Personal (AES-CCMP) ή WPA2*-Personal (AES-CCMP)

Το Wi-Fi Protected Access (WPA*) είναι μια βελτίωση ασφάλειας που ενδυναμώνει το επίπεδο προστασίας δεδομένων και ελέγχου πρόσβασης σε ασύρματο δίκτυο. Το WPA επιβάλλει έλεγχο ταυτότητας 802.1Χ και ανταλλαγή κλειδιών και λειτουργεί μόνο με κλειδιά δυναμικής κρυπτογράφησης. Για χρήστες σε σπίτι ή μικρή εταιρία, το WPA-Personal χρησιμοποιεί τα πρωτόκολλα Advanced Encryption Standard - Counter CBC-MAC Protocol (AES-CCMP) ή Temporal Key Integrity Protocol (TKIP).

ΣΗΜΕΙΩΣΗ: Για να επιτύχει ο προσαρμογέας Intel® Wireless WiFi Link 4965AGN ρυθμούς μετάδοσης μεγαλύτερους από 54 Mbps στις συνδέσεις 802.11n, πρέπει να επιλεγεί η ασφάλεια WPA2-AES. Μπορείτε να επιλέξετε καμία ασφάλεια (Καμία) για την ενεργοποίηση της εγκατάστασης και της αντιμετώπισης προβλημάτων.

Για να δημιουργήσετε προφίλ με έλεγχο ταυτότητας δικτύου WPA2*-Personal και κρυπτογράφηση δεδομένων AES-CCMP:

1. Στο κύριο παράθυρο του βοηθητικού προγράμματος σύνδεσης WiFi, κάντε διπλό κλικ στο δίκτυο υποδομής στη λίστα Δικτύων WiFi ή επιλέξτε το δίκτυο και κάντε κλικ στο Σύνδεση.
2. Εάν μεταδίδονται, το όνομα προφίλ και το όνομα δικτύου WiFi (SSID) πρέπει να εμφανίζονται στην οθόνη Γενικές ρυθμίσεις. Ως τρόπο λειτουργίας πρέπει να επιλέξετε Δίκτυο (Υποδομή). Κάντε κλικ στο Επόμενο για να ανοίξετε τις Ρυθμίσεις ασφάλειας.
3. Επιλέξτε Προσωπική ασφάλεια.
4. Ρυθμίσεις ασφάλειας: Επιλέξτε WPA2-Personal (AES-CCMP) για να παρέχετε αυτό το επίπεδο ασφάλειας σε μικρό δίκτυο ή περιβάλλον σπιτιού. Χρησιμοποιεί έναν κωδικό πρόσβασης που καλείται και προκοινόχρηστο κλειδί (PSK). Ο κωδικός πρόσβασης πολλών χαρακτήρων παρέχει πιο ενισχυμένη ασφάλεια δικτύου από έναν κωδικό πρόσβασης λίγων χαρακτήρων.

> Το AES-CCMP (Advanced Encryption Standard - Counter CBC-MAC Protocol) είναι η νέα μέθοδος για προστασία του απόρρητου στις ασύρματες μεταδόσεις, που ορίζονται στο πρότυπο IEEE 802.11i. Το AES-CCMP παρέχει ισχυρότερη μέθοδο κρυπτογράφησης από το TKIP. Επιλέξτε το AES-CCMP ως τη μέθοδο κρυπτογράφησης δεδομένων όταν είναι σημαντική η ισχυρή προστασία δεδομένων.

> Εάν το σημείο ασύρματης πρόσβασης ή ο δρομολογητής που διαθέτετε υποστηρίζει WPA2-Personal, θα πρέπει να το ενεργοποιήσετε στο σημείο πρόσβασης και να δώσετε έναν ισχυρό κωδικό πρόσβασης πολλών χαρακτήρων. Πρέπει να χρησιμοποιείτε τον ίδιο κωδικό πρόσβασης που εισήγατε στο σημείο πρόσβασης και στον υπολογιστή αυτό και σε όλες τις άλλες ασύρματες συσκευές που έχουν πρόσβαση στο ασύρματο δίκτυο.

> ΣΗΜΕΙΩΣΗ: Τα WPA-Personal και WPA2-Personal είναι διαλειτουργικά.

> Μπορεί να μην υποστηρίζονται μερικές λύσεις ασφάλειας από το λειτουργικό σύστημα του υπολογιστή σας. Ίσως χρειαστείτε πρόσθετο λογισμικό ή υλισμικό, καθώς και υποστήριξη για υποδομή ασύρματου LAN. Για λεπτομέρειες, επικοινωνήστε με τον κατασκευαστή του υπολογιστή σας.

5. Κωδικός πρόσβασης: Κωδικός πρόσβασης ασύρματης ασφάλειας (Κλειδί κρυπτογράφησης): Εισάγετε φράση-κείμενο (το μήκος να κυμαίνεται μεταξύ οκτώ και 63 χαρακτήρες). Βεβαιωθείτε ότι το κλειδί δικτύου που χρησιμοποιείται αντιστοιχεί στο κλειδί σημείου ασύρματης πρόσβασης.
6. Κάντε κλικ στο OK για να επιστρέψετε στη λίστα Προφίλ.

Επιστροφή στην αρχή

Επιστροφή στα Περιεχόμενα

Εμπορικά σήματα και αποποιήσεις