กลับไปที่สารบัญ

# เครื่องมือการวินิจฉัยด้วยตนเอง

เครื่องมือวินิจฉัยด้วยตนเองจะช่วยให้คุณสามารถรันการทดสอบเพื่อวินิจฉัย เพื่อตรวจสอบฟังก์ชันการทำงานของอแด็ปเตอร์ WiFi มีรายละเอียดการวินิจฉัย 2 ระดับในเครื่องมือนี้: ระดับผู้ใช้ และ ระดับการสนับสนุนด้านเทคนิค ที่ระดับผู้ใช้ เครื่องมือจะเพียงแค่แสดงคำอธิบายสั้นๆ สำหรับขั้นตอนต่างๆ ในการวินิจฉัย และจะแสดงเฉพาะตัวระบุผ่านหรือล้มเหลวสำหรับแต่ละขั้นตอน

ระดับการสนับสนุนด้านเทคนิคประกอบด้วยการสร้างแฟ้มบันทึกซึ่งมีรายละเอียดเกี่ยวกับการทดสอบที่ได้รับการดำเนินการ แฟ้มบันทึกนี้จะสามารถบันทึกเป็นแฟ้มข้อความได้เท่านั้น และส่งทางอีเมลให้แก่ฝ่ายบริการสนับสนุนด้านเทคนิค เพื่อแก้ไขปัญหาเกี่ยวกับการเชื่อมต่อ

## วิธีการเข้าถึง

- สำหรับผู้ใช้ Windows* XP หรือ Windows* 7 ให้เปิดยูทิลิตีการเชื่อมต่อ Intel® PROSet/Wireless WiFi เสียก่อน จากนั้นภายใต้เมนูเครื่องมือ ให้คลิก เครื่องมือการวินิจฉัยด้วยตนเอง
- สำหรับผู้ใช้ Windows Vista* ให้คลิก เริ่ม > โปรแกรมทั้งหมด > Intel PROSet Wireless > การวินิจฉัย WiFi ด้วยตนเอง

### ตั้งตำแหน่งของแฟ้มบันทึก

1. ภายในเครื่องมือการวินิจฉัยด้วยตนเอง ให้คลิก แฟ้ม > การตั้งค่า.... แฟ้มบันทึกที่มีชื่อว่า WirelessDiagLog.csv ประกอบด้วยผลการทดสอบ โดยบันทึกเป็นแฟ้มข้อความ และสามารถใช้ในการแก้ไขปัญหาการเชื่อมต่อเครือข่าย
2. คลิก เรียกดู เพื่อระบุตำแหน่งที่คุณต้องการบันทึกแฟ้มบันทึก
3. คลิก ตกลง เพื่อใช้การเปลี่ยนแปลงของคุณ และกลับเข้าสู่เครื่องมือการวินิจฉัยระบบด้วยตนเอง ครั้งต่อไปที่คุณทำการทดสอบ แฟ้มบันทึกจะถูกบันทึกลงในตำแหน่งที่คุณระบุ

### ทำการทดสอบ

1. คลิกกล่องกาเครื่องหมายที่อยู่ถัดจากการทดสอบแต่ละชุด เพื่อเลือกการทดสอบที่จะดำเนินการ
2. คลิก รันการทดสอบ เพื่อทำการทดสอบที่เลือก ผลการทดสอบจะถูกบันทึกลงในแฟ้มที่มีชื่อว่า WirelessDiagLog.csv
3. คลิก ปิด เพื่อปิดเครื่องมือการวินิจฉัยระบบด้วยตนเอง

### การทดสอบที่ใช้ได้

ชื่อ | คำอธิบาย
--- | ---
การทดสอบฮาร์ดแวร์ | การทดสอบจะผ่าน หากมีอแด็ปเตอร์ WiFi ติดตั้งอยู่และสามารถเข้าใช้งาน การทดสอบล้มเหลว หากไม่มีอแด็ปเตอร์ หรือมีอยู่แต่ไม่ได้เปิดใช้งาน สรุปผลการทดสอบจะแสดงว่าฮาร์ดแวร์ไร้สายถูกเปิดใช้งานหรือถูกปิด การแก้ไขปัญหา

- ตรวจสอบว่าอแด็ปเตอร์ของคุณอยู่ภายใต้ Network adapters ใน Device Manager
- หากอแด็ปเตอร์ไม่ได้อยู่ในรายการ ให้คลิกขวาที่ Network adapters และเลือก Scan for hardware changes นอกจากนี้คุณสามารถรีบูตระบบของคุณได้
- ตรวจสอบว่าอแด็ปเตอร์ของคุณถูกเปิดใช้งานใน Device Manager เมื่ออแด็ปเตอร์ถูกยกเลิกใช้งาน เครื่องหมาย X สีแดง (สำหรับ Windows* XP) หรือลูกศรสีดำ (สำหรับ Windows Vista* และ Windows* 7) จะปรากฏบนอุปกรณ์ คลิกขวาที่อแด็ปเตอร์ และเลือก Enable จากเมนู
- เมื่ออแด็ปเตอร์แสดงเครื่องหมายอัศเจรีย์สีเหลือง ให้คลิกขวาที่อแด็ปเตอร์และติดตั้งไดรเวอร์อีกครั้ง
- ติดต่อผู้ผลิตคอมพิวเตอร์ของคุณสำหรับทางเลือกอื่นๆ ในการแก้ไขปัญหา

การทดสอบไดรเวอร์ | สรุปการทดสอบจะแสดงไดรเวอร์ Intel® PRO/Wireless Network Connection ที่ได้รับการสนับสนุนโดยอแด็ปเตอร์ WiFi การทดสอบจะตรวจสอบว่ารุ่นไบนารีของไดรเวอร์เข้ากันได้กับยูทิลิตีการเชื่อมต่อ WiFi รุ่นที่ติดตั้งไว้หรือไม่ การทดสอบจะล้มเหลว หากไม่พบไบนารีของไดรเวอร์ หรือหากรุ่นของไดรเวอร์ไม่สอดคล้องกับรุ่นของซอฟต์แวร์ยูทิลิตีการเชื่อมต่อ WiFi (เช่น รุ่น 11.1.x.x และไดรเวอร์รุ่น 9.0.x.x, 9.1.x.x หรือ 11.1.x.x)

การแก้ไขปัญหา

- ติดตั้งไดรเวอร์อีกครั้งโดยใช้ยูทิลิตีการเชื่อมต่อ WiFi

การทดสอบวิทยุ | สรุปการทดสอบจะแสดงวิทยุเปิด หรือวิทยุปิด การทดสอบจะสอบถามสถานะปัจจุบันของวิทยุ หากวิทยุเปิดอยู่ การทดสอบก็จะผ่าน หากวิทยุปิดอยู่ การทดสอบก็จะล้มเหลว การแก้ไขปัญหา ตรวจสอบว่าวิทยุของอแด็ปเตอร์ WiFi เปิดอยู่ ใช้วิธีการต่อไปนี้เพื่อเปิดและปิดวิทยุ:

- สวิตช์ฮาร์ดแวร์
- ปุ่ม เปิด WiFi/ปิด WiFi ในหน้าต่างหลักของยูทิลิตีการเชื่อมต่อ WiFi ดูรายละเอียดเพิ่มเติมใน เปิดหรือปิดวิทยุไร้สาย

การทดสอบการสแกน | การทดสอบจะสอบถามเครือข่าย WiFi ที่อยู่ภายในระยะของอแด็ปเตอร์ WiFi ของคุณ การทดสอบจะผ่าน หากมองเห็นเครือข่ายในรายการสแกน สรุปการทดสอบจะแสดงจำนวนเครือข่ายที่สามารถเชื่อมต่อ การแก้ไขปัญหา

- ตรวจสอบว่าคุณอยู่ในระยะของจุดเชื่อมต่อ
- ปิดสวิตช์วิทยุไร้สาย และเปิดใหม่อีกครั้ง
- ตรวจสอบว่าการตั้งค่าแบนด์ไร้สายตรงกับการตั้งค่าแบนด์ของจุดเชื่อมต่อ
- ปิดสวิตช์จุดเชื่อมต่อ และเปิดใหม่อีกครั้ง

การทดสอบการเชื่อมโยง | สรุปการทดสอบจะแสดง เชื่อมโยง หรือ ไม่เชื่อมโยง การเชื่อมโยงหมายถึงการสร้างและรักษาการเชื่อมต่อไร้สายระหว่างอุปกรณ์ เมื่อเปิดใช้ระบบรักษาความปลอดภัย อุปกรณ์จะเพียงแค่แลกเปลี่ยนข้อมูลรับรองผู้ใช้ด้านความปลอดภัยเท่านั้น การทดสอบจะตรวจหาการเชื่อมต่อไร้สาย การทดสอบจะผ่าน หากเครื่องลูกข่ายถูกเชื่อมโยงได้สำเร็จ

การแก้ไขปัญหา

- เมื่อจุดเชื่อมต่อมีความเข้มของสัญญาณต่ำ ให้ใช้การทดสอบสัญญาณตามที่ระบุในรายการด้านล่างนี้
- ตรวจสอบว่ามีการสร้างส่วนกำหนดค่าแล้ว หากมีการสร้าง:
  - ตรวจสอบว่าส่วนกำหนดค่า SSID ตรงกับชื่อเครือข่ายของจุดเชื่อมต่อเครือข่าย (SSID)
  - ลบส่วนกำหนดค่า และสร้างส่วนกำหนดค่าใหม่
- ตรวจสอบว่าเครือข่ายไร้สายไม่ได้รวมอยู่ในรายการแยก (ส่วนกำหนดค่า)
- ตรวจสอบว่าที่อยู่ MAC ไม่ได้ถูกแยกในจุดเชื่อมต่อ

การทดสอบการตรวจสอบความถูกต้อง | อธิบายกระบวนการที่เกิดขึ้นภายหลังการเชื่อมโยง โดยจะมีการตรวจสอบตัวตนของอุปกรณ์ไร้สายหรือผู้ใช้ ก่อนที่จะอนุญาตให้เข้าใช้เครือข่าย การทดสอบจะสอบถามข้อมูลสถานะการตรวจสอบความถูกต้อง รวมถึงข้อมูลเกี่ยวกับส่วนขยายที่สามารถใช้งานร่วมกับ Cisco และข้อมูลเรื่องความปลอดภัย การทดสอบจะผ่าน หากการตรวจสอบความถูกต้องของเครื่องลูกข่ายสำเร็จ การทดสอบล้มเหลวหากคีย์ WEP หรือข้อมูลรับรองอื่นๆ ไม่ได้รับการตรวจสอบความถูกต้อง สรุปการทดสอบจะแสดงว่าจำเป็นต้องมีการตรวจสอบความถูกต้องสำหรับการเชื่อมต่อเครือข่ายหรือไม่

การแก้ไขปัญหา

- แก้ไขส่วนกำหนดค่าของคุณเพื่อให้แน่ใจว่ามีการใช้ข้อมูลรับรองที่ถูกต้องสำหรับคีย์ WEP, PSK, รหัสผ่าน หรือใบรับรอง)
- ลบส่วนกำหนดค่าที่มีอยู่ และสร้างส่วนกำหนดค่าใหม่

การทดสอบสัญญาณ | สรุปผลการทดสอบจะแสดงคุณภาพของสัญญาณ หากสัญญาณมีคุณภาพต่ำ ให้ใช้ปุ่ม แก้ปัญหา เพื่อวินิจฉัยและแก้ไขปัญหา การแก้ไขปัญหา

- เคลื่อนย้ายคอมพิวเตอร์ของคุณภายในระยะ 10 ถึง 20 ฟุตจากจุดเชื่อมต่อหรือเราเตอร์ไร้สาย
- ลดสัญญาณรบกวนโดยเคลื่อนย้ายออกจากอุปกรณ์ (ไมโครเวฟ, โทรศัพท์เคลื่อนที่ หรือโทรศัพท์ 2.4GHz) หรือจุดเชื่อมต่อที่ใช้แชนเนลเดียวกัน
- ลองเพิ่มกำลังส่งของจุดเชื่อมต่อ

การทดสอบ Ping | การทดสอบจะตรวจสอบว่าอแด็ปเตอร์ WiFi ส่งข้อความและรับข้อความตอบกลับจากที่อยู่ IP ของจุดเชื่อมต่อ, เกตเวย์เริ่มต้น, เซิร์ฟเวอร์ DHCP (ถ้าเปิดใช้) และเซิร์ฟเวอร์ DNS ได้สำเร็จหรือไม่ สรุปการทดสอบจะแสดงว่าอแด็ปเตอร์ได้รับข้อความตอบกลับดังกล่าวหรือไม่

ตัวอย่าง: ตอบสนอง: AP, เกตเวย์เริ่มต้น ไม่ตอบสนอง: เซิร์ฟเวอร์ DHCP

หมายเหตุ: หากการทดสอบ ping สำหรับจุดเชื่อมต่อนี้และเกตเวย์เริ่มต้นประสบความสำเร็จ แต่การทดสอบ ping ไปยังเซิร์ฟเวอร์ DNS ล้มเหลว ก็ไม่ใช่เพราะปัญหาของเครือข่ายไร้สาย แต่เป็นปัญหาของเครือข่ายทั่วไป

การแก้ไขปัญหา

- ปิดการใช้งานไฟร์วอลล์รักษาความปลอดภัยและพยายามทดสอบ ping อีกครั้ง
- ติดต่อผู้ผลิตจุดเชื่อมต่อเพื่อแก้ไขปัญหาสำหรับเครือข่ายภายในบ้าน
- ผู้ใช้ระดับองค์กรควรติดต่อผู้ดูแลระบบเครือข่าย

แก้ไขปัญหา | วินิจฉัยและแก้ไขปัญหาที่แสดงในการทดสอบแต่ละครั้ง ปุ่ม แก้ปัญหา จะใช้ได้ หากการทดสอบล้มเหลว
รันการทดสอบ | ดำเนินการทดสอบที่คุณเลือก
ปิด | ปิดหน้านี้
วิธีใช้? | แสดงข้อมูลวิธีใช้สำหรับหน้านี้

กลับไปที่ด้านบน

กลับไปที่สารบัญ

เครื่องหมายการค้าและข้อสงวนสิทธิ์