Vissza a tartalomjegyzékhez

# Intel® PROSet/Wireless WiFi-csatlakozás segédprogram

Az Intel® PROSet/Wireless WiFi-csatlakozás segédprogram főablaka
Az Intel® PROSet/Wireless WiFi-csatlakozás segédprogram áttekintése
Az Intel® PROSet/Wireless WiFi-csatlakozás segédprogram Súgója
Az Intel® PROSet/Wireless WiFi-csatlakozás segédprogram elindítása
Kapcsolatállapot-ikonok
WiFi hálózatok lista
A hálózat tulajdonságai
A csatlakozás részletei
A profilok használata
Menük
Az Intel® PROSet/Wireless WiFi-csatlakozás segédprogram bezárása

A Microsoft Windows* XP kezelje a WiFi hálózatelérést
Ne a Windows* XP Konfigurációmentes vezeték nélküli hálózat szolgáltatás kezelje a WiFi hálózatelérést

## Főablak

A WiFi-csatlakozás segédprogram szolgáltatásai:

- A kapcsolat állapotának (jelminőség, sebesség és aktuális hálózatnév) megtekintése.
- Az elérhető vezeték nélküli hálózatok megkeresése.
- Profilkezelés.
- Profilok automatikus csatlakoztatása az elérhető WiFi hálózatokra a Profilok lista szerinti sorrendben.
- Csatlakozás Hálózat (infrastruktúra) és Eszköz-eszköz (alkalmi) WiFi hálózatokra.
- Az adapter-beállítások konfigurálása.
- A WiFi csatlakozási problémák elhárítása.

## Az Intel® PROSet/Wireless WiFi-csatlakozás segédprogram Súgója

- A súgó megnyitásához nyomja meg az F1 gombot, vagy a főablakban kattintson a Súgó menüre.
- Az F6 gombbal válthat a bal és a jobb oldali panel között. A panelen belül a fel és a le nyílgombbal lépkedhet (és természetesen az egérrel is).
- Információk megtekintéséhez kattintson a bal oldali panel Tartalom gombjára.
- A tartalomjegyzék kívánt témájának kibontásához kattintson duplán annak könyvet ábrázoló ikonjára. A résztémákat megnyithatja úgy is, hogy a fel és a le nyíllal kiválasztja a témát, majd megnyomja az Enter billentyűt.
- Egy adott kifejezés megkereséséhez kattintson a Tárgymutató vagy a Keresés lapra.

## Az Intel® PROSet/Wireless WiFi-csatlakozás segédprogram elindítása

A WiFi-csatlakozás segédprogram elindításához válassza a következő módszerek valamelyikét:

- Kattintson a Start > Minden program > Intel PROSet/Wireless > WiFi-csatlakozás segédprogram elemre.
- Kattintson jobb gombbal a Windows asztal jobb alsó sarkában lévő tálcaikonra. Kattintson A WiFi konfigurálása gombra.
- Az Intel® PROSet/Wireless WiFi-csatlakozás segédprogram megnyitásához kattintson duplán a tálcaikonra .

# Profilkezelés

A WiFi-csatlakozás segédprogram főablakában jelöljön ki egy vezeték nélküli hálózatot, és kattintson a Csatlakozás gombra. A csatlakozás megtörténtével új profil jön létre a Profilok listában. A Profilok lista megjeleníti az aktuális felhasználói profilokat alkalmazásuk sorrendjében. A „fel” és a „le” nyíllal a profilokat a kívánt sorrendbe rendezheti a vezeték nélküli hálózatok automatikus eléréséhez.

Profilok a Profilok listán is létrehozhatók, módosíthatók és törölhetők. A WiFi csatlakozási segédprogram főablakában kattintson a Profilok... lehetőségre.

Minden vezeték nélküli hálózathoz külön profil konfigurálható. A profilbeállítások tartalmazhatják a hálózat nevét (SSID), üzemmódját és biztonsági beállításait. További információk a Profilkezelés és A Profilok lista című részben találhatók.

# Menük

A hálózati beállítások konfigurálásához a Fájl, az Eszközök, a Speciális, a Profilok és a Súgó menüt használhatja.

A menük leírása

Név | Leírás
Fájl menü | Kilépés: Bezárja a WiFi-csatlakozás segédprogram főablakát. A WiFi-csatlakozás segédprogram elindításához hajtsa végre az alábbiak egyikét:

- Kattintson a Start > Minden program > Intel PROSet/Wireless > WiFi-csatlakozás segédprogram elemre.
- Kattintson a tálcaikonra a Windows asztal jobb alsó sarkában, majd kattintson A WiFi konfigurálása menüpontra.
- A WiFi-csatlakozás segédprogram megnyitásához kattintson duplán a tálcaikonra.

Eszközök menü | Alkalmazás-beállítások: Itt a rendszer egészére kiterjedő csatlakozási preferenciákat állíthat be. Intel® Wireless Troubleshooter: Segít a hálózati csatlakozási problémák elhárításában. Kézi diagnosztikai eszköz: A Kézi diagnosztikai eszközzel diagnosztikai vizsgálatokat futtathat a WiFi adapter működőképességének ellenőrzésére.

Rendszergazda-eszköz: A rendszergazdák vagy az adott számítógépen rendszergazdai jogosultsággal rendelkezők használhatják közös profilok (Bejelentkezés előtti / Közös, Állandó és Voice over IP (VoIP)) és csomagok konfigurálására.

Speciális menü | Adapter-beállítások: Megjeleníti a Windows Speciális beállítások értékeinek megfelelő adapter-beállításokat. Az adapter-beállítások elérése Microsoft Windows-ból:

1. A Windows vezérlőpultján válassza ki a Hálózati kapcsolatok pontot.
2. Kattintson a jobb gombbal a Vezeték nélküli hálózati kapcsolat pontra.
3. Válassza a Tulajdonságok menüpontot.
4. Az adapter speciális beállításainak megjelenítéséhez kattintson a Beállítás gombra.

Részletes statisztika: Az itt megjelenő információk az adapter és a hozzáférési pont közötti kommunikációról tájékoztatnak.

A Windows kezelje a WiFi hálózatelérést: Kiválasztásával engedélyezi, hogy a Windows* XP kezelje a vezeték nélküli hálózati kapcsolatot. Ezt a funkciót az F10 funkcióbillentyű megnyomásával is elérheti. További információkért lásd az A Microsoft Windows* XP kezelje a WiFi hálózatelérést című részt.

Profilok menü | Profilok kezelése: Kiválasztása esetén létrehozhat és módosíthat profilokat. Kizárások kezelése: Itt megadhatja, hogy az adapter mely hálózatokra ne csatlakozzon automatikusan.
A Súgó menü | Súgó: Elindítja az online súgót (F1). Névjegy: Megjeleníti az alkalmazás telepített összetevőinek verzióadatait.

## Az Intel® PROSet/Wireless WiFi-csatlakozás segédprogram bezárása

A WiFi-csatlakozás segédprogramot a főablakból az alábbi két módszer valamelyikével zárhatja be:

- Válassza a Fájl > Kilépés parancsot a főablak menüjéből.
- Kattintson a főablak Bezárás gombjára.

## A Microsoft Windows* XP kezelje a WiFi hálózatelérést

Wi-Fi* csatlakozásait kezelheti a Windows* XP segítségével is.

1. Az Intel® PROSet/Wireless WiFi-csatlakozás segédprogram főablakának Speciális menüjében válassza az A Windows kezelje a Wi-Fi hálózatelérést lehetőséget.
2. Az alkalmazás megkérdezi: Szeretné, hogy a Windows kezelje a WiFi hálózati kapcsolatokat?? Kattintson az Igen lehetőségre.
3. Az Intel® PROSet/Wireless WiFi-csatlakozás segédprogram bezáráshoz kattintson a Bezárás gombra.
4. Kattintson jobb gombbal a tálcaikonra és válassza A Konfigurációmentes vezeték nélküli hálózatkezelő megnyitása lehetőséget.

MEGJEGYZÉS: A Microsoft Windows* XP konfigurációmentes vezeték nélküli hálózatkezelőjének bekapcsolásakor a WiFi-csatlakozás segédprogram kikapcsolódik.

Ha azt szeretné, hogy a WiFi hálózatelérést az Intel® PROSet/Wireless WiFi-csatlakozás segédprogram kezelje, kattintson jobb gombbal a segédprogram tálcaikonjára, majd válassza az A WiFi vezérlés engedélyezése lehetőséget.

## Ne a Windows* XP Konfigurációmentes vezeték nélküli hálózat szolgáltatás kezelje a WiFi hálózatelérést

Ha a WiFi hálózatokat jelenleg a Microsoft* Windows* XP Konfigurációmentes vezeték nélküli hálózatkezelője kezeli, ezt letilthatja a Microsoft Windows Vezeték nélküli hálózat lapján.

A Microsoft Windows* XP Konfigurációmentes WiFi hálózatkezelőjét az alábbi lépésekben tilthatja le:

1. Kattintson a Start > Vezérlőpult lehetőségre.
2. Kattintson duplán a Hálózati kapcsolatok lehetőségre.
3. Kattintson a jobb gombbal a Vezeték nélküli hálózati kapcsolat pontra.
4. Kattintson a Tulajdonságok gombra.
5. Kattintson a WiFi-hálózatok lehetőségre.
6. A vezeték nélküli hálózatot a Windows konfigurálja ne legyen bejelölve. Ha be van, szüntesse meg a bejelölést.
7. Kattintson az OK gombra. Ezzel beállította, hogy a hálózati profilokat az Intel® PROSet/Wireless WiFi-csatlakozás segédprogram kezelje.

> MEGJEGYZÉS: Az Alkalmazás-beállításokban a Jelezze, ha másik alkalmazás használja a vezeték nélküli adaptert négyzetnek bejelöltnek kell lennie. Ez a beállítás figyelmeztetést küld, ha a Microsoft Windows* XP Konfigurációmentes vezeték nélküli hálózatkezelő kezdi kezelni a hálózati profilokat.

Vissza az oldal tetejére

Vissza a tartalomjegyzékhez

Védjegyek és nyilatkozatok