Vissza a tartalomjegyzékhez

# A tálcaikon

- A tálcaikon menüparancsai
- A tálcaikonok
- Az eszköztippek és az Asztalon megjelenő üzenetek
- Az Intel® PROSet/Wireless WiFi-csatlakozás segédprogram elindítása a tálcából

# A tálcaikon menüparancsai

Az Intel® PROSet/Wireless WiFi-csatlakozás segédprogram tálcaikonja a Windows asztal jobb alsó sarkában látható. Az ikon így néz ki:

Ha jobb gombbal rákattint, megjelennek menüpontjai.

Az alábbi menüpontok jelennek meg, ha a WiFi kapcsolatokat a WiFi-csatlakozás segédprogram kezeli.

Név | Leírás
--- | ---
A WiFi konfigurálása | Ide kattintva megnyithatja az Intel® PROSet/Wireless WiFi-csatlakozás segédprogramot és konfigurálhatja WiFi csatlakozásait.
WiFi be | Ide kattintva bekapcsolhatja az Intel WiFi adaptert. Az adapter hálózatkeresést végez, és az alkalmazás beállításaitól függően csatlakozhat egy adott hálózatra.
WiFi be, 802.11a ki | Ez a menüelem attól függően van jelen, hogy melyik gyártó gyártotta a számítógépet és hogy a WiFi adapter támogatja-e a 802.11a sávot. Ha jelen van, hatása az, hogy bekapcsolja a WiFi rádiót (b vagy g sávban), és egyúttal kikapcsolja a 802.11a sávot. További információk A rádió be- és kikapcsolása című részben találhatók.
WiFi ki | Ide kattintva kikapcsolhatja az Intel WiFi adaptert. Ha a WiFi ki gombra kattint, miközben csatlakozva van egy WiFi hálózatra, WiFi hálózati csatlakozása meg fog szakadni.
Csatlakozás profilhoz | Megjeleníti a Profilok lista jelenlegi profiljait. Egy profilra kattintva csatlakozhat rá.
Új eszköz hozzáadása | Ezzel a paranccsal új eszközt (például egy noteszgépet) vehet fel a Wi-Fi Protected Setup* segítségével. Ha ez a parancs rendelkezésre áll, ez azt jelenti, hogy számítógépe már be van állítva WiFi Protected Setup regisztrátorként (a WiFi-csatlakozás segédprogrammal). Lásd Új eszköz hozzáadása.

Az alábbi menüpontok jelennek meg, ha a WiFi kapcsolatokat a Windows konfigurációmentes vezeték nélküli hálózatkezelője kezeli.

Név | Leírás
--- | ---
A Konfigurációmentes vezeték nélküli hálózatkezelő megnyitása | Ide kattintva megnyílik a Windows* által biztosított Windows konfigurációmentes vezeték nélküli hálózatkezelő. Csak akkor áll rendelkezésre, ha az Intel® PROSet/Wireless WiFi-csatlakozás segédprogram Speciális menüjében az A Windows kezelje a WiFi hálózatelérést lehetőséget választotta.
WiFi be | Ide kattintva bekapcsolhatja az Intel WiFi adaptert. Az adapter hálózatkeresést végez, és az alkalmazás beállításaitól függően csatlakozhat egy adott hálózatra.
WiFi ki | Ide kattintva kikapcsolhatja az Intel WiFi adaptert. Ha a WiFi ki gombra kattint, miközben csatlakozva van egy WiFi hálózatra, WiFi hálózati csatlakozása meg fog szakadni.
Csatlakozás profilhoz | Megjeleníti a Profilok lista jelenlegi profiljait. Egy profilra kattintva csatlakozhat rá.
Új eszköz hozzáadása | Ezzel a paranccsal új eszközt (például egy noteszgépet) vehet fel a Wi-Fi Protected Setup* segítségével. Ha ez a parancs rendelkezésre áll, ez azt jelenti, hogy számítógépe már be van állítva WiFi Protected Setup regisztrátorként (a WiFi-csatlakozás segédprogrammal). Lásd Új eszköz hozzáadása.
A WiFi vezérlés engedélyezése | Kattintson ide, ha a WiFi csatlakozásokat a WiFi-csatlakozás segédprogrammal szeretné kezelni. Ettől kezdve a csatlakozásokat nem a Windows konfigurációmentes vezeték nélküli hálózatkezelője fogja kezelni. Ha a WiFi csatlakozások kezelését ismét a Windows konfigurációmentes vezeték nélküli hálózatkezelőjéhez szeretné rendelni, nyissa meg az Intel® PROSet/Wireless WiFi szoftvert, és válassza a Speciális menü A Windows kezelje a Wi-Fi hálózatelérést lehetőségét.

# A tálcaikonok

A tálcaikon a WiFi kapcsolat jelenlegi állapotát mutatja. A kapcsolatállapot-ikon a Windows asztal jobb alsó sarkában található. Elrejthető és megjeleníthető az Alkalmazás-beállítások Eszközök menüjében.

Név | Leírás
--- | ---
| WiFi ki: A WiFi adapter rádiója jelenleg ki van kapcsolva. Kikapcsolt állapotban a WiFi adapter nem tud adni és venni. Az adapter bekapcsolásához kattintson a WiFi be lehetőségre. Az ikon fehér és statikus.
| WiFi hálózatok keresése: A WiFi adapter megkeresi az elérhető WiFi hálózatokat. Az ikon fehér és animált.
| Nem található WiFi hálózat: A szoftver nem talált elérhető WiFi hálózatot. Az Intel® PROSet/Wireless WiFi-csatlakozás segédprogram rendszeres időközönként hálózatkeresést végez. Ha azonnal el kívánja indítani a keresést, az ikonra duplán kattintva indítsa el az Intel® PROSet/Wireless WiFi-csatlakozás segédprogramját, majd kattintson a Frissítés gombra. Az ikon vörös.
| Van WiFi hálózat: Az adapter talált elérhető WiFi hálózatot. A WiFi hálózatok lista megjelenítéséhez kattintson duplán az ikonra. Válassza ki a hálózatot. Kattintson a Csatlakozás gombra. Az ikon sárga.
| A hitelesítés sikertelen: A WiFi hálózat felé történő hitelesítés sikertelen. Az ikon zöld, benne sárga figyelmeztető háromszöggel.
| Csatlakozás WiFi hálózatra: Villog, amíg nem kap IP-címet, vagy ha hiba van.
| Van kapcsolat WiFi hálózattal: Van kapcsolat WiFi hálózattal. Az eszköztipp megjeleníti a hálózat nevét, az átviteli sebességet, a jel minőségét és az IP-címet. Az ikon zöld, és hullámok jelzik a jel minőségét. Minél több a hullám, annál jobb a jel minősége.

# Az eszköztippek és az Asztalon megjelenő üzenetek

Az eszköztippek és az asztali értesítések visszajelzést és interakciós lehetőséget biztosítanak. Eszköztipp akkor jelenik meg, ha az egérkurzort egy ikonra állítja. Asztali értesítés akkor jelenik meg, ha megváltozik a WiFi hálózat állapota. Például, ha ellátatlan területről olyan helyre kerül a számítógép, ahol van WiFi hálózat, ezt asztali értesítés tudatja a felhasználóval.

Az asztali értesítések engedélyezéséhez válassza az Alkalmazás-beállítások Információs értesítések megjelenítése pontját.

## Eszköztippek

Eszköztipp akkor jelenik meg, ha az egérkurzor egy ikon fölé kerül. Az eszköztipp szövege a kapcsolat minden állapotáról felvilágosítást ad.

## Asztali értesítések

Ha felhasználói beavatkozás szükséges, asztali értesítés jelenik meg. Ha rákattint az üzenetre, elindul a kívánt beavatkozás. Például WiFi hálózat észlelésekor a következő üzenet jelenik meg:

Teendő: Az asztali üzenetre rákattintva csatlakozhat a WiFi hálózatok lista egy hálózatára.

A csatlakozás után az üzenet megadja a WiFi hálózat nevét, a kapcsolat sebességét, a jel minőségét és az IP-címet.

Az asztali értesítések csatlakozási problémát is jelezhetnek. Az üzenetre kattintva megnyithatja az Intel® Wireless Troubleshooter hibaelhárítót.

# Az Intel® PROSet/Wireless WiFi szoftver elindítása a tálcáról

Az Intel® PROSet/Wireless WiFi szoftver elindításához:

- Kattintson duplán a tálcaikonra a Windows asztal jobb alsó sarkában, vagy
- kattintson jobb gombbal a tálcaikonra és válassza A WiFi konfigurálása lehetőséget.

Vissza az oldal tetejére

Vissza a tartalomjegyzékhez

Védjegyek és nyilatkozatok