Tilbage til indhold

# Oversigt over trådløse netværk

Om trådløse netværk
Hvad har jeg behov for til opsætning af et trådløst netværk?
Grundlæggende om trådløse netværk

- Hvad er et administrationsprogram til trådløse netværk?
- Netværksnavn
- Profiler
- Sikkerhed
- Identificer et trådløst netværk
- Valg af en trådløs netværkstilstand

Hvordan slår jeg min radio til og fra?

BEMÆRK: I hele hjælpen anvendes udtrykket "trådløs" og "WiFi" skiftevis.

## Om trådløse netværk

Et trådløst lokalt netværk (LAN) forbinder computere uden brug af netværkskabler. I stedet bruger computere radiokommunikation til at sende data til hinanden. I et WLAN forbinder en radiokommunikationsenhed, som kaldes et adgangspunkt, eller en trådløs router computere i netværket og giver internetadgang eller netværksadgang. Du kan kommunikere direkte med andre trådløse computere eller oprette forbindelse til et eksisterende netværk via et trådløst adgangspunkt.

Når du opsætter din WiFi-adapter, vælger du funktionsmåden for den type trådløst netværk, du ønsker. Du kan bruge din Intel® PRO/Wireless Network Connection-adapter til at oprette forbindelse til andre tilsvarende trådløse enheder, som overholder standarden 802.11 for trådløse netværk. I hjælpen refererer et trådløst netværk også til et WiFi-netværk.

## Hvad har jeg behov for til opsætning af et trådløst netværk?

Den mest almindelige type trådløst netværk er et infrastrukturnetværk. Til opsætning af et infrastrukturnetværk har du brug for følgende:

- En trådløs router.
- En trådløs netværksadapter til hver computer, som du ønsker at tilslutte til det trådløse netværk.
- Hvis du ønsker internetadgang til dit WLAN, skal du også have en bredbånds-internetservice, f.eks. kabel eller DSL. Dette omfatter også et bredbåndsmodem.

## Grundlæggende om trådløse netværk

### Hvad er et administrationsprogram til trådløse netværk?

WiFi tilslutningsværktøjet er et værktøj til administration af et trådløst netværk. Det er en hjælp til administration af trådløse forbindelser. Programmet kan hjælpe dig med opsætningen af de trådløse forbindelser, og derefter kan du nemt administrere dem, åbne og lukke forbindelser og administrere sikkerhed efter behov. Visse computere leveres også med Microsoft Windows nul-konfiguration, der er et andet administrationsværktøj til trådløse netværk, og du bør ikke anvende begge disse værktøjer. Dette er fordi de netværksindstillinger, du opretter med det ene program, ikke anvendes, hvis det andet program administrerer de trådløse forbindelser. Det anbefales, at du kun vælger ét værktøj til at administrere dine trådløse forbindelser og holder dig til dette.

Se Brug Microsoft Windows* til at styre WiFi, og se også Tilslutte.

### Navn på trådløst netværk (SSID)

Alle trådløse lokalnetværk (WLAN) anvender et entydigt netværksnavn til at identificere netværket. Dette navn kaldes en SSID (Service Set Identifier). Når du definerer din WiFi-adapter, skal du angive SSID'en. Hvis du vil oprette forbindelse til et eksisterende WLAN, skal du bruge navnet på dette netværk. Hvis du opretter dit eget WLAN, kan du opfinde et navn og bruge det på alle computerne. Navnet kan være op til 32 tegn langt og indeholde bogstaver og tal. SSID'en eller netværksnavnet, er tilknyttet adgangspunktet eller den trådløse router.

### Profiler

En profil anvendes til administration af computerens tilslutning til et WLAN. En profil er et antal indstillinger, der bestemmer, hvordan computeren tilsluttes WLAN'et. Disse indstillinger (profilen) gemmes på din computer, og de anvendes hver gang, du opretter forbindelse til det pågældende WLAN. Profilen indeholder alle netværksoplysningerne og alle sikkerhedsindstillingerne. Forskellige profiler oprettes til forskellige WLAN's. På din computer vil hvert WLAN have sin egen profil til administration af forbindelsen til det pågældende WLAN. Når du anvender Intel® PROSet/Wireless WiFi-softwaren, vises profilerne for din computer i listen Profiler. I værktøjet kan du oprette, redigere og fjerne profiler.

### Sikkerhed

Nogle WLAN's er åbne og ikke-sikrede netværk, og nogle er sikre netværk. Et sikkert WLAN begrænser, hvem der har adgang til netværket. Der er forskellige niveauer af sikkerhed. WiFi tilslutningsværktøjet kan hjælpe dig med nemt at oprette en sikkerhedsmetode til dit WLAN.

Almindelige sikkerhedsmetoder til WLAN's anvender nøgler eller adgangskoder, hvor computeren, der beder om adgang, skal angive en nøgle eller en adgangskode. WLAN's kan også bruge kryptering til kodning af dataene. Med kryptering anvendes en hemmelig krypteringsnøgle til kodning af dataene, inden computeren sender dem. Den modtagende computer anvender samme nøgle til afkodning af dataene. Hvis du tilslutter til et eksisterende netværk, skal du anvende den krypteringsnøgle, du har fået af administratoren af det trådløse netværk. Hvis du opretter dit eget netværk, kan du opfinde din egen nøgle og bruge den på hver computer. WiFi tilslutningsværktøjet kan hjælpe dig med dette. Den sikkerhedsmetode, der anvendes af din computer til at få WLAN-adgang, lagres i profilen. Se Sikkerhed for at få nyttige oplysninger.

### Identificer et trådløst netværk

Afhængig af et trådløst netværks størrelse og komponenter, kan det identificeres på forskellige måder:

- Netværksnavn eller SSID (Service Set Identifier): Identificerer et trådløst netværk. Alle trådløse enheder på netværket skal anvende den samme SSID. Dette er sandsynligvis den mest almindelige metode.
- BSS (Basic Service Set): Består af to eller flere trådløse noder, eller stationer, der har genkendt hinanden og har etableret kommunikation.
- Rundsendelses-SSID: Et adgangspunkt kan sende svar til computere, der sender probe-packets med rundsendelses-SSID. Hvis denne funktion er aktiveret for et adgangspunkt, kan enhver trådløs bruger tilslutte til adgangspunktet ved at anvende en tom (null) SSID.
- BSSID (Basic Service Set Identifier): En unik identifikator til hver trådløs enhed. BSSID er enhedens Ethernet MAC-adresse.
- ESSID (Extended Service Set Identifier): En speciel udgave af SSID, der anvendes til identifikation af et trådløst netværk, der omfatter adgangspunkter.
- IBSS (Independent Basic Service Set): En funktionsmåde i et 802.11-system, som tillader direkte kommunikation mellem 802.11-enheder uden opsætning af en kommunikationssession med et adgangspunkt.
- IBSSID (Independent Basic Service Set Identifier): En specialudgave af SSID, der anvendes til identifikation af et netværk med trådløse computere, konfigureret til at kommunikere direkte med hinanden, uden brug af et adgangspunkt.

### Valg af en trådløs netværkstilstand

Trådløse netværk kan fungere med eller uden adgangspunkter, afhængig af antallet af brugere på netværket. Infrastruktur-tilstand anvender adgangspunkter til at tillade trådløse computere at sende og modtage information. Trådløse computere sender til adgangspunktet, adgangspunktet modtager informationen og rundsender den til andre computere. Adgangspunktet kan også have forbindelse til et kabelført netværk eller til internettet. Flere adgangspunkter kan arbejde sammen for at give dækning over et stort område.

Enhed-til-enhed-tilstand, der også kaldes for ad-hoc-tilstand, fungerer uden adgangspunkter og tillader, at trådløse computere sender information direkte til andre trådløse computere. Du kan bruge enhed-til-enhed-funktionen til at oprette computernetværk hjemme eller i det mindre kontor eller til at opsætte et midlertidigt trådløst netværk til et møde.

## Hvordan slår jeg min radio til og fra?

Du ønsker muligvis at slå WiFi-adapterens radio fra (og til) under forskellige forhold. Eksempelvis kan det være nødvendigt at slukke radioen, når du går om bord i et fly. Du kan også slukke den for at spare batteristrøm.

Der er tre metoder til at slå radioen til og fra:

- Ved hjælp af hardwareomskifteren til den trådløse radio (findes muligvis ikke på alle computere).
- Knappen WiFi tændt / WiFi slukket i hovedvinduet i WiFi tilslutningsværktøjet.
- Brug Windows.

Husk, at for at kunne tilslutte til trådløse netværk, skal den trådløse radio tændes igen. Hvis du ikke kan tilslutte til et trådløst netværk, skal du kontrollere, at din radio er slået til både med hardwareomskifteren og knappen WiFi tændt / WiFi slukket i WiFi tilslutningsværktøjet.

Se Slå radio til eller fra for yderligere oplysninger.

Tilbage til toppen

Tilbage til indhold

Varemærker og ansvarsfralæggelser