Vissza a tartalomjegyzékhez

# A hálózati kapcsolat adatai

Ha csatlakozva van egy WiFi hálózatra, a Csatlakozási adatok megjelenítéséhez kattintson az Intel® PROSet/Wireless WiFi-csatlakozás segédprogram főablakának Adatok... gombjára.

## WiFi csatlakozási adatok

Név | Leírás
--- | ---
Profilnév | A WiFi profil neve.
Hálózatnév | Az aktuális kapcsolat hálózatneve (SSID azonosítója).
Jelminőség | A rádiófrekvenciás (RF) jeleknek két fő paramétere van:

- a jelerősség (mennyiségi adat)
- a jelminőség

A jel minőségét több paraméter együtt határozza meg. Fő összetevője a jelszint és a rádiófrekvenciás zaj aránya. A rádiófrekvenciás zaj lehet természetes, vagy származhat elektromos berendezésekből. Ha erős a zaj és/vagy gyenge a hasznos jel, akkor kisebb lesz a jel/zaj viszony, ami rosszabb jelminőséget jelent. Kis jel/zaj viszony esetén a vevő nehezebben tudja elválasztani a hasznos adatokat a zajtól.

Jelerősség | A jelerősség ikon sávjai a WiFi adapter és a hozzáférési pont – vagy eszköz-eszköz (alkalmi) üzemmódban a társszámítógép – közötti adott és vett jelek erősségét jelzik. A függőleges zöld szegmensek száma jelzi az adott és a vett jelek erősségét.

MEGJEGYZÉS: Ha egy hálózaton több hozzáférési pont van, a kijelző legközelebbi jelerősségét mutatja.

A jelerősség felső értéke a "kiváló", alsó értéke a "hatótávolságon kívül". A jelminőséget az alábbi tényezők befolyásolják:

- Minél nagyobb az összeköttetés távolsága, annál gyengébb a jel. A jelet az útjába eső fém és beton akadályok is gyengítik.
- A jel visszaverődik a fémtárgyakról, ami zavarjelet okozhat.
- Más elektromos eszközök is okozhatnak zavarjeleket.

IP-cím | IPv4 cím: Az aktuális kapcsolat IP-címe.
IPv6 cím: Az IP protokoll legújabb változata szerinti IP-cím visszafelé kompatibilis az IPv4 szabvánnyal, és annak biztonsági problémáit hivatott kiküszöbölni. Az IPv6 a címtartományt 32-ről 64 bitesre növeli, így korlátlan számú hálózatot és rendszert tesz lehetővé. Támogatja a valós idejű hang- és videoátvitel szolgáltatási minőségének (QoS) paramétereit is.
Adapter MAC címe | A WiFi adapter MAC-címe (MAC: Media Access Control).
Sáv | Az aktuális vezeték nélküli kapcsolat sávja.

- 802.11a
- 802.11b
- 802.11g:
- 802.11n

Használt antennák száma | A jelenleg használt antennák számát mutatja. Ez a szám a különböző hálózatok által jelenleg használt frekvenciasávok számától, az azokon használt adási/vételi üzemmódoktól, a jel erősségétől és a hozzáférési pont(ok) képességeitől függ. A felhasználó nem tudja közvetlenül változtatni ennek a paraméternek az értékét.
Támogatott adatsebességek | A WiFi adapter adási és vételi sebességértékei. Az érték Mbit/s mértékegységben jelenik meg az adott frekvenciára.

- 802.11a: 6; 9; 12; 18; 24; 36; 48; és 54
- 802.11b: 1; 2; 5,5; 11
- 802.11g: 1; 2; 5,5; 6; 9; 11; 12; 18; 24; 36; 48; és 54
- 802.11n: 450, 300, 270, 243, 240, 180, 150, 144, 135, 130, 120, 117, 115.5, 90, 86.667, 72.2, 65, 60, 57.8, 45, 43.3, 30, 28.9, 21.7, 15, 14.4, 7.2

Rádiófrekvencia | Az aktuális vezeték nélküli kapcsolat frekvenciája.

- 802.11a: 5,15 – 5,85 GHz
- 802.11b/g: 2,400 – 2,4835 GHz (országfüggő)
- 802.11n: 2,400 GHz – 5,00 GHz

Csatornaszám | Megjeleníti az adó- és a vevőcsatorna számát.
Hálózati hitelesítés | Lehetséges értékei: Nyílt, Közös kulcsos, WPA*-Personal, WPA2*-Personal, WPA-Enterprise vagy WPA2-Enterprise. Az aktuális profil hitelesítési üzemmódját jeleníti meg. További információk A biztonsági vonatkozások áttekintése című részben találhatók.
Adattitkosítás | Lehetséges értékei: Nincs, WEP, TKIP vagy AES-CCMP. További információk A biztonsági vonatkozások áttekintése című részben találhatók.
802.1X hitelesítéstípus | Lehetséges értékei: EAP-SIM, TLS, TTLS, PEAP, LEAP vagy EAP-FAST. További információk A biztonsági vonatkozások áttekintése című részben találhatók.
802.1X hitelesítési protokoll | Lehetséges értékei: Nincs, PAP, GTC, CHAP, MS-CHAP, MS-CHAP-V2 vagy TLS. További információk A biztonsági vonatkozások áttekintése című részben találhatók.
CCX verzió | Az aktuális vezeték nélküli kapcsolaton működő Cisco-kompatibilis kiterjesztések verziója.
Jelenlegi adóteljesítmény | A WiFi adapter jelenlegi adási teljesítménye mW-ban.
Támogatott teljesítményszintek | A WiFi adapter ezeken a teljesítményszinteken tud adni. Ez az információ tartományként szerepel, és az adott adaptertől függ.
Hozzáférési pont MAC címe | A társított hozzáférési pont MAC-címe.
Kötelező hozzáférési pont | Ha le van tiltva, értéke Nincs. Ha engedélyezve van a Kötelező hozzáférési pont beállítással, a hozzáférési pont MAC-címe látható itt. Ez a beállítás arra utasítja a WiFi adaptert, hogy egy bizonyos MAC-című hozzáférési ponthoz csatlakozzon. (A MAC-cím 48 bitből, azaz 12 hexadecimális jegyből áll, pl. 00:06:25:0E:9D:84).
HP neve | A hozzáférési pont neve. Ezt a nevet az állítja be, aki a hozzáférési pontot konfigurálja; a név általában legfeljebb 32 karakterből állhat. MEGJEGYZÉS: Ez a paraméter csak akkor jelenik meg, ha az IPv6-támogatás telepítve van a Windows* XP rendszeren.
HP IPV4/IPV6 címe | A hozzáférési pont IPV4 vagy IPV6 címe (IP: Interconnect Protocol). Az IPV6 az IP protokoll legújabb változata, amely visszafelé kompatibilis az IPv4 szabvánnyal, és annak biztonsági problémáit hivatott kiküszöbölni. Az IPv6 a címtartományt 32-ről 64 bitesre növeli, így korlátlan számú hálózatot és rendszert tesz lehetővé. Támogatja a valós idejű hang- és videoátvitel szolgáltatási minőségének (QoS) paramétereit is.

MEGJEGYZÉS: Ez a paraméter csak akkor látható, ha az adapter Cisco Systems hozzáférési pontra csatlakozik.

Hozzáférési pont jelerőssége | Ilyen jelszinten veszi az adapter a hozzáférési pont jelét. Az érték mW-ban van megadva, és valójában gyakran picowatt szintű. Az érték függ a hozzáférési pont és az adapter távolságától, a jel terjedését gátoló akadályoktól és a hozzáférési pont adási teljesítményétől.

MEGJEGYZÉS: Ez a paraméter csak akkor látható, ha az adapter Cisco Systems hozzáférési pontra csatlakozik.

Hozzáférési pont zajszintje | A környezeti rádiófrekvenciás (RF) zajnak az a szintje, amely általában zavarja a hozzáférési ponttól érkező jelet. A rádiófrekvenciás zajt természetes és elektromos zajforrások okozhatják. MEGJEGYZÉS: Ez a paraméter csak akkor látható, ha az adapter Cisco Systems hozzáférési pontra csatlakozik.
Javítás | Megújítja az IP-címet. Ha gondja van a hálózat elérésével, ellenőrizze, hogy érvényes-e a kapott IP-cím. Ha értéke 0.0.0.0 vagy 169.x.x.x, akkor valószínűleg nem érvényes. Ha a hálózat automatikusan osztja ki a hálózati címeket, akkor a Megújítás gombra kattintva kérjen új IP-címet.
Bezárás | Az oldal bezárása.
Súgó? | Megjeleníti az adott oldalhoz tartozó súgószöveget.

Vissza az oldal tetejére

Vissza a tartalomjegyzékhez

Védjegyek és nyilatkozatok