กลับไปที่สารบัญ

# ปิดหรือเปิดวิทยุ WiFi

เมื่อต้องการปิดหรือเปิดวิทยุ WiFi ให้ใช้วิธีใดวิธีหนึ่งต่อไปนี้:

- สวิตช์วิทยุที่เป็นฮาร์ดแวร์อุปกรณ์เสริมบนคอมพิวเตอร์ของคุณ
- ยูทิลิตีการเชื่อมต่อ Intel® PROSet/Wireless WiFi
- Microsoft Windows

> หมายเหตุ: เมื่อคอมพิวเตอร์ของคุณถูกเปิดเครื่อง วิทยุจะส่งสัญญาณอย่างสม่ำเสมอ ใช้วิธีการต่อไปนี้ หากคุณจำเป็นต้องปิดวิทยุ และใช้โน้ตบุ๊คของคุณโดยไม่มีการส่งสัญญาณวิทยุ

### ใช้สวิตช์เปิดหรือปิดวิทยุบนคอมพิวเตอร์ (อุปกรณ์เสริม)

หากคอมพิวเตอร์ของคุณมีสวิตช์วิทยุฮาร์ดแวร์ คุณสามารถใช้สวิตช์ดังกล่าวเพื่อเปิดหรือปิดวิทยุได้อย่างรวดเร็ว โปรดดูรายละเอียดเพิ่มเติมเกี่ยวกับสวิตช์นี้จากคู่มือของผู้ผลิตคอมพิวเตอร์ สถานะของสวิตช์วิทยุฮาร์ดแวร์ (เปิดหรือปิด) จะแสดงอยู่ในหน้าต่างหลักของยูทิลิตีการเชื่อมต่อ WiFi และในแถบงาน นอกจากนี้ โปรดทราบว่าหากคุณปิดวิทยุ WiFi โดยใช้สวิตช์วิทยุฮาร์ดแวร์ คุณจะต้องเปิดสวิตช์อีกครั้ง วิทยุ WiFi จึงจะสามารถทำงานได้อีกครั้ง

### ใช้ยูทิลิตีการเชื่อมต่อ Intel® PROSet/Wireless WiFi

คุณสามารถเปิดหรือปิดวิทยุ WiFi ที่หน้าต่างหลักของยูทิลิตีการเชื่อมต่อ Intel® PROSet/Wireless WiFi ไอคอนสถานะในหน้าต่างหลักจะแสดงสถานะปัจจุบันของวิทยุ ที่หน้าต่างหลัก ให้คลิก เปิด WiFi หรือ ปิด WiFi เพื่อเปิดหรือปิดวิทยุ

### เปิดหรือปิดวิทยุจากไอคอนในแถบงาน

คลิกขวาที่ ไอคอนในแถบงาน และเลือก เปิด WiFi หรือ ปิด WiFi

### ใช้ Windows เพื่อเปิดหรือปิดวิทยุ

คุณสามารถเปิดหรือปิดวิทยุ WiFi โดยใช้ Windows ได้

> หมายเหตุ: ถ้าคุณปิดวิทยุจาก Microsoft Windows ในการเปิดวิทยุคุณจะต้องเปิดโดยใช้ Microsoft Windows คุณไม่สามารถใช้สวิตช์ฮาร์ดแวร์หรือยูทิลิตีการเชื่อมต่อ WiFi เพื่อเปิดใช้งานวิทยุ ถ้าหากวิทยุถูกปิดโดยใช้ Windows

#### Windows* XP

1. ที่เมนู เริ่ม คลิก เชื่อมต่อไปยัง คลิกขวาที่ Wireless Network Connection และเลือก ปิดการใช้งาน
2. หรือถ้าคุณมีอแด็ปเตอร์ WiFi มากกว่าหนึ่งอัน ที่เมนู เริ่ม ให้คลิก เชื่อมต่อไปยัง > แสดงการเชื่อมต่อทั้งหมด คลิกขวาที่อแด็ปเตอร์ที่ต้องการและเลือก ปิดการใช้งาน

คุณสามารถใช้วิธีเดียวกันนี้เพื่อเปิดวิทยุอีกครั้ง

กลับไปที่ด้านบน

กลับไปที่สารบัญ

เครื่องหมายการค้าและข้อสงวนสิทธิ์