Vissza a tartalomjegyzékhez

# Profilkezelés

MEGJEGYZÉS: Ez a rész az Intel® PROSet/Wireless WiFi-csatlakozás segédprogram segítségével készíthető profilokat írja le. A Microsoft Windows* XP konfigurációmentes vezeték nélküli hálózatkezelője nem használja ezeket a profilokat Windows* XP-t futtató felhasználók / ügyfélgépek esetén.

MEGJEGYZÉS: A jelen Súgóban a „vezeték nélküli” és a „WiFi” egymás szinonimái.

- Mi a profil?
- A profilok típusai
- A Profilok lista
- Profilikonok
- Csatlakozás egy profilhoz
- Új profil létrehozása
- Meglévő profil szerkesztése
- Profil eltávolítása
- Profiljelszó beállítása
- Profilok exportálása és importálása

# Mi a profil?

A profil a hálózati beállítások egy elmentett csoportja. A profilok a Profilok listán jelennek meg. A profilok több vezeték nélküli hálózat váltogatott használata esetén használhatók előnyösen. Minden vezeték nélküli hálózathoz külön profil konfigurálható. A profilbeállítások tartalmazzák a hálózat nevét (SSID), üzemmódját és biztonsági beállításait.

Profil akkor jön létre, amikor a gép csatlakozik egy vezeték nélküli hálózathoz.

1. Válasszon egy hálózatot a WiFi hálózatok listából.
2. Kattintson a Csatlakozás gombra.
3. Ha a vezeték nélküli hálózathoz WEP-jelszót vagy titkosító kulcsot kell megadni, a rendszer bekéri a csatlakozás előtt. A biztonsági beállítások módosításához a Speciális gombra kattintva nyissa meg a WiFi profil készítése ablak Biztonsági beállításait.
4. A csatlakozáshoz kattintson az OK gombra. A rendszer létrehoz és a Profilok listához hozzáad egy profilt.

A WiFi profil készítése varázsló végigvezeti a vezeték nélküli hálózathoz történő csatlakozás szükséges beállításain. A folyamat eredményeként a rendszer ment és a Profilok listához hozzáad egy profilt. Mivel a vezeték nélküli beállításokat a program elmentette, a rendszer automatikusan csatlakozik, ha Ön a vezeték nélküli hálózat hatótávolságába kerül.

## A profilok típusai

Vezeték nélküli hálózatra két alapvető profiltípussal lehet csatlakozni. A profiltípusok a következők:

- Felhasználói profilok: Ezeket a profilokat az egyes felhasználók hozzák létre. Ha egy számítógépen több felhasználó van, mindegyiknek létre kell hoznia saját felhasználói profiljait. A felhasználó által készített vezeték nélküli profilokat a számítógép más felhasználói nem érik el.
- Rendszergazda-profilok: Ha egy vagy több profilt meg kell osztani a számítógép több felhasználója között, telepíteni kell a Rendszergazda-eszközt rendszergazda-profilok létrehozásához. További információk a Rendszergazda-profilok részben

## A Profilok lista

A Profilok lista a meglévő profilokat tartalmazza. Amikor egy vezeték nélküli hálózat hatótávolságába ér, a WiFi-csatlakozás segédprogram ellenőrzi, hogy a Profilok listában van-e megfelelő profil. Ha talál ilyen profilt, automatikusan csatlakozik a hálózatra.

### A Profilok lista prioritás-beállító nyilai

- A felfelé nyíllal felfelé mozgathatja a kiválasztott profilt a Profilok listában.
- A lefelé nyíllal lefelé mozgathatja a kiválasztott profilt a Profilok listában.

## Profilikonok

A hálózati profil állapotikonjai jelzik, hogy az adapter hozzá van-e rendelve egy hálózathoz, jelzik a használt üzemmódot, illetve azt, hogy engedélyezve van-e a biztonsági titkosítás. Ezek az ikonok a profilnév mellett jelennek meg a Profilok listában.

Név | Leírás
--- | ---
Profilnév | A Profilnév a hálózat Ön által adott neve. Tetszés szerint nevezheti el úgy, hogy könnyen megtalálja. Néhány példa: Otthoni hálózatom, Utcai kávézó.
Hálózatnév | A vezeték nélküli hálózat vagy a társszámítógép neve (SSID).
Kapcsolatjelző ikonok: A hálózati profil állapotjelző ikonjai jelzik az adapter és a vezeték nélküli hálózat közötti kapcsolat különböző állapotait, üzemmódját és alkalmazott biztonsági módszerét.
| Kék kör: A WiFi adapter társítva van egy hozzáférési ponthoz vagy (alkalmi üzemmódban) egy számítógéphez. Ha egy profilban engedélyezve van a 802.1X szerinti biztonság, ez azt jelzi, hogy a WiFi adapter társítva és hitelesítve van.
| Hálózati (infrastruktúra) üzemmódot jelez.
| Eszköz-eszköz (alkalmi) üzemmódot jelez.
| Rendszergazda-profilt jelez.
| A vezeték nélküli hálózat Titkosítást alkalmaz.
| Azt jelzi, hogy ez a hálózat a Kizárási listán van, pl. nem automatikus, hanem kézi csatlakozásra van beállítva. Kizárási listán lévő hálózatra a felhasználó csak kézileg tud csatlakozni.
Nyilak | A nyilakkal a profilokat a kívánt sorrendbe lehet rendezni az automatikus csatlakozáshoz.

- Felfelé nyíl: A kiválasztott profilt felfelé mozgatja a Profilok listában.
- Lefelé nyíl: A kiválasztott profilt lefelé mozgatja a Profilok listában.

Csatlakozás | A vezeték nélküli hálózat kiválasztott profiljának csatlakoztatása.
Hozzáadás | Megnyitja a WiFi profil létrehozása Általános beállítások ablakot, amelyben új profil hozható létre. További információk az Új profil létrehozása című részben találhatók.
Eltávolítás | Eltávolítja a kiválasztott profilt a Profilok listáról. További információk az Profil eltávolítása című részben találhatók.
Tulajdonságok | Itt módosítható a kiválasztott profil. A módosítani kívánt profilt duplán rákattintva is megnyithatja. További információk a Meglévő profil szerkesztése című részben találhatók.
| Exportálás/importálás: A felhasználói profilok importálhatók a Profilok listába, és exportálhatók onnan. A vezeték nélküli profilok automatikusan importálhatók a Profilok listába. További információk a Profilok exportálása és importálása című részben találhatók.
Bezárás | Bezárja a profilkezelő ablakot.
Súgó? | Megjeleníti az adott oldalhoz tartozó súgószöveget.

## Csatlakozás egy profilhoz

Ha olyan vezeték nélküli hálózat hatótávolságába kerül, amelyhez van megfelelő profil, a rendszer automatikusan csatlakoztatja a hálózatra. Ha ezzel egy időben egy alacsonyabb prioritású profillal rendelkező hálózat is hatótávolságon belül került, kikényszerítheti, hogy a rendszer ez utóbbira csatlakozzon. Ez a WiFi-csatlakozás segédprogramból vagy a tálcaikonról tehető meg.

Profil kézi csatlakoztatása az Intel® PROSet/Wireless WiFi szoftverből:

1. A főablak megnyitásához kattintson duplán a tálcaikonra.
2. A Profilok lista megnyitásához kattintson a Profilok gombra.
3. Válassza ki a profilt a Profilok listán.
4. Kattintson a Csatlakozás gombra. Ne feledje, hogy a kapcsolat csak akkor jön létre, ha a vezeték nélküli hálózat hatótávolságon belül van.

Kézi csatlakozás egy profilhoz a tálcaikonról:

1. Kattintson jobb gombbal a tálcaikonra.
2. Kattintson a Csatlakozás egy profilhoz gombra.
3. Válasszon ki egy profilt.
4. A csatlakozás elindításához kattintson a profilra.

## Új profil létrehozása

Válasszon egy hálózatot a WiFi hálózatok listából. Kattintson a Csatlakozás gombra. A WiFi profil készítése kezelő végigvezeti a vezeték nélküli hálózathoz történő csatlakozás szükséges lépésein. A folyamat közben a WiFi profil készítése kezelő Biztonsági beállítások funkciói megkísérlik észlelni a megfelelő biztonsági beállításokat.

Új profil létrehozása és csatlakozás egy hálózatra:

1. Az Intel® PROSet/Wireless WiFi-csatlakozás segédprogram főablakában kattintson a Profilok lehetőségre.
2. A Profilok oldalon a Hozzáadás gombra kattintva nyissa meg WiFi profil készítése - Általános beállítások oldalt. (További információk az Általános beállítások című részben találhatók.)
3. Profilnév: Írjon be egy „beszélő” profilnevet.
4. WiFi hálózat neve (SSID): Írja be a WiFi hálózat nevét
5. Válassza ki a két lehetséges üzemmód egyikét: Hálózati (infrastruktúra) vagy Eszköz-eszköz (alkalmi).
6. Az alábbi beállításokhoz kattintson a Speciális gombra:

- Automatikus csatlakozás: Segítségével automatikusan vagy kézileg csatlakozhat egy profilhoz.
- Automatikus importálás: A rendszergazda exportálhat egy másik gépen lévő profilt.
- Sávválasztás: Válassza ki, melyik sáv(ok)on kívánja létrehozni a hálózati kapcsolatokat.
- Kötelező hozzáférési pont: A megadott hozzáférési ponthoz társítja a WiFi adaptert.
- Jelszavas védelem: Itt jelszóval levédhet profilokat.
- Automatikus alkalmazásindítás: Itt adhatja meg, melyik program induljon el vezeték nélküli kapcsolat létrejöttekor.
- Kapcsolat fenntartása: Ha bejelöli, kijelentkezés után is megmarad csatlakozása az adott felhasználói profilhoz.

7. A Biztonsági beállítások megnyitásához kattintson a Tovább gombra.
8. A Hálózati hitelesítés és az Adattitkosítás beállításához válassza a Személyes biztonsági szint vagy a Vállalati biztonsági szint lehetőséget. Adja meg a titkosító kulcs beállításait, és szükség szerint konfigurálja a 802.1X beállításokat.
9. A profil beállításának végeztével kattintson az OK gombra. A profilbeállítások ellenőrzéséhez vagy módosításához kattintson a Vissza gombra.
10. Ha pillanatnyilag nem kapcsolódik hálózatra, az Intel® PROSet/Wireless WiFi-csatlakozás segédprogram észleli az újonnan hozzáadott profilt, és automatikusan megpróbál csatlakozni rá.
11. Ha kézileg szeretne csatlakozni az új profilra, kattintson a Csatlakozás gombra. A kapcsolatállapot-jelző ikon megjeleníti a kapcsolat pillanatnyi állapotát. Mutatja a hálózatnevet, az adási és a vételi sebességet, valamint a jel minőségét is.

## Meglévő profil szerkesztése

Ha egy meglévő profilt kíván módosítani, az alábbiak szerint járjon el:

1. Kattintson az Intel® PROSet/Wireless WiFi-csatlakozás segédprogram főablakában a Profilok... pontra,
2. A Profilok listában válassza ki a szerkeszteni kívánt profilt.
3. A WiFi profilok tulajdonságai oldal Általános beállítások lapjának megjelenítéséhez kattintson a Tulajdonságok gombra.
4. A Tovább és a Vissza gombbal ide-oda lépkedhet a WiFi profil tulajdonságainak Általános és Biztonsági beállításai között:

- Általános beállítások: További információk az Általános beállítások című részben találhatók.
- Biztonsági beállítások: További információk a Biztonsági beállítások című részben találhatók.

5. A beállítások mentéséhez és a kilépéshez kattintson az OK gombra. Ha a módosítások mentése nélkül szeretne kilépni, kattintson a Mégse gombra.

## Profil eltávolítása

Ha el szeretne távolítani egy profilt, az alábbiak szerint járjon el:

1. Kattintson az Intel® PROSet/Wireless WiFi-csatlakozás segédprogram főablakában a Profilok... pontra,
2. A listán válassza ki a profilt.
3. Kattintson az Eltávolítás gombra. Értesítés jelenik meg, hogy A kiválasztott profilok véglegesen el lesznek távolítva. Folytatja?
4. Kattintson az Igen lehetőségre. A profil törlődik a Profilok listából.

Ha a hálózati csatlakozás nem szűnik meg:

1. Kattintson az Intel® PROSet/Wireless WiFi-csatlakozás segédprogram főablakában a Profilok gombra.
2. A listán válassza ki a profilt.
3. Kattintson az Eltávolítás gombra. Értesítés jelenik meg, hogy A kiválasztott profilok véglegesen el lesznek távolítva. Folytatja?
4. Kattintson az Igen lehetőségre. Értesítés jelenik meg, hogy A jelenleg aktív <profilnév> profil véglegesen el lesz távolíva. Folytatja?
5. Kattintson az Igen lehetőségre. A profil törlődik a Profilok listából.

MEGJEGYZÉS: Ha a profil jelszóval védett, akkor csak a jelszó beírása után lehet eltávolítani vagy beállításait módosítani. Ha a rendszergazda vagy Ön nem tudja a jelszót, semmilyen lehetőség nincs a jelszó törlésére.

## Profiljelszó beállítása

Ha egy meglévő profilt jelszóval kíván védeni, az alábbiak szerint járjon el:

1. Kattintson az Intel® PROSet/Wireless WiFi-csatlakozás segédprogram főablakában a Profilok... pontra,
2. A listán válassza ki a profilt.
3. A WiFi profil tulajdonságai oldal Általános beállítások lapjának megjelenítéséhez kattintson a Tulajdonságok gombra.
4. A Speciális beállítások megnyitásához kattintson a Speciális gombra.
5. A jelszóvédelmi beállítások megnyitásához kattintson a Jelszavas védelem gombra.
6. Válassza Védje jelszóval ezt a profilt (maximum 10 karakter) lehetőséget.
7. Jelszó: Írja be a jelszót.
8. Jelszó megerősítése: Írja be újra a jelszót.
9. A beállítások mentéséhez és az Általános beállítások lapra való visszatéréshez kattintson az OK gombra.
10. A főablakba való visszatéréshez kattintson az OK gombra.

## Profilok importálása és exportálása

Ezzel a funkcióval felhasználói profilokat lehet a Profilok listába importálni és onnan exportálni. A vezeték nélküli profilok automatikusan importálhatók a Profilok listába.

A rendszergazda beállíthatja, hogy mely profilok legyenek automatikusan importálva a Profilok listába. Az Intel® PROSet/Wireless WiFi-csatlakozás segédprogram figyeli, hogy vannak-e új profilfájlok a merevlemez import mappájában. Csak azok a profilok importálhatók automatikusan, amelyekre a Speciális beállítások menüpontban be van kapcsolva az Automatikus importálás engedélyezése. Ha a Profilok listában már van ilyen nevű profil, megjelenik egy ablak, amelyben elutasíthatja vagy elfogadhatja az importálandó profilt. Ha elfogadja, az importált profil felülírja a meglévőt. Minden importált felhasználói profil a Profilok lista aljára kerül.

MEGJEGYZÉS: A rendszergazda-profilok exportálását a Rendszergazda-csomagok című rész írja le.

### Profilok importálása a Profilok listába

Profilok importálása kézileg:

1. A Profilok oldalon kattintson az Importálás pontra.
2. Válassza ki az importálandó profilfájlokat.
3. Kattintson az Importálás gombra.
4. A program értesíti, hogy a kiválasztott profil importálása sikeresen megtörtént.

### Profilok exportálása a Profilok listából

1. Válassza ki a listán az exportálni kívánt egy vagy több profilt.
2. Az Exportálás kiválasztásával exportálhatja a Profilok lista egy vagy több profilját.
3. Válassza ki a célmappát. A Tallózás gombra kattintva keresse meg a merevlemezen a célkönyvtárat. Az alapértelmezett hely a C:\.
4. A kiválasztott profil exportálásához kattintson az OK gombra. Megjelenik a következő értesítés: A kiválasztott profilok exportálása sikeresen megtörtént a célmappába: C:\

Több profil kiválasztásához:

1. Az egérrel jelöljön ki egy profilt.
2. Nyomja meg a Ctrl billentyűt.
3. Egymás után kattintson rá mindegyik exportálandó profilra. A kiválasztott profilok exportálásához kövesse az előbbiekben leírt 2. lépés utasításait.

### Jelszóval védett profilok

Itt lehet jelszóval védett felhasználói profilokat automatikusan importálni külső rendszerekből, és exportálni oda. A jelszóval védett profil csak a jelszó megadása után módosítható. További információk az Profil eltávolítása című részben találhatók.

Vissza az oldal tetejére

Vissza a tartalomjegyzékhez

Védjegyek és nyilatkozatok