Επιστροφή στα Περιεχόμενα

# Χρήση του Εργαλείου διαχειριστή

Επισκόπηση
Πακέτα διαχειριστή

- Δημιουργία νέου πακέτου
- Άνοιγμα υπάρχοντος πακέτου

Καθορισμός κωδικού πρόσβασης διαχειριστή
Ρυθμίσεις εργαλείου διαχειριστή
Προφίλ διαχειριστή
Ζητήματα μοναδικής εισόδου (Single Sign-on) για τα Windows Vista* και Windows* 7

- Μόνιμο προφίλ
- Σύνδεση προεισόδου
- Εξαίρεση δικτύων
- Σύνδεση φωνής μέσω IP (VoIP)

Ρυθμίσεις εφαρμογής
Ρυθμίσεις προσαρμογέα
Ομάδες EAP-FAST A-ID

## Επισκόπηση

Το Eργαλείο διαχειριστή χρησιμοποιείται για τη δημιουργία προσαρμοσμένων πακέτων εγκατάστασης, τα οποία μπορούν να εξαχθούν σε συστήματα πελάτη που λειτουργούν με Microsoft Windows* XP, Windows Vista* και Windows* 7. Το εργαλείο διαχειριστή χρησιμοποιείται για τη ρύθμιση παραμέτρων χρήστη και κοινόχρηστα προφίλ δικτύου WiFi. To εργαλείο χρησιμοποιείται από το άτομο που έχει δικαιώματα διαχειριστή στον υπολογιστή αυτό. Οι χρήστες δεν έχουν τη δυνατότητα να τροποποιήσουν τις ρυθμίσεις ούτε τα προφίλ διαχειριστή εκτός κι αν έχουν τον κωδικό πρόσβασης για το εργαλείο αυτό. Πρέπει να επιλέγεται κωδικός πρόσβασης που να είναι ασφαλής και να μην μαντεύεται εύκολα.

Αυτή η δυνατότητα πρέπει να επιλεγεί κατά την προσαρμοσμένη εγκατάσταση του βοηθητικού προγράμματος Intel® PROSet/Wireless WiFi Connection, διαφορετικά δεν εμφανίζεται.

## Πακέτα διαχειριστή

Το Πακέτο διαχειριστή είναι αυτοαποσυμπιεζόμενο εκτελέσιμο αρχείο που περιέχει προφίλ διαχειριστή και άλλες ρυθμίσεις χρήστη. Μπορείτε να αντιγράψετε ή να αποστείλετε ένα πακέτο διαχειριστή σε πελάτες στο δίκτυό σας. Όταν εκτελείται το αρχείο αυτό, γίνεται εγκατάσταση και ρύθμιση των παραμέτρων των περιεχομένων στον υπολογιστή προορισμού. Εάν ένα προφίλ αποτελεί τμήμα αυτού του πακέτου, το προφίλ διέπει πως ο υπολογιστής προορισμού συνδέεται σε ένα συγκεκριμένο δίκτυο WiFi. Για πληροφορίες για τα προφίλ, βλ. Προφίλ διαχειριστή.

### Δημιουργία νέου πακέτου

1. Για χρήστες των Windows* XP και Windows* 7: Στο μενού Εργαλεία, κάντε κλικ στο Εργαλείο διαχειριστή.
2. Εισάγετε τον κωδικό πρόσβασης σας για να αποκτήσετε πρόσβαση στο Εργαλείο διαχειριστή.
3. Κάντε κλικ στο Δημιουργία νέου πακέτου.

> Όνομα | Περιγραφή
> --- | ---
> Δημιουργία νέου πακέτου | Δημιουργήστε ένα πακέτο που μπορεί να εξαχθεί σε υπολογιστή πελάτη. Ο υπολογιστής πελάτη μπορεί αν λειτουργήσει με Windows* XP, Windows Vista* ή Windows* 7. Οι δυνατότητες του πακέτου θα διαφέρουν ανάλογα με τον πελάτη OS. Αυτό το πακέτο επιτρέπει την εξαγωγή των προεισόδου/κοινών και μόνιμων προφίλ ελέγχου ταυτότητας 802.1Χ τύπου EAP. Ωστόσο, αυτές είναι εξαιρέσεις για τα προφίλ μοναδικής εισόδου (Single Sign-on) που θα εξαχθούν σε πελάτες Windows Vista* και Windows* 7 clients. Βλ. Προφίλ διαχειριστή.
> Άνοιγμα υπάρχοντος πακέτου | Επιλέξτε για να αναζητήσετε και να ανοίξετε ένα πακέτο που ήδη υπάρχει.

4. Κάντε κλικ στο OK.
5. Ρυθμίστε τις παραμέτρους των ακόλουθων επιλογών για να συμπεριληφθούν στο πακέτο:

> Όνομα | Περιγραφή
> --- | ---
> Προφίλ | Κάντε κλικ στο Συμπερίληψη προφίλ σε αυτό το πακέτο (αυτό πρέπει να έχει ήδη επιλεγεί). Τα προφίλ μπορούν να χρησιμοποιηθούν από κοινού με άλλους χρήστες. Κάντε κλικ στο Προφίλ εδώ για περισσότερες πληροφορίες και οδηγίες.
> Ρυθμίσεις εφαρμογής | Κάντε κλικ στην καρτέλα Ρυθμίσεις εφαρμογής. Κάντε κλικ στο Συμπερίληψη ρυθμίσεων εφαρμογής σε αυτό τοπακέτο (αυτό πρέπει να έχει ήδη επιλεγεί). Καθορίστε τις ρυθμίσεις εφαρμογής που θα ενεργοποιηθούν. Κάντε κλικ στο Ρυθμίσεις εφαρμογής εδώ για περισσότερες πληροφορίες και οδηγίες.
> Ρυθμίσεις προσαρμογέα | Κάντε κλικ στην καρτέλα Ρυθμίσεις προσαρμογέα. Κάντε κλικ στο Συμπερίληψη ρυθμίσεων προσαρμογέα σε αυτό το πακέτο. Καθορίστε τις αρχικές τιμές για τις ρυθμίσεις προσαρμογέα που χρησιμοποιούνται σε αυτόν τον υπολογιστή. Κάντε κλικ στο Ρυθμίσεις προσαρμογέα εδώ για περισσότερες πληροφορίες και οδηγίες.
> Ομάδες EAP-FAST A-ID | Κάντε κλικ στην καρτέλα Ομάδες ΕAP-FAST A-ID. Κάντε κλικ στο Συμπερίληψη ομάδων A-ID. Προσθέστε ομάδα A-ID για να υποστηρίζονται πολλαπλά PAC από πολλαπλά A-ID. Κάντε κλικ στο Ομάδες EAP-FAST A-ID εδώ περισσότερες πληροφορίες και οδηγίες.

6. Κάντε κλικ στο Κλείσιμο.
7. Λαμβάνετε την ειδοποίηση: Το τρέχον πακέτο άλλαξε. Θέλετε να αποθηκεύσετε τις αλλαγές;
8. Κάντε κλικ στο Ναι. Αποθηκεύστε το εκτελέσιμο αρχείο σε έναν κατάλογο στην τοπική μονάδα δίσκου.
9. Κάντε κλικ στο Αποθήκευση. Το αρχείο δημιουργήθηκε.
10. Κάντε κλικ στο Τέλος για να προβάλλετε το περιεχόμενο του πακέτου.
    - Κάντε κλικ στο Εφαρμογή του πακέτου αυτού στον υπολογιστή αυτόν εάν θέλετε να χρησιμοποιήσετε τις ρυθμίσεις των παραμέτρων του πακέτου στον υπολογιστή του διαχειριστή.
    - Αντιγράψτε το εκτελέσιμο αρχείο σε υπολογιστή οποιουδήποτε χρήστη για να εγκαταστήσετε τις ρυθμίσεις παραμέτρων που έχουν αποθηκευτεί στο πακέτο. Όταν εκτελέσετε το αρχείο πακέτου, πρόκειται για σιωπηλή εγκατάσταση.
11. Κάντε κλικ στο OK.

> ΣΗΜΕΙΩΣΗ: Μπορείτε επίσης να επιλέξετε την Αποθήκευση πακέτου στο μενού Αρχείο για να αποθηκεύσετε το πακέτο.

### Άνοιγμα υπάρχοντος πακέτου

1. Για χρήστες των Windows* XP : Στο μενού Εργαλεία, κάντε κλικ στο Εργαλείο διαχειριστή.
2. Εισάγετε τον κωδικό πρόσβασης σας για να αποκτήσετε πρόσβαση στο Εργαλείο διαχειριστή.
3. Στη σελίδα Άνοιγμα πακέτου διαχειριστή, κάντε κλικ στο Άνοιγμα υπάρχοντος πακέτου για να επεξεργαστείτε ένα υπάρχον πακέτο.
4. Κάντε κλικ στο Αναζήτηση... Εντοπίστε το εκτελέσιμο αρχείο του πακέτου.
5. Κάντε κλικ στο Άνοιγμα. Προβείτε σε ενημερώσεις για ρυθμίσεις πακέτων.
6. Εδώ μπορεί να προσθέσετε, να καταργήσετε και να αντιγράψετε προφίλ. Μπορείτε επίσης να κάνετε κλικ στο Ιδιότητες για να ενημερώσετε τις ρυθμίσεις ασφαλείας για ένα προφίλ.
7. Κάντε κλικ στο Κλείσιμο.
8. Λαμβάνετε την ειδοποίηση: Το τρέχον πακέτο άλλαξε. Θέλετε να αποθηκεύσετε τις αλλαγές;
9. Κάντε κλικ στο Ναι. Αποθηκεύστε το εκτελέσιμο αρχείο σε έναν κατάλογο στην τοπική μονάδα δίσκου.
10. Κάντε κλικ στο Αποθήκευση. Το αρχείο δημιουργήθηκε.
11. Κάντε κλικ στο Τέλος για να προβάλλετε το περιεχόμενο του πακέτου.

- Κάντε κλικ στο Εφαρμογή του πακέτου αυτού στον υπολογιστή αυτόν εάν θέλετε να χρησιμοποιήσετε τις ρυθμίσεις των παραμέτρων του πακέτου στον υπολογιστή του διαχειριστή.
- Αντιγράψτε το εκτελέσιμο αρχείο σε υπολογιστή οποιουδήποτε χρήστη για να εγκαταστήσετε τις ρυθμίσεις παραμέτρων που έχουν αποθηκευτεί στο πακέτο. Όταν εκτελέσετε το αρχείο πακέτου, πρόκειται για σιωπηλή εγκατάσταση.

12. Κάντε κλικ στο OK.

> ΣΗΜΕΙΩΣΗ: Μπορείτε επίσης να επιλέξετε το Άνοιγμα πακέτου στο μενού Αρχείο για να επεξεργαστείτε ένα πακέτο διαχειριστή.

> ΣΗΜΕΙΩΣΗ: Εάν δημιουργήσετε ένα πακέτο διαχειριστή σε σύστημα Windows XP Professional x64 Edition, τα αρχεία γλωσσών βρίσκονται στους φακέλους \XP\Docs και \XP\x64\Install\Lang στο συγκεκριμένο σύστημα.

Βλ.:

- Προφίλ διαχειριστή
- Καθορισμός κωδικού πρόσβασης διαχειριστή
- Ρυθμίσεις εργαλείου διαχειριστή

## Προφίλ διαχειριστή

Τα προφίλ διαχειριστή ανήκουν και υπόκεινται διαχείριση από τον διαχειριστή δικτύου ή τον διαχειριστή του συγκεκριμένου υπολογιστή. Αυτά τα προφίλ είναι κοινόχρηστα από όλους τους χρήστες σε αυτόν τον υπολογιστή. Ωστόσο, οι τελικοί χρήστες δεν έχουν τη δυνατότητα να τροποποιήσουν τα προφίλ αυτά. Οι τροποποιήσεις μπορούν να γίνουν μόνο από το Εργαλείο διαχειριστή, το οποίο προστατεύεται με κωδικό πρόσβασης. Υπάρχουν δύο τύποι προφίλ διαχειριστή: Μόνιμο, Σύνδεση προεισόδου/Κοινή σύνδεση. Μπορείτε επίσης να ρυθμίσετε τις παραμέτρους Φωνή μέσω IP (VoIP) για εξαγωγή σε εφαρμογή λογισμικού τηλεφώνου.

## Ζητήματα μοναδικής εισόδου (Single Sign-on) για τα Windows Vista* και Windows* 7

Οι ακόλουθες πληροφορίες ισχύουν μόνο για προφίλ μοναδικής εισόδου (Single Sign-On, SSO) που έχουν δημιουργηθεί για πελάτες των Windows Vista* και Windows* 7*.

- Τα μόνιμα προφίλ δεν υποστηρίζονται. Τα μόνιμα προφίλ παραβλέπονται κατά την εισαγωγή πακέτου.
- Οι αποθηκευμένες πιστοποιήσεις σε προφίλ που είναι Μόνιμα και Προεισόδου/Κοινά δεν υποστηρίζονται.
  - Τα αποθηκευμένα προφίλ με πιστοποιήσεις εμφανίζονται ως προτροπή για προφίλ με πιστοποιήσεις.
  - Τα προφίλ που είναι μόνιμα και προεισόδου/κοινά χρησιμοποιούν πιστοποιήσεις υπολογιστή με εξαίρεση τα προφίλ TTLS.
  - Τα προφίλ που είναι μόνιμα και προεισόδου/κοινά με TTLS δεν υποστηρίζονται. Μόνο τα προφίλ προεισόδου/κοινά με προφίλ TTLS υποστηρίζονται.
- Δεν υπάρχει υποστήριξη προεισόδου για προφίλ TLS (συμπεριλαμβανομένων των προφίλ με TLS ως μέθοδος διοχέτευσης).
  - Καμία προσπάθεια σύνδεσης κατά τη σύνδεση χρήστη. Το TLS χρησιμοποιεί τα πιστοποιητικά χρήστη μετά τη σύνδεση χρήστη.
  - Τα πιστοποιητικά υπολογιστή για σύνδεση χρήστη δεν υποστηρίζονται.
  - Η ρύθμιση πιστοποιητικού του υπολογιστή θα γίνει ρύθμιση πιστοποιητικού χρήστη κατά την εισαγωγή.

Για συγκεκριμένες πληροφορίες σχετικά με κάθε τύπο προφίλ, δείτε τα ακόλουθα:

- Προφίλ SSO TTLS
- Προφίλ SSO EAP-SIM
- Προφίλ SSO EAP-AKA
- Προφίλ SSO LEAP
- Προφίλ SSO EAP-FAST
- Προφίλ SSO PEAP-GTC
- Προφίλ SSO PEAP-MS-CHAP-V2
- Προφίλ SSO PEAP-TLS
- Προφίλ SSO TLS

### Μόνιμο προφίλ

Τα μόνιμα προφίλ εφαρμόζονται κατά την εκκίνηση του υπολογιστή ή όποτε δεν είναι κανείς συνδεδεμένος στον υπολογιστή. Μετά τον τερματισμό της σύνδεσης του χρήστη, ένα μόνιμο προφίλ διατηρεί μια ασύρματη σύνδεση είτε έως ότου σβήσει ο υπολογιστής ή συνδεθεί ένας διαφορετικός χρήστης.

ΣΗΜΕΙΩΣΗ: Τα μόνιμα προφίλ δεν υποστηρίζονται από τα Windows Vista* ή τα Windows* 7. Βλ. Ζητήματα μοναδικής εισόδου (Single Sign-on) για τα Windows Vista* και Windows* 7.

Βασικά σημεία του μόνιμου προφίλ:

- Οι ακόλουθοι τύποι προφίλ μπορούν να δημιουργηθούν ως μόνιμο προφίλ:
  - Όλα τα προφίλ που δεν απαιτούν έλεγχο ταυτότητας 802.1Χ (για παράδειγμα, ανοιχτός έλεγχος ταυτότητας με κρυπτογράφηση WEP, ανοιχτός έλεγχος ταυτότητας χωρίς κρυπτογράφηση).
  - Όλα τα προφίλ με έλεγχο ταυτότητας 802.1Χ που έχουν αποθηκευμένες πιστοποιήσεις: LEAP ή EAP-FAST.
  - Προφίλ με ρυθμίσεις ασφάλειας που περιλαμβάνουν την επιλογή "Χρησιμοποίησε το ακόλουθο όνομα χρήστη και κωδικό πρόσβασης".
  - Προφίλ που χρησιμοποιούν το πιστοποιητικό του μηχανήματος για τον έλεγχο ταυτότητας.
  - Προφίλ WPA-Enterprise που δεν χρησιμοποιούν πιστοποιητικό χρήστη.
  - Προφίλ WPA-Personal.
- Τα μόνιμα προφίλ εφαρμόζονται κατά την ενεργοποίηση του συστήματος και μετά την αποσύνδεση του χρήστη.

> ΣΗΜΕΙΩΣΗ: Το βοηθητικό πρόγραμμα σύνδεσης WiFi υποστηρίζει πιστοποιητικά μηχανήματος. Ωστόσο, δεν εμφανίζονται στις λίστες πιστοποιητικών.

#### Δημιουργία μόνιμου προφίλ για πακέτο πελάτη

Ακολουθούν γενικές οδηγίες για αυτόν τον τύπο του προφίλ Διαχειριστή. Για περισσότερες λεπτομερείς πληροφορίες και περιορισμούς, βλ. Δημιουργία προφίλ για Windows*.

1. Για χρήστες των Windows* XP και Windows 7: Στο μενού Εργαλεία, κάντε κλικ στο Εργαλείο διαχειριστή.
2. Εισάγετε τον κωδικό πρόσβασης σας για να αποκτήσετε πρόσβαση στο Εργαλείο διαχειριστή.
3. Επιλέξτε το Δημιουργία νέου πακέτου ή Άνοιγμα υπάρχοντος πακέτου. Για υπάρχοντα πακέτα, μπορεί να προβείτε σε αναζήτηση για να το εντοπίσετε. Στη συνέχεια, κάντε κλικ στο OK.
4. Κάντε κλικ στο Συμπερίληψη προφίλ σε αυτό το πακέτο.
5. Κάντε κλικ στο Μόνιμο.
6. Κάντε κλικ στο Προσθήκη για να ανοίξετε τις Γενικές ρυθμίσεις.
7. Όνομα προφίλ: Εισάγετε ένα περιγραφικό όνομα προφίλ.
8. Όνομα δικτύου WiFi (SSID): Εισάγετε το αναγνωριστικό δικτύου.
9. Τρόπος λειτουργίας: Δίκτυο (Υποδομή) επιλέγεται ως προεπιλογή.
10. Τύπος προφίλ διαχειριστή: Μόνιμο: Ενεργό όταν δεν είναι συνδεδεμένος κανένας χρήστης επιλέγεται.
11. Κάντε κλικ στο Επόμενο.
12. Κάντε κλικ στο Εταιρική ασφάλεια για να ανοίξετε τις Ρυθμίσεις ασφάλειας. Βλ. TLS, TTLS, PEAP, LEAP ή EAP-FAST για πληροφορίες σχετικά με τη ρύθμιση παραμέτρων ασφάλειας 802.1Χ.
13. Κάντε κλικ στο OK.

#### Κατάργηση μόνιμου προφίλ από πακέτο

1. Στην καρτέλα Μόνιμο, κάντε κλικ στο προφίλ.
2. Κάντε κλικ στο Κατάργηση.

#### Αντιγραφή μόνιμου προφίλ για πακέτο

Μπορείτε να αντιγράψετε ένα υπάρχον προφίλ, δίνοντας στο αντίγραφο ένα νέο όνομα. Μπορείτε να το κάνετε αυτό για να έχετε δύο παρόμοια προφίλ. Για να αντιγράψετε ένα προφίλ:

1. Επιλέξτε προφίλ.
2. Κάντε κλικ στο Αντιγραφή.
3. Πληκτρολογήστε νέο όνομα προφίλ:
4. Κάντε κλικ στο OK.

Το νέο προφίλ αποθηκεύεται. Αυτό το νέο προφίλ έχει τις ίδιες ιδιότητες με το αρχικό.

#### Επεξεργασία μόνιμου προφίλ για πακέτο

1. Επιλέξτε προφίλ.
2. Κάντε κλικ στο Ιδιότητες.
3. Επεξεργαστείτε τις ιδιότητες του νέου προφίλ χρησιμοποιώντας τις ίδιες οδηγίες που παρέχονται στην ενότητα «Δημιουργία μόνιμου προφίλ».

### Προφίλ προεισόδου/κοινά

Τα προφίλ προεισόδου/κοινά εφαρμόζονται μόλις συνδεθεί ένας χρήστης. Εάν είναι εγκατεστημένη υποστήριξη μοναδικής εισόδου, η σύνδεση πραγματοποιείται πριν από την ακολουθία σύνδεσης στα Windows (προείσοδος/κοινό). Εάν δεν είναι εγκατεστημένη η υποστήριξη μοναδικής εισόδου, το προφίλ εφαρμόζεται μόλις είναι ενεργή η συνεδρία του χρήστη. Τα προφίλ προεισόδου/κοινά εμφανίζονται πάντα στην αρχή της λίστας Προφίλ. Οι χρήστες μπορεί ακόμη να θέτουν σε προτεραιότητα τα προφίλ που έχουν δημιουργήσει, αλλά δεν μπορούν να θέτουν ξανά σε προτεραιότητα τα προφίλ προεισόδου/κοινά προφίλ. Επειδή τα προφίλ αυτά εμφανίζονται στην αρχή της λίστας προφίλ, το βοηθητικό πρόγραμμα σύνδεσης WiFi επιχειρεί αυτόματα να συνδεθεί πρώτα στα προφίλ διαχειριστή πριν από οποιοδήποτε προφίλ που δημιουργήθηκε από χρήστη.

> ΣΗΜΕΙΩΣΗ: Μόνο διαχειριστές μπορούν να δημιουργούν ή να εξάγουν προφίλ προεισόδου/κοινά προφίλ.

Τα βασικά σημεία της σύνδεσης προεισόδου είναι:

- Η σύνδεση προεισόδου είναι ενεργή μόνο κατά τη σύνδεση στα Windows.
- Οι ακόλουθοι τύποι προφίλ μπορούν να δημιουργηθούν ως προφίλ προεισόδου/κοινά προφίλ:
  - Προφίλ 802.1Χ PEAP, TTLS ή EAP-FAST που χρησιμοποιούν τις πιστοποιήσεις "Χρησιμοποίησε το όνομα χρήστη και κωδικό πρόσβασης της σύνδεσης στα Windows" ή "Χρησιμοποίησε το ακόλουθο όνομα χρήστη και κωδικό πρόσβασης" όταν γίνονται οι ρυθμίσεις των παραμέτρων ασφάλειας του προφίλ.
  - Προφίλ LEAP που χρησιμοποιούν πις πιστοποιήσεις "Ερώτηση για το όνομα χρήστη και τον κωδικό πρόσβασης" όταν ρυθμίζουν τις παραμέτρους των ρυθμίσεων ασφάλειας του προφίλ.
  - Προφίλ 802.1Χ PEAP ή TTLS με πιστοποιητικά χρήστη ή μηχανήματος (ο χρήστης πρέπει να έχει δικαιώματα διαχειριστή για να χρησιμοποιήσει πιστοποιητικά μηχανήματος).
  - Προφίλ TLS που χρησιμοποιούν ψηφιακά πιστοποιητικά για την επιβεβαίωση της ταυτότητας ενός πελάτη και διακομιστή.
  - Προφίλ EAP-SIM που χρησιμοποιούν κάρτα Subscriber Identity Module (SIM) για την επικύρωση των πιστοποιήσεών σας στο δίκτυο.
  - Όλα τα κοινά προφίλ ή προφίλ βάσει χρήστη που δεν είναι 802.1Χ (ανοιχτά και WEP).
- Ένα προφίλ προεισόδου/κοινό προφίλ εφαρμόζεται κατά τη διάρκεια σύνδεσης του χρήστη στα Windows.

#### Κατάσταση σύνδεσης προεισόδου/κοινής σύνδεσης

Η υποστήριξη προφίλ προεισόδου/κοινών εγκαθίσταται κατά τη διάρκεια Προσαρμοσμένης εγκατάστασης του βοηθητικού προγράμματος σύνδεσης WiFi . Βλ. Εγκατάσταση ή κατάργηση της εγκατάστασης του χαρακτηριστικού μοναδικής εισόδου για περισσότερες πληροφορίες.

> ΣΗΜΕΙΩΣΗ: Εάν δεν είναι εγκατεστημένα τα χαρακτηριστικά μοναδικής εισόδου ή σύνδεσης προεισόδου, ο διαχειριστής μπορεί ακόμη να δημιουργεί προφίλ προεισόδου/κοινά προφίλ για εξαγωγή σε υπολογιστή χρήστη.

Τα ακόλουθα περιγράφουν πώς λειτουργεί το χαρακτηριστικό σύνδεσης προεισόδου από τη στιγμή που ενεργοποιείται το σύστημα. Γίνεται η υπόθεση ότι υπάρχει αποθηκευμένο προφίλ. Αυτό το αποθηκευμένο προφίλ διαθέτει έγκυρες ρυθμίσεις ασφάλειας επισημασμένες με "Χρησιμοποίησε το όνομα χρήστη και τον κωδικό πρόσβασης της σύνδεσης στα Windows" που εφαρμόζονται κατά τη διάρκεια σύνδεσης στα Windows.

1. Μετά από την ενεργοποίηση του συστήματος, εισάγετε τον τομέα, το όνομα χρήστη και τον κωδικό πρόσβασης της σύνδεσης στα Windows.
2. Κάντε κλικ στο OK. Η σελίδα κατάστασης προεισόδου/κοινού προφίλ εμφανίζει την πρόοδο της σύνδεσης δικτύου. Μετά από τη σύνδεση του ασύρματου προσαρμογέα στο σημείο πρόσβασης δικτύου, η σελίδα Κατάσταση κλείνει και ο χρήστης συνδέεται στα Windows.
   - Εάν το αντίστοιχο σημείο πρόσβασης απορρίψει τις πιστοποιήσεις σας κατά τη σύνδεση Κοινού προφίλ, οι πιστοποιήσεις προφίλ σάς ζητούν τις πιστοποιήσεις χρήστη.
   - Εισάγετε τις πιστοποιήσεις σας.
   - Κάντε κλικ στο OK. Εφαρμόζεται το προφίλ και η σελίδα Κατάσταση εμφανίζει την πρόοδο της κατάστασης σύνδεσης έως ότου συνδεθείτε στα Windows.
   - Κάντε κλικ στο Άκυρο στη σελίδα Πιστοποιήσεις για να επιλέξετε άλλο προφίλ.

> ΣΗΜΕΙΩΣΗ: Η πρόσβαση σε πιστοποιητικό χρήστη μπορεί να γίνει από χρήστη του οποίου έχει ελεγχθεί η ταυτότητα στον υπολογιστή. Επομένως, ο χρήστης θα πρέπει να συνδεθεί στον υπολογιστή μία φορά (χρησιμοποιώντας είτε ενσύρματη σύνδεση, εναλλακτικό προφίλ ή τοπική σύνδεση) πριν χρησιμοποιήσει προφίλ προεισόδου/κοινό προφίλ που ελέγχει την ταυτότητα με πιστοποιητικό χρήστη.

Όταν αποσυνδέεστε, αποσυνδέεται κάθε ασύρματη σύνδεση και εφαρμόζεται μόνιμο προφίλ (εάν διατίθεται). Σε ορισμένες περιπτώσεις, συνιστάται να διατηρήσετε την τρέχουσα σύνδεση (για παράδειγμα, εάν πρέπει να ανεβάσετε δεδομένα ειδικά του χρήστη στο διακομιστή μετά την αποσύνδεση ή όταν χρησιμοποιούνται προφίλ περιαγωγής). Για να επιτύχετε τη λειτουργία αυτή, δημιουργήστε ένα προφίλ που είναι επισημασμένο ως προφίλ προεισόδου/κοινό προφίλ και μόνιμο προφίλ. Εάν είναι ενεργό ένα τέτοιο προφίλ όταν αποσυνδέεται ο χρήστης, διατηρείται η σύνδεση.

#### Δημιουργία προφίλ προεισόδου/κοινό για πακέτο πελάτη

Ακολουθούν γενικές οδηγίες για αυτόν τον τύπο του προφίλ Διαχειριστή. Για περισσότερες λεπτομερείς πληροφορίες και περιορισμούς, βλ. Δημιουργία προφίλ για Windows*.

1. Για χρήστες των Windows* XP : Στο μενού Εργαλεία, κάντε κλικ στο Εργαλείο διαχειριστή.
2. Εισάγετε τον κωδικό πρόσβασης σας για να αποκτήσετε πρόσβαση στο Εργαλείο διαχειριστή.
3. Επιλέξτε το Δημιουργία νέου πακέτου ή Άνοιγμα υπάρχοντος πακέτου. Για υπάρχοντα πακέτα, μπορεί να προβείτε σε αναζήτηση για να το εντοπίσετε. Στη συνέχεια, κάντε κλικ στο OK.
4. Κάντε κλικ στο Συμπερίληψη προφίλ σε αυτό το πακέτο.
5. Κάντε κλικ στο Προεισόδου/Κοινό.
6. Κάντε κλικ στο Προσθήκη για να ανοίξετε τις Γενικές ρυθμίσεις.
7. Όνομα προφίλ: Εισάγετε ένα περιγραφικό όνομα προφίλ.
8. Όνομα δικτύου WiFi (SSID): Εισάγετε το αναγνωριστικό δικτύου.
9. Τρόπος λειτουργίας: Δίκτυο (Υποδομή) επιλέγεται ως προεπιλογή.
10. Τύπος προφίλ διαχειριστή: Προεισόδου/Κοινό: Ενεργοποιημένο όταν ο χρήστης είναι συνδεδεμένος. Το προφίλ αυτό μοιράζεται από όλους τους χρήστες. Αυτός ο τύπος προφίλ έχει ήδη επιλεγεί.
11. Κάντε κλικ στο Επόμενο.
12. Κάντε κλικ στο Για προχωρημένους για να ανοίξετε τις Ρυθμίσεις για προχωρημένους. Ρυθμίστε τις παραμέτρους των Ρυθμίσεων για προχωρημένους και στη συνέχεια επιστρέψτε σε αυτές τις οδηγίες.
13. Κάντε κλικ στο OK για να κλείσετε τις Ρυθμίσεις για προχωρημένους.
14. Κάντε κλικ στο Εταιρική ασφάλεια για να ανοίξετε τις Ρυθμίσεις ασφάλειας. Βλ. EAP-SIM, TLS, TTLS, PEAP, LEAP, EAP-FAST για πληροφορίες σχετικά με τη ρύθμιση παραμέτρων ασφάλειας 802.1Χ.
15. Κάντε κλικ στο OK για να αποθηκεύσετε το προφίλ και να το προσθέσετε στη λίστα Προφίλ διαχειριστή.

> ΣΗΜΕΙΩΣΗ: Εάν έχει ήδη δημιουργηθεί μόνιμη σύνδεση, γίνεται παράβλεψη ενός προφίλ προεισόδου/κοινό προφίλ εκτός εάν ρυθμίζονται οι παράμετροι του προφίλ με επιλογές προεισόδου/κοινό και μόνιμης σύνδεσης.

#### Κατάργηση προφίλ προεισόδου/κοινό από πακέτο

1. Στην καρτέλα Μόνιμο, κάντε κλικ στο προφίλ.
2. Κάντε κλικ στο Κατάργηση.

#### Αντιγραφή προφίλ προεισόδου/κοινό για πακέτο

Μπορείτε να αντιγράψετε ένα υπάρχον προφίλ, δίνοντας στο αντίγραφο ένα νέο όνομα. Μπορείτε να επεξεργαστείτε το νέο προφίλ. Μπορείτε να το κάνετε αυτό για να έχετε δύο παρόμοια προφίλ. Για να αντιγράψετε ένα προφίλ:

1. Επιλέξτε προφίλ.
2. Κάντε κλικ στο Αντιγραφή.
3. Πληκτρολογήστε νέο όνομα προφίλ:
4. Κάντε κλικ στο OK.

Το νέο προφίλ αποθηκεύεται. Αυτό το νέο προφίλ έχει τις ίδιες ιδιότητες με το αρχικό.

#### Επεξεργασία προφίλ προεισόδου/κοινό για πακέτο

1. Επιλέξτε προφίλ.
2. Κάντε κλικ στο Ιδιότητες.
3. Επεξεργαστείτε τις ιδιότητες του νέου προφίλ χρησιμοποιώντας τις ίδιες οδηγίες που παρέχονται στην ενότητα «Δημιουργία μόνιμου προφίλ».

Κάντε κλικ στο Δημιουργία προφίλ διαχειριστή για ασφάλεια Enterprise για περισσότερες πληροφορίες.

### Εξαίρεση δικτύων

Οι διαχειριστές μπορούν να ορίσουν τα δίκτυα που θα εξαιρεθούν από τη σύνδεση. Μόλις εξαιρεθεί ένα δίκτυο, μόνο ο διαχειριστής μπορεί να καταργήσει το δίκτυο από τη λίστα Εξαίρεσης. Το αποκλεισμένο δίκτυο εμφανίζεται στη Διαχείριση λίστας εξαίρεσης και υποδηλώνεται από αυτό το εικονίδιο:

ΣΗΜΕΙΩΣΗ: Δεν διατίθεται για πακέτα Windows Vista* και Windows* 7.

Για να εξαιρέσετε ένα δίκτυο:

1. Κάντε κλικ στο Συμπερίληψη προφίλ σε αυτό το πακέτο.
2. Κάντε κλικ στο Εξαίρεση.
3. Κάντε κλικ στο Προσθήκη για να ανοίξετε το Εξαίρεση δικτύου (SSID).
4. Όνομα δικτύου: Εισάγετε το όνομα δικτύου του δικτύου που θέλετε να εξαιρέσετε.
5. Κάντε κλικ στο OK για να προσθέσετε το όνομα δικτύου στη λίστα Εξαίρεσης.

Για να καταργήσετε ένα δίκτυο από εξαίρεση:

1. Επιλέξτε το όνομα δικτύου στη Λίστα εξαίρεσης.
2. Κάντε κλικ στο Κατάργηση. Το δίκτυο διαγράφεται από τη λίστα Εξαίρεσης.

### Σύνδεση φωνής μέσω IP (VoIP)

Το βοηθητικό πρόγραμμα σύνδεσης WiFi υποστηρίζει εφαρμογές λογισμικού τηλεφώνου τρίτων φωνής μέσω IP (VoIP). Οι εφαρμογές VoIP τρίτων υποστηρίζουν κωδικοποιητές φωνής. Οι κωδικοποιητές γενικά παρέχουν δυνατότητα συμπίεσης για να εξοικονομούν εύρος ζώνης του δικτύου. Το βοηθητικό πρόγραμμα σύνδεσης WiFi υποστηρίζει τα παρακάτω πρότυπα κωδικοποιητή από την Διεθνή Ένωση Τηλεπικοινωνιών (ITU):

> Κωδικοποιητής | Αλγόριθμος
> --- | ---
> ITU G.711 | PCM (Pulse Code Modulation)
> ITU G.722 | SBADPCM (Sub-Band Adaptive Differential Pulse Code Modulation)
> ITU G.723 | Coder πολλαπλών ρυθμών
> ITU G.726 | ADPCM (Adaptive Differential Pulse Code Modulation)
> ITU G.727 | ADPCM μεταβλητού ρυθμού
> ITU G.728 | LD-CELP (Low-Delay Code Excited Linear Prediction)
> ITU G.729 | CS-ACELP (Conjugate Structure Algebraic-Code Excited Linear Prediction)

Ένας διαχειριστής μπορεί να εξάγει ρυθμίσεις VoIP για να ρυθμίσει τις παραμέτρους ρυθμών δεδομένων και ρυθμών πλαισίων διαφόρων κωδικοποιητών για τη βελτίωση της ποιότητας φωνής σε μεταδόσεις VoIP. Για να δημιουργήσετε προφίλ VoIP:

ΣΗΜΕΙΩΣΗ: Ελέγξτε ότι το Φωνή μέσω IP δεν είναι απενεργοποιημένο στις Ρυθμίσεις εφαρμογής του εργαλείου διαχειριστή. Είναι ενεργοποιημένο, ως προεπιλογή.

1. Κάντε κλικ στο Συμπερίληψη προφίλ σε αυτό το πακέτο.
2. Κάντε κλικ στο VoIP.
3. Κάντε κλικ στο Προσθήκη για να ανοίξετε τη σελίδα Δημιουργία προφίλ VoIP.
4. Επιλέξτε εύρος ζώνης κωδικοποιητή, χρήση εφαρμογής και ρυθμό πλαισίων. Για δεδομένα φωνής:

> To G711 έχει ρυθμό πλαισίων 10 ms με ρυθμό bit 64 kbps
> To G722 έχει ρυθμό πλαισίων 10 ms με ρυθμό bit 64kbps
> To G723 έχει ρυθμό πλαισίων 30 ms με ρυθμό bit είτε 5,3 kbps είτε 6,4kbps
> To G726-32 έχει ρυθμό πλαισίων 10 ms με ρυθμό bit 32 kbps
> To G728 έχει ρυθμό πλαισίων 2,5 ms με ρυθμό bit 16 kbps
> To G729 έχει ρυθμό πλαισίων 10 ms με ρυθμό bit 10 kbps

> Επιλέξτε παραμέτρους από τα αναπτυσσόμενα μενού.

> Κωδικοποιητής | Χρήση | Ρυθμός πλαισίων
> --- | --- | ---
> - G711_64kbps
> - G722_64kbps
> - G722_56kbps
> - G722_48kbps
> - G722_1_32kbps
> - G722_1_24kbps
> - G722_1_16kbps
> - G726_16kbps
> - G726_24kbps
> - G726_32kbps
> - G726_40kbps
> - G728_16kbps
> - G729a_8kbps
> - G729e_11_8kbps
> - GIPS_iPCM_VARIABLE
> - G722_2_VARIABLE
> - Αλληλεπιδραστική φωνή
> - Σύσχεψη με ήχο
> - Δεδομένα φωνής
> - Βίντεο
> - Ροή ήχου
> - 20
> - 30

5. Κάντε κλικ στο OK για να επιστρέψετε στη λίστα Προφίλ.
6. Κάντε κλικ στο Κλείσιμο για να αποθηκεύσετε τις ρυθμίσεις προφίλ σε πακέτο.

## Ρυθμίσεις εφαρμογής

Ένας διαχειριστής μπορεί να διαμορφώσει τις Ρυθμίσεις εφαρμογής του βοηθητικού προγράμματος σύνδεσης WiFi για να ελέγχει τον τρόπο λειτουργίας της εφαρμογής στον υπολογιστή του χρήστη και να επιλέγει το επίπεδο ελέγχου που έχουν οι χρήστες αναφορικά στις διάφορες πτυχές των ασύρματων συνδέσεών τους. Βλ. Ρυθμίσεις εφαρμογής.

## Ρυθμίσεις προσαρμογέα

Ο διαχειριστής μπορεί να ρυθμίσει τις παραμέτρους των ρυθμίσεων προσαρμογέα για τον προσαρμογέα WiFi που είναι εγκατεστημένος στον υπολογιστή του χρήστη. Βλ. Ρυθμίσεις προσαρμογέα.

## Ομάδες EAP-FAST A-ID

ΣΗΜΕΙΩΣΗ: Το χαρακτηριστικό αυτό δεν είναι διαθέσιμο αν το CCXv4 δεν είναι επιλεγμένο στις Ρυθμίσεις εφαρμογής του εργαλείου διαχειριστή.

Ένα αναγνωριστικό αρχής (A-ID) είναι ο διακομιστής RADIUS που παρέχει τις ομάδες A-ID με πιστοποιήσεις προστατευμένης πρόσβασης (PAC). Οι ομάδες A-ID μοιράζονται από όλους τους χρήστες στον υπολογιστή και επιτρέπουν σε προφίλ EAP-FAST να υποστηρίζουν πολλαπλά PAC από πολλαπλά A-ID. Μπορούν να ρυθμιστούν οι παράμετροι των ομάδων A-ID εκ των προτέρων από έναν διαχειριστή και να εγκατασταθούν μέσω ενός Πακέτου διαχειριστή στον υπολογιστή του χρήστη. Όταν ένα προφίλ ασύρματου δικτύου συναντά διακομιστή με A-ID εντός της ίδιας ομάδας του A-ID που καθορίζεται στο προφίλ ασύρματου δικτύου, χρησιμοποιεί αυτό το PAC χωρίς να εμφανίζει προτροπή στον χρήστη.

Για προσθήκη ομάδας A-ID:

1. Επιλέξτε Συμπερίληψη ομάδων A-ID.
2. Κάντε κλικ στο Προσθήκη.
3. Εισάγετε καινούργιο όνομα ομάδας A-ID.
4. Κάντε κλικ στο OK. Η ομάδα A-ID προστίθεται στη λίστα ομάδας A-ID.

Αν η ομάδα A-ID είναι κλειδωμένη, τότε δεν είναι δυνατή η προσθήκη κι άλλων A-ID στην ομάδα.

Για προσθήκη A-ID σε ομάδα A-ID:

1. Επιλέξτε μια ομάδα από τη λίστα Ομάδες A-ID.
2. Κάντε κλικ στο Προσθήκη στην ενότητα A-ID.
3. Επιλέξτε A-ID.
4. Κάντε κλικ στο OK. Το A-ID προστέθηκε στη λίστα.

Επιστροφή στην αρχή

Επιστροφή στα Περιεχόμενα

Εμπορικά σήματα και αποποιήσεις