กลับไปที่สารบัญ

# ภาพรวมเกี่ยวกับเครือข่ายไร้สาย

เกี่ยวกับเครือข่ายไร้สาย
จำเป็นต้องใช้อะไรเพื่อตั้งค่าเครือข่ายไร้สาย?
พื้นฐานการเชื่อมต่อเครือข่ายไร้สาย

- ยูทิลิตีการจัดการเครือข่ายไร้สายคืออะไร?
- ชื่อเครือข่าย
- ส่วนกำหนดค่า
- ความปลอดภัย
- การระบุเครือข่ายไร้สาย
- การเลือกโหมดเครือข่ายไร้สาย

จะเปิดและปิดวิทยุได้อย่างไร?

หมายเหตุ: ในวิธีใช้นี้ คำว่า "ไร้สาย" และ "WiFi" สามารถใช้แทนกันได้

## เกี่ยวกับเครือข่ายไร้สาย

เครือข่าย Wireless Local Area Network (WLAN) จะเชื่อมต่อคอมพิวเตอร์ โดยไม่ใช้สายเคเบิลเครือข่าย คอมพิวเตอร์แต่ละเครื่องจะใช้การสื่อสารด้วยวิทยุเพื่อส่งข้อมูลระหว่างกัน ใน WLAN อุปกรณ์ที่สื่อสารด้วยคลื่นวิทยุ ซึ่งเรียกว่าจุดเชื่อมต่อหรือเราเตอร์ไร้สาย จะเชื่อมต่อคอมพิวเตอร์บนเครือข่าย และจัดหาการเข้าถึงอินเทอร์เน็ตหรือเครือข่าย คุณสามารถสื่อสารกับคอมพิวเตอร์ไร้สายเครื่องอื่นๆ ได้โดยตรง หรือเชื่อมต่อกับเครือข่ายที่มีอยู่โดยใช้จุดเชื่อมต่อไร้สาย

เมื่อคุณตั้งค่าอแด็ปเตอร์ WiFi คุณจะต้องเลือกโหมดการทำงานสำหรับประเภทของเครือข่ายไร้สายที่คุณต้องการ คุณสามารถใช้อแด็ปเตอร์ Intel® PRO/Wireless Network Connection เพื่อเชื่อมต่อกับอุปกรณ์ไร้สายอื่นที่คล้ายคลึงกัน ซึ่งเป็นไปตามมาตรฐาน 802.11 สำหรับการเชื่อมต่อเครือข่ายไร้สาย ในวิธีใช้นี้ เครือข่ายไร้สายอาจถูกเรียกว่าเครือข่าย WiFi

## จำเป็นต้องใช้อะไรเพื่อตั้งค่าเครือข่ายไร้สาย?

เครือข่ายไร้สายที่แพร่หลายที่สุดก็คือเครือข่ายโครงสร้างพื้นฐาน เมื่อต้องการตั้งค่าเครือข่ายโครงสร้างพื้นฐาน คุณจะต้องใช้สิ่งต่างๆ ดังต่อไปนี้:

- เราเตอร์ไร้สาย
- อแด็ปเตอร์เครือข่ายไร้สายสำหรับคอมพิวเตอร์แต่ละเครื่องที่คุณต้องการเชื่อมต่อกับเครือข่ายไร้สาย
- ถ้าคุณต้องการให้เครือข่าย WLAN ของคุณสามารถเชื่อมต่ออินเทอร์เน็ต คุณก็จะต้องใช้บริการอินเทอร์เน็ตบรอดแบนด์ เช่น เคเบิล หรือ DSL รวมถึงโมเด็มบรอดแบนด์

## พื้นฐานการเชื่อมต่อเครือข่ายไร้สาย

### ยูทิลิตีการจัดการเครือข่ายไร้สายคืออะไร?

ยูทิลิตีการเชื่อมต่อ WiFi เป็นยูทิลิตีการจัดการเครือข่ายไร้สาย ซึ่งจะช่วยให้คุณจัดการการเชื่อมต่อไร้สาย โดยคุณจะสามารถตั้งค่าการเชื่อมต่อไร้สาย และจัดการการเชื่อมต่อดังกล่าว เปิดและปิดการเชื่อมต่อ และจัดการระบบรักษาความปลอดภัยได้อย่างง่ายดายตามที่คุณต้องการ นอกจากนี้ คอมพิวเตอร์บางเครื่องมี Microsoft Windows Zero Configuration ซึ่งเป็นโปรแกรมจัดการเครือข่ายไร้สายอีกโปรแกรมหนึ่ง และคุณไม่ควรใช้เครื่องมือทั้งสองพร้อมกัน เพราะการตั้งค่าเครือข่ายที่คุณสร้างในยูทิลิตีตัวหนึ่งจะไม่ถูกนำไปใช้หากยูทิลิตีอีกตัวหนึ่งกำลังจัดการการเชื่อมต่อไร้สาย เราขอแนะนำให้คุณเลือกเครื่องมือตัวใดตัวหนึ่งในการจัดการการเชื่อมต่อไร้สาย และใช้เครื่องมือนั้นตลอดไป

ดู ใช้ Microsoft Windows* เพื่อจัดการ WiFi และดู การเชื่อมต่อ เพิ่มเติม

### ชื่อเครือข่าย (SSID)

เครือข่ายไร้สาย (WLAN) แต่ละเครือข่ายจะใช้ชื่อเครือข่ายที่ไม่ซ้ำกันในการระบุเครือข่าย ชื่อนี้เรียกว่า Service Set Identifier (SSID) เมื่อคุณตั้งค่าอแด็ปเตอร์ WiFi คุณจะต้องระบุ SSID หากคุณต้องการเชื่อมต่อกับเครือข่าย WLAN ที่มีอยู่ คุณจะต้องใช้ชื่อสำหรับเครือข่ายดังกล่าว หากคุณตั้งค่าเครือข่าย WLAN ของคุณเอง คุณจะต้องกำหนดชื่อด้วยตนเอง และใช้ชื่อดังกล่าวบนคอมพิวเตอร์แต่ละเครื่อง ชื่อเครือข่ายมีความยาวได้ไม่เกิน 32 อักขระ โดยประกอบด้วยตัวอักษรและตัวเลข SSID หรือชื่อเครือข่ายจะถูกกำหนดให้กับจุดเชื่อมต่อหรือเราเตอร์ไร้สาย

### ส่วนกำหนดค่า

ส่วนกำหนดค่าใช้สำหรับจัดการการเชื่อมต่อคอมพิวเตอร์ของคุณเข้ากับเครือข่าย WLAN ส่วนกำหนดค่าเป็นชุดการตั้งค่าที่ระบุวิธีการเชื่อมต่อคอมพิวเตอร์ของคุณเข้ากับเครือข่าย WLAN การตั้งค่าเหล่านี้ (ส่วนกำหนดค่า) ถูกบันทึกไว้บนคอมพิวเตอร์ของคุณ และจะถูกใช้ในแต่ละครั้งที่คุณเชื่อมต่อกับเครือข่าย WLAN ดังกล่าว ส่วนกำหนดค่าประกอบด้วยข้อมูลเครือข่ายและการตั้งค่าความปลอดภัยทั้งหมด ส่วนกำหนดค่าที่แตกต่างกันจะถูกสร้างขึ้นสำหรับ WLAN ที่แตกต่างกัน สำหรับคอมพิวเตอร์ของคุณ เครือข่าย WLAN แต่ละเครือข่ายจะมีส่วนกำหนดค่าเฉพาะของเครือข่ายนั้นๆ สำหรับใช้ในการจัดการการเชื่อมต่อกับ WLAN ดังกล่าว เมื่อใช้ซอฟต์แวร์ Intel® PROSet/Wireless WiFi ส่วนกำหนดค่าสำหรับคอมพิวเตอร์ของคุณจะแสดงอยู่ในรายการส่วนกำหนดค่า ด้วยยูทิลิตีนี้ คุณจะสามารถสร้าง แก้ไข และลบส่วนกำหนดค่า

### ความปลอดภัย

เครือข่าย WLAN บางเครือข่ายเป็นเครือข่ายแบบเปิดหรือไม่มีการคุ้มครองความปลอดภัย และบางเครือข่ายก็มีระบบรักษาความปลอดภัย เครือข่าย WLAN ที่ปลอดภัยจะจำกัดผู้ใช้ที่สามารถเข้าถึงเครือข่ายได้ โดยมีการรักษาความปลอดภัยหลายระดับหลายวิธี ยูทิลิตีการเชื่อมต่อ WiFi ช่วยให้คุณสามารถตั้งค่าความปลอดภัยสำหรับเครือข่าย WLAN ของคุณได้อย่างง่ายดาย

วิธีการรักษาความปลอดภัยทั่วไปสำหรับ WLAN ใช้คีย์หรือรหัสผ่าน โดยคอมพิวเตอร์ที่ร้องขอการเข้าถึงจะต้องจัดหาคีย์หรือรหัสผ่าน จึงสามารถเข้าถึงเครือข่ายได้ นอกจากนี้ WLAN ยังสามารถใช้การเข้ารหัสเพื่อเข้ารหัสข้อมูลได้อีกด้วย โดยก่อนที่คอมพิวเตอร์จะส่งข้อมูล จะใช้คีย์เข้ารหัสลับเพื่อเปลี่ยนข้อมูลเป็นรูปแบบที่ยุ่งเหยิง คอมพิวเตอร์ที่รับข้อมูลก็จะใช้คีย์เดียวกันนี้เพื่อถอดรหัสข้อมูล หากคุณกำลังเชื่อมต่อกับเครือข่ายที่มีอยู่ ให้ใช้คีย์เข้ารหัสที่ได้รับจากผู้ดูแลระบบเครือข่ายไร้สาย หากคุณตั้งค่าเครือข่ายของคุณเอง คุณจะต้องกำหนดคีย์ด้วยตนเอง และใช้คีย์ดังกล่าวบนคอมพิวเตอร์แต่ละเครื่อง ยูทิลิตีการเชื่อมต่อ WiFi ช่วยให้คุณทำสิ่งนี้ได้ วิธีการรักษาความปลอดภัยที่คอมพิวเตอร์ของคุณใช้ในการเข้าถึงเครือข่าย WLAN ถูกจัดเก็บไว้ในส่วนกำหนดค่า ดูรายละเอียดเพิ่มเติมใน ความปลอดภัย

### การระบุเครือข่ายไร้สาย

มีวิธีการต่างๆ ในการระบุเครือข่ายไร้สาย ขึ้นอยู่กับขนาดและองค์ประกอบของเครือข่ายไร้สาย:

- ชื่อเครือข่าย หรือ Service Set Identifier (SSID): ระบุเครือข่ายไร้สาย อุปกรณ์ไร้สายทั้งหมดบนเครือข่ายจะต้องใช้ SSID เดียวกัน วิธีนี้อาจเป็นวิธีที่ใช้กันแพร่หลายที่สุด
- Basic Service Set (BSS): ประกอบด้วยโหนดไร้สาย 2 โหนดขึ้นไป หรือสถานี ซึ่งรู้จักกัน และได้สร้างการสื่อสารระหว่างกัน
- Broadcast SSID: จุดเชื่อมต่อสามารถตอบสนองต่อคอมพิวเตอร์ที่ส่งกลุ่มข้อมูลสำหรับตรวจสอบโดยใช้ Broadcast SSID ได้ หากเปิดใช้คุณลักษณะนี้บนจุดเชื่อมต่อ ผู้ใช้อุปกรณ์ไร้สายใดๆ จะสามารถเชื่อมโยงกับจุดเชื่อมต่อโดยใช้ SSID ที่ว่างเปล่า (null)
- Basic Service Set Identifier (BSSID): ตัวระบุเฉพาะสำหรับอุปกรณ์ไร้สายแต่ละชิ้น BSSID เป็นที่อยู่ Ethernet MAC ของอุปกรณ์
- Extended Service Set Identifier (ESSID): SSID กรณีพิเศษ ที่ใช้เพื่อระบุเครือข่ายไร้สายที่รวมจุดเชื่อมต่อ
- Independent Basic Service Set (IBSS): โหมดการทำงานในระบบ 802.11 ซึ่งอนุญาตให้มีการสื่อสารโดยตรงระหว่างอุปกรณ์ 802.11 โดยไม่จำเป็นต้องสร้างเซสชันการสื่อสารกับจุดเชื่อมต่อ
- Independent Basic Service Set Identifier (IBSSID): SSID กรณีพิเศษ ที่ใช้เพื่อระบุเครือข่ายของคอมพิวเตอร์ไร้สายที่กำหนดค่าให้ติดต่อกับเครื่องอื่นโดยตรงโดยไม่ต้องใช้จุดเชื่อมต่อ

### การเลือกโหมดเครือข่ายไร้สาย

เครือข่ายไร้สายสามารถทำงานโดยมีหรือไม่มีจุดเชื่อมต่อก็ได้ ซึ่งจะขึ้นอยู่กับจำนวนของผู้ใช้ในเครือข่าย โหมดโครงสร้างพื้นฐานจะใช้จุดเชื่อมต่อเป็นตัวกำหนดให้คอมพิวเตอร์ไร้สายส่งและรับข้อมูล เมื่อคอมพิวเตอร์ไร้สายส่งข้อมูลไปยังจุดเชื่อมต่อ จุดเชื่อมต่อจะรับข้อมูลแล้วจึงกระจายข้อมูลดังกล่าวไปยังคอมพิวเตอร์อื่นๆ นอกจากนี้ จุดเชื่อมต่อยังสามารถเชื่อมต่อกับเครือข่ายแบบปกติหรือเชื่อมต่ออินเทอร์เน็ตได้ จุดเชื่อมต่อหลายตัวสามารถทำงานร่วมกันเพื่อส่งสัญญาณครอบคลุมพื้นที่เป็นบริเวณกว้าง

โหมดอุปกรณ์ต่ออุปกรณ์ หรือเรียกว่าโหมดเฉพาะกิจ จะทำงานโดยไม่ใช้จุดเชื่อมต่อ และยอมให้คอมพิวเตอร์ไร้สายส่งข้อมูลโดยตรงไปยังคอมพิวเตอร์อื่นๆ คุณสามารถใช้โหมดอุปกรณ์ต่ออุปกรณ์สำหรับเครือข่ายคอมพิวเตอร์ภายในบ้านหรือสำนักงานขนาดเล็ก หรือเพื่อสร้างเครือข่ายไร้สายชั่วคราวสำหรับการประชุม

## จะเปิดและปิดวิทยุได้อย่างไร?

คุณจะต้องปิด (และเปิด) วิทยุอแด็ปเตอร์ WiFi ในกรณีต่างๆ ตัวอย่างเช่น คุณอาจจะต้องปิดวิทยุในขณะที่โดยสารอยู่บนเครื่องบิน นอกจากนี้คุณยังอาจปิดวิทยุเพื่อประหยัดพลังงานแบตเตอรี่

คุณสามารถเปิดและปิดวิทยุได้สามวิธี:

- ใช้สวิตช์ฮาร์ดแวร์วิทยุไร้สาย (อาจไม่มีอยู่ในคอมพิวเตอร์บางรุ่น)
- ใช้ปุ่ม เปิด WiFi / ปิด WiFi ในหน้าต่างหลักของยูทิลิตีการเชื่อมต่อ WiFi
- ใช้ Windows

โปรดจำไว้ว่าเมื่อต้องการเชื่อมต่อเครือข่ายไร้สาย คุณจะต้องเปิดวิทยุไร้สาย ถ้าคุณไม่สามารถเชื่อมต่อกับเครือข่ายไร้สาย ให้ตรวจสอบว่าวิทยุเปิดอยู่ ทั้งในส่วนของสวิตช์ฮาร์ดแวร์ และ ปุ่ม เปิด WiFi / ปิด WiFi ในยูทิลิตีการเชื่อมต่อ WiFi

ดูรายละเอียดเพิ่มเติมใน เปิดหรือปิดวิทยุ

กลับไปที่ด้านบน

กลับไปที่สารบัญ

เครื่องหมายการค้าและข้อสงวนสิทธิ์