กลับไปที่สารบัญ

# จัดการส่วนกำหนดค่า

หมายเหตุ: ส่วนนี้อธิบายส่วนกำหนดค่าที่สร้างด้วยยูทิลิตีการเชื่อมต่อ Intel® PROSet/Wireless WiFi สำหรับผู้ใช้/ไคลเอ็นต์ที่รัน Windows* XP ส่วนกำหนดค่าเหล่านี้ไม่ได้ถูกใช้งานโดย Microsoft Windows* XP Wireless Zero Configuration

หมายเหตุ: ในวิธีใช้นี้ คำว่า "ไร้สาย" และ "WiFi" สามารถใช้แทนกันได้

- ส่วนกำหนดค่าคืออะไร?
- ชนิดของส่วนกำหนดค่า
- รายการส่วนกำหนดค่า
- ไอคอนส่วนกำหนดค่า
- การเชื่อมต่อกับส่วนกำหนดค่า
- การสร้างส่วนกำหนดค่าใหม่
- การแก้ไขส่วนกำหนดค่าที่มีอยู่
- การเอาส่วนกำหนดค่าออก
- การตั้งรหัสผ่านสำหรับส่วนกำหนดค่า
- ส่งออกหรือนำเข้าส่วนกำหนดค่า

# ส่วนกำหนดค่าคืออะไร?

ส่วนกำหนดค่าเป็นกลุ่มการตั้งค่าเครือข่ายที่บันทึกไว้ ส่วนกำหนดค่าชุดต่างๆ จะแสดงอยู่ในรายการส่วนกำหนดค่า ส่วนกำหนดค่าจะมีประโยชน์ในกรณีที่คุณย้ายจากเครือข่ายไร้สายหนึ่งไปยังอีกเครือข่ายหนึ่ง คุณสามารถตั้งส่วนกำหนดค่าหลายชุดสำหรับเครือข่ายไร้สายแต่ละเครือข่ายได้ การตั้งค่าสำหรับส่วนกำหนดค่าประกอบด้วยชื่อเครือข่าย (SSID), โหมดการทำงาน และการตั้งค่าความปลอดภัย

ส่วนกำหนดค่าถูกสร้างขึ้นเมื่อคุณเชื่อมต่อกับเครือข่ายไร้สาย

1. เลือกเครือข่ายจากรายการ เครือข่าย WiFi
2. คลิก เชื่อมต่อ
3. หากเครือข่ายไร้สายต้องใช้รหัสผ่าน WEP หรือคีย์เข้ารหัส จะมีกล่องโต้ตอบให้คุณป้อนข้อมูลนี้ก่อนที่จะทำการเชื่อมต่อ เมื่อต้องการเปลี่ยนตัวเลือกด้านความปลอดภัย ให้คลิก ขั้นสูง เพื่อเปิด การตั้งค่า WiFi
4. คลิก ตกลง เพื่อเชื่อมต่อ ส่วนกำหนดค่าจะถูกสร้างขึ้นและเพิ่มไปยังรายการส่วนกำหนดค่า

ตัวช่วยสร้างส่วนกำหนดค่า WiFi จะนำคุณผ่านขั้นตอนการตั้งค่าที่จำเป็นสำหรับการเชื่อมต่อเครือข่ายไร้สาย เมื่อกระบวนการเสร็จสิ้น ส่วนกำหนดค่าจะถูกบันทึกไว้และเพิ่มไปยังรายการส่วนกำหนดค่า เนื่องจากการตั้งค่าไร้สายเหล่านี้ได้ถูกบันทึกไว้ ดังนั้นในครั้งต่อไปที่คุณเข้าสู่ระยะการเชื่อมต่อของเครือข่ายไร้สายนี้ คุณจะได้รับการเชื่อมต่อโดยอัตโนมัติ

## ชนิดของส่วนกำหนดค่า

มีส่วนกำหนดค่าพื้นฐานอยู่สองชนิดที่สามารถใช้เพื่อเชื่อมต่อกับเครือข่ายไร้สาย ชนิดของส่วนกำหนดค่าได้แก่:

- ส่วนกำหนดค่าผู้ใช้: ส่วนกำหนดค่าเหล่านี้ถูกสร้างโดยผู้ใช้ ถ้ามีผู้ใช้มากกว่าหนึ่งคนบนคอมพิวเตอร์ ผู้ใช้แต่ละคนจะต้องสร้างชุดส่วนกำหนดค่าผู้ใช้ของตนเอง ส่วนกำหนดค่าไร้สายที่ผู้ใช้สร้างไม่สามารถเข้าถึงได้โดยผู้ใช้คอมพิวเตอร์คนอื่นๆ
- ส่วนกำหนดค่าผู้ดูแลระบบ: ถ้าจะต้องใช้ส่วนกำหนดค่าร่วมกันระหว่างผู้ใช้หลายคนบนคอมพิวเตอร์ ก็จะต้องติดตั้ง เครื่องมือผู้ดูแลระบบ เพื่อสร้างส่วนกำหนดค่าผู้ดูแลระบบ สำหรับข้อมูลเพิ่มเติม โปรดดู ส่วนกำหนดค่าผู้ดูแลระบบ

## รายการส่วนกำหนดค่า

รายการส่วนกำหนดค่าจะแสดงส่วนกำหนดค่าที่มีอยู่ เมื่อคุณอยู่ในระยะของเครือข่ายไร้สาย ซอฟต์แวร์ยูทิลิตีการเชื่อมต่อ WiFi จะสแกนรายการส่วนกำหนดค่า เพื่อดูว่ามีส่วนกำหนดค่าที่ตรงกันหรือไม่ หากพบส่วนกำหนดค่าที่ตรงกัน คุณจะถูกเชื่อมต่อกับเครือข่ายนั้นโดยอัตโนมัติ

### ลูกศรลำดับความสำคัญในรายการส่วนกำหนดค่า

- ใช้ ลูกศรชี้ขึ้น เพื่อย้ายตำแหน่งของส่วนกำหนดค่าที่เลือกขึ้นด้านบนในรายการส่วนกำหนดค่า
- ใช้ ลูกศรชี้ลง เพื่อย้ายตำแหน่งของส่วนกำหนดค่าที่เลือกลงไปด้านล่างในรายการส่วนกำหนดค่า

## ไอคอนส่วนกำหนดค่า

ไอคอนแสดงสถานะของส่วนกำหนดค่าเครือข่ายจะระบุว่าอแด็ปเตอร์ถูกเชื่อมโยงกับเครือข่ายหรือไม่ รวมถึงโหมดการทำงานที่ใช้อยู่ และระบุว่ามีการใช้การเข้ารหัสความปลอดภัยหรือไม่ ไอคอนเหล่านี้จะแสดงอยู่ถัดจากชื่อส่วนกำหนดค่าในรายการส่วนกำหนดค่า

ชื่อ | คำอธิบาย
--- | ---
ชื่อส่วนกำหนดค่า | ชื่อส่วนกำหนดค่าคือชื่อของคุณสำหรับเครือข่ายนี้ โดยสามารถตั้งเป็นชื่อใดก็ได้ที่ช่วยให้คุณจำเครือข่ายนี้ได้ ตัวอย่างเช่น เครือข่ายบ้าน, ร้านกาแฟที่ถนน
ชื่อเครือข่าย | ชื่อของเครือข่ายไร้สาย (SSID) หรือคอมพิวเตอร์
ไอคอนการเชื่อมต่อ: ไอคอนแสดงสถานะส่วนกำหนดค่าเครือข่าย จะบ่งชี้ถึงสถานะต่างๆ สำหรับการเชื่อมต่อระหว่างอแด็ปเตอร์กับเครือข่ายไร้สาย รวมถึงประเภทของโหมดการทำงานที่ใช้ และระบุว่ามีการใช้การป้องกันเครือข่ายหรือไม่
| วงกลมสีฟ้า: อแด็ปเตอร์ WiFi ถูกเชื่อมโยงกับจุดเชื่อมต่อหรือคอมพิวเตอร์ (โหมดอุปกรณ์ต่ออุปกรณ์ [เฉพาะกิจ]) หากส่วนกำหนดค่าเปิดใช้การรักษาความปลอดภัย 802.1X ไอคอนนี้จะระบุว่าอแด็ปเตอร์ WiFi ได้ถูกเชื่อมโยงและตรวจสอบความถูกต้องแล้ว
| แสดงโหมดเครือข่าย (โครงสร้างพื้นฐาน)
| แสดงโหมดอุปกรณ์ต่ออุปกรณ์ (เฉพาะกิจ)
| แสดงส่วนกำหนดค่าผู้ดูแลระบบ
| เครือข่ายไร้สายใช้การเข้ารหัส ความปลอดภัย
| ระบุว่าเครือข่ายนี้อยู่บน รายการที่แยก เช่น ถูกตั้งค่าไว้สำหรับการเชื่อมต่อด้วยตนเอง แทนที่จะเป็นการเชื่อมต่ออัตโนมัติ เมื่ออยู่ในรายการที่แยก การเชื่อมต่อผู้ใช้จะต้องเป็นการเชื่อมต่อด้วยตนเอง
ลูกศร | ใช้ลูกศรเพื่อกำหนดตำแหน่งสำหรับส่วนกำหนดค่าตามลำดับที่ต้องการเพื่อรองรับการเชื่อมต่ออัตโนมัติ

- ลูกศรขึ้น: เลื่อนตำแหน่งของส่วนกำหนดค่าที่เลือกขึ้นด้านบนในรายการส่วนกำหนดค่า
- ลูกศรลง: เลื่อนตำแหน่งของส่วนกำหนดค่าที่เลือกลงด้านล่างในรายการส่วนกำหนดค่า

เชื่อมต่อ | เชื่อมต่อส่วนกำหนดค่าที่เลือกกับเครือข่ายไร้สาย
เพิ่ม | เปิด การตั้งค่าทั่วไปสำหรับการสร้างส่วนกำหนดค่า WiFi ซึ่งใช้สำหรับการสร้างส่วนกำหนดค่าใหม่ ดูรายละเอียดเพิ่มเติมใน การสร้างส่วนกำหนดค่าใหม่
เอาออก | เอาส่วนกำหนดค่าออกจากรายการส่วนกำหนดค่า ดูรายละเอียดเพิ่มเติมใน การเอาส่วนกำหนดค่าออก
คุณสมบัติ | ช่วยให้คุณสามารถแก้ไขเนื้อหาของส่วนกำหนดค่าที่มีอยู่ นอกจากนี้ คุณสามารถดับเบิลคลิกที่ส่วนกำหนดค่าในรายการส่วนกำหนดค่า เพื่อทำการแก้ไข ดูรายละเอียดเพิ่มเติมใน การแก้ไขส่วนกำหนดค่าที่มีอยู่
| ส่งออก/นำเข้า: นำเข้าและส่งออกส่วนกำหนดค่าสำหรับผู้ใช้ไปยังและจากรายการส่วนกำหนดค่า ส่วนกำหนดค่าไร้สายสามารถนำเข้าไปยังรายการส่วนกำหนดค่าโดยอัตโนมัติได้ ดูรายละเอียดเพิ่มเติมใน การส่งออกหรือนำเข้าส่วนกำหนดค่า
ปิด | ปิดหน้าต่างจัดการส่วนกำหนดค่า
วิธีใช้? | แสดงข้อมูลวิธีใช้สำหรับหน้านี้

## การเชื่อมต่อกับส่วนกำหนดค่า

เมื่อคุณอยู่ในระยะของเครือข่ายไร้สายที่มีส่วนกำหนดค่าที่ตรงกัน คุณจะถูกเชื่อมต่อกับเครือข่ายดังกล่าวโดยอัตโนมัติ หากเครือข่ายที่มีส่วนกำหนดค่าที่ลำดับความสำคัญต่ำกว่าอยู่ในระยะการเชื่อมต่อเช่นกัน คุณจะสามารถบังคับให้ทำการเชื่อมต่อกับส่วนกำหนดค่าที่ต่ำกว่าดังกล่าว โดยสามารถทำได้จากยูทิลิตีการเชื่อมต่อ WiFi หรือจากไอคอนบนแถบงาน

เชื่อมต่อกับส่วนกำหนดค่าด้วยตนเองจากซอฟต์แวร์ Intel® PROSet/Wireless WiFi

1. ดับเบิลคลิกที่ไอคอน แถบงาน เพื่อเปิดหน้าต่างหลัก
2. คลิก ส่วนกำหนดค่า เพื่อเปิดรายการส่วนกำหนดค่า
3. เลือกส่วนกำหนดค่าจากรายการส่วนกำหนดค่า
4. คลิก เชื่อมต่อ โปรดระลึกว่าจะสามารถทำการเชื่อมต่อได้ก็ต่อเมื่อเครือข่ายไร้สายอยู่ภายในระยะการเชื่อมต่อเท่านั้น

เชื่อมต่อกับส่วนกำหนดค่าด้วยตนเองจาก แถบงาน:

1. คลิกขวาที่ไอคอนบนแถบงาน
2. คลิก เชื่อมต่อส่วนกำหนดค่า
3. เลือกส่วนกำหนดค่า
4. คลิกเพื่อเริ่มการเชื่อมต่อ

## การสร้างส่วนกำหนดค่าใหม่

เลือกเครือข่ายจากรายการ เครือข่าย WiFi คลิก เชื่อมต่อ ตัวจัดการ สร้างส่วนกำหนดค่า WiFi จะแนะนำขั้นตอนในการสร้างส่วนกำหนดค่าและเชื่อมต่อกับเครือข่าย ในระหว่างขั้นตอนนี้ การตั้งค่าความปลอดภัยการสร้างส่วนกำหนดค่า WiFi จะพยายามตรวจหาการตั้งค่าความปลอดภัยที่เหมาะสมสำหรับคุณ

เมื่อต้องการสร้างส่วนกำหนดค่าใหม่และเชื่อมต่อเครือข่ายไร้สาย:

1. จากหน้าต่างหลักของยูทิลิตีการเชื่อมต่อ Intel® PROSet/Wireless WiFi ให้คลิก ส่วนกำหนดค่า
2. บนหน้าจอส่วนกำหนดค่า คลิก เพิ่ม เพื่อเปิด การตั้งค่าทั่วไปของการสร้างส่วนกำหนดค่า WiFi (ดูรายละเอียดเพิ่มเติมใน การตั้งค่าทั่วไป)
3. ชื่อส่วนกำหนดค่า: ป้อนชื่อส่วนกำหนดค่าที่บ่งบอกความหมายได้
4. ชื่อเครือข่าย WiFi (SSID): ป้อนชื่อเครือข่าย WiFi
5. เลือกโหมดการทำงาน: เครือข่าย (โครงสร้างพื้นฐาน) หรือ อุปกรณ์ต่ออุปกรณ์ (เฉพาะกิจ)
6. คลิก ขั้นสูง สำหรับตัวเลือกต่อไปนี้:

- เชื่อมต่ออัตโนมัติ: เลือกเพื่อเชื่อมต่อไปยังส่วนกำหนดค่าโดยอัตโนมัติหรือโดยผู้ใช้
- นำเข้าอัตโนมัติ: ผู้ดูแลเครือข่ายสามารถส่งออกส่วนกำหนดค่าบนคอมพิวเตอร์เครื่องอื่น
- การเลือกแบนด์: เลือกแบนด์ที่จะทำการเชื่อมต่อเครือข่าย
- จุดเชื่อมต่อค่าบังคับ: เลือกเพื่อเชื่อมโยงอแด็ปเตอร์ WiFi กับจุดเชื่อมต่อที่ระบุ
- การป้องกันรหัสผ่าน: เลือกเพื่อป้องกันรหัสผ่านสำหรับส่วนกำหนดค่า
- เริ่มโปรแกรมประยุกต์อัตโนมัติ: ระบุโปรแกรมที่จะเริ่มเมื่อมีการเชื่อมต่อไร้สาย
- รักษาการเชื่อมต่อ: เลือกเพื่อรักษาการเชื่อมต่อกับส่วนกำหนดค่าผู้ใช้หลังจากที่ออกจากระบบ

7. จากการตั้งค่าทั่วไป คลิก ถัดไป เพื่อเปิดการตั้งค่าความปลอดภัย
8. เลือก ความปลอดภัยส่วนบุคคล หรือ ความปลอดภัยองค์กร เพื่อเลือกตัวเลือก การตรวจสอบความถูกต้องเครือข่าย และ การเข้ารหัสข้อมูล เลือก ความปลอดภัยส่วนบุคคลความปลอดภัยส่วนบุคคล หรือ ความปลอดภัยองค์กร เพื่อเลือกตัวเลือก การตรวจสอบความถูกต้องเครือข่าย และ การเข้ารหัสข้อมูล ป้อนการตั้งค่าคีย์เข้ารหัสและกำหนดการตั้งค่า 802.1X ตามต้องการ
9. คลิก ตกลง เมื่อคุณทำการตั้งค่าส่วนกำหนดค่าเสร็จสิ้น เมื่อต้องการเปลี่ยนแปลงหรือตรวจสอบการตั้งค่าส่วนกำหนดค่าผู้ใช้ ให้คลิกปุ่ม ย้อนกลับ
10. หากคุณยังไม่ได้เชื่อมต่อกับเครือข่ายยูทิลิตีการเชื่อมต่อ Intel® PROSet/Wireless WiFi จะตรวจสอบว่ามีการเพิ่มส่วนกำหนดค่าใหม่ และพยายามที่จะเชื่อมต่อกับส่วนกำหนดค่าใหม่นี้โดยอัตโนมัติ
11. ถ้าคุณต้องการเชื่อมต่อกับส่วนกำหนดค่านี้โดยอัตโนมัติ ให้คลิก เชื่อมต่อ ไอคอนการเชื่อมต่อ จะแสดงผลสถานะการเชื่อมต่อปัจจุบัน นอกจากนี้ ชื่อเครือข่าย, ความเร็วในการรับส่งข้อมูล และคุณภาพของสัญญาณ จะแสดงผลขึ้นด้วยเช่นกัน

## การแก้ไขส่วนกำหนดค่าที่มีอยู่

การแก้ไขส่วนกำหนดค่าที่มีอยู่:

1. คลิก ส่วนกำหนดค่า... บนหน้าต่างหลักของยูทิลิตีการเชื่อมต่อ Intel® PROSet/Wireless WiFi
2. เลือกส่วนกำหนดค่าที่จะแก้ไขในรายการส่วนกำหนดค่า
3. คลิก คุณสมบัติ เพื่อเปิด การตั้งค่าทั่วไปของคุณสมบัติส่วนกำหนดค่า WiFi
4. คลิก ถัดไป และ ย้อนกลับ เพื่อไปยังขั้นตอนต่างๆ สำหรับการตั้งค่าทั่วไปและการตั้งค่าความปลอดภัยของคุณสมบัติส่วนกำหนดค่า WiFi

- การตั้งค่าทั่วไป: ดูรายละเอียดเพิ่มเติมใน การตั้งค่าทั่วไป
- การตั้งค่าความปลอดภัย: ดูรายละเอียดเพิ่มเติมใน การตั้งค่าความปลอดภัย

5. คลิก ตกลง เพื่อบันทึกการตั้งค่าปัจจุบันและออกจากหน้านี้ คลิก ยกเลิก เพื่อออกโดยไม่บันทึกการเปลี่ยนแปลง

## การเอาส่วนกำหนดค่าออก

การลบส่วนกำหนดค่า:

1. คลิก ส่วนกำหนดค่า... บนหน้าต่างหลักของยูทิลิตีการเชื่อมต่อ Intel® PROSet/Wireless WiFi
2. เลือกส่วนกำหนดค่าจากรายการ
3. คลิก เอาออก คุณจะได้รับการแจ้งเตือนว่า ส่วนกำหนดค่าที่เลือกจะถูกลบออกถาวร คุณต้องการดำเนินการต่อหรือไม่?
4. คลิก ใช่ ส่วนกำหนดค่าจะถูกลบออกจากรายการส่วนกำหนดค่า

ถ้าคุณยังคงเชื่อมต่ออยู่กับเครือข่าย:

1. คลิก ส่วนกำหนดค่า บนหน้าต่างหลักของยูทิลิตีการเชื่อมต่อ Intel® PROSet/Wireless WiFi
2. เลือกส่วนกำหนดค่าจากรายการ
3. คลิก เอาออก คุณจะได้รับการแจ้งเตือนว่า ส่วนกำหนดค่าที่เลือกจะถูกลบออกถาวร คุณต้องการดำเนินการต่อหรือไม่?
4. คลิก ใช่ คุณจะได้รับการแจ้งเตือนว่า <ชื่อส่วนกำหนดค่า> มีสถานะใช้งานอยู่ และจะถูกเอาออกอย่างถาวร คุณต้องการดำเนินการต่อหรือไม่?
5. คลิก ใช่ ส่วนกำหนดค่าจะถูกลบออกจากรายการส่วนกำหนดค่า

หมายเหตุ: หากส่วนกำหนดค่าได้รับการป้องกันด้วยรหัสผ่าน คุณจะไม่สามารถลบหรือแก้ไขการตั้งค่าของส่วนกำหนดค่าดังกล่าวได้หากคุณไม่ได้ป้อนรหัสผ่าน หากผู้ดูแลระบบหรือคุณไม่ทราบรหัสผ่าน ก็ไม่มีกระบวนการใดสำหรับการตั้งค่ารหัสผ่านใหม่

## การตั้งรหัสผ่านสำหรับส่วนกำหนดค่า

การป้องกันรหัสผ่านสำหรับส่วนกำหนดค่าที่มีอยู่:

1. คลิก ส่วนกำหนดค่า... บนหน้าต่างหลักของยูทิลิตีการเชื่อมต่อ Intel® PROSet/Wireless WiFi
2. เลือกส่วนกำหนดค่าจากรายการ
3. คลิก คุณสมบัติ เพื่อเปิดการตั้งค่าทั่วไปของคุณสมบัติของส่วนกำหนดค่า WiFi
4. คลิก ขั้นสูง เพื่อเปิด การตั้งค่าขั้นสูง
5. คลิก การป้องกันด้วยรหัสผ่าน เพื่อเปิดการตั้งค่าการป้องกันรหัสผ่าน
6. เลือก ป้องกันรหัสผ่านส่วนกำหนดค่านี้ (สูงสุด 10 อักขระ)
7. รหัสผ่าน: ป้อนรหัสผ่าน
8. ยืนยันรหัสผ่าน: ป้อนรหัสผ่านอีกครั้ง
9. คลิก ตกลง เพื่อบันทึกการตั้งค่า และกลับไปยังหน้าการตั้งค่าทั่วไป
10. คลิก ตกลง เพื่อกลับไปที่หน้าต่างหลัก

## นำเข้าหรือส่งออกส่วนกำหนดค่า

คุณลักษณะนี้ให้คุณนำเข้าและส่งออกส่วนกำหนดค่าสำหรับผู้ใช้จากรายการส่วนกำหนดค่า ส่วนกำหนดค่าไร้สายสามารถนำเข้าไปยังรายการส่วนกำหนดค่าโดยอัตโนมัติได้

ผู้ดูแลระบบสามารถตั้งส่วนกำหนดค่าให้นำเข้าไปยังรายการส่วนกำหนดค่าโดยอัตโนมัติได้ โดยยูทิลิตีการเชื่อมต่อ Intel® PROSet/Wireless WiFi จะตรวจสอบโฟลเดอร์นำเข้าบนฮาร์ดดิสก์ของคุณเพื่อค้นหาแฟ้มส่วนกำหนดค่าใหม่ ทั้งนี้ จะสามารถนำเข้าโดยอัตโนมัติได้เฉพาะส่วนกำหนดค่าที่เปิดใช้งานผ่านตัวเลือก ใช้งานการนำเข้าอัตโนมัติ ใน การตั้งค่าขั้นสูง หากมีส่วนกำหนดค่าที่ชื่อตรงกันอยู่ในรายการส่วนกำหนดค่าแล้ว จะปรากฏกล่องโต้ตอบให้คุณปฏิเสธหรือยอมรับส่วนกำหนดค่าที่ถูกนำเข้า ถ้าคุณยอมรับ ส่วนกำหนดค่าที่มีอยู่จะถูกแทนที่ ส่วนกำหนดค่าทั้งหมดสำหรับผู้ใช้ที่ถูกนำเข้าจะอยู่ที่ด้านล่างสุดของรายการส่วนกำหนดค่า

หมายเหตุ: เมื่อต้องการส่งออกส่วนกำหนดค่าผู้ดูแลระบบ ดูรายละเอียดเพิ่มเติมใน แพ็คเกจผู้ดูแลระบบ

### การนำเข้าส่วนกำหนดค่าไปยังรายการส่วนกำหนดค่า

เมื่อต้องการนำเข้าส่วนกำหนดค่าด้วยตนเอง:

1. คลิก นำเข้า บนหน้าจอส่วนกำหนดค่า
2. เลือกแฟ้มส่วนกำหนดค่าเพื่อนำเข้า
3. คลิก นำเข้า
4. คุณจะได้รับแจ้งว่า นำเข้าส่วนกำหนดค่าที่เลือกเสร็จสมบูรณ์แล้ว

### ส่งออกส่วนกำหนดค่าจากรายการส่วนกำหนดค่า

1. เลือกส่วนกำหนดค่าอย่างน้อยหนึ่งชุดจากรายการ
2. เลือก ส่งออก เพื่อส่งออกส่วนกำหนดค่าอย่างน้อยหนึ่งชุดออกจากรายการส่วนกำหนดค่า
3. เลือกโฟลเดอร์ปลายทาง คลิก เรียกดู เพื่อค้นหาไดเร็กทอรีปลายทางในฮาร์ดดิสก์ของคุณ ไดเร็กทอรีที่เป็นค่าเริ่มต้นคือไดรฟ์ C:\
4. คลิก ตกลง เพื่อส่งออกส่วนกำหนดค่าที่เลือก คุณจะได้รับการแจ้งเตือน: ได้ส่งออกส่วนกำหนดค่าที่เลือกไปยังโฟลเดอร์ปลายทางเสร็จสมบูรณ์แล้ว: C:\

การเลือกส่วนกำหนดค่าหลายชุด:

1. ใช้เมาส์เลือกให้มีการเน้นแถบสีที่ส่วนกำหนดค่า
2. กดปุ่ม Ctrl
3. คลิกส่วนกำหนดค่าที่ต้องการเลือกทีละรายการ ปฏิบัติตามคำแนะนำจากขั้นที่ 2 ด้านบนเพื่อส่งออกส่วนกำหนดค่าหลายชุด

### ส่วนกำหนดค่าที่ป้องกันด้วยรหัสผ่าน

นำเข้าและส่งออกส่วนกำหนดค่าสำหรับผู้ใช้ที่ป้องกันไว้ไปยังระบบระยะไกลโดยอัตโนมัติ หากส่วนกำหนดค่าถูกป้องกันด้วยรหัสผ่าน คุณจะต้องป้อนรหัสผ่านเสียก่อน จึงจะสามารถทำการแก้ไขได้ ดูรายละเอียดเพิ่มเติมใน การตั้งรหัสผ่านส่วนกำหนดค่า

กลับไปที่ด้านบน

กลับไปที่สารบัญ

เครื่องหมายการค้าและข้อสงวนสิทธิ์