Επιστροφή στα Περιεχόμενα

# Λεπτομέρειες σύνδεσης δικτύου

Όταν είστε συνδεδεμένοι σε δίκτυο WiFi, κάντε κλικ στο κουμπί Λεπτομέρειες... στο κύριο παράθυρο του βοηθητικού προγράμματος σύνδεσης WiFi του Intel® PROSet/Wireless για να εμφανίσετε τις Λεπτομέρειες σύνδεσης.

## Λεπτομέρειες σύνδεσης WiFi

Όνομα | Περιγραφή
--- | ---
Όνομα προφίλ: | Όνομα του προφίλ WiFi.
Όνομα δικτύου | Όνομα δικτύου (SSID) της τρέχουσας σύνδεσης.
Ποιότητα σήματος | Είναι δυνατή η εκτίμηση του ραδιοσήματος (RF) από δύο στοιχεία:

- ισχύς σήματος (ποσότητα)
- ποιότητα σήματος

Η ποιότητα του σήματος καθορίζεται από ένα συνδυασμό παραγόντων. Κυρίως, αποτελείται από την ισχύ σήματος και το λόγο του ραδιοθορύβου που υπάρχει. Ο ραδιοθόρυβος συμβαίνει τόσο φυσικά όσο και τεχνητά από ηλεκτρικές συσκευές. Εάν η ποσότητα του ραδιοθορύβου είναι μεγάλη, ή η ισχύς σήματος είναι χαμηλή, ο λόγος σήματος προς θόρυβο είναι μικρότερος και προκαλεί χειρότερη ποιότητα σήματος. Όταν ο λόγος σήματος προς θόρυβο είναι χαμηλός, είναι δύσκολο για το ραδιοδέκτη να διακρίνει τις πληροφορίες δεδομένων που περιέχονται στο σήμα από τον ίδιο το θόρυβο.

Ισχύς σήματος | Τα εικονίδια-ράβδοι ισχύος σήματος υποδεικνύουν την ποιότητα μετάδοσης και λήψης σημάτων μεταξύ του προσαρμογέα σας WiFi και του σημείου πρόσβασης ή υπολογιστή σε λειτουργία συσκευής προς συσκευή (ad hoc). Ο αριθμός των κάθετων πράσινων ράβδων υποδεικνύει την ισχύ των σημάτων μετάδοσης και λήψης.

ΣΗΜΕΙΩΣΗ: Η ισχύς σήματος εμφανίζεται για το πλησιέστερο σημείο πρόσβασης για δίκτυα που περιέχουν πολλαπλά σημεία πρόσβασης.

Η ισχύς σήματος κυμαίνεται από εξαιρετική σε εκτός εμβέλειας. Οι παρακάτω παράγοντες επηρεάζουν την ισχύ σήματος:

- Η ποιότητα σήματος μειώνεται με την απόσταση και επηρεάζεται από μεταλλικά και τσιμεντένια εμπόδια.
- Τα μεταλλικά αντικείμενα μπορούν να αντανακλούν τα σήματα και να προκαλούν παρεμβολή.
- Άλλες ηλεκτρικές συσκευές μπορούν να προκαλέσουν παρεμβολή.

Διεύθυνση IP | Διεύθυνση IPv4: Η διεύθυνση Internet Protocol (IP) για την τρέχουσα σύνδεση.
Διεύθυνση IPv6: Η διεύθυνση IP επόμενης γενιάς είναι συμβατή με προηγούμενες εκδόσεις και είναι σχεδιασμένη για να επιδιορθώνει προβλήματα ασφάλειας δεδομένων με IPv4. Η IPv6 αυξάνει το χώρο διεύθυνσης από 32 σε 128 bit, προνοώντας για απεριόριστο αριθμό δικτύων και συστημάτων. Υποστηρίζει επίσης παραμέτρους quality of service (QoS) για ήχο και βίντεο πραγματικού χρόνου.
Διεύθυνση MAC προσαρμογέα | Η διεύθυνση Media Access Control (MAC) για τον προσαρμογέα WiFi.
Ζώνη | Υποδεικνύει την ασύρματη ζώνη της τρέχουσας σύνδεσης.

- 802.11a:
- 802.11b
- 802.11g
- 802.11n

Αριθμός κεραιών σε χρήση | Αυτός ο αριθμός αποτελεί τον αριθμό κεραιών που είναι επί του παρόντος σε χρήση. Ο αριθμός αυτός εξαρτάται από τη/τις ζώνη(ες) που χρησιμοποιούν τα διάφορα δίκτυα επί του παρόντος, τις λειτουργίες μετάδοσης/λήψης που χρησιμοποιούνται σε αυτές τις ζώνες, την ισχύ του σήματος και τις δυνατότητες του/των σημείου(ων) πρόσβασης. Ο χρήστης δεν έχει απευθείας έλεγχο αυτής της παραμέτρου.
Ρυθμοί μετάδοσης υποστηριζόμενων δεδομένων | Ρυθμοί με τους οποίους ο προσαρμογέας WiFi μπορεί να στείλει και να λάβει δεδομένα. Εμφανίζει την ταχύτητα σε Mbps για τη συχνότητα που χρησιμοποιείται.

- 802.11a: 6, 9, 12, 18, 24, 36, 48 και 54
- 802.11b: 1, 2, 5,5 και 11
- 802.11g 1, 2, 5.5, 6, 9, 11, 12, 18, 24, 36, 48 και 54
- 802.11n: 450, 300, 270, 243, 240, 180, 150, 144, 135, 130, 120, 117, 115,5, 90, 86,667, 72,2, 65, 60, 57,8, 45, 43,3, 30, 28,9, 21,7, 15, 14,4, 7,2

Ραδιοσυχνότητα | Εμφανίζει τη συχνότητα της τρέχουσας ασύρματης σύνδεσης.

- 802.11a: 5,15 GHz έως 5,85 GHz
- 802.11b/g: 2,400 GHz έως 2,4835 GHz (ανάλογα με τη χώρα)
- 802.11n: 2,400 GHz έως 5,00 GHz

Αριθμός καναλιού | Εμφανίζει το κανάλι μετάδοσης και λήψης.
Έλεγχος ταυτότητας δικτύου | Εμφανίζει Ανοιχτός, Κοινόχρηστος, WPA*-Personal, WPA2*-Personal, WPA-Enterprise και WPA2-Enterprise. Εμφανίζει τον έλεγχο ταυτότητας που χρησιμοποιείται από το προφίλ που χρησιμοποιείται τώρα. Για περισσότερες πληροφορίες, βλ. Επισκόπηση ασφάλειας.
Κρυπτογράφηση δεδομένων | Εμφανίζει: Καμία, WEP, TKIP ή AES-CCMP. Για περισσότερες πληροφορίες, βλ. Επισκόπηση ασφάλειας.
Τύπος ελέγχου ταυτότητας 802.1Χ | Εμφανίζει: Κανένας, EAP-SIM, TLS, TTLS, PEAP, LEAP ή EAP-FAST. Για περισσότερες πληροφορίες, βλ. Επισκόπηση ασφάλειας.
Πρωτόκολλο ελέγχου ταυτότητας 802.1Χ | Εμφανίζει Κανένα, PAP, GTC, CHAP, MS-CHAP, MS-CHAP-V2 or TLS. Για περισσότερες πληροφορίες, βλ. Επισκόπηση ασφάλειας.
Έκδοση CCX | Έκδοση Cisco Compatible Extensions σε αυτή την ασύρματη σύνδεση.
Τρέχουσα ισχύς μετάδοσης | Αυτή είναι η τρέχουσα ισχύς μετάδοσης για τον προσαρμογέα WiFi επί του παρόντος, σε milliwatt.
Υποστηριζόμενα επίπεδα ισχύος | Αυτά είναι τα επίπεδα ισχύος στα οποία μπορεί να μεταδώσει ο προσαρμογέας WiFi. Αυτές οι πληροφορίες παρουσιάζοντα σε κλίμακα και εξαρτώνται από τον προσαρμογέα.
Διεύθυνση MAC σημείου πρόσβασης | Η διεύθυνση Media Access Control (MAC) για το συσχετιζόμενο σημείο πρόσβασης.
Υποχρεωτικό σημείο πρόσβασης | Εμφανίζει "Κανένα" όταν δεν είναι ενεργοποιημένο. Αν είναι ενεργοποιημένο από το Ρύθμιση υποχρεωτικού σημείου πρόσβασης, εμφανίζεται η διεύθυνση MAC του σημείου πρόσβασης. Η επιλογή αυτή κατευθύνει τον προσαρμογέα WiFi ώστε να συνδεθεί σε σημείο πρόσβασης που χρησιμοποιεί ειδική διεύθυνση MAC (48-bit 12 δεκαεξαδικά ψηφία, π.χ., 00:06:25:0E:9D:84).
Όνομα σημείου πρόσβασης | Το όνομα του σημείου πρόσβασης. Αυτό το όνομα ορίζεται από το πρόσωπο που διαμορφώνει το σημείο πρόσβασης και είναι συνήθως έως 32 χαρακτήρες. ΣΗΜΕΙΩΣΗ: Αυτή η παράμετρος είναι ορατή μόνο αν η υποστήριξη IPv6 έχει εγκατασταθεί στο Windows* XP.
Διεύθυνση IPV4/IPV6 σημείου πρόσβασης | Η διεύθυνση του Πρωτοκόλλου Διαδικτύου (IPV4 ή IPV6) για το σημείο πρόσβασης. Η IPv6 είναι η διεύθυνση IP επόμενης γενιάς και είναι συμβατή με προηγούμενες εκδόσεις και είναι σχεδιασμένη για να επιδιορθώνει προβλήματα ασφάλειας δεδομένων με την IPv4. Η IPv6 αυξάνει το χώρο διεύθυνσης από 32 σε 128 bit, προνοώντας για απεριόριστο αριθμό δικτύων και συστημάτων. Υποστηρίζει επίσης παραμέτρους quality of service (QoS) για ήχο και βίντεο πραγματικού χρόνου.

ΣΗΜΕΙΩΣΗ: Αυτή η παράμετρος είναι ορατή μόνο όταν είστε συνδεδεμένοι σε σημείο πρόσβασης της Cisco Systems.

Ισχύς σήματος σημείου πρόσβασης | Αυτή είναι η ισχύς του σήματος που λαμβάνεται από το σημείο πρόσβασης, στον προσαρμογέα. Αυτή η τιμή υπολογίζεται σε milliwatt (mW) και ενδέχεται να εμπίπτει στην κλίμακα των picowatt. Αυτή η τιμή ποικίλλει ανάλογα με την απόσταση μεταξύ του σημείου πρόσβασης και του προσαρμογέα, τα εμπόδια που ενδεχομένως να παρεμβάλλονται στο σήμα και το επίπεδο ισχύος στο οποίο μεταδίδει το σημείο πρόσβασης.

ΣΗΜΕΙΩΣΗ: Αυτή η παράμετρος είναι ορατή μόνο όταν είστε συνδεδεμένοι σε σημείο πρόσβασης της Cisco Systems.

Επίπεδο θορύβου σημείου πρόσβασης | Αυτό είναι επίπεδο θορύβου ραδιοσυχνότητας (RF) που βρίσκεται στο περιβάλλον και που τείνει να παρεμβάλλεται στο σήμα από το σημείο πρόσβασης. Ο θόρυβος RF προέρχεται από φυσικές και ηλεκτρικές πηγές. ΣΗΜΕΙΩΣΗ: Αυτή η παράμετρος είναι ορατή μόνο όταν είστε συνδεδεμένοι σε σημείο πρόσβασης της Cisco Systems.
Επιδιόρθωση | Ανανεώνει τη διεύθυνση IP. Εάν αντιμετωπίζετε πρόβλημα στην πρόσβαση στο δίκτυο, βεβαιωθείτε ότι η διεύθυνση IP είναι έγκυρη. Εάν είναι 0.0.0.0 ή 169.x.x.x, μάλλον δεν είναι έγκυρη. Εάν το δίκτυό σας είναι διαμορφωμένο για αυτόματη εκχώρηση διεύθυνσης δικτύου, κάντε κλικ στο Επιδιόρθωση και ζητήστε μια νέα διεύθυνση IP.
Κλείσιμο | Κλείνει τη σελίδα.
Βοήθεια; | Παρέχει πληροφορίες βοήθειας για τη σελίδα αυτή.

Επιστροφή στην αρχή

Επιστροφή στα Περιεχόμενα

Εμπορικά σήματα και αποποιήσεις