Takaisin Sisällys-sivulle

# Intel® PROSet/Wireless WiFi -yhteysapuohjelman yleiskuvaus

Intel® PROSet/Wireless WiFi -yhteysapuohjelman tärkeimmät ominaisuudet
Ohjelmiston asentaminen
Mukautettu-asennus
Ohjelmiston poistaminen
Sovitinasetusten tarkasteleminen Microsoft Windows* -käyttöjärjestelmässä
Käytä Windowsia WiFi-yhteyksien hallinnassa

## Intel® PROSet/Wireless WiFi -yhteysapuohjelman tärkeimmät ominaisuudet

- Verkkosuorituskyvyn hallinta
- Profiilinhallinta
- Virranhallinta
- Käyttäjän määritettävissä olevat verkkoasetukset.
- Täysi tuki 802.11a-, 802.11b-, 802.11g ja 802.11n-tukiasemille.
- IEEE 802.11a-, 802.11b-, 802.11g- ja 802.11n-yhteensopivuus. Tämä avoin arkkitehtuuri sallii WiFi-sovittimen viestiä muiden valmistajien laitteiden kanssa, jotka vastaavat IEEE 802.11a-, 802.11b- , 802.11g- ja 802.11n-standardeja.
- 128- ja 64-bittinen WEP (Wired Equivalent Privacy) -suojaus ja VPN-yhteensopivuus.
- Tukiaseman laillisuustarkistus.
- 802.1X-laillisuustarkistus
- Tunnistaa minkä tahansa langattomien verkkojen läsnäolon sovittimen toiminta-alueen ja antaa käyttöön automaattisen asetusten määrityksen ja kytkemisen.
- Luo profiilit yhteyden muodostamista varten kullekin langattomalle verkolle. Profiili sisältää verkon nimen (SSID) ja suojausasetukset.
- Langattoman verkon automaattinen tunnistus ja yhteyden muodostaminen siihen sovittimen asetusten ja käytettävissä olevien palveluiden mukaan.

## Intel® PROSet/Wireless WiFi -yhteysapuohjelman asentaminen

### Tyypillinen-asennus

Seuraavat komponentit asennetaan Tyypillinen-asennuksen yhteydessä:

- Intel® WiFi Link -ohjain. Voit halutessasi asentaa pelkän ohjaimen. Tämä on vähimmäisasennus.
- Intel® PROSet/Wireless -WiFi-ohjelmisto . Tyypillinen asennus sisältää myös seuraavat osat:
  - Wi-Fi Protected Setup
  - Intel® Wireless Troubleshooter

### Mukautettu-asennus

Mukautettu-asennuksessa voidaan asentaa alla mainitut ominaisuudet. Wi-Fi Protected Setup* ja Intel® Wireless Troubleshooter asennetaan myös Tyypillinen-asennuksen yhteydessä.

- Hallinta-apuohjelma
- WMI-tuki
- Yksi sisäänkirjautuminen
  - Yhteys ennen sisäänkirjautumista
- Intel® Wireless Troubleshooter

Hallinta-apuohjelma: Hallinta-apuohjelman asentaminen Työkalut-valikkoon. Tätä apuohjelmaa käytetään yhteisten (jaettujen) profiilien määrittämisessä. Myös yrityksen tietotekniikkaosasto voi käyttää Hallinta-apuohjelmaa ja määrittää sen avulla WiFi Connection –apuohjelman ominaisuuksia.

WMI-tuki: Windows Management Instrumentation -toiminto sallii järjestelmänvalvojien, joiden tietokoneeseen ei ole asennettu WiFi-yhteysapuohjelmaa, hallita etäsijainnista asiakaskoneita, joihin on asennettu WiFi-yhteysapuohjelma.

Yksi sisäänkirjautuminen: Yksi sisäänkirjautuminen Yhteys ennen sisäänkirjautumista -ominaisuuden asentaminen. Tätä työkalua käytetään yhteisten (jaettujen) profiilien määritykseen Hallinta-apuohjelmalla. Yksi sisäänkirjautuminen -ominaisuus on tarkoitettu yritysympäristöön, jossa käyttäjät kirjautuvat tietokoneeseen antamalla käyttäjänimen, salasanan ja yleensä myös toimialueen. Käyttäjän pikavaihtaminen -ominaisuus ei tue kirjautumista toimialuetta käyttämällä. Käyttäjän pikavaihtaminen ja Windows* XP:n Tervetuloa-ikkuna poistetaan käytöstä, kun järjestelmään asennetaan Yksi sisäänkirjautuminen -tuki.

Yhteys ennen sisäänkirjautumista: Yhteys ennen sisäänkirjautumista / Yhteinen -profiili on aktiivinen sen jälkeen, kun asiakas kirjautuu tietokoneeseen. Yhteys ennen sisäänkirjautumista muodostaa langattoman yhteyden, ennen kuin käyttäjä kirjautuu Windowsiin. Tämä ominaisuus asennetaan Yksi sisäänkirjautuminen -ominaisuuden kanssa.

Intel® Wireless Troubleshooter: Helpottaa langattomiin WiFi-yhteyksiin liittyvien ongelmien ratkaisemista.

Nämä ominaisuudet voi asentaa valitsemalla Mukautettu-vaihtoehdon asennuksen aikana. Voit asentaa alla luetellut ominaisuudet noudattamalla jäljempänä olevia ohjeita. Jos tietokoneeseen on jo asennettu WiFi-yhteysapuohjelma, katso tietoja asentamisesta asennuksen jälkeen.

## Intel® PROSet/Wireless WiFi -yhteysapuohjelman asentaminen

1. Aseta asennus-CD-levy CD-asemaan.
2. Asennusohjelma tuo näyttöön seuraavan sanoman:
   Tervetuloa Intel® PROSet Wireless Tools -apuohjelman ohjattuun asennukseen. Valitse Seuraava.
3. Näyttöön tulee seuraava sanoma:
   Tervetuloa Intel® PROSet/Wireless WiFi -ohjelmiston InstallShield Wizardiin. Valitse Seuraava.
4. Lue käyttöoikeussopimus.
5. Valitse Hyväksyn käyttöoikeussopimuksen ehdot. Voit tulostaa sopimuksen valitsemalla Tulosta. Valitse sitten Seuraava.
6. Hyväksy oletusarvon mukainen kohdekansio valitsemalla Seuraava. Voit määrittää eri sijainnin valitsemalla Muuta. Valitse sitten OK ja Seuraava.
7. Valitse Tyypillinen tai Mukautettu. Jos valitset Tyypillinen, jatka vaiheesta 9.
8. Jos valitset Mukautettu-asennuksen, valitse luettelosta asennettavat ominaisuudet. Katso käytettävissä olevien ominaisuuksien kuvaus kohdasta Mukautettu-asennus. Kullekin ominaisuudelle voidaan valita seuraavat vaihtoehdot:

- Tämä ominaisuus asennetaan paikalliselle kiintolevylle.
- Tämä ominaisuus ja kaikki aliominaisuudet asennetaan paikalliselle kiintolevylle.
- Tämä ominaisuus ei ole käytettävissä.

9. Valitse Seuraava.
10. Asennus voi kestää useita minuutteja. Kun asennus on valmis, näyttöön tulee sanoma InstallShield Wizard on valmis. Valitse Valmis.
11. Tietokone pyydetään ehkä käynnistämään uudelleen. Käynnistä tässä tapauksessa tietokone uudelleen heti. Voit käynnistää tietokoneen uudelleen heti valitsemalla Kyllä tai käynnistää sen uudelleen vasta myöhemmin valitsemalla Ei.

## Muiden ohjelmisto-ominaisuuksien asentaminen

Jos WiFi-yhteysapuohjelma on jo asennettu, asenna Hallinta-apuohjelma ja Yhteys ennen sisäänkirjautumista noudattamalla seuraavia ohjeita:

1. Valitse Käynnistä > Ohjauspaneeli > Lisää tai poista sovellus > Intel® PROSet/Wireless WiFi -ohjelmisto.
2. Valitse Muuta.
3. Näyttöön tulee seuraava sanoma:
   Tervetuloa Intel® PROSet/Wireless WiFi -ohjelmiston InstallShield Wizardiin. Valitse Seuraava.
4. Valitse Muokkaa. Valitse sitten Seuraava.
5. Napsauta vielä asentamattoman ominaisuuden, jonka haluat asentaa, vieressä olevaa punaista X-merkkiä.
6. Valitse kullekin asennettavalle ominaisuudelle jokin seuraavista vaihtoehdoista:
   - Tämä ominaisuus asennetaan paikalliselle kiintolevylle.
   - Tämä ominaisuus ja kaikki aliominaisuudet asennetaan paikalliselle kiintolevylle.
7. Valitse Seuraava.
8. Asennus voi kestää useita minuutteja. Kun asennus on valmis, näyttöön tulee sanoma InstallShield Wizard on valmis. Valitse Valmis.
9. Tietokone pyydetään ehkä käynnistämään uudelleen. Käynnistä tässä tapauksessa tietokone uudelleen heti. Voit käynnistää tietokoneen uudelleen heti valitsemalla Kyllä tai käynnistää sen uudelleen vasta myöhemmin valitsemalla Ei.

## Intel® PROSet/Wireless WiFi -yhteysapuohjelman asennuksen poistaminen

WiFi–yhteysapuohjelman poistaminen:

1. Valitse Käynnistä > Ohjauspaneeli > Lisää tai poista sovellus.
2. Valitse Intel PROSet/Wireless WiFi -ohjelma.
3. Valitse Muuta.
4. Näyttöön tulee seuraava sanoma:
   Tervetuloa Intel® PROSet/Wireless WiFi -ohjelmiston InstallShield Wizardiin. Valitse Seuraava.
5. Valitse Poista.
6. Valitse Seuraava.
7. Näyttöön tulee seuraava sanoma. Valitse haluamasi vaihtoehto luettelosta ja valitse sitten Seuraava.
   Tallenna käyttäjän määrittämät asetukset. Valitse, mitä nykyisen sovelluksen asetuksille tehdään:
   - Tallenna. Sovelluksen nykyisen version asetusten ja tiedostojen tallentaminen.
   - Muunna ja tallenna. Tallennetaan asetukset ja tiedostot Intel® PROSet/Wireless -ohjelman versioiden 10 ja 11 kanssa yhteensopivassa muodossa.
   - Poista. Sovellusasetuksia ei tallenneta.

8. Asennuksen poistaminen voi kestää useita minuutteja. Kun asennus on poistettu, näyttöön tulee sanoma InstallShield Wizard on valmis. Valitse Valmis.
9. Tietokone pyydetään ehkä käynnistämään uudelleen. Käynnistä tässä tapauksessa tietokone uudelleen heti. Voit käynnistää tietokoneen uudelleen heti valitsemalla Kyllä tai käynnistää sen uudelleen vasta myöhemmin valitsemalla Ei.

## Sovitinasetusten tarkasteleminen Windows-käyttöjärjestelmässä

Sovittimen lisäasetuksia voi käyttää Windowsin Laitehallinnasta tai valitsemalla Lisäasetukset-valikosta Sovitinasetukset.

## Käytä Windowsia WiFi-yhteyksien hallinnassa

Microsoft Windows* XP:n Wireless XP Zero Configuration -ominaisuus on käyttöjärjestelmän sisäinen langattoman käytön asetusten määritystyökalu. Tämä ominaisuus otetaan käyttöön ja poistetaan käytöstä Microsoft Windows* XP:ssä tai valitsemalla Lisäasetukset-valikosta Käytä Windowsia WiFi-yhteyksien hallintaan. Jos Microsoft Windows* XP Zero Configuration on käytössä, WiFi-yhteysapuohjelman ominaisuudet ovat poissa käytöstä.

Takaisin alkuun

Takaisin Sisällys-sivulle

Tavaramerkit ja vastuuvapautuslausekkeet