חזרה לתוכן העניינים

# שימוש בתוכנית השירות לחיבור Intel® PROSet/Wireless WiFi

שימוש בתוכנית השירות לחיבור Intel® PROSet/Wireless WiFi כמנהל האלחוט
הפעלה של תוכנית השירות לחיבור Intel® PROSet/Wireless WiFi
הפעלת תוכנית השירות לחיבור Intel® PROSet/Wireless WiFi משורת המשימות

- סמלי שורת המשימות
- תיאורי כלים והתראות שולחן עבודה

החלון הראשי של תוכנית השירות לחיבור Intel® PROSet/Wireless WiFi

- התחברות ראשונה
- רשימת רשתות WiFi
- סמלי מצב התחברות
- מאפייני רשת
- פרטי חיבור

תפריטי תוכנת Intel® PROSet/Wireless WiFi

- התפריט כלים
  - הגדרות יישום
  - פותר בעיות האלחוט של Intel®‎
  - כלי אבחון ידני
  - כלי מנהל רשת
- התפריט מתקדם
  - הגדרות מתאם
  - נתונים מתקדמים
  - השתמש ב- Windows לניהול WiFi
- התפריט פרופילים
  - ניהול פרופילים
  - נהל פריטים מנועים

שימוש בתכונות הפרופילים של תוכנית השירות לחיבור Intel® PROSet/Wireless WiFi
כיבוי או הפעלה של הרדיו האלחוטי
התקנה של תוכנית השירות לחיבור Intel® PROSet/Wireless WiFi
התקנת תכונות נוספות של התוכנה
הסרה של תוכנית השירות לחיבור Intel® PROSet/Wireless WiFi

## שימוש בתוכנית השירות לחיבור Intel® PROSet/Wireless WiFi כמנהל האלחוט

תוכנת Intel® PROSet/Wireless WiFi משמשת להגדרה, עריכה וניהול של פרופילי רשת WiFi לשם התחברות לרשתות WiFi‏. התוכנה כוללת גם הגדרות מתקדמות, כגון ניהול אספקת חשמל ובחירת ערוצים, להגדרת רשתות WiFi אד הוק.

אם Microsoft* Windows* XP Wireless Zero Configuration משמש כמנהל האלחוט, באפשרותך לנטרלו בכרטיסייה רשתות אלחוטיות של Microsoft Windows ‏.

כדי לנטרל את Microsoft Windows* XP Wireless Zero Configuration כמנהל האלחוט:

1. לחץ על התחל > לוח הבקרה.
2. לחץ פעמיים על חיבורי רשת.
3. לחץ באמצעות הלחצן הימני של העכבר על חיבור רשת אלחוטית.
4. לחץ על מאפיינים.
5. לחץ על רשתות WiFi‏.
6. ודא שהאפשרות השתמש ב- Windows לקביעת הגדרות הרשת האלחוטית אינה מסומנת. אם כן, נקה אותה.
7. לחץ על אישור. פעולה זו מאשרת שתוכנית השירות לחיבור Intel® PROSet/Wireless WiFi מוגדרת לנהל את פרופילי הרשת.

> הערה: ודא שב<B>הגדרות יישום</B> נבחרה האפשרות דווח כאשר יישום אחר משתמש במתאם ה- WiFi‏. אפשרות זו מציגה הודעה כאשר Microsoft Windows* XP Wireless Zero Configuration מתחיל לנהל את פרופילי הרשת.

## הפעלה של תוכנית השירות לחיבור Intel® PROSet/Wireless WiFi

להפעלת תוכנית השירות לחיבור WiFi השתמש באחת מהשיטות הבאות:

- לחץ על התחל > תוכניות > Intel PROSet/Wireless‏ > תכנית שירות לחיבור WiFi.‏
- כדי לפתוח את תפריט שורת המשימות, לחץ באמצעות הלחצן הימני של העכבר על סמל שורת המשימות , הנמצא בפינה הימנית התחתונה של שולחן העבודה של Windows‏. לחץ על קביעת תצורה של WiFi‏.
- לחץ פעמיים על סמל שורת המשימות.

כדי לסגור את תוכנית השירות לחיבור WiFi מהחלון הראשי, השתמש באחת מהאפשרויות הבאות:

- מהחלון הראשי, בחר קובץ > יציאה.
- לחץ על סגירה.
- לחץ על הלחצן סגור (X) בפינה הימנית העליונה של החלון.

## החלון הראשי של תוכנית השירות לחיבור Intel® PROSet/Wireless WiFi

החלון הראשי של תוכנית השירות לחיבור WiFi מאפשר:

- הצגה של פרטי החיבור הנוכחי (איכות אות, מהירות ושם הרשת הנוכחית).
- סריקה ואיתור של רשתות WiFi זמינות.
- ניהול פרופילים.
- חיבור אוטומטי של פרופילים לרשתות זמינות, לפי סדר מסוים המוגדר ברשימת הפרופילים.
- התחברות לרשתות תשתית והתקן להתקן (אד הוק).
- קביעת תצורה של הגדרות מתאם.
- פתרון בעיות בחיבור אלחוטי.

### פרטי חיבור

בחלון הראשי, לחץ על פרטים כדי להציג פרמטרים מפורטים של נקודת הגישה ומתאם הרשת. בחלון פרטי חיבור מוצג מידע על חיבור הרשת הנוכחי. לתיאור מלא, ראה "פרטי חיבור".

סמל שורת המשימות מציין גם את מצב החיבור הפעיל. ראה "סמלי שורת המשימות".

### סמלי מצב חיבור בחלון הראשי

סמלי מצב ההתחברות מציינים את מצב החיבור נוכחי של מתאם ה- WiFi‏. סמל מצב ההתחברות מוצג בחלון הראשי של תוכנית השירות לחיבור WiFi‏. ראה סמלי מצב התחברות.

### ניהול פרופילים

בחלון הראשי של תוכנית השירות לחיבור WiFi לחץ על התחבר ברשת WiFi‏. לאחר ההתחברות, נוצר פרופיל ברשימה פרופילים. רשימת הפרופילים מציגה את הפרופילים של המשתמש הנוכחי בהתאם לסדר בו יש להחיל אותם. השתמש בחצים למעלה ולמטה כדי לסדר את הפרופילים בסדר מסוים, להתחברות אוטומטית לרשת WiFi‏.

נוסף על כך, ברשימת הפרופילים באפשרותך להוסיף, לערוך ולהסיר פרופילים. לחץ על פרופילים בחלון הראשי של תוכנית השירות לחיבור WiFi.

ניתן להגדיר פרופילים שונים עבור כל רשת אלחוטית. הגדרות פרופיל יכולות לכלול את שם הרשת (SSID), מצב הפעלה והגדרות אבטחה. לקבלת מידע נוסף, ראה "ניהול פרופילים".

## תפריטים

השתמש בתפריטים קובץ, כלים, מתקדם, פרופילים ועזרה כדי לקבוע את תצורת הגדרות הרשת.

שם | תיאור
קובץ | יציאה: סגירת החלון הראשי של תוכנית השירות לחיבור WiFi‏.
כלים | הגדרות יישום: השתמש כדי להגדיר העדפות חיבור כלליות של המערכת. לקבלת מידע, ראה "הגדרות יישום". פותר בעיות האלחוט של Intel®‎‏: השתמש כדי לפתור בעיות בחיבור רשת אלחוטית. לקבלת מידע נוסף, ראה "פותר בעיות האלחוט של Intel®‎‏". כלי אבחון ידני: כלי האבחון הידני מאפשר להפעיל סדרה של בדיקות אבחון המוודאות את תפקודיות מתאם ה- WiFi‏. לקבלת מידע נוסף, ראה "כלי אבחון ידני".

כלי מנהל רשת: משמש מנהלי רשת או משתמש עם הרשאות מנהל רשת באותו מחשב לשם הגדרת פרופילים משותפים (טרום-כניסה/משותף, מתמיד והעברת קול באינטרנט [VoIP‏]). כלי מנהל הרשת יכול לשמש גם מחלקת טכנולוגיית מידע כדי לקבוע הגדרות משתמש בתוכנית השירות לחיבור WiFi וליצור חבילות התקנה מותאמות אישית לייצוא למערכות אחרות. לקבלת מידע נוסף, ראה "כלי מנהל רשת".

הערה: כלי מנהל הרשת זמין רק אם הותקן במהלך התקנה מותאמת אישית של תוכנת Intel® PROSet/Wireless WiFi‏. לקבלת מידע נוסף על התקנה מותאמת אישית, ראה התקנת תכונות נוספות של התוכנה.

מתקדם | הגדרות מתאם: הצגת הגדרות מתאם שוות ערך להגדרות שבוצעו בהגדרות המתקדמות של Microsoft Windows‏. לקבלת מידע, ראה "הגדרות מתאם". כדי לגשת להגדרות מתאם מ- Microsoft Windows‏:

- בלוח הבקרה של Windows, לחץ פעמיים על חיבורי רשת.
- לחץ באמצעות הלחצן הימני של העכבר על חיבור רשת אלחוטית.
- מהתפריט בחר מאפיינים.
- לחץ על קביעת תצורה, כדי להציג את ההגדרות המתקדמות עבור המתאם.

נתונים מתקדמים: בחר כדי להציג מידע מפורט אודות מתאם וחיבור ה- WiFi‏. לקבלת מידע נוסף, ראה "נתונים מתקדמים".

השתמש ב- Windows לניהול WiFi‏: בחר כדי לאפשר את Microsoft Windows* XP כמנהל האלחוט. לקבלת מידע נוסף, ראה "Microsoft Windows* XP Wireless Zero Configuration‏".

פרופילים | נהל פרופילים: בחר כדי ליצור או לערוך פרופילים. ניהול פריטים מנועים: בחר כדי למנוע התחברות אוטומטית לרשתות מסוימות. לקבלת מידע נוסף, ראה "ניהול פריטים מנועים".
עזרה | עזרה: הפעלת העזרה המקוונת. אודות: הצגת הגרסה של רכיבי היישום המותקן הנוכחי.

## כלי מנהל רשת (התפריט כלים)

כלי מנהל הרשת מיועד למנהלי רשת או למשתמש עם הרשאות מנהל באותו מחשב. כלי זה מאפשר למנהל הרשת להגביל את רמת השליטה שתהיה למשתמשים במחשב זה על החיבורים האלחוטיים. כלי זה משמש גם לקביעת תצורה של פרופילים משותפים.

רק משתמשים שברשותם הסיסמה עבור כלי זה יכולים לשנות הגדרות או פרופילים של מנהל רשת. יש לבחור סיסמה בטוחה וקשה לניחוש.

באפשרותך לייצא הגדרות ופרופילים אלה, כחבילה אחת, למחשבים אחרים ברשת. לקבלת מידע נוסף, עיין בסעיף "כלי מנהל רשת".

שם | תיאור
--- | ---
חבילות מנהל רשת | חבילות מנהל הרשת משמשות לשמירת פרופילים מנהליים והגדרות אחרות. עבור Windows* XP, באפשרותך להעתיק או לשלוח את קובץ ההפעלה לחילוץ עצמי אל לקוחות ברשת שלך. בעת הפעלתו, התוכן מותקן ומוגדר במחשב היעד. ראה "חבילות כלי מנהל רשת".
הגדרות יישום | באפשרות מנהל רשת לקבוע את תצורת הגדרות היישום של תוכנית השירות לחיבור WiFi כדי לשלוט באופן התפקוד של היישום במחשב המשתמש וכדי לבחור את רמת השליטה שתהיה למשתמשים על צדדים שונים של החיבורים האלחוטיים שלהם. ראה "הגדרות יישום של כלי מנהל רשת".
פרופילי מנהל רשת | מאפשר או מנטרל פרופילים מסוג מתמיד או טרום-כניסה/משותף וקובע את תצורת ההגדרות של העברת קול באינטרנט (VoIP) במחשב. ראה "פרופילים של כלי מנהל רשת".
הגדרות מתאם | באפשרות מנהל רשת לבחור את רמת השליטה שתהיה למשתמשים על החיבורים האלחוטיים שלהם לרשת. ראה "הגדרות מתאם של כלי מנהל רשת".
קבוצות EAP-FAST A-ID | מנהל רשת יכול לבחור את שרת ה- RADIUS של זיהוי הסמכות (A-ID) שיספק תעודות גישה מאובטחות (PAC) עבור פרופילים המשתמשים באימות EAP-FAST‏. קבוצות A-ID משותפות לכל משתמשי המחשב ומאפשרות לפרופילי EAP-FAST לתמוך ב- PAC מרובים מ- A-ID מרובים. ראה "קבוצות EAP-FAST A-ID של כלי מנהל הרשת".
שנה סיסמה | שינוי הסיסמה עבור כלי מנהל הרשת. לקבלת מידע נוסף, ראה "שינוי סיסמה".
סגור | סגירת הדף.
עזרה? | הצגת עזרה עבור דף זה.

## שימוש ב- Windows לניהול WiFi (התפריט מתקדם)

התכונה Microsoft Windows* XP Wireless Zero Configuration מספקת תוכנית שירות מוכללת להגדרת תצורה של האלחוט. ניתן לאפשר ולנטרל תכונה זו מתוך תוכנית השירות לחיבור WiFi‏. לחץ על השתמש ב-Windows לניהול WiFi בתפריט מתקדם. אם Windows* XP Zero Configuration מאופשר, התכונות בתוכנית השירות לחיבור WiFi מנוטרלות. כדי לאפשר לתוכנית השירות לחיבור WiFi לנהל את חיבורי ה- WiFi, לחץ על אפשר בקרת WiFi בחלון הראשי.

## התקנה של תוכנית השירות לחיבור Intel® PROSet/Wireless WiFi

### התקנה רגילה

הרכיבים הבאים מותקנים בהתקנה רגילה.

- מנהל ההתקן של תוכנית השירות לחיבור WiFi‏. באפשרותך לבחור להתקן את מנהל ההתקן רק אם תרצה. זוהי ההתקנה המינימלית.
- תוכנית השירות לחיבור WiFi‏. בהתקנה רגילה, אפשרות זו כוללת:
  - Wi-Fi Protected Setup*
  - פותר בעיות האלחוט של Intel®‎

> הערה: אם בכוונתך להשתמש ב- Novell Client* for Windows, יש להתקינו לפני ההתקנה של תוכנית השירות לחיבור WiFi‏. אם תוכנית השירות לחיבור WiFi מותקנת כבר, עליך להסירה לפני ההתקנה של Novell Client for Windows‏.

### התקנה מותאמת אישית

התכונות הבאות זמינות להתקנה במהלך התקנה מותאמת אישית: מאלה, Wi-Fi Protected Setup* ופותר בעיות האלחוט של Intel®‎ מותקנים גם בהתקנה רגילה.

- כלי מנהל רשת
- תמיכת WMI
- נוהל כניסה יחיד (Single Sign On)
  - חיבור טרום-כניסה
- WiFi Protected Setup
- פותר בעיות האלחוט של Intel®‎

כלי מנהל רשת: התקנת כלי מנהל הרשת בתפריט כלים. כלי זה משמש לקביעת תצורה של פרופילים משותפים. כלי מנהל הרשת משמש גם את מחלקת טכנולוגיית המידע כדי לאפשר או לנטרל תכונות בתוכנית השירות לחיבור WiFi‏.

תמיכת WMI: תפקודיות Windows Management Instrumentation מאפשרת למנהלי רשת שלא מותקנת אצלם תוכנית השירות לחיבור WiFi לנהל מרחוק לקוחות שמותקנת אצלם תוכנית השירות לחיבור WiFi‏.

נוהל כניסה יחיד (Single Sign On): התקנת תכונת חיבור טרום-כניסה בנוהל כניסה יחיד. כלי זה משמש לקביעת תצורה של פרופילים משותפים באמצעות כלי מנהל הרשת. נוהל כניסה יחיד מיועד לסביבה ארגונית שבה המשתמשים מתחברים למחשבים שלהם באמצעות שם משתמש, סיסמה ובדרך כלל תחום. החלפת משתמשים מהירה אינה תומכת בהתחברות לתחום. החלפת משתמשים מהירה ומסך הפתיחה של Windows* XP מנוטרלים כאשר מותקנת תמיכה בנוהל כניסה יחיד.

> הערה: החלפת משתמשים מהירה של Windows מאופשרת כברירת מחדל אם אתה משתמש ב- Windows* XP Home Edition‏. תכונה זו מיועדת למשתמש הביתי. החלפת משתמשים מהירה זמינה גם ב- Windows* XP Professional, אם היא מותקנת במחשב-עצמאי או במחשב המחובר לקבוצת עבודה. החלפת משתמשים מהירה אינה זמינה אם מוסיפים לתחום מחשב עם Windows* XP Professional‏.

חיבור טרום-כניסה: פרופיל טרום-כניסה/משותף נעשה פעיל ברגע שמשתמש מתחבר למחשב. חיבור טרום-כניסה יוצר חיבור אלחוטי, לפני כניסת המשתמש ל- Windows‏. תכונה זו מותקנת יחד עם נוהל כניסה יחיד.

WiFi Protected Setup‏: תכונה זו, המותקנת כחלק מהתקנה רגילה, מזהה כאשר נתב אלחוטי תואם נמצא ומספק חיבור קל אליו.

פותר בעיות האלחוט של Intel®‎‏: מספק סיוע רב ערך בפתרון בעיות של חיבור WiFi אלחוטי.

להתקנת תכונות אלה, בחר מותאמת אישית במהלך ההתקנה. בצע את ההוראות הבאות כדי להתקין את התכונות. אם תוכנית השירות לחיבור WiFi מותקנת כבר, עיין בהוראות לאחר התקנה.

## התקנה של תוכנית השירות לחיבור Intel® PROSet/Wireless WiFi

1. הכנס את תקליטור ההתקנה לכונן התקליטורים.
2. תוכנית ההתקנה מציגה את ההודעה:
   ברוך הבא לאשף ההתקנה של כלי Intel® PROSet Wireless‏. לחץ על הבא.
3. ההודעה הבאה מוצגת:
   ברוך הבא לאשף InstallShield עבור תוכנת Intel® PROSet/Wireless WiFi‏. לחץ על הבא.
4. קרא את הסכם הרשיון.
5. לחץ על אני מסכים לתנאי הרשיון. אם ברצונך להדפיס עותק של ההסכם, באפשרותך ללחוץ על הדפס. לאחר מכן, לחץ על הבא.
6. לחץ על הבא כדי לקבל את תיקיית ברירת המחדל ליעד ההתקנה. אחרת, לחץ עלשינוי כדי לציין מיקום שונה. לאחר מכן, לחץ על אישור ועל הבא.
7. לחץ על רגילה או על מותאמת אישית. אם תלחץ על רגילה, עבור לשלב 9.
8. אם בחרת לבצע התקנה מותאמת אישית, בחר מהרשימה את התכונות שברצונך להתקין. לקבלת הסבר על התכונות הזמינות, ראה "התקנה מותאמת אישית". עבור כל תכונה, באפשרותך לבחור:

- תכונה זו תותקן בכונן הקשיח המקומי.
- תכונה זו וכל תכונות המשנה יותקנו בכונן הקשיח המקומי.
- התכונה לא תהיה זמינה.

9. לחץ על הבא.
10. ההתקנה עשויה להימשך מספר דקות. עם השלמת ההתקנה, תוצג ההודעה אשף InstallShield הושלם. לחץ על סיום.
11. ייתכן שתתבקש לאתחל מחדש את המחשב. במקרה זה, עליך לאתחל מחדש את המחשב כעת. לחץ על כן לשם כך, או על לא כדי לאתחל מחדש במועד מאוחר יותר.

## התקנת תכונות נוספות של התוכנה

אם תוכנית השירות לחיבור WiFi מותקנת כבר, בצע את ההוראות הבאות כדי להוסיף את כלי מנהל הרשת וחיבור טרום-כניסה/משותף:

1. לחץ על התחל > לוח הבקרה > הוספה או הסרה של תוכניות > תוכנת Intel PROSet/Wireless WiFi‏.
2. לחץ על שינוי.
3. ההודעה הבאה מוצגת:
   ברוך הבא לאשף InstallShield עבור תוכנת Intel® PROSet/Wireless WiFi‏. לחץ על הבא.
4. לחץ על שינוי. לאחר מכן, לחץ על הבא.
5. לחץ על ה- X האדום שליד כל אחת מהתכונות שאינן מותקנות כרגע, שברצונך להתקין.
6. עבור כל תכונה שברצונך להתקין, לחץ על אחת מהאפשרויות הרצויות הבאות:
   - תכונה זו תותקן בכונן הקשיח המקומי.
   - תכונה זו וכל תכונות המשנה יותקנו בכונן הקשיח המקומי.
7. לחץ על הבא.
8. ההתקנה עשויה להימשך מספר דקות. עם השלמת ההתקנה, תוצג ההודעה אשף InstallShield הושלם. לחץ על סיום.
9. ייתכן שתתבקש לאתחל מחדש את המחשב. במקרה זה, עליך לאתחל מחדש את המחשב כעת. לחץ על כן לשם כך, או על לא כדי לאתחל מחדש במועד מאוחר יותר.

## הסרה של תוכנית השירות לחיבור Intel® PROSet/Wireless WiFi

להסרת תוכנית השירות לחיבור WiFi‏:

1. לחץ על התחל > לוח הבקרה > הוספה או הסרה של תוכניות.
2. לחץ על תוכנת Intel PROSet/Wireless WiFi‏.
3. לחץ על שינוי.
4. ההודעה הבאה מוצגת:
   ברוך הבא לאשף InstallShield עבור תוכנת Intel® PROSet/Wireless WiFi‏. לחץ על הבא.
5. לחץ על הסר.
6. לחץ על הבא.
7. ההודעה הבאה מופיעה. בחר את האפשרויות הרצויות מהרשימה ולאחר מכן לחץ על הבא.
   שמירת הגדרות מוגדרות על-ידי המשתמש. בחר מה לעשות עם הגדרות היישום הנוכחיות:
   - שמירה. לשמור הגדרות וקבצים הישימים לגרסה הנוכחית של היישום.
   - המרה ושמירה. לשמור הגדרות וקבצים בתבנית התואמת ל- Intel® PROSet/Wireless מגרסאות 10 ו- 11.
   - הסרה. לא לשמור את הגדרות היישום.

8. ההסרה עשויה להימשך מספר דקות. לאחר הסרת התוכנה, תוצג ההודעה אשף InstallShield הושלם. לחץ על סיום.
9. ייתכן שתתבקש לאתחל מחדש את המחשב. במקרה זה, עליך לאתחל מחדש את המחשב כעת. לחץ על כן לשם כך, או על לא כדי לאתחל מחדש במועד מאוחר יותר.

חזרה לראש הדף

חזרה לתוכן העניינים

סימנים מסחריים וכתבי ויתור