חזרה לתוכן העניינים

# ניהול פרופילים

הערה: סעיף זה מתאר פרופילים שנוצרו באמצעות תוכנית השירות לחיבור Intel® PROSet/Wireless WiFi‏. למשתמשי/לקוחות Windows* XP, פרופילים אלה אינם משמשים את Microsoft Windows* XP Wireless Zero Configuration‏.

הערה: בעזרה זו, המונחים "אלחוטי" ו- "WiFi" הם מונחים נרדפים.

- מהו פרופיל?
- סוגי פרופילים
- רשימת פרופילים
- סמלי פרופילים
- התחברות לפרופיל
- יצירת פרופיל חדש
- עריכת פרופיל קיים
- הסרת פרופיל
- הגדרת סיסמה לפרופיל
- ייבוא או ייצוא של פרופילים

# מהו פרופיל?

פרופיל הוא קבוצה שמורה של הגדרות רשת. פרופילים מוצגים ברשימת הפרופילים. הפרופילים שימושיים בעת מעבר מרשת אלחוטית אחת לאחרת. ניתן להגדיר פרופילים שונים עבור כל רשת אלחוטית. הגדרות פרופיל כוללות את שם הרשת (SSID), מצב הפעלה והגדרות אבטחה.

פרופיל נוצר בעת התחברות לרשת אלחוטית.

1. בחר רשת מהרשימה רשתות WiFi‏.
2. לחץ על התחבר.
3. אם הרשת האלחוטית מחייבת סיסמת WEP או מפתח הצפנה, תתבקש להזין מידע זה לפני ההתחברות. לשינוי אפשרויות האבטחה, לחץ על מתקדם כדי לפתוח את קביעת תצורה של הגדרות WiFi‏.
4. לחץ על אישור כדי להתחבר. נוצר פרופיל המתווסף לרשימה פרופילים.

אשף יצירת פרופיל ה- WiFi מספק הנחיות להגדרות הדרושות להתחברות לרשת האלחוטית. עם השלמת האשף, נשמר פרופיל המתווסף לרשימה פרופילים. היות שהגדרות אלחוטיות אלה נשמרות, כאשר תימצא שוב בטווח של רשת אלחוטית זו, ההתחברות תתבצע באופן אוטומטי.

## סוגי פרופילים

קיימים שני סוגים בסיסיים של פרופילים שניתן להשתמש בהם כדי להתחבר לרשת אלחוטית. סוגי הפרופילים הם:

- פרופילי משתמש: פרופילים אלה נוצרים על-ידי המשתמשים. אם יש יותר ממשתמש אחד במחשב, על כל משתמש ליצור קבוצת פרופילי משתמש משלו. משתמשים אחרים של המחשב אינם יכולים לגשת לפרופילים אלחוטיים שנוצרו על-ידי משתמש.
- פרופילי מנהל רשת: אם יש לשתף פרופיל אחד או יותר בין משתמשים במחשב, יש להתקין את כלי מנהל הרשת כדי ליצור פרופילי מנהל רשת. למידע נוסף, ראה פרופילי מנהל רשת

## רשימת פרופילים

רשימת הפרופילים מציגה רשימה של פרופילים קיימים. בעת כניסה לטווח של רשת אלחוטית, תוכנית השירות לחיבור WiFi סורקת את רשימת הפרופילים כדי לבדוק אם יש התאמה. אם נמצאת התאמה, מתבצעת התחברות אוטומטית לרשת.

### חצי עדיפויות ברשימת הפרופילים

- השתמש בחץ למעלה כדי להעביר את המיקום של פרופיל שנבחר כלפי מעלה ברשימת הפרופילים.
- השתמש בחץ למטה כדי להעביר את המיקום של פרופיל שנבחר כלפי מטה ברשימת הפרופילים.

## סמלי פרופילים

סמלי מצב פרופיל רשת מציינים אם המתאם משויך לרשת, סוג מצב ההפעלה שבשימוש, ואם הצפנת אבטחה מאופשרת. סמלים אלה מופיעים ליד שם הפרופיל ברשימת הפרופילים.

שם | תיאור
--- | ---
שם פרופיל | שם פרופיל הוא השם שאתה נותן לרשת זו. השם יכול להיות כל דבר המסייע לך לזהות את הרשת. לדוגמה, הרשת הביתית שלי, בית קפה ברחוב.
שם רשת | שם הרשת האלחוטית (SSID) או המחשב.
סמלי חיבור: סמלי מצב פרופיל הרשת מציינים את מצבי החיבור השונים של המתאם עם רשת אלחוטית, את סוג מצב ההפעלה שבשימוש ואם נעשה שימוש באבטחת רשת.
| עיגול כחול: מתאם ה- WiFi משויך לנקודת גישה או למחשב (מצב התקן להתקן [אד הוק]). אם אבטחת 802.1X מאופשרת עבור פרופיל, פירוש הדבר שמתאם ה- WiFi משויך ומאומת.
| מציין מצב רשת (תשתית).
| מציין מצב התקן להתקן (אד הוק).
| מציין פרופיל מנהל רשת.
| הרשת האלחוטית משתמשת בהצפנת אבטחה.
| מציין שרשת זו נמצאת ברשימת המנועים, כלומר, היא מוגדרת לחיבור ידני במקום אוטומטי. כאשר רשת נמצאת ברשימת המנועים, כדי להתחבר על המשתמש להתחבר ידנית.
חצים | השתמש בחצים כדי למקם פרופילים לפי סדר מועדף להתחברות אוטומטית.

- חץ למעלה: העבר את המיקום של פרופיל שנבחר כלפי מעלה ברשימת הפרופילים.
- חץ למטה: העבר את המיקום של פרופיל שנבחר כלפי מטה ברשימת הפרופילים.

התחבר | חיבור הפרופיל שנבחר לרשת האלחוטית.
הוספה | פתיחת ההגדרות הכלליות של יצירת פרופיל WiFi, המשמשות ליצירת פרופיל חדש. לקבלת מידע נוסף, ראה יצירת פרופיל חדש.
הסרה | הסרת פרופיל מסוים מרשימת הפרופילים. לקבלת מידע נוסף, ראה "הסרת פרופיל".
מאפיינים | משמש לעריכת התוכן של פרופיל קיים. נוסף על כך, באפשרותך ללחוץ פעמיים על פרופיל ברשימת הפרופילים כדי לערוך את הפרופיל. לקבלת מידע נוסף, ראה "עריכת פרופיל קיים".
| ייצוא/ייבוא: ייצוא וייבוא של פרופילים מבוססי-משתמש מרשימת הפרופילים ואליה. ניתן לייבא אוטומטית פרופילים אלחוטיים לרשימת הפרופילים. לקבלת מידע נוסף, ראה "ייצוא או ייבוא של פרופילים".
סגור | סגירת חלון ניהול הפרופילים.
עזרה? | הצגת עזרה עבור דף זה.

## התחברות לפרופיל

כאשר אתה נמצא בטווח של רשת אלחוטית בעלת פרופיל תואם, ההתחברות לרשת מתבצעת אוטומטית. אם בטווח נמצאת גם רשת עם פרופיל בעדיפות נמוכה יותר, באפשרותך לאלץ התחברות לפרופיל זה. פעולה זו מבוצעת מתוכנית השירות לחיבור WiFi או מסמל שורת המשימות.

התחברות ידנית לפרופיל מתוכנת Intel® PROSet/Wireless WiFi:

1. לחץ פעמיים על סמל שורת המשימות כדי לפתוח את החלון הראשי.
2. לחץ על פרופילים כדי לפתוח את רשימת הפרופילים.
3. בחר את הפרופיל מהרשימה פרופילים.
4. לחץ על התחבר. זכור שהחיבור מתבצע רק אם הרשת האלחוטית נמצאת בטווח.

התחברות ידנית לפרופיל משורת המשימות:

1. לחץ באמצעות לחצן העכבר הימני על סמל שורת המשימות.
2. לחץ על התחברות לפרופיל.
3. בחר פרופיל.
4. לחץ כדי להתחיל את ההתחברות.

## יצירת פרופיל חדש

בחר רשת מהרשימה רשתות WiFi‏. לחץ על התחבר. מנהל יצירת פרופיל WiFi מספק הנחיות לשלבים הדרושים ליצירת פרופיל ולהתחברות לרשת. במסגרת תהליך זה, הגדרות האבטחה של יצירת פרופיל WiFi מנסות לזהות את הגדרות האבטחה המתאימות.

כדי ליצור פרופיל חדש ולהתחבר לרשת אלחוטית:

1. בחלון הראשי של תוכנית השירות לחיבור Intel® PROSet/Wireless WiFi, לחץ על פרופילים.
2. בדף פרופילים, לחץ על הוספה כדי לפתוח את ההגדרות הכלליות של יצירת פרופיל WiFi‏. לקבלת מידע נוסף, ראה "הגדרות כלליות".
3. שם פרופיל: הזן שם פרופיל תיאורי.
4. שם רשת WiFi‏ (SSID‏): הזן את שם הרשת של רשת WiFi
5. בחר את מצב ההפעלה: רשת (תשתית) או התקן להתקן (אד הוק).
6. לחץ על מתקדם עבור האפשרויות הבאות:

- התחברות אוטומטית: בחר כדי להתחבר לפרופיל אוטומטית או ידנית.
- ייבוא אוטומטי: באפשרותו של מנהל הרשת לייצא פרופיל למחשב אחר.
- בחירת פס: בחר את הפסים שדרכם יתבצעו חיבורי הרשת.
- נקודת גישה הכרחית: בחר כדי לשייך את מתאם ה- WiFi לנקודת גישה מסוימת.
- הגנה באמצעות סיסמה: בחר כדי להגן על הפרופיל באמצעות סיסמה.
- הפעלת יישום אוטומטית: ציין תכנית שתופעל בעת ביצוע חיבור אלחוטי.
- שמור חיבור: בחר כדי להישאר מחובר לפרופיל משתמש לאחר יציאה מהמערכת.

7. מההגדרות הכלליות, לחץ על הבא כדי לפתוח את הגדרות אבטחה.
8. בחר אבטחה אישית או אבטחה ארגונית כדי לבחור את האפשרויות אימות רשת והצפנת נתונים . הזן את הגדרות מפתח ההצפנה וקבע את תצורת הגדרות ה- 802.1X כנדרש.
9. עם סיום הגדרת הפרופיל, לחץ על אישור. כדי לשנות או לוודא את הגדרות הפרופיל, לחץ על הקודם.
10. אם אינך מחובר לרשת באותו רגע, תוכנית השירות לחיבור Intel® PROSet/Wireless WiFi מזהה שהתווסף פרופיל חדש ומנסה להתחבר אוטומטית לפרופיל חדש זה.
11. אם ברצונך להתחבר ידנית לפרופיל זה, לחץ על התחבר. סמל החיבור מציג את מצב החיבור הפעיל. מוצגים גם שם הרשת, מהירויות שידור וקליטה ואיכות אות.

## עריכת פרופיל קיים

כדי לערוך פרופיל קיים:

1. לחץ על פרופילים... בחלון הראשי של תוכנית השירות לחיבור Intel® PROSet/Wireless WiFi‏.
2. בחר את הפרופיל לעריכה מרשימת הפרופילים.
3. לחץ על מאפיינים כדי לפתוח את ההגדרות הכלליות של מאפייני פרופיל WiFi.
4. לחץ על הבא ועל הקודם כדי לנווט בהגדרות הכלליות ובהגדרות האבטחה של מאפייני פרופיל ה- WiFi‏:

- הגדרות כלליות: לקבלת מידע נוסף, ראה "הגדרות כלליות".
- הגדרות אבטחה: לקבלת מידע נוסף, ראה הגדרות אבטחה .

5. לחץ על אישור כדי לשמור את ההגדרות ולצאת. לחץ על ביטול כדי לצאת מבלי לשמור את השינויים.

## הסרת פרופיל

כדי להסיר פרופיל:

1. לחץ על פרופילים... בחלון הראשי של תוכנית השירות לחיבור Intel® PROSet/Wireless WiFi‏.
2. בחר את הפרופיל מהרשימה.
3. לחץ על הסר. תוצג ההודעה הפרופילים שנבחרו יוסרו לצמיתות. האם ברצונך להמשיך?
4. לחץ על כן. הפרופיל יוסר מרשימת הפרופילים.

אם אתה עדיין מחובר לרשת:

1. לחץ על פרופילים בחלון הראשי של תוכנית השירות לחיבור Intel® PROSet/Wireless WiFi‏.
2. בחר את הפרופיל מהרשימה.
3. לחץ על הסר. תוצג ההודעה הפרופילים שנבחרו יוסרו לצמיתות. האם ברצונך להמשיך?
4. לחץ על כן. תוצג ההודעה <שם הפרופיל> פעיל ויוסר לצמיתות. האם ברצונך להמשיך?
5. לחץ על כן. הפרופיל יוסר מרשימת הפרופילים.

הערה: אם הפרופיל מוגן בסיסמה, לא ניתן להסיר או לערוך את הגדרות הפרופיל מבלי להזין את הסיסמה. אם מנהל הרשת או אתה אינכם יודעים את הסיסמה, אין תהליך המאפשר לאפס את הסיסמה.

## הגדרת סיסמה לפרופיל

להגנה על פרופיל קיים באמצעות סיסמה:

1. לחץ על פרופילים... בחלון הראשי של תוכנית השירות לחיבור Intel® PROSet/Wireless WiFi‏.
2. בחר את הפרופיל מהרשימה.
3. לחץ על מאפיינים כדי לפתוח את ההגדרות הכלליות של מאפייני פרופיל ה- WiFi‏.
4. לחץ על מתקדם כדי לפתוח את הגדרות מתקדמות.
5. לחץ על הגנה באמצעות סיסמה כדי לפתוח את הגדרות ההגנה באמצעות סיסמה.
6. לחץ על הגנת פרופיל זה באמצעות סיסמה (10 תווים לכל היותר)
7. סיסמה: הזן את הסיסמה.
8. אישור סיסמה: הזן שוב את הסיסמה.
9. לחץ על אישור כדי לשמור את ההגדרה ולחזור לדף הגדרות כלליות.
10. לחץ על אישור כדי לחזור לחלון הראשי.

## ייבוא או ייצוא של פרופילים

תכונה זו מאפשרת לייבא ולייצא פרופילים מבוססי-משתמש מרשימת הפרופילים ואליה. ניתן לייבא אוטומטית פרופילים אלחוטיים לרשימת הפרופילים.

באפשרות מנהל רשת להגדיר פרופילים שייובאו אוטומטית לרשימת הפרופילים. תוכנית השירות לחיבור Intel® PROSet/Wireless WiFi עוקבת אם ישנם קובצי פרופילים חדשים בתיקיית הייבוא שבדיסק הקשיח. רק פרופילים שאופשרו באמצעות האפשרות אפשור ייבוא אוטומטי בהגדרות מתקדמות מיובאים אוטומטית. אם פרופיל בשם זהה קיים כבר ברשימת הפרופילים, תתבקש לדחות את קובץ הייבוא או לקבל אותו. אם תקבל את הקובץ, הפרופיל הקיים יוחלף. כל הפרופילים מבוססי המשתמש שמיובאים, ממוקמים בתחתית רשימת הפרופילים.

הערה: לייצוא פרופילי מנהל רשת, ראה "חבילות מנהל רשת".

### ייבוא פרופילים לרשימת הפרופילים

כדי לייבא פרופילים ידנית:

1. לחץ על יבא בדף פרופילים.
2. בחר את קובצי הפרופיל לייבוא.
3. לחץ על יבא.
4. לאחר ייבוא מוצלח של פרופיל מוצגת הודעה.

### ייצוא פרופילים מרשימת הפרופילים

1. בחר פרופיל אחד או מספר פרופילים מהרשימה.
2. בחר יצא כדי לייצא פרופיל אחד או יותר מהרשימה פרופילים.
3. בחר את תיקיית היעד. לחץ על עיון כדי לאתר את ספריית היעד בדיסק הקשיח. הכונן C:\‎ הוא ספריית ברירת המחדל.
4. לחץ על אישור כדי לייצא את הפרופילים שנבחרו. ההודעה הבאה תוצג: הצלחה ביצוא הפרופילים הנבחרים לתיקיית היעד: C:\‎‏.

כדי לבחור מספר פרופילים:

1. השתמש בעכבר כדי לסמן פרופיל.
2. לחץ על Ctrl‏.
3. לחץ על כל פרופיל שברצונך לבחור. כדי לייצא פרופילים מרובים, בצע את ההוראות משלב 2 לעיל.

### פרופילים מוגנים באמצעות סיסמה

ייבא וייצא אוטומטית פרופילים מבוססי משתמש המוגנים בסיסמה ממערכות מרוחקות ואליהן. אם פרופיל מוגן באמצעות סיסמה, יש להזין את הסיסמה שהוקצתה לפני שניתן יהיה לערוך אותו. לקבלת מידע נוסף, ראה הגדרת סיסמה לפרופיל.

חזרה לראש הדף

חזרה לתוכן העניינים

סימנים מסחריים וכתבי ויתור