กลับไปที่สารบัญ

# การตั้งค่าโปรแกรมประยุกต์ (เครื่องมือผู้ดูแลระบบ)

ผู้ดูแลระบบสามารถกำหนดการตั้งค่า ยูทิลิตีการเชื่อมต่อ Intel® PROSet/Wireless WiFi เพื่อควบคุมลักษณะการทำงานของโปรแกรมประยุกต์บนคอมพิวเตอร์ของผู้ใช้ และเลือกระดับการควบคุมของผู้ใช้ในด้านต่างๆ สำหรับการเชื่อมต่อ WiFi การตั้งค่าเหล่านี้ถูกกำหนดค่าโดยใช้เครื่องมือผู้ดูแลระบบ และไม่เหมือนกับโปรแกรมที่แสดงอยู่ในรายการภายใต้เมนูเครื่องมือ

หมายเหตุ: การตั้งค่าหลายๆ อย่างใช้สำหรับแพ็คเกจที่รันบนไคลเอ็นต์ Windows* XP และ/หรือ Windows 7

## วิธีการเข้าถึง

1. เปิด เครื่องมือผู้ดูแลระบบ
2. เลือกเพื่อ สร้างแพ็คเกจใหม่ หรือ เปิดแพ็คเกจที่มีอยู่
3. คลิกแท็บ การตั้งค่าโปรแกรมประยุกต์ และคลิก รวมการตั้งค่าโปรแกรมประยุกต์ในแพ็คเกจนี้
4. เลือกการตั้งค่าที่คุณต้องการ การตั้งค่าบางอย่างต้องการข้อมูลเพิ่มเติม

## คำอธิบายเกี่ยวกับการตั้งค่าโปรแกรมประยุกต์

ชื่อ | คำอธิบาย
--- | ---
การตรวจสอบความถูกต้อง 802.1X | อนุญาตให้ผู้ใช้สร้างส่วนกำหนดค่าหรือเชื่อมต่อกับเครือข่ายที่สนับสนุนการตรวจสอบความถูกต้อง 802.1X ของ EAP ต่อไปนี้: เลือกประเภท EAP สำหรับการตรวจสอบความถูกต้อง 802.1X ที่คุณต้องการเปิดใช้บนคอมพิวเตอร์ของผู้ใช้ EAP LEAP, EAP PEAP, EAP TLS, EAP SIM, EAP TTLS, EAP FAST, EAP AKA.

หมายเหตุ: การตั้งค่านี้ใช้สำหรับแพ็คเกจที่รันบนไคลเอ็นต์ Windows* XP หรือ Windows 7 เท่านั้น

การควบคุม AAA | แจ้งเตือนเมื่อโปรแกรมอื่นใช้อแด็ปเตอร์ WiFi หมายเหตุ: การตั้งค่านี้ใช้สำหรับแพ็คเกจที่รันบนไคลเอ็นต์ Windows* XP เท่านั้น
การสลับอแด็ปเตอร์ | เปิดใช้การสลับอแด็ปเตอร์ การตั้งค่านี้ทำให้ผู้ดูแลระบบไอทีสามารถควบคุมวิทยุ WiFi หากถูกเปิดใช้งาน เมื่อใดก็ตามที่ตรวจพบการเชื่อมต่ออีเธอร์เน็ตแบบใช้สายที่ถูกต้อง ยูทิลิตีการเชื่อมต่อ Intel® PROSet/Wireless WiFi จะปิดการเชื่อมต่อเครือข่าย WiFi และปิดอแด็ปเตอร์ WiFi โดยอัตโนมัติ นอกจากนี้ หากระบบสูญเสียการเชื่อมต่ออีเธอร์เน็ตแบบใช้สาย ยูทิลิตีการเชื่อมต่อ WiFi ก็จะเปิดอแด็ปเตอร์ WiFi โดยอัตโนมัติ และพยายามที่จะเชื่อมต่อกับส่วนกำหนดค่า/เครือข่าย WiFi ที่เชื่อมต่อล่าสุด หากเครือข่ายที่เชื่อมต่อล่าสุดไม่พร้อมใช้งาน ยูทิลิตีการเชื่อมต่อ WiFi จะพยายามเชื่อมต่อกับเครือข่าย WiFi แรกที่พร้อมใช้งานโดยอ้างอิงรายการส่วนกำหนดค่าที่ต้องการ นอกจากนี้ หาก การสลับอแด็ปเตอร์ ถูกเปิดใช้งานและวิทยุ WiFi ถูกปิด ผู้ใช้ก็จะไม่สามารถเปิดวิทยุอีกครั้งโดยไม่ถอดสายอีเธอร์เน็ต

หมายเหตุ: ลักษณะการทำงานนี้ใช้สำหรับระบบโดยรวม ไม่ได้ใช้สำหรับผู้ใช้รายใดรายหนึ่งอย่างเฉพาะเจาะจง

การสลับอแด็ปเตอร์ | เปิดใช้การสลับอแด็ปเตอร์ การตั้งค่านี้ทำให้ผู้ดูแลระบบไอทีสามารถควบคุมวิทยุ WiFi หากถูกเปิดใช้งาน เมื่อใดก็ตามที่ตรวจพบการเชื่อมต่ออีเธอร์เน็ตแบบใช้สายที่ถูกต้อง ยูทิลิตีการเชื่อมต่อ Intel® PROSet/Wireless WiFi จะปิดการเชื่อมต่อเครือข่าย WiFi และปิดอแด็ปเตอร์ WiFi โดยอัตโนมัติ นอกจากนี้ หากระบบสูญเสียการเชื่อมต่ออีเธอร์เน็ตแบบใช้สาย ยูทิลิตีการเชื่อมต่อ WiFi ก็จะเปิดอแด็ปเตอร์ WiFi โดยอัตโนมัติ และพยายามที่จะเชื่อมต่อกับส่วนกำหนดค่า/เครือข่าย WiFi ที่เชื่อมต่อล่าสุด หากเครือข่ายที่เชื่อมต่อล่าสุดไม่พร้อมใช้งาน ยูทิลิตีการเชื่อมต่อ WiFi จะพยายามเชื่อมต่อกับเครือข่าย WiFi แรกที่พร้อมใช้งานโดยอ้างอิงรายการส่วนกำหนดค่าที่ต้องการ

หมายเหตุ: ลักษณะการทำงานนี้ใช้สำหรับระบบโดยรวม ไม่ได้ใช้สำหรับผู้ใช้รายใดรายหนึ่งอย่างเฉพาะเจาะจง

เครื่องมือผู้ดูแลระบบ | อนุญาตให้ผู้ใช้เข้าถึงเครื่องมือผู้ดูแลระบบ เลือกตัวเลือกนี้เพื่อให้ผู้ใช้สามารถเข้าถึงเครื่องมือผู้ดูแลระบบบนคอมพิวเตอร์ เมื่อมีการติดตั้งเครื่องมือนี้ ยกเลิกการเลือกตัวเลือกนี้เพื่อถอนความสามารถในการเข้าถึงเครื่องมือผู้ดูแลระบบจากผู้ใช้่
เริ่มโปรแกรมประยุกต์อัตโนมัติ | อนุญาตให้ผู้ใช้เริ่มโปรแกรมประยุกต์ในการเชื่อมต่อ การเปิดใช้คุณลักษณะนี้จะทำให้ผู้ใช้สามารถระบุโปรแกรมประยุกต์ที่จะเริ่มขึ้นเมื่อมีการเชื่อมต่อกับส่วนกำหนดค่าเครือข่ายที่เฉพาะเจาะจง ผู้ใช้เลือกส่วนกำหนดค่า และจากนั้นก็จะสามารถระบุโปรแกรมประยุกต์ ไฟล์แบ็ตช์ หรือสคริปต์ ตัวอย่างเช่น ผู้ใช้อาจต้องการให้เซสชัน Virtual Private Network (VPN) เริ่มต้นโดยอัตโนมัติเมื่อใดก็ตามที่แลปท็อปเชื่อมต่อกับเครือข่ายไร้สายที่เฉพาะเจาะจง ถ้าคุณลักษณะนี้ไม่ได้ถูกเลือก (ปิดการใช้งาน) ผู้ใช้ก็จะไม่สามารถระบุโปรแกรมประยุกต์ใดๆ ที่จะเริ่มโดยอัตโนมัติเมื่อเชื่อมต่อส่วนกำหนดค่าเครือข่ายนั้นๆ
ส่วนควบคุมเปิด/ปิดวิทยุสำหรับโปรแกรมประยุกต์ | เปิด WiFi ให้โปรแกรมประยุกต์ของผู้ผลิตอื่นสามารถยกเลิกการใช้ปุ่ม เปิด WiFi / ปิด WiFi ของยูทิลิตีการเชื่อมต่อ Intel® PROSet/Wireless WiFi หมายเหตุ: การตั้งค่านี้ใช้สำหรับแพ็คเกจที่รันบนไคลเอ็นต์ Windows* XP เท่านั้น
CCXv4 | Cisco Compatible Extensions, เวอร์ชัน 4 ประกอบด้วยส่วนปรับปรุงสำหรับ EAP-FAST ต่อไปนี้คือตัวเลือกสำหรับพรอมต์และคำเตือนสำหรับผู้ใช้ เลือก ใช้งาน CCXv4 เพื่อเปิดใช้งานคุณลักษณะส่วนขยายที่สามารถใช้งานร่วมกับ Cisco รุ่น 4 (CCXv4) สำหรับส่วนกำหนดค่า EAP-FAST

หมายเหตุ: คุณลักษณะกลุ่ม ID ผู้มีสิทธิ์ EAP-FAST (A-ID) ในเครื่องมือผู้ดูแลระบบจะไม่สามารถใช้ได้ ถ้าไม่ได้เปิดใช้งาน CCXv4

เลือกกล่องโต้ตอบต่อไปนี้เพื่อให้เปิดใช้งานหรือยกเลิกการใช้งานบนคอมพิวเตอร์ของผู้ใช้สำหรับการกำหนด EAP-FAST PAC

ปิดกล่องโต้ตอบและคำเตือนสำหรับการจัดสรรที่ไม่ได้ตรวจสอบความถูกต้อง: ตัวเลือกเพื่อปิดกล่องโต้ตอบและคำเตือนสำหรับการกำหนด PAC อัตโนมัติ ถ้าไม่มี PAC อยู่ หรือไม่มี PAC ที่ตรงกับ A-ID ที่ส่งจากเซิร์ฟเวอร์ที่เชื่อมต่ออยู่

ปิดกล่องโต้ตอบเมื่อสลับเซิร์ฟเวอร์เริ่มต้น (A-ID): ตัวเลือกเพื่อปิดกล่องโต้ตอบเมื่อเครื่องลูกข่ายพบเซิร์ฟเวอร์ที่ได้กำหนด PAC ไว้แล้ว แต่ไม่ได้เลือกไว้เป็นเซิร์ฟเวอร์เริ่มต้นในขณะนี้

ปิดการจัดสรรที่ไม่ได้ตรวจสอบความถูกต้องหลังจากที่จัดสรร PAC: ตัวเลือกเพื่อปิดการกำหนดอัตโนมัติโดยอัตโนมัติ หลังจาก PAC ของ A-ID นั้นได้รับการกำหนดแล้ว

หมายเหตุ: การตั้งค่านี้ใช้สำหรับแพ็คเกจที่รันบนไคลเอ็นต์ Windows* XP เท่านั้น

เก็บข้อมูลรับรอง | เลือกตัวเลือกนี้เพื่อบันทึกข้อมูลรับรองหลังจากผู้ใช้ล็อกออนแล้ว ถ้าการเชื่อมต่อไร้สายขาดการเชื่อมต่อชั่วคราว ข้อมูลรับรองที่บันทึกไว้จะถูกนำมาใช้ในการเชื่อมต่อใหม่ ข้อมูลรับรองจะถูกล้างเมื่อผู้ใช้ออกจากระบบ หมายเหตุ: ถ้าถูกล้างไป ตัวเลือก แสดงกล่องกาเครื่องหมายแต่ละครั้งที่เชื่อมต่อ จะไม่สามารถเลือกได้ในขณะที่สร้างส่วนกำหนดค่า
คำเตือนใบรับรองหมดอายุ | เปิดใช้คำเตือนใบรับรองหมดอายุ ถ้าระบุ ยูทิลิตีการเชื่อมต่อ WiFi จะแจ้งเตือนผู้ใช้เมื่อใบรับรองใกล้จะหมดอายุ URL ที่ระบุจะอนุญาตให้ผู้ใช้อัพเดตใบรับรองจากเซิร์ฟเวอร์ใบรับรอง เมื่อเลือก ฟิลด์ต่อไปนี้จะใช้งานได้:

- จำนวนวันที่ต้องทำการปรับปรุงใบรับรอง: นี่คือจำนวนวันก่อนที่จะหมดอายุ ซึ่งผู้ใช้จะได้รับคำเตือน
- URL การปรับปรุงใบรับรอง

หมายเหตุ: การตั้งค่านี้ใช้สำหรับแพ็คเกจที่รันบนไคลเอ็นต์ Windows* XP และ Windows 7 เท่านั้น

การเชื่อมต่อเครือข่ายแบบอุปกรณ์ต่ออุปกรณ์ (เฉพาะกิจ) | เปิดใช้หรือปิดเมื่อผู้ใช้สามารถสร้างส่วนกำหนดค่าแบบอุปกรณ์ต่ออุปกรณ์ (เฉพาะกิจ) หรือเข้าร่วมในเครือข่ายแบบอุปกรณ์ต่ออุปกรณ์ (เฉพาะกิจ) เลือกข้อใดข้อหนึ่งต่อไปนี้เพื่อเปิดใช้หรือปิดการยินยอมให้ผู้ใช้เชื่อมต่อกับเครือข่ายแบบอุปกรณ์ต่ออุปกรณ์:

- ใช้งานการเชื่อมต่อเครือข่ายแบบอุปกรณ์ต่ออุปกรณ์

- ใช้งานการเชื่อมต่อเครือข่ายแบบอุปกรณ์ต่ออุปกรณ์ที่ปลอดภัยเท่านั้น

- ยกเลิกการใช้งานการเชื่อมต่อเครือข่ายแบบอุปกรณ์ต่ออุปกรณ์

เลือกเพื่อยินยอมให้ผู้ใช้ปรับแต่งส่วนกำหนดค่าที่มีการตั้งค่าอุปกรณ์ต่ออุปกรณ์ (เฉพาะกิจ) หรือป้องกันการปรับแต่งส่วนกำหนดค่าอุปกรณ์ต่ออุปกรณ์ (เฉพาะกิจ)

- แสดงการตั้งค่าการใช้งานแบบอุปกรณ์ต่ออุปกรณ์

- ซ่อนการตั้งค่าการใช้งานแบบอุปกรณ์ต่ออุปกรณ์

ถ้าต้องการลบโหมดการทำงานแบบอุปกรณ์ต่ออุปกรณ์ (เฉพาะกิจ) ออกจากการตั้งค่าทั่วไปของการสร้างส่วนกำหนดค่า WiFi ให้เลือกทั้ง ยกเลิกการใช้งานการเชื่อมต่อเครือข่ายแบบอุปกรณ์ต่ออุปกรณ์ และ ซ่อนการตั้งค่าการใช้งานแบบอุปกรณ์ต่ออุปกรณ์ ซึ่งจะป้องกันไม่ให้ผู้ใช้สร้างส่วนกำหนดค่าที่สนับสนุนเครือข่ายแบบอุปกรณ์ต่ออุปกรณ์

หมายเหตุ: การตั้งค่านี้ใช้สำหรับแพ็คเกจที่รันบนไคลเอ็นต์ Windows* XP เท่านั้น

การบันทึกเหตุการณ์ของโปรแกรมควบคุม | การลงบันทึกเหตุการณ์ไดรเวอร์จะบันทึกและลงรายการเหตุการณ์ที่เฉพาะเจาะจงสำหรับไดรเวอร์ เหตุการณ์เหล่านี้สามารถดูได้จากหน้าต่างแสดงสถานะไร้สาย ที่นี่คุณสามารถเลือกที่จะเปิดใช้งานการลงบันทึกมาตรฐานหรือการลงบันทึกการแก้ไขปัญหา ดู การตั้งค่าหน้าต่างแสดงสถานะไร้สาย

ใช้งานการบันทึกเหตุการณ์ของโปรแกรมควบคุม

- การบันทึกมาตรฐาน:
- การบันทึกการแก้ไขปัญหา:

นำเข้าและส่งออก | อนุญาตให้นำเข้าหรือส่งออกส่วนกำหนดค่าได้ เลือกเพื่ออนุญาตให้มีการนำเข้าหรือส่งออกส่วนกำหนดค่าไปยังคอมพิวเตอร์ของผู้ใช้ หากเปิดใช้งานที่นี่ ส่วนกำหนดค่าที่วางไว้ในโฟลเดอร์นำเข้าอัตโนมัติจะถูกนำเข้าโดยอัตโนมัติ
การตั้งค่า Intel® Active Management Technology |

- ชื่อผู้ใช้
- รหัสผ่าน

ป้อนชื่อผู้ใช้และรหัสผ่านเพื่อเขียนทับชื่อเริ่มต้นที่ใช้โดย Intel® Active Management Technology เพื่อซิงโครไนซ์ส่วนกำหนดค่ายูทิลิตีการเชื่อมต่อ Intel® PROSet/Wireless WiFi

เทคโนโลยี Intel® My WiFi (MWT) | เปิดใช้งาน API สำหรับการส่งต่อเซลล์ของ Intel® MWT คลิกเพื่อเปิดใช้งานโปรแกรมประยุกต์ของผู้ผลิตรายอื่นเพื่อใช้การส่งต่อเซลล์ของ Intel® MWT สำหรับ IP Packet API เพื่อจุดประสงค์ในการเชื่อมโยงเครือข่าย Intel® MWT ที่ใช้การเชื่อมต่อ BSS หมายเหตุ: การตั้งค่านี้ใช้ได้กับไคลเอ็นต์ Windows* 7 เท่านั้น การตั้งค่านี้ใช้ไม่ได้กับไคลเอ็นต์ที่มีอแด็ปเตอร์รุ่นใดรุ่นหนึ่งดังต่อไปนี้:

- Intel® PRO/Wireless 3945ABG Network Connection
- Intel® Wireless WiFi Link 4965AGN
- Intel® Wireless WiFi Link 4965AG_

รักษาการเชื่อมต่อ | ซ่อนการตั้งค่า เพื่อรักษาการเชื่อมต่อสำหรับส่วนกำหนดค่าผู้ใช้ เลือกเพื่อซ่อนตัวเลือกรักษาการเชื่อมต่อในการตั้งค่าขั้นสูงในการสร้างส่วนกำหนดค่า WiFi การตั้งค่าขั้นสูง ตัวเลือกรักษาการเชื่อมต่อนี้จะรักษาการเชื่อมต่อ WiFi กับส่วนกำหนดค่าผู้ใช้หลังจากที่ออกจากระบบ

หมายเหตุ: สามารถใช้ตัวเลือกรักษาการเชื่อมต่อกับเครื่องลูกข่าย Nortel VPN เมื่อกำหนดค่าให้ ออกจากระบบเมื่อเชื่อมต่อ

หมายเหตุ: การตั้งค่านี้ใช้สำหรับแพ็คเกจที่รันบนไคลเอ็นต์ Windows* XP เท่านั้น

รักษาการเชื่อมต่อสมาร์ทการ์ด | รักษาการเชื่อมต่อหากสมาร์ทการ์ดไม่พร้อมใช้งาน เลือกเพื่อรักษาการเชื่อมต่อหากสมาร์ทการ์ดถูกเอาออกในขณะที่อุปกรณ์ไร้สายถูกเชื่อมต่อกับเครือข่ายที่ใช้ข้อมูลรับรองสมาร์ทการ์ด ลักษณะการทำงานเริ่มต้นสำหรับยูทิลิตีการเชื่อมต่อ WiFi คือ ปิดการเชื่อมต่อที่ใช้ข้อมูลรับรองสมาร์ทการ์ดหากว่าสมาร์ทการ์ดถูกเอาออก การเปิดคุณลักษณะนี้จะทำให้การเชื่อมต่อยังคงอยู่ (หากไม่จำเป็นต้องทำการตรวจสอบความถูกต้องอีกครั้งเนื่องจากเหตุผลอื่น) เลือกเพื่อรักษาการเชื่อมต่อหากสมาร์ทการ์ดถูกเอาออกในขณะที่คอมพิวเตอร์เชื่อมต่อกับเครือข่ายที่ใช้ข้อมูลรับรองสมาร์ทการ์ด/ซิมการ์ด

หมายเหตุ: การตั้งค่านี้ใช้สำหรับแพ็คเกจที่รันบนไคลเอ็นต์ Windows* XP เท่านั้น

ใช้ข้อความเปิด/ปิดวิทยุ | ใช้ข้อความเปิด/ปิด WiFi บนคอมพิวเตอร์ของผู้ใช้ เลือกเพื่อให้โปรแกรมประยุกต์ของผู้ผลิตรายอื่นสามารถแจ้งเตือนผู้ใช้ว่าสวิตช์ เปิด/ปิด WiFi ของยูทิลิตีการเชื่อมต่อ Intel® PROSet/Wireless WiFi ถูกยกเลิกการใช้งาน หมายเหตุ: การตั้งค่านี้ใช้สำหรับแพ็คเกจที่รันบนไคลเอ็นต์ Windows* XP เท่านั้น
การใช้ร่วมกับ Microsoft Windows* XP | เลือก เปิดใช้งานการใช้ร่วมกันของ Microsoft Wireless Zero Configuration และซอฟต์แวร์ Intel® PROSet/Wireless WiFi ในระบบนี้ เลือกเพื่อป้องกันไม่ให้ Microsoft Windows* XP Wireless Zero Configuration Service ถูกยกเลิกใช้งาน เมื่อเปิดใช้ยูทิลิตีการเชื่อมต่อ Intel® PROSet/Wireless WiFi เลือกเพื่ออนุญาตการใช้ร่วมกัน

หมายเหตุ: การตั้งค่านี้ใช้สำหรับแพ็คเกจที่รันบนไคลเอ็นต์ Windows* XP เท่านั้น

ส่วนกำหนดค่าที่ต้องการ | เปิดใช้ส่วนกำหนดค่าที่ต้องการ โดยปกติแล้ว อแด็ปเตอร์ WiFi จะพยายามเชื่อมต่ออยู่เสมอโดยใช้ส่วนกำหนดค่าที่เชื่อมต่อล่าสุด การเลือก เปิดใช้ส่วนกำหนดค่าที่ต้องการ จะทำให้อแด็ปเตอร์พยายามเชื่อมต่อกับส่วนกำหนดค่าที่ต้องการ ส่วนกำหนดค่าที่ต้องการจะแสดงอยู่ที่ด้านบนสุดของ รายการส่วนกำหนดค่า หากการเชื่อมต่อโดยใช้ส่วนกำหนดค่าที่ต้องการไม่สำเร็จ อแด็ปเตอร์จะพยายามเชื่อมต่อโดยใช้ส่วนกำหนดค่าที่เชื่อมต่อล่าสุด (โดยถือว่าเป็นรายการเดียวกันกับส่วนกำหนดค่าที่ต้องการ)
การเชื่อมต่อแบบต่อเนื่อง | เลือกเพื่อ ตรวจสอบว่าการเชื่อมต่อแบบต่อเนื่องและนโยบายของคอมพิวเตอร์ได้รับการปรับปรุงก่อนที่ผู้ใช้จะเข้าสู่ระบบ หมายเหตุ: การปรับปรุงนโยบายอาจทำให้หน้าจอเข้าสู่ระบบช้ากว่าปกติไม่เกิน 2 นาที หมายเหตุ: การตั้งค่านี้ใช้สำหรับแพ็คเกจที่รันบนไคลเอ็นต์ Windows* XP เท่านั้น
โหมดล็อกออนล่วงหน้าสำหรับ Cisco | เปิดใช้โหมด Cisco ระหว่างการล็อกออนล่วงหน้า จุดเชื่อมต่อ Cisco มีความสามารถในการสนับสนุนชื่อเครือข่าย WiFi หลายชื่อ (SSIDs) แต่จะแพร่สัญญาณได้เพียงเครือข่ายเดียว หากต้องการเชื่อมต่อกับจุดเชื่อมต่อใด จะมีการพยายามเชื่อมต่อโดยใช้ส่วนกำหนดค่าแต่ละชุด โหมดการเชื่อมต่อนี้สำหรับส่วนกำหนดค่าแต่ละชุดเรียกว่า โหมด Cisco ค่าเริ่มต้นคือ เปิดใช้งาน ยกเลิกการเลือกเพื่อปิดการใช้งาน

หมายเหตุ: หากเปิดใช้งานการเชื่อมต่อแบบล็อกออนล่วงหน้า อาจใช้เวลาในการเชื่อมต่อมากขึ้น

หมายเหตุ: การตั้งค่านี้ใช้สำหรับแพ็คเกจที่รันบนไคลเอ็นต์ Windows* XP เท่านั้น

การเชื่อมต่อส่วนกำหนดค่า | ยกเลิกการใช้งานการสลับส่วนกำหนดค่าผู้ใช้ ตัวเลือกนี้จะควบคุมการเชื่อมต่อผู้ใช้เข้ากับส่วนกำหนดค่าผู้ดูแลระบบ การปิดการตั้งค่านี้จะทำให้ผู้ใช้เชื่อมต่อกับทั้งส่วนกำหนดค่าผู้ใช้และส่วนกำหนดค่าผู้ดูแลระบบ เมื่อเปิด ผู้ใช้จะสามารถเชื่อมต่อกับส่วนกำหนดค่าผู้ดูแลระบบเท่านั้น และผู้ดูแลระบบจะเลือกว่าส่วนกำหนดค่าผู้ดูแลระบบใดจะพร้อมใช้งานสำหรับผู้ใช้ดังนี้:

- อนุญาตให้ผู้ใช้เชื่อมต่อกับส่วนกำหนดค่าผู้ดูแลระบบทั้งหมด

- อนุญาตให้ผู้ใช้เชื่อมต่อกับส่วนกำหนดค่าผู้ดูแลระบบอันแรกสุดเท่านั้น

หมายเหตุ: การตั้งค่านี้ใช้สำหรับแพ็คเกจที่รันบนไคลเอ็นต์ Windows* XP หรือ Windows 7 เท่านั้น

ระดับความปลอดภัย | เลือกระดับการรักษาความปลอดภัยบนคอมพิวเตอร์ของผู้ใช้ ผู้ใช้สามารถเชื่อมต่อกับส่วนกำหนดค่าที่มีระดับความปลอดภัยนี้เท่านั้น

- อนุญาตให้ผู้ใช้เชื่อมต่อกับเครือข่ายที่มีความปลอดภัยส่วนบุคคลเท่านั้น

หมายเหตุ: การตั้งค่านี้ใช้สำหรับแพ็คเกจที่รันบนไคลเอ็นต์ Windows* XP หรือ Windows 7 เท่านั้น

การแจ้งเตือนเกี่ยวกับโฟลเดอร์ที่ใช้ร่วมกัน | เลือกการตั้งค่าการแจ้งเตือนเกี่ยวกับโฟลเดอร์ที่ใช้ร่วมกันบนคอมพิวเตอร์ของผู้ใช้

- ยกเลิกการแบ่งใช้โฟลเดอร์ที่ใช้ร่วมกันโดยอัตโนมัติเมื่อเชื่อมต่อกับเครือข่ายที่ไม่ปลอดภัย

- ไม่ใช้การแจ้งเตือนนี้

- แจ้งเตือนเมื่อเชื่อมต่อเครือข่ายที่ไม่ปลอดภัย (ค่าเริ่มต้น)

หมายเหตุ: การตั้งค่านี้ใช้สำหรับแพ็คเกจที่รันบนไคลเอ็นต์ Windows* XP เท่านั้น

การเข้าสู่ระบบโดยลงชื่อเข้าใช้ครั้งเดียว (Single Sign On) | เลือกประเภทของส่วนกำหนดค่าผู้ดูแลระบบที่ต้องการเปิดใช้บนคอมพิวเตอร์ของผู้ใช้ Single Sign On:

- การเชื่อมต่อแบบต่อเนื่อง: ส่วนกำหนดค่าจะเปิดใช้งานในระหว่างที่ระบบเริ่มทำงาน เมื่อไม่มีผู้ใช้ล็อกออนเข้าสู่คอมพิวเตอร์

- การเชื่อมต่อแบบล็อกออนล่วงหน้าหรือแบบทั่วไป: ส่วนกำหนดค่าจะเปิดใช้งานทันทีเมื่อผู้ใช้ล็อกออนเข้าสู่คอมพิวเตอร์

หากคุณลักษณะล็อกออนล่วงหน้าถูกติดตั้ง ส่วนกำหนดค่าจะเปิดใช้งานในระหว่างกระบวนการล็อกออน หากคุณลักษณะล็อกออนล่วงหน้าไม่ได้ถูกติดตั้ง ส่วนกำหนดค่าจะเป็นแบบทั่วไป และจะใช้งานได้เมื่อเริ่มต้นเซสชันของผู้ใช้

ส่วนกำหนดค่าผู้ดูแลระบบถูกวางไว้ที่ด้านบนสุด (หรือล่างสุด) ในรายการส่วนกำหนดค่าของผู้ใช้ ส่วนกำหนดค่าเหล่านี้ไม่สามารถเปลี่ยนหรือลบโดยผู้ใช้ได้

หมายเหตุ: การตั้งค่านี้ใช้สำหรับแพ็คเกจที่รันบนไคลเอ็นต์ Windows* XP หรือ Windows 7 เท่านั้น

ข้อมูลการสนับสนุน | ระบุข้อมูลการสนับสนุนที่แสดงในกล่อง เกี่ยวกับ ของยูทิลิตีการเชื่อมต่อ WiFi

- URL ฝ่ายสนับสนุน: ป้อนเว็บไซต์ศูนย์บริการสนับสนุนที่คุณต้องการให้ลูกค้าเข้าถึงเมื่อต้องการบริการสนับสนุนด้านเทคนิค

- หมายเลขโทรศัพท์ของฝ่ายสนับสนุน: ป้อนหมายเลขโทรศัพท์ที่คุณต้องการให้ลูกค้าโทรติดต่อเพื่อขอรับบริการสนับสนุนด้านเทคนิค

Voice over IP | ใช้งานโปรแกรมซอฟต์แวร์ของผู้ผลิตรายอื่น เพื่อใช้โปรแกรมประยุกต์ VoIP บนคอมพิวเตอร์ของผู้ใช้ คุณลักษณะนี้จะถูกตั้งค่าเรี่มต้นเป็น เปิดใช้งานอยู่
Wi-Fi Protected Setup* | ยูทิลิตีการเชื่อมต่อ WiFi อาจถูกกำหนดค่าให้ทำงานเป็นนายทะเบียนสำหรับจุดเชื่อมต่อที่สนับสนุน Wi-Fi Protected Setup* นายทะเบียนจะถ่ายโอนคีย์หรือรหัสผ่านของจุดเชื่อมต่อโดยอัตโนมัติหรือด้วยตนเอง โดยใช้แฟลชไดรฟ์ USB หรืออุปกรณ์ภายนอกอื่นๆ

- เปิดใช้งานการลงทะเบียนอุปกรณ์อื่นๆ (ค่าเริ่มต้น)

เลือก เปิดใช้งานการลงทะเบียนอุปกรณ์อื่นๆ เพื่อเปิดใช้ยูทิลิตีการเชื่อมต่อ WiFi เพื่อลงทะเบียนอุปกรณ์อื่นๆ

หมายเหตุ: การตั้งค่านี้ใช้สำหรับแพ็คเกจที่รันบนไคลเอ็นต์ Windows* XP เท่านั้น

ตัวจัดการ WiFi | เลือกตัวจัดการ WiFi ซึ่งทำหน้าที่ควบคุมการเชื่อมต่อไร้สายของผู้ใช้ ใช้ตัวจัดการ WiFi ของผู้ใช้ที่ล็อกออนก่อนหน้านี้ หรืออนุญาตให้ผู้ใช้แต่ละรายเลือกตัวจัดการ WiFi ที่ต้องการได้

- อนุญาตให้ผู้ใช้ทุกคนสามารถสลับระหว่างซอฟต์แวร์ Intel® PROSet/Wireless WiFi และ Microsoft Windows* XP Wireless Zero Configuration หลังจากล็อกออนแล้ว
- ตัวจัดการ WiFi เมื่อล็อกออนจะถูกตรวจพบโดยตัวจัดการ WiFi ที่ใช้งานอยู่ เมื่อผู้ใช้คนสุดท้ายออกจากระบบแล้ว

หมายเหตุ: การตั้งค่านี้ใช้สำหรับแพ็คเกจที่รันบนไคลเอ็นต์ Windows* XP เท่านั้น

เปิด/ปิด WiFi | ควบคุมวิทยุไร้สาย

- ไม่เปลี่ยนแปลง: วิทยุไม่เปิดหรือปิด
- ปิด WiFi: ส่วนกำหนดค่าผู้ดูแลระบบจะปิดวิทยุ
- เปิด WiFi: ส่วนกำหนดค่าผู้ดูแลระบบจะเปิดวิทยุ
- ปิดวิทยุ 802.11a เท่านั้น: จะเลือกได้ถ้า เปิด WiFi ถูกเปิดใช้งาน
- ยกเลิกใช้งานตัวเลือกการเปิด/ปิด WiFi: เลือกเพื่อป้องกันไม่ให้ผู้ใช้เข้าถึงส่วนควบคุม เปิด/ปิด WiFi บนหน้าต่างหลักของยูทิลิตีการเชื่อมต่อ WiFi หรือเมนูแถบงาน ผู้ใช้ได้รับแจ้งว่า คุณลักษณะนี้ถูกยกเลิกใช้งานโดยผู้ดูแลระบบ หากผู้ใช้พยายามที่จะเปิดหรือปิดส่วนควบคุมวิทยุ
- เพิ่มตัวเลือกการเปิด/ปิดวิทยุ 802.11a: เลือกเพื่ออนุญาตให้ผู้ใช้เปิด/ปิดวิทยุ 802.11a แยกต่างหากจากวิทยุ 802.11b/g ถ้าคุณเลือกตัวเลือกนี้ ยกเลิกใช้งานการเลือกเปิด/ปิดวิทยุ 802.11a จะพร้อมใช้งาน เลือกตัวเลือกนี้เพื่อแสดงส่วนควบคุมเปิด/ปิดวิทยุ 802.11a แต่ยกเลิกใช้งาน ซึ่งจะให้คุณกำหนดให้ผู้ใช้แต่ละคนสามารถควบคุมวิทยุได้

เมื่อติดตั้งคุณลักษณะนี้บนคอมพิวเตอร์ของผู้ใช้แล้ว ให้ปฏิบัติตามคำแนะนำด้านล่างนี้เพื่อเปิดหรือปิดส่วนควบคุมวิทยุ 802.11a:

การปิดวิทยุ 802.11a:

1. ในหน้าต่างหลักของยูทิลิตีการเชื่อมต่อ WiFi ให้คลิกปุ่ม เปิด WiFi รายการของตัวเลือกวิทยุจะปรากฏขึ้น
2. เลือก ปิดวิทยุ 802.11a ในขณะนี้วิทยุ 802.11a จะปิดการทำงาน

การเปิดวิทยุ 802.11a:

1. ในหน้าต่างหลักของยูทิลิตีการเชื่อมต่อ WiFi ให้คลิกปุ่ม ปิดวิทยุ 802.11a รายการของตัวเลือกวิทยุจะปรากฏขึ้น
2. เลือก เปิด WiFi ในขณะนี้วิทยุ 802.11a จะเปิดทำงาน

หมายเหตุ: การตั้งค่านี้ใช้สำหรับแพ็คเกจที่รันบนไคลเอ็นต์ Windows* XP หรือ Windows 7 เท่านั้น

การตั้งค่าหน้าต่างแสดงสถานะไร้สาย | การตั้งค่าหน้าต่างแสดงสถานะไร้สาย ใช้งานการลงบันทึกเหตุการณ์ไร้สาย คุณลักษณะนี้จะสร้างแฟ้มล็อกของเหตุการณ์ไร้สายบนระบบไคลเอ็นต์ ซึ่งอาจถูกคัดลอกไปยังไฟล์เซิร์ฟเวอร์บนเครือข่ายหรือที่อื่น ค่าเริ่มต้นคือ ปิดการลงบันทึกเหตุการณ์ไร้สาย หลังจากที่คุณคลิก ใช้งานการลงบันทึกเหตุการณ์ไร้สาย การตั้งค่า ก็จะถูกเปิดใช้งาน

คลิก การตั้งค่า เพื่อเปิดหน้าต่างการตั้งค่าแฟ้มล็อก

แท็บทั่วไป

- ระบุโฟลเดอร์สำหรับการเขียนแฟ้มล็อกไร้สาย: ระบุตำแหน่งที่ตั้งบนระบบไคลเอ็นต์
- ส่วนเติมหน้าชื่อแฟ้มล็อก: นี่คือชื่อของแฟ้มล็อก ชื่อคือ: <ComputerName_UserDomain>.
- ขนาดแฟ้มล็อกสูงสุด: เพื่อป้องกันไม่ให้แฟ้มมีขนาดใหญ่เกินไป จะมีการสร้างแฟ้มล็อกใหม่เมื่อแฟ้มล็อกปัจจุบันเกินขนาดที่ระบุตามหน่วย MB ขนาดแฟ้มเริ่มต้นคือ 1 เมกะไบต์ คุณสามารถเลือกขนาดแฟ้มได้ไม่เกิน 10 เมกะไบต์ โดยจะเพิ่มได้ครั้งละ 1 เมกะไบต์

แท็บคัดลอกแฟ้มล็อก

- ใช้งานการคัดลอกแฟ้มล็อก: คุณลักษณะนี้อนุญาตให้คุณคัดลอกแฟ้มล็อกของไคลเอ็นต์ไปยังตำแหน่งที่ตั้งอื่น
- คัดลอกแฟ้มล็อกไปยังตำแหน่งที่ตั้งต่อไปนี้: ระบุตำแหน่งที่จะคัดลอกแฟ้มล็อก โดยปกติแล้วคือเซิร์ฟเวอร์ผู้ดูแลระบบ
- เลือกความถี่ในการคัดลอกจากรายการต่อไปนี้: คุณมีสองตัวเลือกต่อไปนี้สำหรับความถี่ในการคัดลอก
  - คัดลอกแฟ้มล็อกก่อนหน้าี้ทั้งหมดเมื่อมีการสร้างแฟ้มล็อกใหม่
  - คัดลอกแฟ้มล็อกก่อนหน้าทั้งหมดหลังจากพ้นจำนวนวันที่ระบุ: เลือกจำนวนวัน ตัวเลขนี้อยู่ในช่วงตั้งแต่ 1 ถึง 30 วัน ค่าเริ่มต้นคือ 7 วัน

แท็บการลบแฟ้มล็อก

เลือกจากรายการต่อไปนี้เมื่อลบแฟ้มล็อก:

- ไม่ลบแฟ้มล็อกเก่า
- ลบล็อกเก่าเมื่อเป็นไปตามเงื่อนไขที่เลือก:
  - ลบแฟ้มล็อกเก่าทุกครั้งหลังจากที่พ้นจำนวนวันที่ระบุ: ตัวเลขนี้อาจอยู่ในช่วงตั้งแต่ 1 ถึง 30
  - ลบแฟ้มล็อกเก่าเมื่อขนาดของแฟ้มล็อกเกิน: ตัวเลขนี้อาจอยู่ในช่วงตั้งแต่ 1 ถึง 10 เมกะไบต์ (MB) โดยจะเพิ่มได้ครั้งละ 1 เมกะไบต์
  - ลบแฟ้มล็อกเก่าทุกครั้งหลังจากที่ทำการคัดลอกแฟ้มล็อกเสร็จสิ้น

ปิด | ปิดเครื่องมือผู้ดูแลระบบ
วิธีใช้? | แสดงข้อมูลวิธีใช้สำหรับหน้านี้

กลับไปที่ด้านบน

กลับไปที่สารบัญ

เครื่องหมายการค้าและข้อสงวนสิทธิ์