Tilbage til indhold

# Avancerede statistikker (Menuen Avanceret)

Avancerede statistikker giver oplysninger om den aktuelle adapterforbindelse. Disse oplysninger definerer, hvordan adapteren kommunikerer med et adgangspunkt.

## Sådan får du adgang til

Klik på Avancerede statistikker i menuen Avanceret.

## Beskrivelse af Avancerede statistikker

Navn | Beskrivelse
--- | ---
Fanebladet Statistikker | Avancerede statistikker: Disse oplysninger omhandler, hvordan adapteren kommunikerer med et adgangspunkt. Tilknytning: Hvis adapteren finder et adgangspunkt at kommunikere med, er værdien indenfor området. Ellers er værdien uden for området.

- AP MAC-adresse: Den 12-cifrede MAC-adresse (00:40:96:31:1C:05) for adgangspunktet.
- Antal tilknytninger: Antallet af gange adgangspunktet har fundet adapteren.
- AP-optælling: Antallet af tilgængelige adgangspunkter indenfor WiFi adapterens rækkevidde.
- Antal fulde scanninger: Antallet af gange, hvor adapteren har scannet alle kanaler for modtagelse af oplysninger.
- Antal delvise scanninger: Det antal scanninger, der er blevet termineret.

Roaming: Disse oplysninger indeholder tællere, der er relaterede til årsagerne til adapter-roaming. Roaming forekommer, når en adapter kommunikerer med ét adgangspunkt og dernæst kommunikerer med et andet for at opnå bedre signalstyrke.

- Roaming-optælling: Antallet af gange, hvor der forekom roaming.
- AP overførtes ikke: Adapteren modtog ikke radiotransmission fra adgangspunktet. Du skal muligvis nulstille adgangspunktet.
- Lav beacon-kvalitet: Signalkvaliteten er for lav til at opretholde kommunikation med adgangspunktet. Du har enten flyttet adapteren uden for adgangspunktets dækningsområde, eller også er adgangspunktets enhedsadresseoplysninger blevet ændret.
- AP-belastningsbalance: Adgangspunktet afsluttede sin tilknytning til adapteren, baseret på adgangspunktets manglende evne til at fastholde kommunikationen med alle de tilknyttede adaptere. For mange adaptere forsøger at kommunikere med ét adgangspunkt.
- AP RSSI for lav: Modtagelsessignalstyrkeindikatoren (Relative Signal Strength Indicator (RSSI)) er for lav til at fastholde en tilknytning til adapteren. Måske er du flyttet uden for dækningsområdet for adgangspunktet, eller også har adgangspunktet øget sin datahastighed.
- Lav kanalkvalitet: Kvaliteten af kanalen er dårlig, hvilket har medført, at adapteren søger efter et andet adgangspunkt.
- AP droppede mobil enhed: Adgangspunktet droppede en computer fra listen over anerkendte mobile enheder. Computeren skal gentilknyttes et adgangspunkt.

Diverse: Brug disse oplysninger til at fastlægge, om en tilknytning til et andet adgangspunkt vil forbedre ydelsen og hjælpe med at fastholde den højest mulige datahastighed.

- Modtagne beacons: Antallet af beacons, der modtages af adapteren.
- Procent manglende beacons: Procentværdi for manglende beacons.
- Procent overførselsfejl: Procentdelen af dataoverførsler, der havde fejl.
- Signaltest: Signaltest for det adgangspunkt, som adapteren kommunikerer med, vist i decibel (dBm).

Fanebladet Tx/Rx-statistikker | Viser procentværdier for ikke-dirigerede og dirigerede pakker. Samlet antal værtspakker: Det totale antal optællinger for dirigerede og ikke-dirigerede pakker.

- Send - (Mbps)
- Modtag - (Mbps)

- Ikke-dirigerede pakker: Antallet af modtagne pakker, der er rundsendt til det trådløse netværk.
- Dirigerede pakker: Antallet af modtagne pakker, der er sendt specifikt til WiFi-adapteren.
- Samlet antal byte: Det samlede antal byte for pakker, der er modtaget og sendt af WiFi-adapteren.

Fanebladet Logføring | Indstil længden af den tidsperiode, hvor du ønsker at registrere statistiske data for din WiFi-adapter. Konfigurer logføringsindstillinger: Klik på Indstillinger for at angive, hvor ofte du ønsker at logføre statistikkerne. Du kan angive antallet af sekunder, og hvor mange timer, du ønsker at statistikkerne skal logføres.

Sådan ændrer du lagringsstedet for logfilen.

1. Klik på Gennemse for at specificere en ny logfilplacering. Den aktuelle sti vises. Standardplaceringen er i mappen C:\Programmer\Intel\WiFi.
2. Klik på Åbn for at lukke og anvende den nye filsti.
3. Klik på Luk for at afslutte Avancerede statistikker.

Start/Stop logføring: Klik på denne knap for at starte og stoppe logføringen. Når du klikker på Start logføring, opsamles statistiske oplysninger (beskrevet ovenfor). Når du klikker på Stop logføring, afsluttes opsamlingen, og oplysningerne gemmes i en fil, som du kan åbne og se i.

Se logfil…: Klik på denne knap for at åbne mappen WiFi under Programmer/Intel (dette er standardplaceringen). Logfilerne er navngivet ved at anvende måned, dag og år plus nummeret på den log, der blev oprettet den pågældende dag. F.eks.: 03122007_001.htm. Logfilen angiver:

- Dato og klokkeslæt
- Adapteroplysninger
- Tilslutningsoplysninger
- Send/modtag statistikker

BEMÆRK: En administrator kan deaktivere denne funktion.

Nulstil statistikker | Nulstiller adapterens statistiktæller til nul og begynder at foretage nye datamålinger.
Luk | Lukker og returnerer til hovedvinduet.
Hjælp? | Giver hjælpeoplysninger om denne side.

Oplysninger om import/eksport af brugeroprettede profiler findes i Import eller Eksport af profiler.

Tilbage til toppen

Tilbage til indhold

Varemærker og ansvarsfralæggelser