Επιστροφή στα Περιεχόμενα

# Επισκόπηση ασύρματης δικτύωσης

Πληροφορίες για τα ασύρματα δίκτυα
Τί χρειάζομαι για να εγκαταστήσω ένα ασύρματο δίκτυο;
Βασικά στοιχεία για ασύρματη δικτύωση

- Τι είναι το βοηθητικό πρόγραμμα διαχείρισης ασύρματου δικτύου;
- Όνομα δικτύου
- Προφίλ
- Ασφάλεια
- Αναγνώριση ασύρματου δικτύου
- Επιλέξτε λειτουργία ασύρματου δικτύου

Πώς ενεργοποιώ και απενεργοποιώ τη ραδιοπρόσβασή μου;

ΣΗΜΕΙΩΣΗ: Σε κάθε αναφορά που γίνεται σε αυτή τη Βοήθεια, οι όροι «ασύρματο» και «WiFi» είναι εναλλάξιμοι.

## Πληροφορίες για τα ασύρματα δίκτυα

Ένα ασύρματο τοπικό δίκτυο (WLAN) συνδέει υπολογιστές χωρίς καλώδια δικτύου. Αντίθετα, οι υπολογιστές χρησιμοποιούν τις ραδιοεπικοινωνίες για να αποστέλλουν δεδομένα μεταξύ τους. Σε ένα WLAN, μια συσκευή ραδιοεπικοινωνιών που καλείται σημείο πρόσβασης ή ασύρματος δρομολογητής συνδέει τους υπολογιστές δικτύου και παρέχει πρόσβαση στο Διαδίκτυο ή σε δίκτυο. Μπορείτε να επικοινωνήσετε απευθείας με άλλους ασύρματους υπολογιστές ή να συνδεθείτε σε υπάρχον δίκτυο μέσω ενός ασύρματου σημείου πρόσβασης.

Όταν ρυθμίζετε τον προσαρμογέα WiFi, επιλέγετε τον τρόπο λειτουργίας για τον τύπο του ασύρματου δικτύου που θέλετε. Μπορείτε να χρησιμοποιήσετε τον προσαρμογέα Intel® PRO/Wireless Network Connection που διαθέτετε για να συνδεθείτε σε άλλες παρόμοιες ασύρματες συσκευές που συμμορφώνονται με το πρότυπο 802.11 για ασύρματη δικτύωση. Σε αυτή τη Βοήθεια, ένα ασύρματο δίκτυο αναφέρεται επίσης ως δίκτυο WiFi.

## Τί χρειάζομαι για να εγκαταστήσω ένα ασύρματο δίκτυο;

Ο πιο συνηθισμένος τύπος ασύρματου δικτύου είναι ένα δίκτυο υποδομής. Για να διαμορφώσετε ένα δίκτυο υποδομής, χρειάζεστε τα ακόλουθα:

- Ασύρματο δρομολογητή
- Ασύρματο προσαρμογέα δικτύου για κάθε υπολογιστή που θέλετε να συνδέσετε στο ασύρματο δίκτυο.
- Αν θέλετε πρόσβαση στο διαδίκτυο για το WLAN σας, χρειάζεστε επίσης και υπηρεσία ευρυζωνικής σύνδεσης διαδικτύου (broadband), όπως καλωδιακή ή DSL. Αυτό περιλαμβάνει ένα μόντεμ ευρείας ζώνης.

## Βασικά στοιχεία για ασύρματη δικτύωση

### Τι είναι το βοηθητικό πρόγραμμα διαχείρισης ασύρματου δικτύου;

Το βοηθητικό πρόγραμμα σύνδεσης WiFi είναι ένα βοηθητικό πρόγραμμα διαχείρισης ασύρματου δικτύου. Σας βοηθά να διαχειριστείτε τις ασύρματες συνδέσεις σας. Μπορεί να σας βοηθήσει να ρυθμίσετε αρχικά τις ασύρματες συνδέσεις σας και στη συνέχεια να διαχειρίζεστε εύκολα αυτές τις συνδέσεις, να ανοίγετε και να κλείνετε συνδέσεις και να διαχειρίζεστε την ασφάλεια όπως απαιτείται. Μερικοί υπολογιστές είναι εξοπλισμένοι με αρχική ρύθμιση παραμέτρων των Microsoft Windows, η οποία αποτελεί έναν ακόμα βοηθητικό πρόγραμμα διαχείρισης ασύρματου δικτύου και δεν πρέπει να χρησιμοποιείτε και τα δύο αυτά εργαλεία. Αυτό δεν πρέπει να γίνει επειδή οι ρυθμίσεις δικτύου που δημιουργούνται με ένα βοηθητικό πρόγραμμα δεν εφαρμόζονται εάν αναλαμβάνει τη διαχείριση των ασύρματων συνδέσεων το άλλο βοηθητικό πρόγραμμα. Συνιστούμε να διαλέξετε ένα εργαλείο διαχείρισης ασύρματης σύνδεσης και να μείνετε με αυτό.

Βλ. Χρήση των Microsoft Windows* για τη διαχείριση του WiFi και επίσης βλ. Αρχική σύνδεση.

### Όνομα δικτύου (SSID)

Κάθε ασύρματο τοπικό δίκτυο (WLAN) χρησιμοποιεί ένα μοναδικό όνομα δικτύου για την ταυτοποίηση του δικτύου. Το όνομα αυτό λέγεται επίσης Αναγνωριστικό συνόλου υπηρεσιών (SSID). Όταν ρυθμίζετε τις παραμέτρους του προσαρμογέα σας WiFi, προσδιορίζετε το SSID. Εάν θέλετε να συνδεθείτε σε υπάρχον WLAN, πρέπει να χρησιμοποιήσετε το όνομα για το δίκτυο αυτό. Εάν εγκαταστήσετε το δικό σας WLAN, μπορείτε να δημιουργήσετε ένα δικό σας όνομα και να το χρησιμοποιείτε σε κάθε υπολογιστή. Το όνομα μπορεί να είναι μέχρι 32 χαρακτήρες και να περιέχει γράμματα και αριθμούς. Το SSID ή το όνομα δικτύου εκχωρείται στο σημείο πρόσβασης ή στον ασύρματο δρομολογητή.

### Προφίλ

Ένα προφίλ χρησιμοποιείται για να διαχειρίζεται τη σύνδεση ενός υπολογιστή σε WLAN. Ένα προφίλ αποτελεί μια συλλογή ρυθμίσεων που καθορίζουν πως συνδέεται ένας υπολογιστής στο WLAN. Αυτές οι ρυθμίσεις (το προφίλ) αποθηκεύονται στον υπολογιστή σας και χρησιμοποιούνται κάθε φορά που συνδέεστε σε αυτό το WLAN. Το προφίλ περιλαμβάνει όλες τις πληροφορίες δικτύου και τις ρυθμίσεις ασφαλείας. Δημιουργούνται διαφορετικά προφίλ για διαφορετικά WLAN. Για τον υπολογιστή σας, κάθε WLAN θα έχει το δικό του προφίλ διαχείρισης της σύνδεσης σε αυτό το WLAN. Με τη χρήση του λογισμικού Intel® PROSet/Wireless WiFi, τα προφίλ του υπολογιστή σας εμφανίζονται στη λίστα προφίλ. Με το βοηθητικό πρόγραμμα, μπορείτε να δημιουργήσετε, να επεξεργαστείτε και να καταργήσετε προφίλ.

### Ασφάλεια

Μερικά WLAN είναι ανοιχτά ή μη ασφαλή δίκτυα και μερικά είναι ασφαλή δίκτυα. Ένα ασφαλές WLAN περιορίζει την πρόσβαση στο δίκτυο από όσα άτομα μπορούν να το προσπελάσουν. Υπάρχουν διαφορετικά επίπεδα και μέθοδοι ασφαλείας. Το βοθητικό πρόγραμμα σύνδεσης WiFi μπορεί εύκολα να σας βοηθήσει να εγκαταστήσετε μια μέθοδο ασφαλείας για το WLAN σας.

Οι συνήθεις μέθοδοι ασφαλείας για τα WLAN χρησιμοποιούν κλειδιά ή κωδικούς πρόσβασης, όπου ο υπολογιστής που ζητά πρόσβασης πρέπει να παρέχει το κλειδί ή τον κωδικό πρόσβασης για να αποκτήσει πρόσβαση. Τα WLAN χρησιμοποιούν επίσης την κρυπτογράφηση για την κωδικοποίηση των δεδομένων. Με την κρυπτογράφηση, πριν κάποιος υπολογιστής μεταβιβάσει δεδομένα, χρησιμοποιεί ένα μυστικό κλειδί κρυπτογράφησης για να κωδικογραφήσει τα δεδομένα. Ο υπολογιστής-παραλήπτης χρησιμοποιεί το ίδιο κλειδί για να αποπεριπλέξει τα δεδομένα. Εάν συνδεθείτε σε υπάρχον δίκτυο, χρησιμοποιήστε το κλειδί κρυπτογράφησης που παρέχεται από το διαχειριστή του ασύρματου δικτύου. Εάν εγκαταστήσετε το δικό σας δίκτυο, μπορείτε να δημιουργήσετε το δικό σας κλειδί και να το χρησιμοποιήσετε σε κάθε υπολογιστή. Το βοηθητικό πρόγραμμα σύνδεσης WiFi σας βοηθά να το πραγματοποιήσετε. Η μέθοδος ασφαλείας που χρησιμοποιείται από τον υπολογιστή σας για την απόκτηση πρόσβασης στο WLAN αποθηκεύεται στο προφίλ. Για περισσότερες χρηστικές πληροφορίες, βλ. Ασφάλεια.

### Αναγνώριση ασύρματου δικτύου

Ανάλογα με το μέγεθος και τα συστατικά ενός ασύρματου δικτύου, υπάρχουν διαφορετικοί τρόποι για να αναγνωρίσετε ένα ασύρματο δίκτυο:

- Το Όνομα δικτύου ή το Αναγνωριστικό συνόλου υπηρεσιών (SSID): Προσδιορίζει ένα ασύρματο δίκτυο. Όλες οι ασύρματες συσκευές στο δίκτυο πρέπει να χρησιμοποιούν το ίδιο SSID. Αυτή είναι πιθανόν η πιο συνήθης μέθοδος.
- Basic Service Set (BSS): Αποτελείται από δύο ή περισσότερους ασύρματους κόμβους, ή σταθμούς, οι οποίοι έχουν αναγνωρίσει ο ένας τον άλλον και έχουν καταστήσει επικοινωνίες.
- SSID αναμετάδοσης: Ένα σημείο πρόσβασης μπορεί να αποκριθεί σε υπολογιστές που στέλνουν διερευνητικά πακέτα με το SSID αναμετάδοσης. Εάν είναι ενεργοποιημένη αυτή η δυνατότητα στο σημείο πρόσβασης, οποιοσδήποτε ασύρματος χρήστης μπορεί να συσχετιστεί με το σημείο πρόσβασης με κενό (μηδενικό) SSID.
- Αναγνωριστικό βασικού συνόλου υπηρεσιών (BSSID): Ένα μοναδικό αναγνωριστικό για κάθε ασύρματη συσκευή. Το BSSID είναι η διεύθυνση Ethernet MAC της συσκευής.
- Αναγνωριστικό εκτεταμένου συνόλου υπηρεσιών (ESSID): Μια ειδική περίπτωση SSID που χρησιμοποιείται για τον προσδιορισμό ενός ασύρματου δικτύου που περιλαμβάνει σημεία πρόσβασης.
- Independent Basic Service Set (IBSS): Μια κατάσταση λειτουργίας σε σύστημα 802.11 που επιτρέπει την άμεση επικοινωνία μεταξύ συσκευών 802.11 χωρίς την ανάγκη να δημιουργήσουν συνεδρία επικοινωνίας με σημείο πρόσβασης.
- Independent Basic Service Set Identifier (IBSSID): Μια ειδική περίπτωση ενός SSID που χρησιμοποιείται για την αναγνώριση ενός δικτύου ασύρματων υπολογιστών των οποίων οι παράμετροι έχουν ρυθμιστεί για να επικοινωνούν απευθείας ο ένας με τον άλλο χωρίς τη χρήση σημείου πρόσβασης.

### Επιλέξτε λειτουργία ασύρματου δικτύου

Τα ασύρματα δίκτυα μπορούν να λειτουργούν με ή χωρίς σημεία πρόσβασης, ανάλογα με τον αριθμό χρηστών στο δίκτυο. Η Λειτουργία Υποδομή χρησιμοποιεί σημεία πρόσβασης για να επιτρέπει σε ασύρματους υπολογιστές να στέλνουν και να λαμβάνουν πληροφορίες. Οι ασύρματοι υπολογιστές μεταδίδουν στο σημείο πρόσβασης, το σημείο πρόσβασης λαμβάνει τις πληροφορίες και το μεταδίδει εκ νέου στους άλλους υπολογιστές. Το σημείο πρόσβασης μπορεί επίσης να συνδεθεί σε ασύρματο δίκτυο ή στο Διαδίκτυο. Μπορούν να συνεργάζονται πολλαπλά σημεία πρόσβασης για να παρέχουν κάλυψη σε ευρεία περιοχή.

Η λειτουργία Συσκευή προς συσκευής, η οποία καλείται και λειτουργία ad hoc, λειτουργεί χωρίς σημεία πρόσβασης και επιτρέπει σε ασύρματους υπολογιστές να αποστέλλουν πληροφορίες απευθείας σε άλλους ασύρματους υπολογιστές. Μπορείτε να χρησιμοποιήσετε τη λειτουργία συσκευής προς συσκευή για να συνδέσετε σε δίκτυο υπολογιστές στο σπίτι ή σε μικρό γραφείο, ή για να εγκαταστήσετε ένα προσωρινό ασύρματο δίκτυο για σύσκεψη.

## Πώς ενεργοποιώ και απενεργοποιώ τη ραδιοπρόσβασή μου;

Θα χρειαστεί να απενεργοποιήσετε (και να ενεργοποιήσετε) τη ραδιοπρόσβαση προσαρμογέα WiFi σε διάφορες περιπτώσεις. Για παράδειγμα, μπορεί να χρειαστεί να απενεργοποιήσετε τη ραδιοπρόσβαση όταν επιβιβαζόσαστε σε αεροπλάνο. Μπορεί επίσης να την απενεργοποιήσετε για να εξοικονομήσετε την ισχύ της μπαταρίας.

Υπάρχουν τρεις μέθοδοι για την ενεργοποίηση και απενεργοποίηση της ραδιοπρόσβασης:

- Με τη χρήση διακόπτη υλικού ασύρματης ραδιοπρόσβασης (μπορεί να μην υπάρχει σε όλους τους υπολογιστές).
- Με το κουμπί Ενεργοποίηση WiFi / Απενεργοποίηση WiFi στο κύριο παράθυρο του βοηθητικού προγράμματος σύνδεσης WiFi.
- Με τη χρήση των Windows.

Να θυμάστε ότι για να συνδεθείτε σε ασύρματα δίκτυα, η ασύρματη ραδιοπρόσβαση πρέπει να ενεργοποιηθεί πάλι. Αν δεν μπορείτε να συνδεθείτε σε ασύρματο δίκτυο, επαληθεύστε ότι η ραδιοπρόσβασή σας είναι ενεργοποιημένη τόσο από το διακόπτη υλικού όσο και από το κουμπί Ενεργοποίηση WiFi / Απενεργοποίηση WiFi του βοηθητικού προγράμματος σύνδεσης WiFi.

Βλ. Ενεργοποίηση ή Απενεργοποίηση ραδιοπρόσβασης για περισσότερες πληροφορίες.

Επιστροφή στην αρχή

Επιστροφή στα Περιεχόμενα

Εμπορικά σήματα και αποποιήσεις