Tilbake til innhold

# Oversikt over trådløse nettverk

Om trådløsnettverksteknologi
Hva trenger jeg for å konfigurere et trådløst nettverk?
Guide til trådløs nettverksvirksomhet

- Hva er et forvaltningsverktøy for trådløst nettverk?
- Nettverksnavn
- Profiler
- Sikkerhet
- Identifiser et trådløst nettverk
- Velg en trådløsnettverksmodus

Hvordan skrur jeg radioen min på og av?

MERK: I denne hjelpefilen, brukes uttrykkene "trådløs" og "WiFi" om hverandre.

## Om trådløsnettverksteknologi

Et trådløst lokalområdenettverk [Wireless Local Area Network (WLAN)] kobler sammen datamaskiner uten nettverkskabler. Istedenfor bruker datamaskinene radiokommunikasjon til å sende data til hverandre. I et WLAN kobler en radiokommunikasjonsenhet som kalles tilgangspunkt (access point) eller en trådløs ruter datamaskiner sammen og sørger for internett- eller nettverkstilgang. Du kan kommunisere direkte med andre trådløse datamaskiner eller koble til et eksisterende nettverk gjennom et trådløst tilgangspunkt.

Når du konfigurerer WiFi-kortet, velger du funksjonsmodus for den typen trådløst nettverk du vil ha. Du kan bruke Intel® PRO/Wireless Network Connection-kortet til å koble til andre lignende trådløse enheter som er kompatible med 802.11-standarden for trådløse nettverk. I denne hjelpefilen, kalles et trådløst nettverk også WiFi-nettverk.

## Hva trenger jeg for å konfigurere et trådløst nettverk?

Den vanligste typen trådløsnettverk er et infrastrukturnettverk. For å konfigurere et infrastrukturnettverk må du ha følgende:

- En trådløs ruter.
- Et trådløsnettverkskort for hver datamaskin du vil koble til trådløsnettverket.
- Hvis du vil ha internettilgang for ditt WLAN, må du også ha bredbåndinternettjenester som kabel eller DSL. Dette inkluderer et bredbåndmodem.

## Guide til trådløs nettverksvirksomhet

### Hva er et forvaltningsverktøy for trådløst nettverk?

WiFi-tilkoblingsverktøyet er et administrasjonsverktøy for trådløse nettverk. Det hjelper deg å administrere trådløsforbindelsene dine. Det kan hjelpe deg med førstegangskonfigurasjonen av trådløsforbindelsene dine og deretter lett forvalte forbindelsene, åpne og lukke forbindelser og håndtere sikkerheten etter behov. Noen datamaskiner leveres også med Microsoft Windows Zero Configuration, som er et annet administrasjonsverktøy for trådløsnettverk, og du bør ikke bruke begge disse verktøyene. Det er fordi nettverksinnstillinger du oppretter i ett verktøy, ikke brukes hvis det andre verktøyet forvalter trådløsforbindelsene. Vi anbefaler at du bruker ett verktøy til å forvalte trådløsforbindelsene, og holder deg til det.

Se Bruke Microsoft Windows* til å administrere WiFi, og se også Bli tilkoblet.

### Nettverksnavn (SSID)

Hvert trådløse lokalnettverk (WLAN) bruker et unikt nettverksnavn til å identifisere nettverket. Dette navnet kalles også tjenestesettidentifikator (SSID - Service Set Identifier). Når du konfigurerer WiFi-kortet, spesifiserer du SSID-en. Hvis du vil koble til et eksisterende WLAN, må du bruke navnet på det nettverket. Hvis du konfigurerer ditt eget WLAN, kan du finne på et eget navn og bruke det på hver datamaskin. Navnet kan inneholde opptil 32 tegn som kan være både bokstaver og tall. SSID eller nettverksnavnet er tildelt på tilgangspunktet eller den trådløse ruteren.

### Profiler

En profil brukes for å forvalte din datamaskins forbindelse til et WLAN. En profil er en samling innstillinger som bestemmer hvordan datamaskinen kobler seg til WLAN. Disse innstillingene (profilen) lagres på datamaskinen din og brukes hver gang du kobler til det WLAN-et. Profilen inkluderer alle nettverksinformasjonene og sikkerhetsinnstillingene. Ulike profiler opprettes for ulike WLAN. Når det gjelder din datamaskin, vil hvert WLAN ha sin egen profil for å forvalte forbindelsen til det WLAN-et. Hvis du bruker Intel® PROSet/Wireless WiFi-programvare, vises profilene for datamaskinen i Profiler-listen. Verktøyet lar deg opprette, redigere og fjerne profiler.

### Sikkerhet

Enkelte WLAN er åpne, usikre nettverk, og noen er sikre nettverk. Et sikkert WLAN begrenser hvem som kan aksessere nettverket. Det finnes ulike nivåmetoder for sikkerheten. WiFi-tilkoblingsverktøyet kan lett hjelpe deg med å konfigurere en sikkerhetsmetode for ditt WLAN.

Vanlige sikkerhetsmetoder for WLAN bruker nøkler eller passord, der datamaskinen som anmoder om aksess, må oppgi nøkkelen eller passordet for å få tilgang. WLAN kan også bruke kryptering til å kode dataene. Før en datamaskin sender data, bruker den en hemmelig krypteringsnøkkel for å gjøre dataene uforståelig. Mottakerdatamaskinen bruker den samme nøkkelen til å gjøre dataene forståelige igjen. Hvis du kobler til et eksisterende nettverk, bruker du krypteringsnøkkelen du fikk av administratoren for det trådløse nettverket. Hvis du setter opp ditt eget nettverk, kan du finne på en egen nøkkel og bruke det på hver datamaskin. WiFi-tilkoblingsverktøyet kan hjelpe deg med dette. Sikkerhetsmetoden datamaskinen din bruker for å få WLAN-aksess, lagres i profilen. Se Sikkerhet for å få mer informasjon.

### Identifiser et trådløst nettverk

Avhengig av størrelsen og komponentene i trådløsnettverket, er det mange måter for å identifisere et trådløsnettverk:

- Nettverksnavnet eller tjenestesettidentifikatoren (SSID - Service Set Identifier): Identifiserer et trådløst nettverk Alle de trådløse enhetene på et nettverk må bruke samme SSID. Dette er trolig den vanligste metoden.
- Basic Service Set (BSS): Består av to eller flere trådløsnoder, eller stasjoner, som har gjenkjent hverandre og har etablert forbindelse.
- Kringkastings-SSID: Et tilgangspunkt kan svare datamaskiner som sender undersøkelsespakker, med kringkastings-SSID-en. Hvis denne funksjonen er aktivert på tilgangspunktet, kan alle trådløse brukere knytte til tilgangspunktet ved hjelp av en tom (null) SSID.
- BSSID (Basic Service Set Identifier): En unik identifikator for hver trådløse enhet. BSSID-en er Ethernet MAC-adressen for enheten.
- ESSID (Extended Service Set IDentifier): En spesiell type SSID som brukes til å identifisere et trådløse nettverk og inkluderer tilgangspunkt.
- Independent Basic Service Set (IBSS): En operasjonsmodus i et 802.11-system som muliggjør direkte kommunikasjon mellom 802.11-enheter uten behov for å sette opp en kommunikasjonsøkt med et tilgangspunkt.
- Independent Basic Service Set Identifier (IBSSID): Et spesielt tilfelle av SSID som brukes til å identifisere et nettverk av trådløse datamaskiner som er konfigurert til å kommunisere direkte med en annen uten bruk av tilgangspunkt.

### Velg en trådløsnettverksmodus

Trådløse nettverk kan virke med eller uten tilgangspunkter, avhengig av antallet brukere i nettverket. Infrastrukturmodus bruker tilgangspunkter for å gjøre det mulig for trådløse datamaskiner å sende og motta informasjon. Trådløse datamaskiner sender til tilgangspunktet, tilgangspunktet mottar informasjonen og kringkaster det videre til de andre datamaskinene. Tilgangspunktet kan også kobles til et trådløst nettverk eller til Internett. Flere tilgangspunkt kan arbeide sammen for å gi dekning over et bredt område.

Enhet-til-enhet-modus, også kalt ad hoc-modus, virker uten tilgangspunkter og gjør det mulig for trådløse datamaskiner å sende informasjon direkte til andre trådløse datamaskiner. Du kan bruke datamaskin-til-datamaskin-modus til å opprette et nettverk av datamaskiner hjemme eller på et lite kontor, eller til å sette opp et midlertidig trådløst nettverk til et møte.

## Hvordan skrur jeg radioen min på og av?

Du må skru WiFi-kortradioen av (og på) i ulike situasjoner. For eksempel kan det være du blir bedt om å skru radioen av når du går om bord i et fly. Du kan også skru det av for å spare strøm.

Det finnes tre metoder for å skru radioen på og av:

- Bruke maskinvarebryteren for trådløs radio (finnes kanskje ikke på alle datamaskiner).
- Bruke knappen WiFi på / WiFi av i WiFi-tilkoblingsverktøyet.
- Bruke Windows.

Husk at for å koble til trådløsnettverkene, må trådløsradioen være skrudd på igjen. Hvis du ikke greier å koble til et trådløst nettverk, må du kontrollere at radioen er skrudd på både med maskinvarebryteren og WiFi på / WiFi av-knappen i WiFi-tilkoblingsverktøyet.

Se Skru radioen på eller av hvis du vil ha mer informasjon.

Tilbake til toppen

Tilbake til innhold

Varemerker og fraskrivelser