Επιστροφή στα Περιεχόμενα

# Προβολή ασύρματων συμβάντων

Το πρόγραμμα προβολής ασύρματων συμβάντων χρησιμοποιείται για την παρακολούθηση και εμφάνιση ασύρματων συμβάντων. Αυτή η λίστα συμβάντων θα περιλαμβάνει κανονικά συμβάντα και, αν υπάρξει πρόβλημα, συμβάντα σφαλμάτων. Οι εγγραφές συμβάντων αποθηκεύονται σε αρχεία καταγραφής, τα οποία μπορείτε να αποστείλετε στην υποστήριξη πελατών.

## Τρόπος πρόσβασης

Για την εκκίνηση της Προβολής ασύρματων συμβάντων:

1. Στο μενού Εργαλεία, κάντε κλικ στο Αντιμετώπιση προβλημάτων Intel® Wireless.
2. Στο αριστερό τμήμα του παραθύρου, κάντε κλικ στο Προβολή ασύρματων συμβάντων.

## Εντολές μενού αρχείου

ΣΗΜΕΙΩΣΗ: Η δυνατότητά σας ως χρήστης πελάτη να αποκτήσετε πρόσβαση και να αλλάξετε τις Ρυθμίσεις προβολής ασύρματων συμβάντων μπορεί να απενεργοποιηθεί από το Διαχειριστή σας. Αν συμβεί αυτό, ορισμένες ρυθμίσεις θα γίνουν γκρι.

### Εντολή ρυθμίσεων

Η εντολή ρυθμίσεων σας επιτρέπει να αποκτήσετε πρόσβαση σε διάφορες ρυθμίσεις, οι οποίες διέπουν την καταγραφή ασύρματων συμβάντων. Αυτή η εντολή ενεργοποιεί ένα παράθυρο με τρεις καρτέλες:

- Γενική καρτέλα
- Καρτέλα διαγραφής αρχείου καταγραφής
- Καρτέλα αρχείου καταγραφής προγράμματος οδήγησης

#### Γενική καρτέλα

Η Γενική καρτέλα σας επιτρέπει να αποκτήσετε πρόσβαση στις ακόλουθες ρυθμίσεις:

Ρύθμιση | Περιγραφή
--- | ---
Ενεργοποιήστε την καταγραφή ασύρματων συμβάντων. | Κάντε κλικ (ενεργοποιήστε) για να ενεργοποιήσετε την καταγραφή ασύρματων συμβάντων. Αυτό πρέπει να επιλεγεί για να συμβεί καταγραφή ασύρματων συμβάντων. Αν απενεργοποιηθεί, τότε και οι υπόλοιπες ρυθμίσεις ασύρματων συμβάντων σε αυτό το παράθυρο θα είναι ανενεργές.
Προσδιορίστε το φάκελο για την εγγραφή του αρχείου καταγραφής ασύρματων συμβάντων σε: | Προσδιορίστε μια απόλυτη τοποθεσία στο σύστημά σας για την εγγραφή του αρχείου καταγραφής σε. Αυτή η διαδρομή μπορεί να έχει μήκος μόνο έως 150 χαρακτήρες.
Πρόθεμα του ονόματος αρχείου καταγραφής: | Αυό είναι το όνομα του αρχείου καταγραφής. Το προεπιλεγμένο όνομα είναι: <ΌνομαΥπολογιστή_ΤομέαςΧρήστη>. Μπορείτε να το ορίσετε.
Μέγιστο μέγεθος αρχείου καταγραφής: | Για να αποφευχθεί το πολύ μεγάλο μέγεθος των αρχείων καταγραφής, δημιουργούνται νέα αρχεία καταγραφής όταν το τρέχον αρχείο καταγραφής υπερβαίνει το προσδιορισμένο μέγεθος σε MB. Το προεπιλεγμένο μέγεθος αρχείου είναι 1 megabyte. Μπορείτε να επιλέξετε ένα μέγεθος αρχείου έως δέκα megabyte, κατά προσαυξήσεις ενός megabyte.
Προεπιλογές | Κάντε κλικ στο Προεπιλογές για να ορίσετε όλες τις ρυθμίσεις σε αυτή την καρτέλα στις προεπιλεγμένες τιμές τους. Αυτό ρυθμίζει τις προεπιλογές μόνο για την ανοιχτή καρτέλα.
OK | Αποθηκεύστε τις αλλαγές σας και κλείστε το παράθυρο.

#### Καρτέλα διαγραφής αρχείου καταγραφής

Η καρτέλα διαγραφής αρχείου καταγραφής σας επιτρέπει την πρόσβαση στις ακόλουθες ρυθμίσεις:

Ρύθμιση | Περιγραφή
--- | ---
Επιλέξτε από τα ακόλουθα όταν διαγράφετε τα αρχεία καταγραφής. |

- Μη διαγράφετε ποτέ παλιά αρχεία καταγραφής.
- Διαγράψτε το παλιό αρχείο καταγραφής όταν συντρέχουν οι επιλεγμένες προϋποθέσεις:
  - Διαγράψτε τα παλιά αρχεία καταγραφής κάθε συγκεκριμένο αριθμό ημερών: Αυτός ο αριθμός μπορεί να κυμανθεί από 1 έως 30.
  - Διαγράψτε τα παλιά αρχεία καταγραφής όταν το συνολικό μέγεθος των αρχείων καταγραφής υπερβαίνει τα: Αυτός ο αριθμός μπορεί να κυμανθεί από 1 έως 10 megabyte (MB) κατά προσαυξήσεις ενός megabyte.

Προεπιλογές | Κάντε κλικ στο Προεπιλογές για να ορίσετε όλες τις ρυθμίσεις σε αυτή την καρτέλα στις προεπιλεγμένες τιμές τους. Αυτό ρυθμίζει τις προεπιλογές μόνο για την ανοιχτή καρτέλα.
OK | Αποθηκεύστε τις αλλαγές σας και κλείστε το παράθυρο.

#### Καρτέλα αρχείου καταγραφής προγράμματος οδήγησης

Η καταγραφή συμβάντων του προγράμματος οδήγησης καταχωρεί συμβάντα του προγράμματος οδήγησης. Εδώ μπορείτε να αποκτήσετε πρόσβαση στις ακόλουθες ρυθμίσεις:

Ρύθμιση | Περιγραφή
--- | ---
Ενεργοποίηση καταγραφής συμβάντων του προγράμματος οδήγησης | Η καταγραφή των συμβάντων του προγράμματος οδήγησης καταγράφει και καταχωρεί συμβάντα που αφορούν στο πρόγραμμα οδήγησης. Αυτά τα συμβάντα μπορούν να προβληθούν στην Προβολή ασύρματων συμβάντων. Εδώ μπορείτε να επιλέξετε να ενεργοποιήσετε την τυπική καταγραφή ή την καταγραφή της αντιμετώπισης προβλημάτων.

- Τυπική καταγραφή: Αυτά είναι κανονικά συμβάντα του προγράμματος οδήγησης.
- Καταγραφή της αντιμετώπισης προβλημάτων: Αυτά είναι συμβάντα που εντοπίζονται ως σφάλματα. Μπορεί να είναι χρήσιμα για την επίλυση προβλημάτων του προγράμματος οδήγησης.

Προεπιλογές | Κάντε κλικ στο Προεπιλογές για να ορίσετε όλες τις ρυθμίσεις σε αυτή την καρτέλα στις προεπιλεγμένες τιμές τους. Αυτό ρυθμίζει τις προεπιλογές μόνο για την ανοιχτή καρτέλα.
OK | Αποθηκεύστε τις αλλαγές σας και κλείστε το παράθυρο.

### Εντολή εξόδου

Από το μενού Αρχείο, αυτή η εντολή κλείνει την Προβολή ασύρματων συμβάντων.

## Εντολές μενού λειτουργίας

### Προβολή συμβάντων πραγματικού χρόνου:

Αυτή η εντολή εμφανίζει συμβάντα καθώς συμβαίνουν σε πραγματικό χρόνο.

- Σε αυτό το παράθυρο, μπορείτε να κάνετε κλικ στο Απαλοιφή για να απαλείψετε αυτή τη λίστα συμβάντων και να τα αφήσετε να αρχίσουν να συλλέγονται και να εμφανίζονται ξανά.
- Μπορείτε επίσης να κάνετε κλικ στο Αποθήκευση ως... για να αποθηκεύσετε αυτή τη λίστα σε αρχείο καταγραφής. Στη μορφή Αποθήκευση ως..., πρέπει να επιλέξετε να το αποθηκεύσετε ως δυαδικό αρχείο (.bin) για να μπορέσετε να προβάλετε αυτό το αρχείο και πάλι στην Προβολή ασύρματων συμβάντων. Μπορείτε επίσης να το αποθηκεύσετε ως αρχείο με τιμές διαχωρισμένες με κόμματα (.csv), αν θέλετε να το προβάλετε εκτός της Προβολής ασύρματων συμβάντων.

### Προβολή αρχείου καταγραφής

Αυτή η εντολή απαλείφει την Προβολή ασύρματων συμβάντων και σας επιτρέπει να ανοίξετε ένα ήδη αποθηκευμένο αρχείο καταγραφής.

- Κάντε κλικ στο Άνοιγμα για να ανοίξετε ένα υπάρχον αρχείο καταγραφής. Το αρχείο καταγραφής πρέπει να είναι σε δυαδική μορφή (.bin) για να προβληθεί από την Προβολή ασύρματων συμβάντων.
- Κάντε κλικ στο Αποθήκευση ως... για να αποθηκεύσετε το αρχείο με διαφορετικό όνομα. Στη μορφή Αποθήκευση ως..., πρέπει να επιλέξετε να το αποθηκεύσετε ως δυαδικό αρχείο (.bin) για να μπορέσετε να προβάλετε αυτό το αρχείο και πάλι στην Προβολή ασύρματων συμβάντων. Μπορείτε επίσης να το αποθηκεύσετε ως αρχείο με τιμές διαχωρισμένες με κόμματα (.csv), αν θέλετε να το προβάλετε εκτός της Προβολής ασύρματων συμβάντων.
- Όταν κάνετε κλικ στο Απαλοιφή, απαλείφεται αυτή η λίστα συμβάντων.

## Εντολές μενού βοήθειας

Αυτό το μενού παρέχει τις ακόλουθες εντολές:

- Βοήθεια προβολής ασύρματων συμβάντων Παρέχει πρόσβαση σε αυτές τις πληροφορίες Βοήθειας
- Πληροφορίες... Παρέχει πληροφορίες για την έκδοση του λογισμικού, τις προσθήκες λογισμικού, τα πνευματικά δικαιώματα και την υποστήριξη.

Επιστροφή στην αρχή

Επιστροφή στα Περιεχόμενα

Εμπορικά σήματα και αποποιήσεις