Vissza a tartalomjegyzékhez

# Speciális beállítások

A Speciális beállítások ablakban további paramétereket állíthat be egy adott profilhoz.

## Megnyitás

1. Ha rendszergazda-profilt készít vagy módosít, nyissa meg a Rendszergazda-eszközt. Ha személyes profilt készít vagy módosít, a főablakban kattintson a Profilok lehetőségre.
2. Ha a profil már létezik, a Profilok ablakban vagy lapon kattintson a Tulajdonságok lehetőségre. Új profil esetén kattintson a Hozzáadás gombra.
3. Az Általános beállítások ablakban kattintson Speciális... lehetőségre.

## A Speciális beállítások ismertetése

Név | Leírás
--- | ---
Automatikus csatlakozás | Automatikus (alapértelmezés): Ha ki van választva, az Intel® PROSet/Wireless WiFi-csatlakozás segédprogram automatikusan csatlakozik ehhez a profilhoz, ha a hálózat hatótávolságon belül van. Igény szerint: Ha ki van választva, a profil nem csatlakozik automatikusan, ha a benne megadott hálózat hatótávolságon belül van. Akkor célszerű választani, ha például az adott vezeték nélküli kapcsolatért fizetni kell, és Ön nem kíván automatikusan csatlakozni. A WiFi hálózatok listán és a Profilok listán a hálózatot ez az ikon jelzi, és Igény szerinti (más néven kézi) csatlakozást jelez.

Csatlakozás a hálózatra:

1. Válassza ki a hálózatot a WiFi hálózatok listán.
2. Kattintson a Csatlakozás gombra.

Automatikus importálás | Az automatikus importálással a hálózati rendszergazda könnyen átviheti ezt a profilt más számítógépekre. Az exportált és egy másik számítógép WiFi\AutoImport nevű könyvtárában tárolt profilfájlt a WiFi-csatlakozás segédprogram automatikusan importálja.

MEGJEGYZÉS: Ez a szolgáltatás kizárólag felhasználói profil konfigurálásakor áll rendelkezésre. Rendszergazda-profilok konfigurálásakor nem áll rendelkezésre.

Sávválasztás | Itt kiválaszthatja az adott csatlakozási profilhoz használandó sávot:

- Vegyes sáv (alapértelmezés): Ezzel a beállítással a WiFi-csatlakozás segédprogram az alábbi két sáv bármelyikén megpróbálja csatlakoztatni a profilt egy elérhető hálózatra.
- 2,4 GHz-es sáv: Ezzel a beállítással a WiFi-csatlakozás segédprogram csak az 2,4 GHz-es sávon próbálja meg csatlakoztatni a profilt egy elérhető hálózatra.
- 5,2 GHz-es sáv: Ezzel a beállítással a WiFi-csatlakozás segédprogram csak az 5,2 GHz-es sávon próbálja meg csatlakoztatni a profilt egy elérhető hálózatra.

Kötelező hozzáférési pont | Arra kényszeríti a WiFi adaptert, hogy adott MAC-című hozzáférési pontra csatlakozzon. Adja meg a hozzáférési pont MAC-címét (BSSID címét); ez egy 48 bites, 12 hexadecimális jegyű szám. Például 00:06:25:0E:9D:84. Törlés: A jelenlegi cím törlése.

MEGJEGYZÉS: Ez a funkció alkalmi üzemmódban nem áll rendelkezésre.

Jelszavas védelem |

1. Védje jelszóval ezt a profilt (maximum 10 karakter): Jelölje be, ha jelszót szeretne engedélyezni ehhez a profilhoz. A négyzet alapértelmezés szerint nincs bejelölve, azaz nincs profiljelszó.
2. Jelszó: Írjon be egy jelszót. A jelszó karakterei csillagokként jelennek meg.
3. Jelszó megerősítése: Írja be újra a jelszót.

MEGJEGYZÉS: Feltétlenül írja fel valahová ezt a jelszót. Ha elfelejti, nincs mód a jelszó alaphelyzetbe állítására.

Automatikus alkalmazásindítás | Automatikusan elindít egy kötegfájlt, parancsfájlt vagy végrehajtható fájlt, amikor a felhasználó csatlakozik a profilra. Ezzel például automatikusan elindíthat egy VPN-munkamenetet, valahányszor vezeték nélküli hálózatra csatlakozik.

1. Kattintson az Automatikus alkalmazásindítás engedélyezése gombra.
2. Írja be az indítani kívánt program nevét, vagy kattintson a Tallózás gombra és keresse meg a fájlt a merevlemezen.
3. A Speciális beállítások bezárásához kattintson az OK gombra.

Kapcsolat fenntartása | A Kapcsolat fenntartása beállítás kijelentkezés után is fenntartja a felhasználó profiljának vezeték nélküli kapcsolatát. Ha a Kapcsolat fenntartása beállítás ki van választva és van Állandó profil, azt a rendszer a kijelentkezéskor nem fogja alkalmazni. Alkalmazni csak akkor fogja, ha megszakad ennek a profilnak a kapcsolata.

MEGJEGYZÉS: Ez a beállítás használható olyan Nortel VPN-ügyfélnél, amely úgy van beállítva, hogy csatlakozáskor kijelentkezzen.

MEGJEGYZÉS: Ez a szolgáltatás kizárólag felhasználói profil konfigurálásakor áll rendelkezésre. Rendszergazda-profilok konfigurálásakor nem áll rendelkezésre.

A felhasználónév formátuma | A felhasználónév formátuma: A rendszergazda megválaszthatja a hitelesítő kiszolgálónak elküldendő felhasználónév formátumát. A lehetőségek:

- felhasználó (alapértelmezett)
- felhasználó@tartomány
- felhasználó@tartomány.com
- TARTOMÁNY\felhasználó

MEGJEGYZÉS: Ez a jellemző kizárólag Rendszergazda-profilok konfigurálásakor áll rendelkezésre. Nem áll rendelkezésre, ha a profil létrehozása a WiFi profil készítése oldalon történik.

PLC tartomány-ellenőrzés | Bejelentkezés előtti tartomány-ellenőrzés: Ez a beállítás kizárólag a Rendszergazda-eszköz használatakor jelenik meg, és csak akkor, ha Bejelentkezés előtti / Közös profil létrehozását választotta. A lehetőségek:

- Tartomány-kiszolgáló jelenlétének ellenőrzése: Ha egy tartomány tagjaként Bejelentkezés előtti csatlakozási profilt használ, ez a beállítás a felhasználó bejelentkezési folyamatának végrehajtása előtt ellenőrzi, hogy a tartomány kiszolgálója jelen van-e. Ha a kiszolgáló nem található, ez a bejelentkezést egy percig vagy tovább is késleltetheti.
- A bejelentkezés folytatása: A bejelentkezés szokásos módon folytatódik. Ez a beállítás nem ellenőrzi a kiszolgáló jelenlétét.

MEGJEGYZÉS: Ez a jellemző kizárólag Rendszergazda-profilok konfigurálásakor áll rendelkezésre. Nem áll rendelkezésre, ha a profil létrehozása a WiFi profil készítése oldalon történik.

OK | Bezárja az oldalt és menti a beállításokat.
Mégse | Bezárja a párbeszédpanelt és elveti a módosításokat.
Súgó? | Megjeleníti az adott oldalhoz tartozó súgószöveget.

Vissza az oldal tetejére

Vissza a tartalomjegyzékhez

Védjegyek és nyilatkozatok