กลับไปที่สารบัญ

# Wireless Event Viewer

โปรแกรมหน้าต่างแสดงสถานะไร้สาย ใช้สำหรับตรวจสอบติดตามและแสดงเหตุการณ์ไร้สาย รายการเหตุการณ์ประกอบด้วยเหตุการณ์ปกติ และหากมีปัญหา ก็จะระบุเหตุการณ์ข้อผิดพลาด บันทึกเหตุการณ์ถูกเก็บไว้ในแฟ้มบันทึก ซึ่งคุณสามารถส่งให้แก่ฝ่ายบริการลูกค้า

## วิธีการเข้าถึง

การเริ่ม หน้าต่างแสดงสถานะไร้สาย:

1. ที่เมนูเครื่องมือ ให้คลิก Intel® Wireless Troubleshooter
2. ในบานหน้าต่างด้านซ้าย ให้คลิกหน้าต่างแสดงสถานะไร้สาย

## คำสั่งเมนูแฟ้ม

หมายเหตุ: ความสามารถของคุณในฐานะผู้ใช้ไคลเอ็นต์สำหรับการเข้าถึงและเปลี่ยนแปลงการตั้งค่า หน้าต่างแสดงสถานะไร้สาย อาจถูกยกเลิกใช้งานโดยผู้ดูแลระบบของคุณ หากเป็นเช่นนั้น การตั้งค่าบางอย่างจะกลายเป็นสีเทา

### คำสั่งการตั้งค่า

คำสั่งการตั้งค่าทำให้คุณสามารถเข้าถึงการตั้งค่าต่างๆ ที่ควบคุมการลงบันทึกเหตุการณ์ไร้สาย คำสั่งนี้จะเรียกหน้าต่างที่ประกอบด้วยสามแท็บ:

- แท็บทั่วไป
- แท็บการลบแฟ้มล็อก
- แท็บล็อกไดรเวอร์

#### แท็บทั่วไป

แท็บทั่วไปจะให้คุณเข้าถึงการตั้งค่าต่อไปนี้:

การตั้งค่า | คำอธิบาย
--- | ---
ใช้งานการลงบันทึกเหตุการณ์ไร้สาย | คลิก (เปิด) เพื่อใช้งานการลงบันทึกเหตุการณ์ไร้สาย ต้องเลือกตัวเลือกนี้เพื่อให้การลงบันทึกเหตุการณ์ไร้สายเกิดขึ้น หากปิดตัวเลือกนี้ การตั้งค่าเหตุการณ์ไร้สายอื่นๆ ในหน้าต่างก็จะไม่ถูกใช้งาน
ระบุโฟลเดอร์สำหรับการเขียนแฟ้มล็อกไร้สาย: | ระบุตำแหน่งที่ตั้งบนระบบของคุณสำหรับการเขียนแฟ้มล็อก พาธนี้จะต้องมีความยาวไม่เกิน 150 ตัวอักษร
ส่วนเติมหน้าชื่อแฟ้มล็อก: | นี่คือชื่อของแฟ้มล็อก ชื่อเริ่มต้นคือ: <ComputerName_UserDomain>. คุณสามารถตั้งค่านี้ได้
ขนาดแฟ้มล็อกสูงสุด: | เพื่อป้องกันไม่ให้แฟ้มมีขนาดใหญ่เกินไป จะมีการสร้างแฟ้มล็อกใหม่เมื่อแฟ้มล็อกปัจจุบันเกินขนาดที่ระบุตามหน่วย MB ขนาดแฟ้มเริ่มต้นคือ 1 เมกะไบต์ คุณสามารถเลือกขนาดแฟ้มได้ไม่เกิน 10 เมกะไบต์ โดยจะเพิ่มได้ครั้งละ 1 เมกะไบต์
ค่าเริ่มต้น | คลิก ค่าเริ่มต้น เพื่อตั้งค่าทั้งหมดในแท็บนี้ให้เป็นค่าเริ่มต้น โดยจะเป็นการตั้งค่าเริ่มต้นสำหรับแท็บที่เปิดอยู่เท่านั้น
ตกลง | บันทึกการเปลี่ยนแปลงของคุณและปิดหน้าต่างนี้

#### แท็บการลบแฟ้มล็อก

แท็บการลบแฟ้มล็อกให้คุณเข้าถึงการตั้งค่าต่อไปนี้:

การตั้งค่า | คำอธิบาย
--- | ---
เลือกจากรายการต่อไปนี้เมื่อลบแฟ้มล็อก |

- ไม่ลบแฟ้มล็อกเก่า
- ลบล็อกเก่าเมื่อเป็นไปตามเงื่อนไขที่เลือก:
  - ลบแฟ้มล็อกเก่าทุกครั้งหลังจากที่พ้นจำนวนวันที่ระบุ: ตัวเลขนี้อาจอยู่ในช่วงตั้งแต่ 1 ถึง 30
  - ลบแฟ้มล็อกเก่าเมื่อขนาดของแฟ้มล็อกเกิน: ตัวเลขนี้อาจอยู่ในช่วงตั้งแต่ 1 ถึง 10 เมกะไบต์ (MB) โดยจะเพิ่มได้ครั้งละ 1 เมกะไบต์

ค่าเริ่มต้น | คลิก ค่าเริ่มต้น เพื่อตั้งค่าทั้งหมดในแท็บนี้ให้เป็นค่าเริ่มต้น โดยจะเป็นการตั้งค่าเริ่มต้นสำหรับแท็บที่เปิดอยู่เท่านั้น
ตกลง | บันทึกการเปลี่ยนแปลงของคุณและปิดหน้าต่างนี้

#### แท็บล็อกไดรเวอร์

การลงบันทึกเหตุการณ์ไดรเวอร์จะบันทึกเหตุการณ์ที่เฉพาะเจาะจงสำหรับไดรเวอร์ ที่นี่คุณสามารถเข้าถึงการตั้งค่าต่อไปนี้:

การตั้งค่า | คำอธิบาย
--- | ---
ใช้งานการบันทึกเหตุการณ์ของโปรแกรมควบคุม | การลงบันทึกเหตุการณ์ไดรเวอร์จะบันทึกและลงรายการเหตุการณ์ที่เฉพาะเจาะจงสำหรับไดรเวอร์ เหตุการณ์เหล่านี้สามารถดูได้จากหน้าต่างแสดงสถานะไร้สาย ที่นี่คุณสามารถเลือกที่จะเปิดใช้งานการลงบันทึกมาตรฐานหรือการลงบันทึกการแก้ไขปัญหา

- การลงบันทึกมาตรฐาน: นี่คือเหตุการณ์ปกติของไดรเวอร์
- การลงบันทึกการแก้ไขปัญหา: นี่คือเหตุการณ์ที่ตรวจพบว่าเป็นข้อผิดพลาด โดยอาจเป็นประโยชน์ในการแก้ไขปัญหาเกี่ยวกับไดรเวอร์

ค่าเริ่มต้น | คลิก ค่าเริ่มต้น เพื่อตั้งค่าทั้งหมดในแท็บนี้ให้เป็นค่าเริ่มต้น โดยจะเป็นการตั้งค่าเริ่มต้นสำหรับแท็บที่เปิดอยู่เท่านั้น
ตกลง | บันทึกการเปลี่ยนแปลงของคุณและปิดหน้าต่างนี้

### คำสั่งออก

ภายใต้เมนูแฟ้ม คำสั่งนี้จะจบการทำงานของ หน้าต่างแสดงสถานะไร้สาย

## คำสั่งเมนูโหมด

### การดูเหตุการณ์ตามเวลาจริง

คำสั่งนี้แสดงเหตุการณ์ที่เกิดขึ้นตามเวลาจริง

- ในหน้าต่างนี้ คุณสามารถคลิก ล้าง เพื่อล้างรายการเหตุการณ์นี้และเริ่มต้นการเก็บรวบรวมและแสดงผลอีกครั้ง
- นอกจากนี้คุณยังสามารถคลิกที่ บันทึกเป็น... เพื่อบันทึกรายการไว้ในแฟ้มล็อกได้อีกด้วย ในฟอร์ม บันทึกเป็น... คุณควรเลือกที่จะบันทึกเป็นแฟ้มไบนารี (.bin) เพื่อให้คุณสามารถดูแฟ้มนี้ในหน้าต่างแสดงสถานะไร้สาย ได้อีกครั้ง นอกจากนี้คุณยังสามารถบันทึกเป็นแฟ้มค่าที่คั่นด้วยเครื่องหมายจุลภาค (.csv) หากคุณต้องการดูภายนอกหน้าต่างแสดงสถานะไร้สาย

### การดูแฟ้มบันทึก

คำสั่งนี้จะล้างหน้าต่างแสดงสถานะไร้สาย และให้คุณเปิดแฟ้มล็อกที่บันทึกไว้ก่อนหน้านี้

- คลิก เปิด เพื่อเปิดแฟ้มล็อกที่มีอยู่ แฟ้มล็อกจะต้องอยู่ในรูปแบบไบนารี (.bin) จึงจะสามารถดูได้ในหน้าต่างแสดงสถานะไร้สาย
- คลิก บันทึกเป็น... เพื่อบันทึกแฟ้มภายใต้ชื่ออื่น ในฟอร์ม บันทึกเป็น... คุณควรเลือกที่จะบันทึกเป็นแฟ้มไบนารี (.bin) เพื่อให้คุณสามารถดูแฟ้มนี้ในหน้าต่างแสดงสถานะไร้สาย ได้อีกครั้ง นอกจากนี้คุณยังสามารถบันทึกเป็นแฟ้มค่าที่คั่นด้วยเครื่องหมายจุลภาค (.csv) หากคุณต้องการดูภายนอกหน้าต่างแสดงสถานะไร้สาย
- การคลิกที่ ล้าง จะเป็นการล้างรายการเหตุการณ์

## คำสั่งเมนูวิธีใช้

เมนูนี้ประกอบด้วยคำสั่งต่อไปนี้:

- หน้าต่างแสดงสถานะไร้สาย: จัดหาการเข้าถึงข้อมูลวิธีใช้นี้
- เกี่ยวกับ...: จัดหาข้อมูลเกี่ยวกับเวอร์ชันของซอฟต์แวร์รีลีส, ซอฟต์แวร์ปลั๊กอิน, ลิขสิทธิ์ และการสนับสนุน

กลับไปที่ด้านบน

กลับไปที่สารบัญ

เครื่องหมายการค้าและข้อสงวนสิทธิ์