Επιστροφή στα Περιεχόμενα

# Προσωπική ασφάλεια

Χρησιμοποιήστε προσωπική ασφάλεια όταν είστε χρήστης από σπίτι ή μικρή εταιρία. Μπορείτε να χρησιμοποιήσετε μια ποικιλία από απλές διαδικασίες ασφάλειας για να προστατεύσετε την σύνδεσή σας WiFi. Ίσως να θέλετε να επιλέξετε από τη λίστα ρυθμίσεων ασφαλείας που είναι εύκολο να διαμορφωθούν για το δίκτυό σας WiFi. Για περιγραφή κάθε επιλογής, ανατρέξτε στο Ρυθμίσεις προσωπικής ασφάλειας. Δεν απαιτείται διακομιστής RADIUS ή AAA.

- Διαβάστε τις πληροφορίες Διαμόρφωση κρυπτογράφησης δεδομένων και ελέγχου ταυτότητας για να μάθετε σχετικά με τους διάφορους τύπους ασφάλειας.
- Για να προσθέσετε ή να αλλάξετε τις απαιτούμενες ρυθμίσεις ασφάλειας, κάντε κλικ στο Ρυθμίσεις ασφάλειας για πληροφορίες σχετικά με τη ρύθμιση της ασφάλειας για το επιλεγμένο δίκτυο WiFi.
- Για περιγραφή σχετικά με το πότε χρησιμοποιείτε τον Οδηγός προφίλ, βλ. Διαχείριση προφίλ.
- Για περισσότερες πληροφορίες σχετικά με τις διάφορες επιλογές ασφάλειας για δίκτυα WiFi, ανατρέξτε στο Επισκόπηση ασφάλειας.
- Εάν θέλετε να επαληθεύσετε τις ρυθμίσεις ασφάλειας, επιλέξτε το δίκτυο WiFi στη λίστα Ασύρματα δίκτυα. Βλ. Ιδιότητες δικτύου για να ανασκοπήσετε τον τρόπο λειτουργίας, το επίπεδο ελέγχου ταυτότητας και την κρυπτογράφηση δεδομένων.
- Βλ. Εταιρική ασφάλεια για να ρυθμίσετε την ασφάλεια ελέγχου ταυτότητας 802.1Χ.

## Ρυθμίσεις προσωπικής ασφάλειας

#### Περιγραφή ρυθμίσεων προσωπικής ασφάλειας

Όνομα | Ρύθμιση
--- | ---
Γενικές ρυθμίσεις | Επιλέξτε για να ανοίξετε τις Ρυθμίσεις προσωπικής ασφάλειας. Οι διαθέσιμες ρυθμίσεις ασφάλειας εξαρτώνται από τον επιλεγμένο τρόπο λειτουργίας στο Ρυθμίσεις ασφάλειας δημιουργίας προφίλ WiFi: Συσκευή προς συσκευή (ad hoc): Σε λειτουργία συσκευής προς συσκευή, η οποία καλείται και λειτουργία ad hoc, οι ασύρματοι υπολογιστές στέλνουν πληροφορίες απευθείας σε άλλους ασύρματους υπολογιστές. Μπορείτε να χρησιμοποιήσετε τη λειτουργία ad hoc για να συνδέσετε πολλούς υπολογιστές στο σπίτι ή σε μικρό γραφείο, ή για να διαμορφώσετε ένα προσωρινό ασύρματο δίκτυο για σύσκεψη.

> ΣΗΜΕΙΩΣΗ: Τα δίκτυα συσκευής προς συσκευή (ad hoc) αναγνωρίζονται από το εικονίδιο φορητού υπολογιστή (φορητός υπολογιστής) στη λίστα Ασύρματα δίκτυα και τη λίστα Προφίλ.

Δίκτυο (υποδομή): Ένα δίκτυο υποδομής αποτελείται από ένα ή περισσότερα σημεία πρόσβασης και έναν ή περισσότερους υπολογιστές με εγκατεστημένους προσαρμογείς WiFi. Τουλάχιστον ένα σημείο πρόσβασης θα πρέπει να διαθέτει ενσύρματη σύνδεση. Για χρήστες από το σπίτι, αυτό συνήθως είναι δίκτυο ευρείας ζώνης ή καλωδιακό δίκτυο.

> ΣΗΜΕΙΩΣΗ: Τα δίκτυα υποδομής αναγνωρίζονται από το εικονίδιο σημείου πρόσβασης () στη λίστα Δικτύων WiFi και τη λίστα Προφίλ.

Ρυθμίσεις ασφάλειας | Εάν ρυθμίζετε τις παραμέτρους σε προφίλ συσκευής προς συσκευής (ad hoc), επιλέξτε μία από τις ακόλουθες ρυθμίσεις κρυπτογράφησης δεδομένων:

- Καμία: Δεν απαιτείται έλεγχος ταυτότητας.
- WEP-64 bit ή WEP-128 bit: Χρησιμοποιείται κλειδί δικτύου ή κωδικός πρόσβασης για κρυπτογράφηση.

Εάν ρυθμίζετε παραμέτρους για προφίλ Δίκτυο (Υποδομή), επιλέξτε:

- WPA*-Personal (TKIP) ή WPA2*-Personal (TKIP): Το WPA-Personal χρησιμοποιεί το Temporal Key Integrity Protocol (TKIP) για κρυπτογράφηση δεδομένων.
- WPA-Personal (AES-CCMP) ή WPA2-Personal (AES-CCMP): Το WPA-Personal χρησιμοποιεί μια νέα μέθοδο για την προστασία του απόρρητου των ασύρματων μεταδόσεων όπως ορίζεται στο πρότυπο IEEE 802.11i.

Κουμπί για προχωρημένους | Κάντε κλικ για να αποκτήσετε πρόσβαση στις Ρυθμίσεις για προχωρημένους για να ρυθμίσετε τις παραμέτρους των ακόλουθων επιλογών:

- Αυτόματη σύνδεση: Επιλέξτε για να συνδεθείτε αυτόματα ή μη αυτόματα σε ένα προφίλ.
- Αυτόματη εισαγωγή: Ο διαχειριστής δικτύου μπορεί να εξάγει ένα προφίλ σε άλλον υπολογιστή.
- Επιλογή ζώνης: Επιλέξετε τη ζώνη που θα χρησιμοποιήσετε για αυτό το προφίλ σύνδεσης.
- Υποχρεωτικό σημείο πρόσβασης: Επιλέξτε για να συσχετίσετε τον ασύρματο προσαρμογέα με συγκεκριμένο σημείο πρόσβασης.
- Προστασία με κωδικό πρόσβασης: Επιλέξτε για να προστατεύσετε το προφίλ με κωδικό πρόσβασης.
- Αυτόματη εκκίνηση εφαρμογής Καθορίστε κάποιο πρόγραμμα που θα ξεκινήσει όταν γίνει η ασύρματη σύνδεση.
- Διατήρηση σύνδεσης: Επιλέξτε για να παραμείνετε συνδεδεμένοι σε προφίλ χρήστη μετά την έξοδο.

Προηγούμενο | Προβολή της προηγούμενης σελίδας του Οδηγού προφίλ.
OK | Κλείσιμο του Οδηγού προφίλ και αποθήκευση του προφίλ.
Άκυρο | Κλείσιμο του Οδηγού προφίλ και ακύρωση τυχόν αλλαγών που έγιναν.
Βοήθεια; | Παρέχει πληροφορίες βοήθειας για την τρέχουσα σελίδα.

## Διαμόρφωση κρυπτογράφησης δεδομένων και ελέγχου ταυτότητας

Σε ένα δίκτυο WiFi στο σπίτι, μπορείτε να χρησιμοποιήσετε μια ποικιλία από απλές διαδικασίες ασφάλειας για να προστατεύσετε την ασύρματη σύνδεσή σας. Αυτές περιλαμβάνουν:

- Ενεργοποίηση Wi-Fi Protected Access (WPA*)
- Αλλαγή του κωδικού πρόσβασής σας.
- Αλλαγή ονόματος δικτύου (SSID).

Η κρυπτογράφηση Wi-Fi Protected Access (WPA) παρέχει προστασία για τα δεδομένα σας στο δίκτυο. Το WPA χρησιμοποιεί ένα κλειδί κρυπτογράφησης που καλείται Προκοινόχρηστο κλειδί (PSK) για να κρυπτογραφήσει τα δεδομένα πριν από τη μετάδοση. Εισάγετε τον ίδιο κωδικό πρόσβασης σε όλους τους υπολογιστές και σημεία πρόσβασης στο δίκτυο του σπιτιού ή της μικρής επιχείρησής σας. Μόνο συσκευές που χρησιμοποιούν το ίδιο κλειδί κρυπτογράφησης μπορούν να αποκτούν πρόσβαση στο δίκτυο ή να αποκρυπτογραφούν τα κρυπτογραφημένα δεδομένα που μεταφέρθηκαν από άλλους υπολογιστές. Ο κωδικός πρόσβασης εκκινεί αμέσως το πρωτόκολλο Temporal Key Integrity Protocol (TKIP) ή το πρωτόκολλο AES-CCMP για τη διαδικασία κρυπτογράφησης δεδομένων.

#### Κλειδιά δικτύου

Η κρυπτογράφηση WEP παρέχει δύο επίπεδα ασφάλειας:

- Κλειδί 64 bit (μερικές φορές αναφέρεται 40 bit)
- Κλειδί 128 bit (επίσης γνωστό ως 104 bit)

Για βελτιωμένη ασφάλεια, χρησιμοποιήστε κλειδί 128 bit. Εάν χρησιμοποιείτε κρυπτογράφηση, όλες οι ασύρματες συσκευές στο ασύρματο δίκτυό σας πρέπει να χρησιμοποιούν τα ίδια κλειδιά κρυπτογράφησης.

Μπορείτε να δημιουργήσετε το κλειδί μόνοι σας και να καθορίσετε το μήκος κλειδιού (64 bit ή 128 bit) και το δείκτη κλειδιού (τη θέση όπου αποθηκεύεται το συγκεκριμένο κλειδί). Όσο μεγαλύτερο είναι το μήκος κλειδιού, τόσο ασφαλέστερο είναι το κλειδί. Όταν αυξάνεται το μήκος του κλειδιού κατά έναν χαρακτήρα, διπλασιάζεται ο αριθμός των πιθανών κλειδιών.

#### Μήκος κλειδιού: 64-bit

> Φράση πρόσβασης (64 bit): Εισάγετε πέντε (5) αλφαριθμητικούς χαρακτήρες, 0-9, a-z ή A-Z.
> Δεκαεξαδικό κλειδί (64 bit): Εισάγετε 10 δεκαεξαδικούς χαρακτήρες, 0-9, A-Ζ.

#### Μήκος κλειδιού: 128-bit

> Φράση πρόσβασης (128 bit): Εισάγετε 13 αλφαριθμητικούς χαρακτήρες, 0-9, a-z ή A-Z.
> Δεκαεξαδικό κλειδί (128 bit): Εισάγετε 26 δεκαεξαδικούς χαρακτήρες, 0-9, A-Ζ.

Με την κρυπτογράφηση δεδομένων WEP, μπορούν να ρυθμιστούν οι παράμετροι ενός ασύρματου σταθμού με έως τέσσερα κλειδιά (οι τιμές του δείκτη κλειδιού είναι 1, 2, 3 και 4). Όταν ένα σημείο πρόσβασης ή ένας ασύρματος σταθμός μεταδίδει ένα κρυπτογραφημένο μήνυμα που χρησιμοποιεί ένα κλειδί που είναι αποθηκευμένο σε συγκεκριμένο δείκτη κλειδιού, το μεταδιδόμενο μήνυμα υποδεικνύει το δείκτη κλειδιού που χρησιμοποιήθηκε για την κρυπτογράφηση του κύριου τμήματος του μηνύματος. Το σημείο πρόσβασης ή ο ασύρματος σταθμός που κάνει τη λήψη μπορεί κατόπιν να ανακτήσει το κλειδί που είναι αποθηκευμένο στο δείκτη κλειδιού και να το χρησιμοποιεί για να αποκωδικοποιήσει το κρυπτογραφημένο κύριο τμήμα του μηνύματος.

### Διαμόρφωση πελάτη με ανοιχτό έλεγχο ταυτότητας και χωρίς κρυπτογράφηση δεδομένων (Καμία)

ΠΡΟΣΟΧΗ: Τα δίκτυα WiFi που δεν χρησιμοποιούν έλεγχο ταυτότητας ούτε κρυπτογράφηση είναι εξαιρετικά ευπαθή σε πρόσβαση από μη εξουσιοδοτημένους χρήστες.

Στο κύριο παράθυρο Intel® PROSet/Wireless WiFi Connection, χρησιμοποιήστε μία από τις ακόλουθες μεθόδους για να συνδεθείτε σε δίκτυο συσκευής προς συσκευή:

- Κάντε διπλό κλικ σε δίκτυο συσκευής προς συσκευή (ad hoc) από τη λίστα Δικτύων WiFi.
- Επιλέξτε ένα δίκτυο συσκευής προς συσκευή (ad hoc) από τη λίστα Δικτύων WiFi. Κάντε κλικ στο Σύνδεση. Το βοηθητικό πρόγραμμα Intel® PROSet/Wireless WiFi Connection εντοπίζει αυτόματα τις ρυθμίσεις ασφάλειας για τον προσαρμογέα WiFi.

Για να δημιουργήσετε προφίλ για σύνδεση δικτύου WiFi χωρίς κρυπτογράφηση, εκτελέστε τα παρακάτω βήματα:

1. Κάντε κλικ στα Προφίλ... στο κύριο παράθυρο του βοηθητικού προγράμματος σύνδεσης WiFi.
2. Στη λίστα Προφίλ, κάντε κλικ στο Προσθήκη για να ανοίξετε τις Γενικές ρυθμίσεις δημιουργίας προφίλ WiFi.
3. Όνομα προφίλ: Εισάγετε ένα περιγραφικό όνομα προφίλ.
4. Όνομα δικτύου WiFi (SSID): Εισάγετε το όνομα του ασύρματου δικτύου σας.
5. Τρόπος λειτουργίας: Κάντε κλικ στο Συσκευή προς συσκευή (ad hoc).
6. Κάντε κλικ στο Επόμενο για να ανοίξετε τις Ρυθμίσεις ασφάλειας. Το Προσωπική ασφάλεια είναι επιλεγμένο κατά προεπιλογή.
7. Ρυθμίσεις ασφάλειας: Η προεπιλεγμένη ρύθμιση είναι Καμία, η οποία υποδεικνύει ότι δεν υπάρχει ασφάλεια στο ασύρματο δίκτυο.
8. Κάντε κλικ στο OK. Το προφίλ προστίθεται στη λίστα Προφίλ και συνδέεται στο ασύρματο δίκτυο.

### Διαμόρφωση πελάτη με κρυπτογράφηση δεδομένων WEP 64-bit ή WEP 128-bit

Όταν είναι ενεργοποιημένη η κρυπτογράφηση WEP, ένα κλειδί δικτύου ή κωδικό πρόσβασης χρησιμοποιείται για κρυπτογράφηση.

Σας παρέχεται αυτόματα ένα κλειδί δικτύου (για παράδειγμα, μπορεί να σας το δώσει το κατασκευαστής του ασύρματου προσαρμογέα δικτύου) ή μπορείτε να το εισάγετε μόνοι σας και να καθορίστε το μήκος κλειδιού (64 bit ή 128 bit), τη μορφή κλειδιού (χαρακτήρες ASCII ή δεκαεξαδικά ψηφία) και το δείκτη κλειδιού (τη θέση όπου αποθηκεύεται το συγκεκριμένο κλειδί). Όσο μεγαλύτερο είναι το μήκος κλειδιού, τόσο ασφαλέστερο είναι το κλειδί.

Για να προσθέσετε ένα κλειδί δικτύου για μια σύνδεση δικτύου υποδομής:

1. Στο κύριο παράθυρο του βοηθητικού προγράμματος σύνδεσης WiFi, κάντε διπλό κλικ στο δίκτυο υποδομής στη λίστα Δικτύων WiFi ή επιλέξτε το δίκτυο και κάντε κλικ στο Σύνδεση.
2. Κάντε κλικ στο Προφίλ... για να ανοίξετε τη λίστα Προφίλ.
3. Κάντε κλικ στο Ιδιότητες για να ανοίξετε τις Γενικές ρυθμίσεις δημιουργίας προφίλ WiFi. Εμφανίζονται το όνομα προφίλ και το όνομα δικτύου WiFi (SSID). Ως τρόπο λειτουργίας πρέπει να επιλέξετε Δίκτυο (Υποδομή).
4. Κάντε κλικ στο Επόμενο για να ανοίξετε τις Ρυθμίσεις ασφάλειας. Το Προσωπική ασφάλεια είναι επιλεγμένο κατά προεπιλογή.
5. Ρυθμίσεις ασφάλειας: Η προεπιλεγμένη ρύθμιση κρυπτογράφησης δεδομένων είναι Καμία, η οποία υποδεικνύει ότι δεν υπάρχει ασφάλεια στο ασύρματο δίκτυο.

Για να προσθέσετε κωδικό πρόσβασης ή κλειδί δικτύου:

1. Ρυθμίσεις ασφάλειας: Επιλέξτε WEP 64-bit ή WEP 128-bit για να ρυθμίσετε τις παραμέτρους της κρυπτογράφησης δεδομένων WEP με κλειδί 64 bit ή 128 bit.

> Όταν είναι ενεργοποιημένη η κρυπτογράφηση WEP σε σημείο πρόσβασης, χρησιμοποιείται κλειδί WEP για να επιβεβαιώνει την πρόσβαση στο δίκτυο. Εάν η ασύρματη συσκευή δεν έχει το σωστό κλειδί WEP, παρότι ο έλεγχος ταυτότητας είναι πετυχημένος, η συσκευή δεν είναι σε θέση να μεταδώσει δεδομένα μέσω του σημείου πρόσβασης ή να αποκρυπτογραφήσει δεδομένα που λαμβάνονται από το σημείο πρόσβασης.

> Όνομα | Περιγραφή
> --- | ---
> Κωδικός πρόσβασης | Εισάγετε τον κωδικό πρόσβασης ασύρματης ασφάλειας (φράση πρόσβασης) ή το κλειδί κρυπτογράφησης (κλειδί WEP).
> Φράση πρόσβασης (64 bit) | Εισάγετε πέντε (5) αλφαριθμητικούς χαρακτήρες, 0-9, a-z ή A-Z.
> Κλειδί WEP (64 bit) | Εισάγετε 10 δεκαεξαδικούς χαρακτήρες, 0-9, A-Ζ.
> Φράση πρόσβασης (128 bit): | Εισάγετε 13 αλφαριθμητικούς χαρακτήρες, 0-9, a-z ή A-Z.
> Κλειδί WEP (128 bit) | Εισάγετε 26 δεκαεξαδικούς χαρακτήρες, 0-9, A-Ζ.

2. Δείκτης κλειδιού: Αλλάξτε το δείκτη κλειδιού για να ρυθμίσετε μέχρι τέσσερις κωδικούς πρόσβασης.
3. Κάντε κλικ στο OK για να επιστρέψετε στη λίστα Προφίλ.

Για να προσθέσετε περισσότερους από έναν κωδικούς πρόσβασης:

1. Επιλέξτε αριθμό για το δείκτη κλειδιού: 1, 2, 3 ή 4.
2. Εισάγετε τον κωδικό πρόσβασης ασύρματης ασφάλειας.
3. Επιλέξτε άλλο αριθμό για το δείκτη κλειδιού.
4. Εισάγετε άλλον κωδικό πρόσβασης ασύρματης ασφάλειας.
5. Κάντε κλικ στο OK για να επιστρέψετε στη λίστα Προφίλ.

### Διαμόρφωση πελάτη με ρυθμίσεις ασφάλειας WPA*-Personal (TKIP) ή WPA2*-Personal (TKIP)

Η λειτουργία WPA* Personal απαιτεί μη αυτόματη ρύθμιση των παραμέτρων ενός προκοινόχρηστου κλειδιού (PSK) στο σημείο πρόσβασης και τους πελάτες. Το PSK αυτό ελέγχει την ταυτότητα των χρηστών μέσω κωδικού πρόσβασης ή αναγνωριστικού κωδικού τόσο στο σταθμό πελάτη όσο και στο σημείο πρόσβασης. Το σημείο πρόσβασης εκτελεί τον έλεγχο ταυτότητας. Η λειτουργία WPA Personal προορίζεται για σπίτια και μικρές επιχειρήσεις.

Το WPA2* είναι η δεύτερη γενιά της ασφάλειας WPA που προσφέρει σε εταιρικούς και καταναλωτικούς χρήστες ασύρματης επικοινωνίας, υψηλό επίπεδο διασφάλισης με το γεγονός ότι μόνο εξουσιοδοτημένοι χρήστες μπορούν να αποκτήσουν πρόσβαση στα ασύρματα δίκτυά τους. Το WPA2 παρέχει ισχυρότερο μηχανισμό κρυπτογράφησης μέσω Advanced Encryption Standard (AES), το οποίο αποτελεί προϋπόθεση για μερικούς εταιρικούς και κυβερνητικούς χρήστες.

ΣΗΜΕΙΩΣΗ: Για να επιτύχετε ρυθμούς μετάδοσης μεγαλύτερους από 54 Mbps στις συνδέσεις 802.11n, πρέπει να επιλεγεί η ασφάλεια WPA2-AES. Μπορείτε να επιλέξετε καμία ασφάλεια (Καμία) για την ενεργοποίηση της εγκατάστασης και της αντιμετώπισης προβλημάτων.

Για να ρυθμίσετε τις παραμέτρους ενός προφίλ δικτύου WiFi με έλεγχο ταυτότητας δικτύου WPA-Personal και κρυπτογράφηση δεδομένων TKIP:

1. Στο κύριο παράθυρο του βοηθητικού προγράμματος σύνδεσης WiFi, κάντε διπλό κλικ στο δίκτυο υποδομής στη λίστα Δικτύων WiFi ή επιλέξτε το δίκτυο και κάντε κλικ στο Σύνδεση.
2. Κάντε κλικ στο Προφίλ... για να ανοίξετε τη λίστα Προφίλ.
3. Κάντε κλικ στο Ιδιότητες για να ανοίξετε το Γενικές ρυθμίσεις του Ιδιότητες προφίλ WiFi. Εμφανίζονται το όνομα προφίλ και το όνομα δικτύου WiFi (SSID). Ως τρόπο λειτουργίας πρέπει να επιλέξετε Δίκτυο (Υποδομή).
4. Κάντε κλικ στο Επόμενο για να ανοίξετε τις Ρυθμίσεις ασφάλειας.
5. Επιλέξτε Προσωπική ασφάλεια.
6. Ρυθμίσεις ασφάλειας: Επιλέξτε WPA2-Personal (TKIP) για να παρέχετε ασφάλεια σε δίκτυο μικρής εταιρίας ή σε περιβάλλον σπιτιού. Χρησιμοποιείται ένα κωδικό πρόσβασης, το οποίο καλείται προκοινόχρηστο κλειδί (PSK). Ο κωδικός πρόσβασης πολλών χαρακτήρων παρέχει πιο ενισχυμένη ασφάλεια δικτύου από έναν κωδικό πρόσβασης λίγων χαρακτήρων.
   Εάν το σημείο ασύρματης πρόσβασης ή ο δρομολογητής που διαθέτετε υποστηρίζει WPA2-Personal, θα πρέπει να το ενεργοποιήσετε στο σημείο πρόσβασης και να δώσετε έναν ισχυρό κωδικό πρόσβασης πολλών χαρακτήρων. Πρέπει να χρησιμοποιείτε τον ίδιο κωδικό πρόσβασης που εισάγετε στο σημείο πρόσβασης και στον υπολογιστή αυτό και σε όλες τις άλλες ασύρματες συσκευές που έχουν πρόσβαση στο ασύρματο δίκτυο.

ΣΗΜΕΙΩΣΗ: Τα WPA-Personal και WPA2-Personal είναι διαλειτουργικά.

7. Κωδικός πρόσβασης ασύρματης ασφάλειας (Κλειδί κρυπτογράφησης): Εισάγετε μια φράση κειμένου με οκτώ έως 63 χαρακτήρες. Βεβαιωθείτε ότι το κλειδί δικτύου αντιστοιχεί στον κωδικό πρόσβασης στο σημείο ασύρματης πρόσβασης.
8. Κάντε κλικ στο OK για να επιστρέψετε στη λίστα Προφίλ.

### Διαμόρφωση πελάτη με ρυθμίσεις ασφάλειας WPA*-Personal (AES-CCMP) ή WPA2*-Personal (AES-CCMP)

Το Wi-Fi Protected Access (WPA*) είναι μια βελτίωση ασφάλειας που ενδυναμώνει το επίπεδο προστασίας δεδομένων και ελέγχου πρόσβασης σε ασύρματο δίκτυο. Το WPA επιβάλλει έλεγχο ταυτότητας 802.1Χ και ανταλλαγή κλειδιών και λειτουργεί μόνο με κλειδιά δυναμικής κρυπτογράφησης. Για χρήστες σε σπίτι ή μικρή εταιρία, το WPA-Personal χρησιμοποιεί τα πρωτόκολλα Advanced Encryption Standard - Counter CBC-MAC Protocol (AES-CCMP) ή Temporal Key Integrity Protocol (TKIP).

ΣΗΜΕΙΩΣΗ: Για να επιτύχετε ρυθμούς μετάδοσης μεγαλύτερους από 54 Mbps στις συνδέσεις 802.11n, πρέπει να επιλεγεί η ασφάλεια WPA2-AES. Μπορείτε να επιλέξετε καμία ασφάλεια (Καμία) για την ενεργοποίηση της εγκατάστασης και της αντιμετώπισης προβλημάτων.

Για να δημιουργήσετε προφίλ δικτύου WiFi με έλεγχο ταυτότητας δικτύου WPA2*-Personal και κρυπτογράφηση δεδομένων AES-CCMP:

1. Στο κύριο παράθυρο του βοηθητικού προγράμματος σύνδεσης WiFi, κάντε διπλό κλικ στο δίκτυο υποδομής στη λίστα Δικτύων WiFi ή επιλέξτε το δίκτυο και κάντε κλικ στο Σύνδεση.
2. Εάν μεταδίδονται, το όνομα προφίλ και το όνομα δικτύου WiFi (SSID) πρέπει να εμφανίζονται στην οθόνη Γενικές ρυθμίσεις. Ως τρόπο λειτουργίας πρέπει να επιλέξετε Δίκτυο (Υποδομή). Κάντε κλικ στο Επόμενο για να ανοίξετε τις Ρυθμίσεις ασφάλειας.
3. Επιλέξτε Προσωπική ασφάλεια.
4. Ρυθμίσεις ασφάλειας: Επιλέξτε WPA2-Personal (AES-CCMP) για να παρέχετε αυτό το επίπεδο ασφάλειας σε μικρό δίκτυο ή περιβάλλον σπιτιού. Χρησιμοποιεί έναν κωδικό πρόσβασης που καλείται και προκοινόχρηστο κλειδί (PSK). Ο κωδικός πρόσβασης πολλών χαρακτήρων παρέχει πιο ενισχυμένη ασφάλεια δικτύου από έναν κωδικό πρόσβασης λίγων χαρακτήρων.

> Το AES-CCMP (Advanced Encryption Standard - Counter CBC-MAC Protocol) είναι η νέα μέθοδος για προστασία του απόρρητου στις ασύρματες μεταδόσεις, που ορίζονται στο πρότυπο IEEE 802.11i. Το AES-CCMP παρέχει ισχυρότερη μέθοδο κρυπτογράφησης από το TKIP. Επιλέξτε το AES-CCMP ως τη μέθοδο κρυπτογράφησης δεδομένων όταν είναι σημαντική η ισχυρή προστασία δεδομένων.

> Εάν το σημείο ασύρματης πρόσβασης ή ο δρομολογητής που διαθέτετε υποστηρίζει WPA2-Personal, θα πρέπει να το ενεργοποιήσετε στο σημείο πρόσβασης και να δώσετε έναν ισχυρό κωδικό πρόσβασης πολλών χαρακτήρων. Πρέπει να χρησιμοποιείτε τον ίδιο κωδικό πρόσβασης που εισήγατε στο σημείο πρόσβασης και στον υπολογιστή αυτό και σε όλες τις άλλες ασύρματες συσκευές που έχουν πρόσβαση στο ασύρματο δίκτυο.

> ΣΗΜΕΙΩΣΗ: Τα WPA-Personal και WPA2-Personal είναι διαλειτουργικά.

5. Κωδικός πρόσβασης: Κωδικός πρόσβασης ασύρματης ασφάλειας (Κλειδί κρυπτογράφησης): Εισάγετε φράση-κείμενο (το μήκος να κυμαίνεται μεταξύ οκτώ και 63 χαρακτήρες). Βεβαιωθείτε ότι το κλειδί δικτύου που χρησιμοποιείται αντιστοιχεί στο κλειδί σημείου ασύρματης πρόσβασης.
6. Κάντε κλικ στο OK για να επιστρέψετε στη λίστα Προφίλ.

Επιστροφή στην αρχή

Επιστροφή στα Περιεχόμενα

Εμπορικά σήματα και αποποιήσεις