Vissza a tartalomjegyzékhez

# Az Intel® PROSet/Wireless WiFi-csatlakozás segédprogram áttekintése

Az Intel® PROSet/Wireless WiFi-csatlakozás segédprogram főbb jellemzői
A szoftver telepítése
Egyedi telepítés
A szoftver eltávolítása
Az adapter-beállítások megtekintése Microsoft Windows*-ban
A Windows kezelje a WiFi hálózatelérést

## Az Intel® PROSet/Wireless WiFi-csatlakozás segédprogram főbb jellemzői

- A hálózati teljesítmény kezelése
- Profilkezelés
- Energiagazdálkodás
- Felhasználó által konfigurálható hálózati beállítások
- Teljes körű támogatás a 802.11a, 802.11b, 802.11g és 802.11n hozzáférési pontokhoz.
- Kompatibilis az IEEE 802.11a, 802.11b, 802.11g és 802.11n specifikációval. Ez a nyílt architektúra lehetővé teszi, hogy a WiFi adapter kommunikáljon más gyártók IEEE 802.11a, 802.11b, 802.11g és 802.11n szabványú vezeték nélküli eszközeivel.
- 128 bites és 64 bites Vezetékessel egyenértékű adatvédelem (WEP) és VPN-kompatibilitás.
- Hozzáférési pont biztonsági hitelesítése
- 802.1X alapú hitelesítés
- Észleli az adapter hatótávolságán belüli vezeték nélküli hálózatok jelenlétét, és automatikus konfigurálást és csatlakozást biztosít.
- Profilok létrehozása minden vezeték nélküli hálózathoz, amelyhez csatlakozni szeretne. A profil tartalmazza a hálózat SSID azonosítóját és biztonsági beállításait.
- A vezeték nélküli hálózat automatikus észlelése, és csatlakozás az adapter beállításainak és az elérhető szolgáltatásoknak megfelelően.

## Az Intel® PROSet/Wireless WiFi-csatlakozás segédprogram telepítése

### Szokásos telepítés

Szokásos telepítés esetén a következő összetevők települnek.

- Intel® WiFi Link illesztőprogram. Ha kívánja, telepítheti csak az illesztőprogramot. Ez a minimális szintű telepítés.
- Intel® PROSet/Wireless WiFi szoftver . A Szokásos telepítésnek részét képezik az alábbiak is:
  - Wi-Fi Protected Setup
  - Intel® Wireless Troubleshooter

### Egyedi telepítés

Egyedi telepítés esetén a következő szolgáltatások választhatók. Közülük a Wi-Fi Protected Setup* és az Intel® Wireless Troubleshooter szokásos telepítéskor is települ.

- A Rendszergazda-eszköz
- WMI-támogatás
- Egyszeri bejelentkezés
  - Bejelentkezés előtti csatlakozás
- Intel® Wireless Troubleshooter

Rendszergazda-eszköz: Telepíti a Rendszergazda-eszközt az Eszközök menübe. Ezzel az eszközzel konfigurálhatók a közös(en használt) profilok. A Rendszergazda-eszközt az informatikai osztály is használhatja a WiFi-csatlakozás segédprogram funkcióinak ki- és bekapcsolására.

WMI-támogatás: A Windows Management Instrumentation funkcióval a rendszergazdák, akiknél nincs telepítve a WiFi-csatlakozás segédprogram, távfelügyelhetik azokat az ügyfélgépeket, amelyeken telepítve van a WiFi-csatlakozás segédprogram.

Egyszeri bejelentkezés: Telepíti az Egyszeri bejelentkezés Bejelentkezés előtti / Közös csatlakozás szolgáltatását. Ezzel az eszközzel konfigurálhatók a megosztott(en használt) profilok a Rendszergazda-eszközből. Az egyszeri bejelentkezést olyan környezetben érdemes használni, ahol a felhasználók felhasználónévvel, jelszóval és tartománnyal jelentkeznek be a számítógépre. A Gyors felhasználóváltás nem támogatja a tartományneves bejelentkezést. Az Egyszeri bejelentkezés telepítése letiltja a Windows* XP üdvözlő képernyőjét és Gyors felhasználóváltás szolgáltatását.

Bejelentkezés előtti csatlakozás: A Bejelentkezés előtti / Közös csatlakozás profilja akkor aktiválódik, amikor a felhasználó bejelentkezik a gépre. A Bejelentkezés előtti csatlakozás létrehozza a vezeték nélküli kapcsolatot, még mielőtt a felhasználó bejelentkezne a Windows-ba. Ez a szolgáltatás az Egyszeri bejelentkezéssel együtt települ.

Intel® Wireless Troubleshooter: Hasznos segítséget nyújt a WiFi csatlakozás problémáinak megoldásához.

Ha szeretné telepíteni ezeket a szolgáltatásokat, a telepítés során válassza az Egyéni lehetőséget. A szolgáltatások telepítéséhez kövesse az alábbi utasításokat. Ha már telepítve van a WiFi-csatlakozás segédprogram, a további részletekről a telepítés utáni utasítások cím alatt olvashat.

## Telepítse az Intel® PROSet/Wireless WiFi-csatlakozás segédprogramot

1. Helyezze be a telepítő CD-t a CD-meghajtóba.
2. A telepítő ezt az üzenetet jeleníti meg:
   Üdvözli az Intel® PROSet Wireless Tools telepítő varázslója. Kattintson a Tovább gombra.
3. Az alábbi üzenet jelenik meg:
   Üdvözli az Intel® PROSet/Wireless WiFi szoftver InstallShield varázslója. Kattintson a Tovább gombra.
4. Olvassa el a licencszerződést.
5. Kattintson az Elfogadom a licencszerződés feltételeit lehetőségre. A Nyomtatás gombra kattintva kinyomtathatja a licencszerződést. Ezután kattintson a Tovább gombra.
6. Ha elfogadja az alapértelmezett telepítési mappát, kattintson a Tovább gombra. Ha máshová kíván telepíteni, a Módosítás gombra kattintva megadhat egy másik helyet. Ezután kattintson az OK, majd a Tovább gombra.
7. Válassza a Szokásos vagy az Egyedi lehetőséget. A Szokásos lehetőség választása esetén a 9. lépéssel folytassa.
8. Egyedi telepítés esetén válassza ki a listából a telepítendő szolgáltatásokat. A fentiek részletes leírásához lásd az Egyedi telepítés című részt. Mindegyik szolgáltatásnál három lehetőség közül választhat:

- A szolgáltatás a helyi merevlemezre lesz telepítve.
- A szolgáltatás összes részfunkciójával együtt a helyi merevlemezre lesz telepítve.
- A szolgáltatás nem fog rendelkezésre állni.

9. Kattintson a Tovább gombra.
10. A telepítés több percig is eltarthat. A telepítés befejeztekor az Az InstallShield varázsló befejeződött üzenet jelenik meg. Kattintson a Befejezés gombra.
11. Lehetséges, hogy a telepítő megkéri, indítsa újra a gépet. Ebben az esetben célszerű az azonnali újraindítást választani. Az azonnali újraindításhoz kattintson az Igen, a későbbi újraindításhoz a Nem gombra.

## További szoftverszolgáltatások telepítése

Ha már telepítve van a WiFi-csatlakozás segédprogram, kövesse az alábbi utasításokat a Rendszergazda-eszköz és a Bejelentkezés előtti csatlakozás telepítéséhez:

1. Kattintson a Start > Vezérlőpult > Programok telepítése és törlése > Intel® PROSet/Wireless WiFi szoftver parancsra.
2. Kattintson a Módosítás gombra.
3. Az alábbi üzenet jelenik meg:
   Üdvözli az Intel® PROSet/Wireless WiFi szoftver InstallShield varázslója. Kattintson a Tovább gombra.
4. Kattintson a Módosítás gombra. Ezután kattintson a Tovább gombra.
5. Kattintson az eddig nem telepített, de telepíteni kívánt összetevő(k) melletti vörös X-re.
6. Mindegyik telepítendő összetevőnél válassza ki az alábbi két lehetőség egyikét:
   - A szolgáltatás a helyi merevlemezre lesz telepítve.
   - A szolgáltatás összes részfunkciójával együtt a helyi merevlemezre lesz telepítve.
7. Kattintson a Tovább gombra.
8. A telepítés több percig is eltarthat. A telepítés befejeztekor az Az InstallShield varázsló befejeződött üzenet jelenik meg. Kattintson a Befejezés gombra.
9. Lehetséges, hogy a telepítő megkéri, indítsa újra a gépet. Ebben az esetben célszerű az azonnali újraindítást választani. Az azonnali újraindításhoz kattintson az Igen, a későbbi újraindításhoz a Nem gombra.

## Az Intel® PROSet/Wireless WiFi-csatlakozás segédprogram eltávolítása

A WiFi-csatlakozás segédprogram eltávolításához kövesse az alábbi lépéseket:

1. Kattintson a Start > Vezérlőpult > Programok telepítése és törlése parancsra.
2. Kattintson az Intel PROSet/Wireless WiFi szoftver bejegyzésre.
3. Kattintson a Módosítás gombra.
4. Az alábbi üzenet jelenik meg:
   Üdvözli az Intel® PROSet/Wireless WiFi szoftver InstallShield varázslója. Kattintson a Tovább gombra.
5. Kattintson az Eltávolítás gombra.
6. Kattintson a Tovább gombra.
7. Megjelenik a következő üzenet. Jelölje ki a lista kívánt elemét, majd kattintson a Tovább gombra.
   Felhasználó által definiált beállítások mentése. Válassza ki, mi történjen meglévő alkalmazás-beállításaival:
   - Mentés. Az alkalmazás jelenlegi verziójához tartozó beállítások és fájlok mentése.
   - Konvertálás és mentés. A beállítások és fájlok mentése az Intel® PROSet/Wireless 10-es és 11-es verziója szerinti formátumban.
   - Eltávolítás. Az alkalmazás-beállítások nem lesznek elmentve.

8. Az eltávolítás több percig is eltarthat. Az eltávolítás befejeztekor az Az InstallShield varázsló befejeződött üzenet jelenik meg. Kattintson a Befejezés gombra.
9. Lehetséges, hogy a telepítő megkéri, indítsa újra a gépet. Ebben az esetben célszerű az azonnali újraindítást választani. Az azonnali újraindításhoz kattintson az Igen, a későbbi újraindításhoz a Nem gombra.

## Az adapter-beállítások megtekintése a Windows-ból

Az adapter speciális beállításai a Windows Eszközkezelőből vagy az Adapter-beállítások Speciális menüjéből érhetők el.

## A Windows kezelje a WiFi hálózatelérést

A Microsoft Windows* XP Konfigurációmentes vezeték nélküli hálózatkezelőjébe be van építve egy vezeték nélküli kapcsolatot konfiguráló segédprogram. A szolgáltatás ki- vagy bekapcsolható a Microsoft Windows* XP-ben vagy a Speciális menü A Windows kezelje a Wi-Fi hálózatelérést pontjára kattintva. A Microsoft Windows* XP konfigurációmentes vezeték nélküli hálózatkezelőjének bekapcsolása kikapcsolja a WiFi-csatlakozás segédprogram funkcióit.

Vissza az oldal tetejére

Vissza a tartalomjegyzékhez

Védjegyek és nyilatkozatok