Tilbage til indhold

# Applikationsindstillinger (Administratorværktøj)

En administrator kan konfigurere Intel® PROSet/Wireless WiFi tilslutningsværktøjsindstillingerne for at styre, hvordan programmet opfører sig på brugerens computer, og vælge, hvilken grad af kontrol brugerne skal have over forskellige sider af deres WiFi forbindelser. Disse indstillinger konfigureres ved hjælp af Administratorværktøjet og er ikke de samme som dem, der er vist under menuen Værktøjer.

BEMÆRK: Mange af disse indstillinger gælder kun for pakker, der kører på Windows* XP-klient og/eller Windows 7-klient.

## Sådan får du adgang til

1. Åbn Administratorværktøjet.
2. Vælg for at Oprette en ny pakke eller Åbn en eksisterende pakke.
3. Klik på fanebladet Applikationsindstillinger og klik på Medtag adapterindstillinger i denne pakke.
4. Vælg de ønskede indstillinger. Nogle indstillinger kræver flere oplysninger.

## Beskrivelse af Applikationsindstillinger

Navn | Beskrivelse
--- | ---
802.1x-godkendelse | Tillad brugeren at oprette profiler eller etablere tilslutning til netværk, der understøtter følgende 802.1X-godkendelses EAP-typer. Vælg, hvilke EAP-typer for 802.1x-godkendelse, du ønsker aktiveret på en brugers computer. EAP LEAP, EAP PEAP, EAP TLS, EAP SIM, EAP TTLS, EAP FAST, EAP AKA.

BEMÆRK: Denne indstilling gælder kun for pakker, der kører på Windows* XP-klient eller Windows 7-klient.

AAA indgående kontrol | Giv mig besked, når et andet program bruger WiFi-adapteren BEMÆRK: Denne indstilling gælder kun for pakker, der kører på Windows* XP-klient.
Adapterskift | Aktiver adapterskift Denne indstilling tvinger IT-administratorkontrol over WiFi-radioen. Når den er aktiveret, vil Intel® PROSet/Wireless WiFi-tilslutningsværktøjet automatisk lukke alle WiFi-netværksforbindelser og slukke WiFi-radioen, hver gang en gyldig kabelført Ethernet-forbindelse registreres. Hvis systemet mister den kabelførte Ethernet-forbindelse, vil WiFi-tilslutningsværktøjet automatisk aktivere WiFi-radioen og forsøge at oprette forbindelse til den senest anvendte WiFi-profil/-netværk. Hvis det senest tilsluttede netværk ikke er tilgængeligt, vil WiFi-tilslutningsværktøjet forsøge at oprette forbindelse til det første tilgængelige trådløse netværk på basis af den foretrukne profilliste. Hvis derudover Adapteromskifter er aktiveret, og WiFi-radioen er slukket, kan brugeren ikke tænde for radioen igen uden at afbryde Ethernet-kablet.

BEMÆRK: Denne adfærd er for systemet som helhed og ikke specifik for nogen enkelt bruger.

Adapterskift | Aktiver adapterskift Denne indstilling tvinger IT-administratorkontrol over WiFi-radioen. Når den er aktiveret, vil Intel® PROSet/Wireless WiFi-tilslutningsværktøjet automatisk lukke alle WiFi-netværksforbindelser og slukke WiFi-radioen, hver gang en gyldig kabelført Ethernet-forbindelse registreres. Hvis systemet mister den kabelførte Ethernet-forbindelse, vil WiFi-tilslutningsværktøjet automatisk aktivere WiFi-radioen og forsøge at oprette forbindelse til den senest anvendte WiFi-profil/-netværk. Hvis det senest tilsluttede netværk ikke er tilgængeligt, vil WiFi-tilslutningsværktøjet forsøge at oprette forbindelse til det første tilgængelige trådløse netværk på basis af den foretrukne profilliste.

BEMÆRK: Denne adfærd er for systemet som helhed og ikke specifik for nogen enkelt bruger.

Administratorværktøj | Giv brugeren adgang til Administratorværktøjet. Hvis feltet efterlades afkrydset, har brugeren adgang til adminstratorværktøjet på computeren, (når det er installeret). Fjern krydset i feltet hvis der ikke skal være adgang til administratorværktøjet.
Automatisk start af program | Tillad brugeren at starte en applikation ved etablering af forbindelse. Ved aktivering af denne funktion kan brugeren angive et program, der starter, når en bestemt netværksprofil tilslutter. Brugeren vælger profilen og kan derefter angive et program, en batchfil eller et script. Brugeren ønsker f.eks., at en Virtual Private Network (VPN) session starter automatisk, når laptop'en tilslutter til et bestemt trådløst netværk. Hvis markeringen ikke er fjernet for denne funktion (deaktiveret), kan brugeren ikke angive, at et program starter automatisk, når en bestemt netværksprofil tilslutter.
Program ved aktivering af radio | WiFi-aktivering Giver et tredjeparts program mulighed for at deaktivere knappen WiFi til / WiFi fra i Intel® PROSet/Wireless WiFi tilslutningsværktøjet. BEMÆRK: Denne indstilling gælder kun for pakker, der kører på Windows* XP-klient.
CCXv4 | Cisco Compatible Extensions, version 4, inkluderer forbedringer til EAP-FAST. Disse inkluderer bl.a. muligheder for brugeroplysninger og -advarsler. Vælg Aktiver CCXv4 for at aktivere funktioner fra Cisco kompatible udvidelser, version 4 (CCXv4) for EAP-FAST-profiler.

BEMÆRK: EAP-FAST Authority Identifier (A-ID)-grupper-funktionen i administratorværktøjet er ikke tilgængelig, hvis CCXv4 ikke er aktiveret.

Vælg den af følgende prompter, der skal aktiveres eller deaktiveres på en brugers computer til EAP-FAST PAC-tildeling:

Slå prompt og advarsler for ikke-autoriseret tildeling fra: Mulighed for at slå prompter og advarsler til PAC automatisk tildeling fra, hvis der ikke er nogen PAC eller PAC, der svarer til A-ID'en, der sendes af serveren, som den er tilsluttet til.

Slå prompter fra, når du skifter standardserver (A-ID): Mulighed for at slå prompter fra, når en klient finder en server, der har tildelt en PAC før, men ikke aktuelt er valgt som standardserver.

Slå ikke-godkendt tildeling fra, når PAC er tildelt: Mulighed for at slå automatisk tildeling fra, når en PAC for denne A-ID er tildelt.

BEMÆRK: Denne indstilling gælder kun for pakker, der kører på Windows* XP-klient.

Gem legitimationsoplysninger | Marker for at gemme legitimationsoplysninger efter at en bruger logger på. Hvis den trådløse forbindelse midlertidigt afbryder, anvendes de gemte legitimationsoplysninger ved gentilslutning. Legitimationsoplysningerne slettes, når brugeren logger af.

BEMÆRK: Hvis det sker, vil valgmuligheden Spørg, hver gang, jeg tilslutter ikke være til rådighed ved oprettelse af profiler

Advarsel når certifikat er ved at udløbe | Aktiver advarsel når certifikat er ved at udløbe Hvis det angives, vil WiFi tilslutningsværktøjet advare brugerne, når certifikaterne er ved at udløbe. Den angivne URL vil tillade dem at opdatere deres certifikater fra en certifikatserver. Når feltet er afkrydset bliver følgende felter aktive:

- Antal dage til at opdatere certifikatet: Det antal dage inden certifikatets udløb, hvor brugeren modtager advarslen.
- Certifikatopdatering URL

BEMÆRK: Denne indstilling gælder kun for pakker, der kører på Windows* XP-klient og Windows 7.

Enhed-til-enhed (ad hoc) netværk | Aktiver eller deaktiver, hvorvidt en bruger enten kan oprette enhed-til-enhed-profiler (ad hoc) eller deltage i enhed-til-enhed-netværk (ad hoc). Marker en af følgende muligheder for at aktivere eller deaktivere, om brugeren kan tilslutte til enhed-til-enhed netværk:

- Aktiver enhed til enhed-netværksfunktioner

- Aktiver kun sikre enhed-til-enhed-netværksfunktioner

- Deaktiver enhed-til-enhed-netværksfunktioner

Marker for enten at tillade en bruger at konfigurere profiler med enhed-til-enhed (ad hoc) indstillinger, eller for at forhindre konfiguration af enhed-til-enhed (ad hoc) profiler.

- Vis applikationsindstillinger for enhed til enhed

- Skjul enhed til enhed-applikationsindstillinger

Hvis du vil fjerne enhed-til-enhed (ad hoc) driftstilstanden fra Opret WiFi profil - Generelle indstillinger, skal du markere både Deaktiver enhed-til-enhed-netværksfunktioner og Skjul enhed-til-enhed applikationsindstillinger. Dette forhindrer en bruger i at oprette profiler, der understøtter enhed-til-enhed (ad hoc)-netværk.

BEMÆRK: Denne indstilling gælder kun for pakker, der kører på Windows* XP-klient.

Driverevent-logging | Driverevent-logging registrerer log-hændelser, som er driver-specifikke. Disse hændelser kan ses på Wireless Event Vieweren. Her kan du aktivere standard-logging eller fejlsøgnings-logging. Se Indstillinger i Wireless Event Viewer Aktiver driverevent-logging

- Standard-logging
- Troubleshooting-logging

Import og eksport | Gør det muligt at importere og eksportere profiler Vælg for at give tilladelse til, at profiler importeres fra eller til en brugers computer. Hvis denne funktion er aktiveret, importeres profiles, der anbringes i mappen Automatisk import, automatisk.
Intel® Active Management Technology-indstillinger |

- Brugernavn
- Adgangskode

Indtast brugernavn og adgangskode for at underkende standardnavnene anvendt af Intel® Active Management Technology til at synkronisere Intel® PROSet/Wireless WiFi tilslutningsværktøjets profiler.

Intel® My WiFi teknologi (MWT) | Aktiver Intel® MWT Cell Forwarding API Klik for at give tilladelse til, at et tredje program anvender Intel® MWT Cell Forwarding af IP-pakke API med det formål at forbinde et Intel® MWT-netværk der anvender en BSS-forbindelse. BEMÆRK: Denne indstilling er kun relevant for Windows* 7 klient. Denne indstilling er ikke relevant for en klient udstyret med en af følgende adaptere:

- Intel® PRO/Wireless 3945ABG Network Connection
- Intel® Wireless WiFi Link 4965AGN
- Intel® Wireless WiFi Link 4965AGN

Bevar tilslutning | Skjul indstillingen Bevar tilslutning for brugerprofiler Vælg denne for at skjule indstillingen Bevar tilslutning i Opret WiFi profil Avancerede indstillinger. Indstillingen Bevar tilslutning bevarer den trådløse tilslutning med en brugerprofil efter logoff.

BEMÆRK: Indstillingen Bevar tilslutning kan bruges med Nortel VPN-klient, når den konfigureres til Logoff ved tilslutning.

BEMÆRK: Denne indstilling gælder kun for pakker, der kører på Windows* XP-klient.

Bevar Smart-kort tilslutning | Bevar tilslutning hvis smartkort ikke er tilgængeligt Vælg for at bevare tilslutningen, hvis Smart-kortet fjernes, mens den trådløse enhed er tilsluttet til et netværk, som anvender Smartkort-legitimationsoplysninger. Standardadfærden for WiFi tilslutningsværktøjet er at lukke den forbindelse, som anvender SmartCard-legitimationsoplysninger, hvis Smart-kort fjernes. Hvis denne funktion aktiveres, vil det bevirke, at forbindelsen opretholdes (medmindre der af en anden grund kræver ny godkendelse). Vælg at opretholde forbindelsen, hvis Smart-kortet fjernes, mens den trådløse enhed er tilsluttet til et netværk, som anvender Smart-kort/SIM-legitimationsoplysninger.

BEMÆRK: Denne indstilling gælder kun for pakker, der kører på Windows* XP-klient.

Meddelelse ved aktivering af radio | Aktiver meddelelse om Trådløs Tændt på en brugers computer Giver et tredjepartsprogram mulighed for at give besked til brugeren om, at kontakten til WiFi til / fra i Intel® PROSet/Wireless WiFi tilslutningsværktøjet er deaktiveret. BEMÆRK: Denne indstilling gælder kun for pakker, der kører på Windows* XP-klient.
Microsoft Windows* XP Sameksistens | Vælg Aktiver Microsoft Wireless nul-konfiguration og Intel® PROSet/Wireless WiFi Software til at sameksistere på dette system. Vælg for at forhindre Microsoft Windows* XP Wireless nul-konfiguration fra at blive deaktiveret når Intel® PROSet/Wireless WiFi tilslutningsværktøjet er aktiveret. Vælg for at tillade sameksistens.

BEMÆRK: Denne indstilling gælder kun for pakker, der kører på Windows* XP-klient.

Foretrukken profil | Aktiver foretrukken profil Normalt vil WiFi-adapteren altid forsøge at oprette forbindelse med den sidst anvendte profil. Valg af Aktiver foretrukken profil bevirker, at adapteren forsøger at oprette forbindelse til den foretrukne profil. Den foretrukne profil vises øverst i Profillisten. Hvis forbindelse med den foretrukne profil ikke lykkes, vil adapteren så forsøge at oprette forbindelse med den sidst anvendte profil (under forudsætning af, at det ikke er den samme foretrukne profil).
Vedvarende tilslutning | Vælg Sørg for, at vedvarende tilslutning og computerpolitikker er opdateret forud for brugerlogon. BEMÆRK: Opdatering af politikker kan forsinke logonskærmbilledet i op til to minutter. BEMÆRK: Denne indstilling gælder kun for pakker, der kører på Windows* XP-klient.
Præ-logon Cisco-tilstand | Aktiver Cisco-tilstand under Præ-Logon Cisco-adgangspunkter har evnen til at understøtte flere WiFi netværksnavne (SSID'er), men kun rundsende ét. For at tilslutte til et sådant adgangspunkt, gøres et forsøg på at tilslutte med hver profil. Denne måde at oprette forbindelse til den enkelte profil kaldes Cisco-tilstand. Standardtilstand er aktiveret. Fjern krydset i feltet for at deaktivere.

BEMÆRK: Præ-logon kan tage længere tid at etablere hvis denne funktion er aktiveret.

BEMÆRK: Denne indstilling gælder kun for pakker, der kører på Windows* XP-klient.

Profiltilslutning | Deaktiver brugerprofilskift Dette giver kontrol over brugerforbindelsen til administratorprofiler. Ved at lade denne indstilling være deaktiveret, kan brugeren tilslutte til både bruger- og administratorprofiler. Når aktiveret, kan brugeren kun oprette forbindelse til administratorprofiler, og administratoren vælger hvilke administratorprofiler der er tilgængelige for brugeren, som følger:

- Tillad brugeren at tilslutte sig alle administratorprofiler

- Tillad kun brugeren at tilslutte sig den første administratorprofil

BEMÆRK: Denne indstilling gælder kun for pakker, der kører på Windows* XP-klient eller Windows 7-klient.

Sikkerhedsniveau | Vælg sikkerhedsniveauet på en brugers computer. Brugere kan kun tilslutte til profiler med dette sikkerhedsniveau.

- Tillad kun brugere at tilslutte sig netværk med personlig sikkerhed.

BEMÆRK: Denne indstilling gælder kun for pakker, der kører på Windows* XP-klient eller Windows 7-klient.

Besked om delt mappe | Vælg indstillingen til besked om delt mappe på en brugers computer.

- Gør automatisk delte mapper ikke-delte ved tilslutning til et ikke-sikret netværk.

- Deaktiver denne besked.

- Giv besked ved tilslutning til et ikke-sikret netværk (standard).

BEMÆRK: Denne indstilling gælder kun for pakker, der kører på Windows* XP-klient.

Single Sign On | Vælg, hvilke administratorprofiltyper, der er aktiveret. Single Sign On:

- Vedvarende tilslutning: Profiler er aktive under opstart, og når der ikke er logget nogen bruger på computeren.

- Præ-logon eller Fælles tilslutning: Profiler er aktive umiddelbart efter, at en bruger logger på computeren.

Hvis der er installeret præ-logon-funktioner, vil profilen være aktiv under logon-processen. Hvis præ-logon-funktioner ikke er installeret, er profilen Fælles, og bliver aktiv når brugeren logger på.

Administratorprofiler anbringes i toppen (eller bunden) af brugerens profilliste. De kan hverken ændres eller slettes af en bruger.

BEMÆRK: Denne indstilling gælder kun for pakker, der kører på Windows* XP-klient eller Windows 7-klient.

Supportoplysninger | Angiv de supportoplysninger, der vises i boksen Om i WiFi tilslutningsværktøjet.

- Support URL: Angiv det supportcenter-websted, du ønsker dine kunder skal have adgang til for teknisk support.

- Supporttelefonnummer: Angiv det telefonnummer, du ønsker dine kunder skal ringe til for teknisk support.

Voice Over IP | Aktiver et tredjepartsprogram til at bruge VoIP-programmet på en brugers computer. Standardindstillingen aktiverer denne funktion.
Wi-Fi Protected Setup* | WiFi-tilslutningsværktøjet kan konfigureres til at fungere som registrator for adgangspunkter, der understøtter Wi-Fi Protected Setup*. Registratoren overfører sikkert adgangspunktnøglen eller adgangskoden automatisk eller manuelt ved hjælp af et USB-flashdrev eller en anden ekstern enhed.

- Aktiver registrering af andre enheder (standard).

Vælg Aktiver registrering af andre enheder for at gøre det muligt for WiFi-tilslutningsværktøjet at registrere andre enheder.

BEMÆRK: Denne indstilling gælder kun for pakker, der kører på Windows* XP-klient.

WiFi-manager | Vælg, hvilken Wi-Fi manager der styrer en brugers trådløse forbindelser. Brug enten Wi-Fi manager for den bruger, der tidligere var logget på, eller lad hver bruger vælge sin foretrukne Wi-Fi manager.

- Tillad alle brugere at skifte mellem Intel® PROSet/Wireless WiFi-software og Microsoft Windows* XP trådløs nulkonfiguration efter logon.
- Wi-Fi manager ved logon bestemmes af den aktive Wi-Fi manager, da den sidste bruger loggede af.

BEMÆRK: Denne indstilling gælder kun for pakker, der kører på Windows* XP-klient.

WiFi Tændt/Slukket | Kontroller den trådløse radio.

- Ingen ændring: Radio er ikke slået til eller fra.
- Slå WiFi fra: Denne administratorprofil slukker for radioen.
- Slå WiFi til: Denne administratorprofil tænder for radioen.
- Slå kun 802.11a radioen fra: Denne kan vælges, hvis Slå WiFi til er aktiveret.
- Deaktiver WiFi til/fra valg: Vælg den for at forhindre en bruger i at få adgang til kontrolfunktionen WiFi til/fra i WiFi tilslutningsværktøjets hovedvindue eller fra proceslinjemenuen. En bruger får besked på, at Funktionen er deaktiveret af administratoren, hvis vedkommende forsøger at slå styringen af radioen til eller fra.
- Valg af Tilføj 802.11a radio til/fra: Vælg for at tillade brugeren at slå 802.11a radioen til/fra separat fra 802.11b/g radioen. Hvis du vælger dette, bliver Valg af Deaktiver 802.11a radio til/fra tilgængelig. Vælg denne for at vise kontrolfunktionen 802.11a radio til/fra, men deaktiver den. Denne giver dig mulighed for at lade brugeren have individuel kontrol over radioerne.

Når denne funktion er installeret på en brugers computer, skal du følge nedenstående instruktioner for at tænde eller slukke styringen af 802.11a-radioen:

Sådan slukker du 802.11a radioen:

1. I hovedvinduet i WiFi tilslutningsværktøjet skal du klikke på knappen WiFi til. Listen over radioindstillinger vises.
2. Vælg 802.11a Radio Fra. 802.11a-radioen er nu inaktiv.

Sådan tænder du 802.11a-radioen:

1. I hovedvinduet i WiFi tilslutningsværktøjet skal du klikke på knappen 802.11a radio fra. Listen over radioindstillinger vises.
2. Vælg WiFi Tænd. 802.11a-radioen er nu aktiv.

BEMÆRK: Denne indstilling gælder kun for pakker, der kører på Windows* XP-klient eller Windows 7-klient.

Indstillinger i Wireless Event Viewer | Indstillinger i Wireless Event Viewer Aktiver Trådløs event-logging Denne funktion opretter logfiler for trådløse hændelser på klientsystemet, som derefter kan kopieres til en netværkfilserver eller anden placering. Som standard er Wireless Event Logging deaktiveret. Hvis du klikker på Aktiver Wireless Event Logging, aktiveres Indstillinger.

Klik på Indstillinger for at åbne vinduet med logfil-indstillingerne.

Generelt faneblad

- Angiv hvilken mappe den trådløse logfil skal skrives til: Angiv en nøjagtig placering på klientsystemet.
- Logfilnavn-præfiks: Dette er navnet på logfilen. Navnet er: <ComputerNavn_BrugerDomæne>.
- Maksimal størrelse på logfil: For at undgå for store logfiler, oprettes der nye logfiler når den aktuelle logfil overstiger den størrelse, der er angivet i MB. Standardfilstørrelsen er 1 megabit. Du kan vælge en filstørrelse på op til ti megabit i inkrementer på en megabit.

Logfil for fanebladet Kopier

- Aktiver logfil-kopiering: Med denne funktion kan du kopiere klientlogfilerne til en anden placering.
- Kopier logfiler til følgende placering: Angiv hvor logfilerne skal kopieres til. Dette vil typisk være en administrationsserver.
- Vælg kopieringsfrekvens fra følgende: Du har følgende to muligheder for kopieringsfrekvensen.
  - Kopier alle tidligere logfiler når der oprettes en ny logfil.
  - Kopier alle tidligere logfiler hver xx antal dage: Vælg antal dage; der kan vælges fra 1 til 30 dage. Standardindstilling er syv dage.

Logfil for fanebladet Slet

Vælg her, hvornår gamle logfiler skal slettes:

- Slet aldrig gamle logfiler.
- Slet gammel log hvis en eller flere af følgende betingelser opfyldes:
  - Slet gamle logfiler hver xx dag: Dette kan være et tal fra 1 til 30.
  - Slet gamle logfiler når den samlede størrelse for logfilerne overskrides: Dette tal kan være fra 1 til 10 megabit (MB) i inkrementer af en megabit.
  - Slet gamle logfiler efter hver vellykket logfilkopiering.

Luk | Lukker administratorværktøjet.
Hjælp? | Giver hjælpeoplysninger om denne side.

Tilbage til toppen

Tilbage til indhold

Varemærker og ansvarsfralæggelser