Vissza a tartalomjegyzékhez

# Vállalati biztonsági szint

Profil létrehozása vagy módosítása esetén megjelenik a Biztonsági beállítások ablak. A kiválasztott WiFi hálózat kívánt biztonsági beállításai a Biztonsági beállítások oldalon adhatók meg. A WEP vagy WPA védelem otthoni vagy kisvállalati környezetben való alkalmazásáról további információk a Személyes biztonsági szint cím alatt találhatók. A 802.11X biztonsági hitelesítési beállításait a Vállalati biztonsági szint című rész írja le.

- A Vállalati biztonsági szintet akkor használja, ha hálózati környezetében követelmény a 802.1X hitelesítés.
- A 802.1X hitelesítési módok közé a jelszavak, tanúsítványok és chipkártyák tartoznak.
- A 802.1X hitelesítés fajtái a következők: EAP-SIM, EAP-AKA, LEAP, TLS, TTLS, PEAP, EAP-FAST.
- A Profil varázsló indítása utáni teendőkről további részletek A Profilkezelés c. pontban olvashatók.
- A vezeték nélküli hálózatok különböző védelmi lehetőségeiről további információkat tartalmaz A biztonsági vonatkozások áttekintése című rész.

## Vállalati biztonsági beállítások

Név | Beállítás
--- | ---
Vállalati biztonsági szint | Itt lehet megnyitni a Vállalati biztonság beállításait. A választható beállítások választéka az üzemmódtól függ. Az üzemmód lehet: Eszköz-eszköz (alkalmi) vagy Hálózat (infrastruktúra).
Hálózati hitelesítés | Ha egy profilt Eszköz-eszköz (alkalmi) hálózathoz állít be, az alapértelmezés a nyílt hitelesítés. Ha infrastruktúra jellegű profilt konfigurál, a következőket választhatja:

- Nyílt: Bármelyik vezeték nélküli állomás kérhet hitelesítést.
- Közös kulcsos: Olyan titkosító kulcs használata, amelyet csak az adatok küldője és fogadója ismer.
- WPA-Personal vagy WPA-2 Personal: Jelszót, más néven PSK kulcsot használ (Pre-Shared Key, előre közölt kulcs).
- WPA-Enterprise vagy WPA2-Enterprise: 802.1X RADIUS kiszolgálóval rendelkező vállalati hálózatokon használandó.

MEGJEGYZÉS: A WPA-Enterprise és a WPA2-Enterprise együtt is használható ugyanazon a hálózaton.

Adattitkosítás | Ide kattintva megnyílnak az adattitkosítás alábbi típusai:

- Nincs: Nincs adattitkosítás.
- WEP: A szabvány két biztonsági szintet tartalmaz, amelyek egyike 64 bites kulcsot használ (ezt néha 40 bitesnek is nevezik), a másik pedig 128 (más néven 104) bites kulcsot. Titkosítás alkalmazásakor a vezeték nélküli hálózaton lévő valamennyi vezeték nélküli eszköznek ugyanazokat a titkosítási kulcsokat kell használnia.
- CKIP: A Cisco Key Integrity Protocol (CKIP) a Cisco saját fejlesztésű biztonsági protokollja a 802.11 alapú átviteli közegek titkosításához. A CKIP kulcspermutálás (KP) és üzenet-sorszám használatával javítja a 802.11 biztonságát infrastruktúra-üzemmódban.
- TKIP: Csomagonkénti kulcskeverést, üzenetintegritás-ellenőrzést és kulcsváltó mechanizmust alkalmaz.
- AES-CCMP: (Advanced Encryption Standard - Counter CBC-MAC Protocol) – ezt az adattitkosítást akkor válassza, ha erős adatvédelemre van szüksége.

802.1X (hitelesítésfajta) engedélyezése | Ide kattintva megnyithatja a következő 802.1X hitelesítésfajtákat:

- TLS
- TTLS
- PEAP
- LEAP
- EAP-FAST
- EAP-SIM: Rendszergazdai üzemmódban ez csak Bejelentkezés előtti / Közös profilokhoz választható, Állandó profilokhoz nem.
- EAP-AKA: Rendszergazdai üzemmódban ez csak Bejelentkezés előtti / Közös profilokhoz választható, Állandó profilokhoz nem.

A hitelesítés egyes fajtáihoz be kell szereznie és telepítenie kell egy ügyféltanúsítványt. További információkért olvassa el az Ügyfélgép beállítása TLS hitelesítésre című részt, vagy forduljon a rendszergazdához.

Hitelesítési protokollok | A hitelesítési protokollok csak akkor használhatók, ha a Hálózati hitelesítés WPA-Enterprise vagy WPA2-Enterprise és a Hitelesítéstípus TTLS vagy PEAP.

- PAP
- CHAP
- MS-CHAP
- MS-CHAP-V2
- GTC
- TLS

Cisco beállítások | Ide kattintva megtekintheti a Cisco-kompatibilis kiterjesztések beállításait. MEGJEGYZÉS: A Cisco-kompatibilis kiterjesztések CKIP és LEAP profilok esetén automatikusan engedélyezve vannak.
Speciális | Erre a gombra kattintva érhetők el a Speciális beállítások, ahol a következők állíthatók be:

- Automatikus csatlakozás: Segítségével automatikusan vagy kézileg csatlakozhat egy profilhoz.
- Automatikus importálás: Az automatikus importálással a hálózati rendszergazda átviheti a profilt más számítógépekre. (Csak felhasználói profilokon jelenik meg.)
- Sávválasztás: Itt választható ki a csatlakozási profilhoz használandó sáv.
- Kötelező hozzáférési pont: A megadott hozzáférési ponthoz társítja a WiFi adaptert.
- Jelszavas védelem: Itt jelszóval levédhet profilokat.
- Automatikus alkalmazásindítás: Itt adhatja meg, melyik program induljon el vezeték nélküli kapcsolat létrejöttekor.
- Kapcsolat fenntartása: Ha bejelöli, kijelentkezés után is megmarad csatlakozása az adott felhasználói profilhoz. (Csak felhasználói profilokon jelenik meg.)
- A felhasználónév formátuma: Válassza ki a hitelesítő kiszolgálónak küldendő felhasználónév formátumát. (Csak rendszergazdai profilokon jelenik meg.)
- PLC tartomány-ellenőrzés: Ha be van jelölve, a rendszer a felhasználó bejelentkezési folyamatának vége előtt ellenőrzi, van-e tartomány-kiszolgáló. (Csak rendszergazdai profilokon jelenik meg.)

Felhasználó-azonosító adatok | Egy TTLS, PEAP vagy EAP-FAST hitelesítésre beállított profilban a bejelentkezéshez az alábbi hitelesítési módszerek egyikét kell beállítani:

- Használja a Windows bejelentkezési adatokat: A 802.1X szerinti felhasználó-azonosító adat a Windows bejelentkezési felhasználóneve és jelszava. A csatlakozás előtt a rendszer bekéri ezeket az adatokat.

MEGJEGYZÉS: LEAP profilok esetén ez a beállítás A Windows bejelentkezési név és jelszó használata néven szerepel.

- Kérdezzen rá minden csatlakozáskor: Felhasználónév és a jelszó bekérése a vezeték nélküli hálózatra való minden egyes bejelentkezéskor.

MEGJEGYZÉS: LEAP profilok esetén ez a beállítás Kérje a felhasználónevet és a jelszót néven szerepel.

- Használja a következőt: Az elmentett felhasználói adatok használata a hálózati bejelentkezéshez.
  - Felhasználónév: Ennek a felhasználónévnek egyeznie kell a rendszergazda által az ügyfél hitelesítését megelőzően a hitelesítő kiszolgálón beállított felhasználónévvel. A felhasználónévben a kis- és nagybetűk különbözőnek számítanak. Ez a név határozza meg, hogy a hitelesítési protokoll milyen identitást küld el a hitelesítőnek a TLS alagúton keresztül. Az identitás titkosított formában jut el a kiszolgálóhoz egy előzőleg felépített titkosított csatornán keresztül.
  - Tartomány: A hitelesítő kiszolgálón lévő tartomány neve. A kiszolgálónév azonosítja a tartományt vagy annak valamelyik résztartományát (például zeelans.com, ahol a kiszolgáló blueberry.zeelans.com).
  - Jelszó: A felhasználó jelszava. A jelszó karakterei csillagokként jelennek meg. A jelszónak egyeznie kell a hitelesítő kiszolgálón beállított jelszóval.
  - Jelszó megerősítése: Írja be újra a jelszót.
  - Barangolási azonosító: Ebben a mezőben kilistázhatja a barangolási azonosítókat, vagy az alapértelmezett %tartomány%\%felhasználónév% formátumban beírhat új barangolási azonosítót. Ha a hitelesítő kiszolgáló 802.1X Microsoft IAS RADIUS, akkor az Intel® PROSet/Wireless WiFi szoftver Barangolási azonosítójával hitelesíti az eszközt, figyelmen kívül hagyva az MS-CHAP-V2 hitelesítési protokoll felhasználónevét. A Microsoft IAS RADIUS csak érvényes felhasználónevet (dot.Net felhasználót) fogad el barangolási azonosítóként. A Barangolási azonosító minden más hitelesítő kiszolgáló esetén opcionális. Ilyen esetekben barangolási azonosítóként javasolt a valódi identitás helyett a kívánt logikai tartománynevet (például anonymous@myrealm) megadni.

MEGJEGYZÉS: A tartománynevet a rendszergazdától tudhatja meg.

MEGJEGYZÉS: LEAP profilok esetén ez a beállítás Használja a következő felhasználónevet és jelszót néven szerepel.

A kiszolgáló beállításai | Válassza ki a felhasználó-azonosítási adatokat lekérő alábbi módszerek egyikét:

- A kiszolgáló tanúsítványának ellenőrzése: Ezt a lehetőséget válassza, ha ellenőrizni kívánja a kiszolgáló tanúsítványát.

A tanúsítvány kibocsátója: A TLS üzenetcsere során kapott kiszolgáló-tanúsítványnak ettől a tanúsító hatóságtól (CA) kell származnia. Választhat azok közül a megbízható közbenső és gyökér szintű tanúsító hatóságok közül, amelyek tanúsítványai a rendszerben tárolva vannak. A Bármely megbízható CA kiválasztása esetén a lista bármelyik tanúsító szervezete elfogadható. Kattintson a Bármely megbízható CA alapértelmezett lehetőségre, vagy válasszon egy tanúsítvány-kibocsátót a listáról.

- Adja meg a kiszolgáló vagy a tanúsítvány megnevezését: Írja be a kiszolgáló nevét.

A kiszolgáló neve vagy tartománya, attól függően, hogy az alábbi lehetőségek melyike van kiválasztva.

- A kiszolgálónévnek pontosan kell egyeznie a megadott értékkel: Ha ezt választja, a kiszolgálónévnek pontosan egyeznie kell a tanúsítványon szereplő kiszolgálónévvel. A kiszolgáló nevének tartalmaznia kell a teljes tartománynevet is (például szervernév.tartománynév). A kiszolgáló neve bármilyen karaktert tartalmazhat, akár speciális karaktereket is.
- A tartománynévnek a megadott névvel kell végződnie: Ha ezt választja, a kiszolgálónév egy tartományt azonosít, és a tanúsítványban egy ebbe a tartományba vagy annak valamelyik résztartományába tartozó kiszolgálónévnek kell szerepelnie (például zeelans.com, ahol a kiszolgáló blueberry.zeelans.com)

MEGJEGYZÉS: Ezeket a paramétereket a rendszergazdától kérdezheti meg.

A tanúsítványok beállításai | Ha TLS hitelesítéshez kíván tanúsítványt kapni, válassza az alábbi lehetőségek egyikét:

- Intelligens chipkártya használata: Akkor válassza, ha a tanúsítvány chipkártyán van.
- A számítógépnek kibocsátott tanúsítvány használata: Kiválasztja a gép tanúsítványtárolójában lévő egyik tanúsítványt.
- A számítógépen lévő egyik ügyféltanúsítvány használata: A gépen lévő valamelyik felhasználói tanúsítvány kiválasztásához kattintson a Kiválasztás lehetőségre.

MEGJEGYZÉS: Az Intel® PROSet/Wireless WiFi-csatlakozás segédprogram támogatja a gép szerinti tanúsítványokat. Ezek azonban nem jelennek meg a tanúsítványok listáiban.

Megjegyzések a tanúsítványokhoz: A megadott identitásnak egyeznie kell a tanúsítvány szerinti Kapta identitásával, és regisztrálva kell lennie a hitelesítő által használt hitelesítő kiszolgálón (például RADIUS kiszolgálón). A tanúsítványnak érvényesnek kell lennie a hitelesítő kiszolgálón. Ez a követelmény a hitelesítő kiszolgálótól függ, és általában azt jelenti, hogy a tanúsítvány kibocsátójának tanúsító hatóságként szerepelnie kell a hitelesítő kiszolgálón. Használja ugyanazt a felhasználónevet, amellyel a tanúsítvány telepítésekor bejelentkezett.

Vissza | A Profil varázsló előző oldalának megtekintése.
Tovább | A Profil varázsló következő oldalának megtekintése. Ha további biztonsági információk szükségesek, megjeleníti a Biztonsági beállítások következő lépését.
OK | Bezárja a Profil varázslót és elmenti a profilt.
Mégse | Bezárja a Profil varázslót és elveti a módosításokat.
Súgó? | Megjeleníti az aktuális oldalhoz tartozó súgószöveget.

Vissza az oldal tetejére

Vissza a tartalomjegyzékhez

Védjegyek és nyilatkozatok