กลับไปที่สารบัญ

# ยูทิลิตีการเชื่อมต่อ Intel® PROSet/Wireless WiFi

หน้าต่างหลักของยูทิลิตีการเชื่อมต่อ Intel® PROSet/Wireless WiFi
ภาพรวมเกี่ยวกับ ยูทิลิตีการเชื่อมต่อ Intel® PROSet/Wireless WiFi
วิธีใช้ยูทิลิตีการเชื่อมต่อ Intel® PROSet/Wireless WiFi
เริ่มยูทิลิตีการเชื่อมต่อ Intel(R) PROSet/Wireless WiFi
ไอคอนสถานะการเชื่อมต่อ
รายการเครือข่าย WiFi
คุณสมบัติเครือข่าย
รายละเอียดการเชื่อมต่อ
การใช้ส่วนกำหนดค่า
เมนู
ปิดยูทิลิตีการเชื่อมต่อ Intel® PROSet/Wireless WiFi

ใช้ Microsoft Windows* XP เพื่อจัดการ WiFi
ยกเลิกใช้งาน Windows* XP Zero Configuration ที่เป็นตัวจัดการ WiFi ของคุณ

## หน้าต่างหลัก

หน้าต่างหลักของยูทิลิตีการเชื่อมต่อ WiFi ให้คุณ:

- ดู สถานะการเชื่อมต่อ ปัจจุบัน (คุณภาพของสัญญาณ, ความเร็ว และชื่อเครือข่ายปัจจุบัน)
- สแกนเพื่อค้นหาเครือข่าย WiFi ที่ใช้ได้
- จัดการส่วนกำหนดค่า
- เชื่อมต่อส่วนกำหนดค่าโดยอัตโนมัติ กับเครือข่าย WiFi ที่ใช้ได้ตามลำดับที่กำหนดไว้ในรายการส่วนกำหนดค่า
- เชื่อมต่อกับเครือข่าย WiFi (โครงสร้างพื้นฐาน) และแบบอุปกรณ์ต่ออุปกรณ์ (เฉพาะกิจ)
- กำหนดค่า การตั้งค่าอแด็ปเตอร์
- แก้ไขปัญหาการเชื่อมต่อ WiFi

## วิธีใช้ยูทิลิตีการเชื่อมต่อ Intel® PROSet/Wireless WiFi

- กดปุ่ม F1 หรือคลิกเมนู วิธีใช้ บนหน้าต่างหลัก เพื่อเข้าถึงข้อมูลวิธีใช้
- กดปุ่ม F6 เพื่อสลับระหว่างบานหน้าต่างซ้ายและขวา ใช้ลูกศรขึ้นและลงบนคีย์บอร์ดเป็นวิธีหนึ่งในการเลื่อนรายการขึ้นหรือลงภายในบานหน้าต่าง
- เมื่อต้องการดูข้อมูล ให้คลิก Contents ในบานหน้าต่างด้านซ้าย
- ดับเบิลคลิกที่ไอคอนหนังสือเพื่อเปิดหัวข้อสารบัญ ใช้ลูกศรขึ้นหรือลงเพื่อเลือกหัวข้อ และกดปุ่ม Enter เป็นวิธีหนึ่งในการเปิดหัวข้อย่อย
- คลิกที่ ดัชนี หรือ Search เพื่อหาคำเฉพาะ

## เริ่มยูทิลิตีการเชื่อมต่อ Intel(R) PROSet/Wireless WiFi

เมื่อต้องการเริ่มยูทิลิตีการเชื่อมต่อ WiFi ให้ใช้วิธีใดวิธีหนึ่งต่อไปนี้:

- คลิก เริ่ม > โปรแกรมทั้งหมด > Intel PROSet/Wireless > ยูทิลิตีการเชื่อมต่อ WiFi
- คลิกขวาที่ ไอคอนแถบงาน อยู่ที่มุมด้านขวาล่างของเดสก์ท็อปของ Windows คลิก กำหนดค่า WiFi
- ดับเบิลคลิกที่ไอคอนบนแถบงาน เพื่อเปิดยูทิลิตีการเชื่อมต่อ Intel® PROSet/Wireless WiFi

# จัดการส่วนกำหนดค่า

บนหน้าต่างหลักของยูทิลิตีการเชื่อมต่อ WiFi ให้คลิก เชื่อมต่อ บนเครือข่ายไร้สาย เมื่อเชื่อมต่อได้แล้ว ส่วนกำหนดค่าจะถูกสร้างขึ้นในรายการส่วนกำหนดค่า รายการส่วนกำหนดค่าจะแสดงส่วนกำหนดค่าของผู้ใช้ปัจจุบันตามลำดับที่นำไปใช้ ใช้ลูกศรขึ้นและลงเพื่อจัดเรียงส่วนกำหนดค่าตามลำดับเฉพาะ เพื่อทำการเชื่อมต่อกับเครือข่ายไร้สายโดยอัตโนมัติ

นอกจากนี้ คุณสามารถเพิ่ม แก้ไข และเอาส่วนกำหนดค่าออกจาก รายการส่วนกำหนดค่า คลิก ส่วนกำหนดค่า... บนหน้าต่างหลักของยูทิลิตีการเชื่อมต่อ WiFi

คุณสามารถตั้งส่วนกำหนดค่าหลายชุดสำหรับเครือข่ายไร้สายแต่ละเครือข่ายได้ การตั้งค่าสำหรับส่วนกำหนดค่าประกอบด้วยชื่อเครือข่าย (SSID), โหมดการทำงาน และการตั้งค่าความปลอดภัย ดูรายละเอียดเพิ่มเติมใน การจัดการส่วนกำหนดค่า และ รายการส่วนกำหนดค่า

# เมนู

ใช้เมนู แฟ้ม, เครื่องมือ, ขั้นสูง, ส่วนกำหนดค่า และ วิธีใช้ เพื่อตั้งค่าเครือข่ายของคุณ

คำอธิบายเมนู

ชื่อ | คำอธิบาย
เมนูแฟ้ม | ออก: ปิดหน้าต่างหลักของยูทิลิตีการเชื่อมต่อ WiFi ปฏิบัติตามขั้นตอนใดขั้นตอนหนึ่งต่อไปนี้เพื่อเริ่มยูทิลิตีการเชื่อมต่อ WiFi:

- คลิก เริ่ม > โปรแกรมทั้งหมด > Intel PROSet/Wireless > ยูทิลิตีการเชื่อมต่อ WiFi
- คลิกที่ ไอคอนแถบงาน ที่มุมด้านขวาล่างของเดสก์ท็อปของ Windows และคลิกตัวเลือกเมนู กำหนดค่า WiFi
- ดับเบิลคลิกที่ไอคอนบนแถบงานเพื่อเปิดยูทิลิตีการเชื่อมต่อ WiFi

เมนูเครื่องมือ | การตั้งค่าโปรแกรมประยุกต์: ใช้สำหรับตั้งค่าการกำหนดลักษณะการเชื่อมต่อทั้งระบบ Intel® Wireless Troubleshooter: ช่วยเหลือคุณในการแก้ไขปัญหาการเชื่อมต่อเครือข่ายไร้สาย เครื่องมือการวินิจฉัยด้วยตนเอง: เครื่องมือวินิจฉัยด้วยตนเองจะช่วยให้คุณสามารถรันการทดสอบเพื่อวินิจฉัย เพื่อตรวจสอบฟังก์ชันการทำงานของอแด็ปเตอร์ WiFi

เครื่องมือผู้ดูแลระบบ: ใช้งานโดยผู้ดูแลระบบหรือบุคคลที่มีสิทธิ์ของผู้ดูแลระบบบนคอมพิวเตอร์เครื่องนี้เพื่อปรับตั้งส่วนกำหนดค่าที่ใช้ร่วมกัน (ล็อกออนล่วงหน้า/ทั่วไป, ต่อเนื่อง และ Voice over IP [VoIP]) และแพ็คเกจ

เมนูขั้นสูง | การตั้งค่าอแด็ปเตอร์: แสดงการตั้งค่าอแด็ปเตอร์ที่สัมพันธ์กับการตั้งค่าในการตั้งค่าขั้นสูงของ Windows การเข้าถึงการตั้งค่าอแด็ปเตอร์จาก Microsoft Windows:

1. เลือก Network Connections จาก แผงควบคุม ของ Windows
2. คลิกขวาที่ Wireless Network Connection
3. จากเมนู ให้เลือก Properties
4. คลิก Configure เพื่อแสดงการตั้งค่าความขั้นสูงสำหรับอแด็ปเตอร์

สถิติขั้นสูง: เลือกเพื่อกำหนดวิธีการที่อแด็ปเตอร์จะสื่อสารกับจุดเชื่อมต่อ

ใช้ Windows ในการจัดการ WiFi: เลือกเพื่อให้ใช้ Windows* XP เป็นตัวจัดการไร้สาย กด F10 บนคีย์บอร์ดเป็นวิธีหนึ่งในการเข้าถึงคุณลักษณะนี้ ดู ใช้ Microsoft Windows* XP เพื่อจัดการ WiFi สำหรับข้อมูลเพิ่มเติม

เมนูส่วนกำหนดค่า | จัดการส่วนกำหนดค่า: เลือกเพื่อสร้างหรือแก้ไขส่วนกำหนดค่า จัดการการแยก: เลือกเพื่อแยกเครือข่ายออกจากการเชื่อมต่ออัตโนมัติ
เมนูวิธีใช้ | วิธีใช้: เริ่มวิธีใช้แบบออนไลน์ (F1) เกี่ยวกับ: แสดงข้อมูลรุ่นสำหรับคอมโพเนนต์ของโปรแกรมประยุกต์ที่ติดตั้งอยู่ในปัจจุบัน

## ปิดยูทิลิตีการเชื่อมต่อ Intel® PROSet/Wireless WiFi

หากต้องการปิดยูทิลิตีการเชื่อมต่อ WiFi จากหน้าต่างหลัก ให้เลือกข้อใดข้อหนึ่งต่อไปนี้:

- เลือก แฟ้ม > ออก จากหน้าต่างหลัก
- คลิก ปิด เพื่อปิดหน้าต่างหลัก

## ใช้ Microsoft Windows* XP เพื่อจัดการ WiFi

คุณสามารถใช้ Windows* XP เพื่อจัดการการเชื่อมต่อ Wi-Fi* ของคุณ

1. ที่หน้าต่างหลักของ ยูทิลิตีการเชื่อมต่อ Intel® PROSet/Wireless WiFi ภายใต้เมนูขั้นสูง ให้เลือก ใช้ Windows เพื่อจัดการ WiFi
2. ที่หน้าต่างพร้อมต์ คุณจะได้รับคำถาม: คุณต้องการให้ Windows จัดการการเชื่อมต่อเครือข่าย WiFi ของคุณหรือไม่? คลิก ใช่
3. คลิก ปิด เพื่อปิดยูทิลิตีการเชื่อมต่อ Intel® PROSet/Wireless WiFi
4. คลิกขวาที่ไอคอนแถบงาน และเลือก เปิด Wireless Zero Configuration

หมายเหตุ: เมื่อ Microsoft Windows* XP Wireless Zero Configuration ถูกใช้เป็นตัวจัดการการเชื่อมต่อไร้สายของคุณ ยูทิลิตีการเชื่อมต่อ WiFi จะถูกยกเลิกการใช้งาน

เพื่อให้ยูทิลิตีการเชื่อมต่อ Intel® PROSet/Wireless WiFi จัดการการเชื่อมต่อ WiFi ของคุณ คลิกขวาที่ไอคอนยูทิลิตีในถาดงานและเลือก เปิดใช้งานการควบคุม WiFi

## ยกเลิกใช้งาน Windows* XP Zero Configuration ที่เป็นตัวจัดการ WiFi ของคุณ

หากคุณใช้ Microsoft* Windows* XP Wireless Zero Configuration เป็นตัวจัดการ WiFi ของคุณ คุณจะสามารถยกเลิกใช้งานได้จากแถบเครือข่ายไร้สายของ Microsoft Windows

การยกเลิกใช้งาน Microsoft Windows* XP Wireless Zero Configuration ที่เป็นตัวจัดการ WiFi ของคุณ:

1. คลิก เริ่ม > แผงควบคุม
2. ดับเบิลคลิกที่ การเชื่อมต่อเครือข่าย
3. คลิกขวาที่ การเชื่อมต่อเครือข่ายไร้สาย
4. คลิก คุณสมบัติ
5. คลิก เครือข่าย WiFi
6. ตรวจสอบว่าไม่ได้เลือก ใช้ Windows ในการกำหนดค่าการตั้งเครือข่ายแบบไร้สายของฉัน ถ้าตัวเลือกนี้ถูกเลือกไว้ ให้ยกเลิกการเลือก
7. คลิก ตกลง วิธีนี้เป็นการยืนยันว่า Intel® PROSet/Wireless WiFi ได้รับการกำหนดค่าให้จัดการส่วนกำหนดค่าเครือข่ายของคุณ

> หมายเหตุ: ตรวจสอบว่าใน การตั้งค่าโปรแกรมประยุกต์ ตัวเลือก แจ้งเตือนเมื่อโปรแกรมอื่นใช้อแด็ปเตอร์ WiFi ถูกเลือกไว้ ตัวเลือกนี้จะแสดงกล่องโต้ตอบเมื่อ Microsoft Windows* XP Wireless Zero Configuration เริ่มที่จะจัดการส่วนกำหนดค่าเครือข่ายของคุณ

กลับไปที่ด้านบน

กลับไปที่สารบัญ

เครื่องหมายการค้าและข้อสงวนสิทธิ์