Επιστροφή στα Περιεχόμενα

# Διαχείριση προφίλ

ΣΗΜΕΙΩΣΗ: Αυτή η ενότητα περιγράφει προφίλ που έχουν δημιουργηθεί με το Βοηθητικό πρόγραμμα Intel® PROSet/Wireless WiFi Connection. Για χρήστες/πελάτες που λειτουργούν σε Windows* XP, αυτά τα προφίλ δεν χρησιμοποιούνται από την Αρχική ρύθμιση παραμέτρων ασύρματης επικοινωνίας των Microsoft Windows* XP.

ΣΗΜΕΙΩΣΗ: Σε κάθε αναφορά που γίνεται σε αυτή τη Βοήθεια, οι όροι «ασύρματο» και «WiFi» είναι εναλλάξιμοι.

- Τι είναι το προφίλ;
- Τύποι προφίλ
- Λίστα Προφίλ
- Εικονίδια προφίλ
- Σύνδεση σε προφίλ
- Δημιουργία νέου προφίλ
- Επεξεργασία υπάρχοντος προφίλ
- Κατάργηση προφίλ
- Ρύθμιση κωδικού πρόσβασης προφίλ
- Εξαγωγή ή εισαγωγή προφίλ

# Τι είναι το προφίλ;

Το προφίλ είναι μια αποθηκευμένη ομάδα ρυθμίσεων δικτύου. Τα προφίλ εμφανίζονται στη λίστα Προφίλ. Τα προφίλ είναι χρήσιμα όταν μετακινείστε από ένα ασύρματο δίκτυο σε άλλο. Μπορείτε να ρυθμίσετε τις παραμέτρους διαφορετικών προφίλ για κάθε ασύρματο δίκτυο. Οι ρυθμίσεις προφίλ περιλαμβάνουν το όνομα δικτύου (SSID), τον τρόπο λειτουργίας και τις ρυθμίσεις ασφάλειας.

Ένα προφίλ δημιουργείται όταν συνδέεστε σε ασύρματο δίκτυο.

1. Επιλέξτε ένα δίκτυο από τη λίστα Δικτύων WiFi.
2. Κάντε κλικ στο Σύνδεση.
3. Εάν το ασύρματο δίκτυο απαιτεί κωδικό πρόσβασης WEP ή κλειδί κρυπτογράφησης, θα σας ζητηθεί να εισάγετε αυτές τις πληροφορίες πριν από τη σύνδεση. Για να αλλάξετε τις επιλογές ασφάλειας, κάντε κλικ στο Για προχωρημένους για να ανοίξετε το Διαμόρφωση ρυθμίσεων WiFi.
4. Κάντε κλικ στο OK για να συνδεθείτε. Δημιουργείται ένα προφίλ και προστίθεται στη λίστα Προφίλ.

Ο Οδηγός δημιουργίας προφίλ WiFi σάς καθοδηγεί στις ρυθμίσεις που απαιτούνται για να συνδεθείτε στο ασύρματο δίκτυο. Με την ολοκλήρωσή του, αποθηκεύεται το προφίλ και προστίθεται στη λίστα Προφίλ. Εφόσον αυτές οι ρυθμίσεις αποθηκεύονται, την επόμενη φορά που βρίσκεστε εντός της εμβέλειας αυτού του ασύρματου δικτύου συνδέεστε αυτόματα.

## Τύποι προφίλ

Υπάρχουν δύο βασικοί τύποι προφίλ που μπορούν να χρησιμοποιηθούν για σύνδεση σε ασύρματο δίκτυο. Οι τύποι προφίλ είναι:

- Προφίλ χρήστη: Αυτά τα προφίλ δημιουργούνται από μεμονωμένους χρήστες. Αν υπάρχουν περισσότεροι από έναν χρήστη σε υπολογιστή, κάθε χρήστης πρέπει να δημιουργήσει το δικό του σύνολο προφίλ χρηστών. Τα προφίλ ασύρματης σύνδεσης που έχουν δημιουργηθεί από τον χρήστη δεν είναι προσβάσιμα από άλλους χρήστες του υπολογιστή.
- Προφίλ διαχειριστή: Αν ένα ή περισσότερα προφίλ πρέπει να είναι κοινόχρηστα μεταξύ χρηστών σε υπολογιστή, το Εργαλείο διαχειριστή πρέπει να είναι εγκαταστημένο για να δημιουργηθούν προφίλ Διαχειριστή. Για περισσότερες πληροφορίες, βλ. Προφίλ διαχειριστή

## Λίστα Προφίλ

Η λίστα Προφίλ εμφανίζει μια λίστα υπαρχόντων προφίλ. Όταν βρίσκεστε στην εμβέλεια ενός ασύρματου δικτύου, το βοηθητικό πρόγραμμα σύνδεσης WiFi σαρώνει τη λίστα Προφίλ για να ελέγξει εάν υπάρχει αντιστοιχία. Εάν βρεθεί αντιστοιχία, θα συνδεθείτε αυτόματα στο δίκτυο.

### Βέλη προτεραιότητας στη λίστα Προφίλ

- Χρησιμοποιήστε το επάνω βέλος για να μετακινήσετε τη θέση του επιλεγμένου προφίλ προς τα επάνω στη λίστα Προφίλ.
- Χρησιμοποιήστε το κάτω βέλος για να μετακινήσετε τη θέση του επιλεγμένου προφίλ προς τα κάτω στη λίστα Προφίλ.

## Εικονίδια προφίλ

Τα εικονίδια κατάστασης προφίλ δικτύου υποδεικνύουν εάν ο προσαρμογέας συσχετίζεται με κάποιο δίκτυο, τον τύπο του τρόπου λειτουργίας που χρησιμοποιείται και εάν είναι ενεργοποιημένη η κρυπτογράφηση ασφάλειας. Τα εικονίδια αυτά εμφανίζονται δίπλα στο όνομα προφίλ στη λίστα προφίλ.

Όνομα | Περιγραφή
--- | ---
Όνομα προφίλ: | Το Όνομα προφίλ είναι το όνομα αυτού του δικτύου. Μπορεί να είναι οποιοδήποτε όνομα που σας βοηθά να αναγνωρίσετε αυτό το δίκτυο. Για παράδειγμα, Το δίκτυο του Σπιτιού Μου, Καφενείο στο Δρόμο.
Όνομα δικτύου | Όνομα του ασύρματου δικτύου (SSID) ή υπολογιστή.
Εικονίδια σύνδεσης: Τα εικονίδια κατάστασης προφίλ δικτύου υποδεικνύουν τις διαφορετικές καταστάσεις σύνδεσης του προσαρμογέα με ασύρματο δίκτυο, τον τύπο του τρόπου λειτουργίας που χρησιμοποιείται και εάν χρησιμοποιείται ασφάλεια δικτύου.
| Μπλε κύκλος: Ο ασύρματος προσαρμογέας συσχετίζεται με σημείο πρόσβασης ή υπολογιστή (λειτουργία Συσκευή προς συσκευή [ad hoc]). Αν είναι ενεργοποιημένη η ασφάλεια 802.1Χ ενός προφίλ, αυτό υποδεικνύει ότι ο προσαρμογέας WiFi είναι συσχετισμένος και έχει ελεγμένη ταυτότητα.
| Υποδεικνύει λειτουργία Δικτύου (Υποδομή)
| Υποδεικνύει λειτουργία Συσκευή προς συσκευή (ad hoc).
| Υποδεικνύει προφίλ Διαχειριστή
| Το ασύρματο δίκτυο χρησιμοποιεί κρυπτογράφηση ασφάλειας.
| Υποδηλώνει ότι αυτό το δίκτυο βρίσκεται στη Λίστα εξαίρεσης, δηλ. είναι ρυθμισμένο για μη αυτόματη αντί για αυτόματη σύνδεση. Αν είναι στη λίστα Εξαίρεσης, για να συνδεθεί ο χρήστης πρέπει να συνδεθεί μη αυτόματα.
Βέλη | Χρησιμοποιήστε τα βέλη για να θέσετε τα προφίλ κατά σειρά προτίμησης για αυτόματη σύνδεση.

- Επάνω βέλος: Μετακίνηση της θέσης του επιλεγμένου προφίλ προς τα επάνω στη λίστα Προφίλ.
- Κάτω βέλος: Μετακίνηση της θέσης του επιλεγμένου προφίλ προς τα κάτω στη λίστα Προφίλ.

Σύνδεση | Συνδέστε το επιλεγμένο προφίλ για το ασύρματο δίκτυο.
Προσθήκη | Ανοίγει το Δημιουργία γενικών ρυθμίσεων προφίλ WiFi, το οποίο χρησιμοποιείται για τη δημιουργία νέου προφίλ. Για περισσότερες πληροφορίες, ανατρέξτε στο Δημιουργία νέου προφίλ.
Κατάργηση | Καταργεί το επιλεγμένο προφίλ από τη λίστα Προφίλ. Για περισσότερες πληροφορίες, ανατρέξτε στο Κατάργηση προφίλ.
Ιδιότητες | Χρησιμοποιείται για την επεξεργασία των περιεχομένων ενός υπάρχοντος προφίλ. Μπορείτε επίσης να κάνετε διπλό κλικ σε ένα προφίλ στη λίστα Προφίλ για να το επεξεργαστείτε. Για περισσότερες πληροφορίες, ανατρέξτε στο Επεξεργασία υπάρχοντος προφίλ.
| Εξαγωγή/Εισαγωγή: Εισάγει και εξάγει προφίλ με βάση το χρήστη προς τη λίστα Προφίλ και από αυτήν. Είναι δυνατή η αυτόματη εισαγωγή ασύρματων προφίλ στη λίστα Προφίλ. Για περισσότερες πληροφορίες, ανατρέξτε στο Εισαγωγή ή εξαγωγή προφίλ.
Κλείσιμο | Κλείνει το παράθυρο διαχείρισης προφίλ.
Βοήθεια; | Παρέχει πληροφορίες βοήθειας για τη σελίδα αυτή.

## Σύνδεση σε προφίλ

Όταν βρίσκεστε εντός της εμβέλειας ενός ασύρματου δικτύου που έχει αντίστοιχο προφίλ, συνδέεστε αυτόματα στο συγκεκριμένο δίκτυο. Εάν ένα δίκτυο με προφίλ χαμηλότερης προτεραιότητας βρίσκεται επίσης εντός εμβέλειας, μπορείτε να επιβάλλετε τη σύνδεση στο συγκεκριμένο προφίλ χαμηλότερης προτεραιότητας. Αυτό επιτυγχάνεται από το βοηθητικό πρόγραμμα σύνδεσης WiFi ή από το εικονίδιο της Γραμμής εργασιών.

Μη αυτόματη σύνδεση σε προφίλ από το λογισμικό Intel® PROSet/Wireless WiFi:

1. Κάντε διπλό κλικ στο εικονίδιο στη Γραμμή εργασιών για να ανοίξετε το κύριο παράθυρο.
2. Κάντε κλικ στο Προφίλ για να ανοίξετε τη λίστα Προφίλ.
3. Επιλέξτε το προφίλ από τη λίστα Προφίλ.
4. Κάντε κλικ στο Σύνδεση. Σας υπενθυμίζουμε ότι η σύνδεση γίνεται μόνο εάν το ασύρματο δίκτυο βρίσκεται εντός εμβέλειας.

Μη αυτόματη σύνδεση σε προφίλ από τη Γραμμή εργασιών:

1. Κάντε δεξί κλικ στη γραμμή εργασιών.
2. Κάντε κλικ στο Σύνδεση σε προφίλ.
3. Επιλέξτε ένα προφίλ.
4. Κάντε κλικ για να ξεκινήσετε τη σύνδεση.

## Δημιουργία νέου προφίλ

Επιλέξτε ένα δίκτυο από τη λίστα Δικτύων WiFi. Κάντε κλικ στο Σύνδεση. Ο διαχειριστής Δημιουργία προφίλ WiFi σάς καθοδηγεί στα απαραίτητα βήματα για να δημιουργήσετε ένα προφίλ και να συνδεθείτε στο δίκτυο. Κατά τη διαδικασία αυτή, το Ρυθμίσεις ασφάλειας δημιουργίας προφίλ WiFi προσπαθεί να εντοπίσει τις ρυθμίσεις ασφάλειας που είναι κατάλληλες για σας.

Για να δημιουργήσετε ένα νέο προφίλ και να συνδεθείτε σε ασύρματο δίκτυο:

1. Από το κύριο παράθυρο του βοηθητικού προγράμματος Intel® PROSet/Wireless WiFi Connection, κάντε κλικ στο Προφίλ.
2. Στη σελίδα Προφίλ, κάντε κλικ στο Προσθήκη για να ανοίξετε τις Γενικές ρυθμίσεις στο Δημιουργία προφίλ WiFi. (Βλ. Γενικές ρυθμίσεις για περισσότερες πληροφορίες).
3. Όνομα προφίλ: Εισάγετε ένα περιγραφικό όνομα προφίλ.
4. Όνομα δικτύου WiFi (SSID): Πληκτρολογήστε το όνομα δικτύου του δικτύου WiFi
5. Επιλέξτε τον τρόπο λειτουργίας: Δίκτυο (Υποδομή) ή Συσκευή προς συσκευή (ad hoc).
6. Κάντε κλικ στο Για προχωρημένους για τις ακόλουθες επιλογές:

- Αυτόματη σύνδεση: Επιλέξτε για να συνδεθείτε αυτόματα ή μη αυτόματα σε ένα προφίλ.
- Αυτόματη εισαγωγή: Ο διαχειριστής δικτύου μπορεί να εξάγει ένα προφίλ σε άλλον υπολογιστή.
- Επιλογή ζώνης: Επιλέξτε τη ζώνη ή ζώνες μέσω των οποίων θα γίνουν οι συνδέσεις δικτύου.
- Υποχρεωτικό σημείο πρόσβασης: Επιλέξτε για να συσχετίσετε τον ασύρματο προσαρμογέα με συγκεκριμένο σημείο πρόσβασης.
- Προστασία με κωδικό πρόσβασης: Επιλέξτε για να προστατεύσετε το προφίλ με κωδικό πρόσβασης.
- Αυτόματη εκκίνηση εφαρμογής Καθορίστε κάποιο πρόγραμμα που θα ξεκινήσει όταν γίνει η ασύρματη σύνδεση.
- Διατήρηση σύνδεσης: Επιλέξτε για να παραμείνετε συνδεδεμένοι σε προφίλ χρήστη μετά την έξοδο.

7. Από τις Γενικές ρυθμίσεις, κάντε κλικ στο Επόμενο για να ανοίξετε τις Ρυθμίσεις ασφάλειας.
8. Επιλέξτε είτε Προσωπική ασφάλεια ή Εταιρική ασφάλεια για να κάνετε τις επιλογές Έλεγχος ταυτότητας δικτύου και Κρυπτογράφηση δεδομένων . Εισάγετε τις ρυθμίσεις κλειδιού κρυπτογράφησης και ρυθμίστε τις παραμέτρους του 802.1Χ, όπως απαιτείται.
9. Κάντε κλικ στο OK όταν έχετε ολοκληρώσει τις ρυθμίσεις προφίλ. Για να αλλάξετε ή να επαληθεύσετε τις ρυθμίσεις προφίλ, κάντε κλικ στο Προηγούμενο.
10. Εάν δεν είστε συνδεδεμένοι τώρα σε δίκτυο, το βοηθητικό πρόγραμμα Intel® PROSet/Wireless WiFi Connection εντοπίζει ότι προστέθηκε νέο προφίλ και προσπαθεί αυτόματα να συνδεθεί στο νέο αυτό προφίλ.
11. Εάν θέλετε να συνδεθείτε μη αυτόματα στο προφίλ αυτό, κάντε κλικ στο Σύνδεση. Το εικονίδιο σύνδεσης εμφανίζει την τρέχουσα κατάσταση σύνδεσης. Εμφανίζονται επίσης και το όνομα δικτύου, οι ταχύτητες μετάδοσης και λήψης και η ποιότητα σήματος.

## Επεξεργασία υπάρχοντος προφίλ

Για να επεξεργαστείτε ένα υπάρχον προφίλ:

1. Κάντε κλικ στο Προφίλ... στο κύριο παράθυρο του βοηθητικού προγράμματος Intel® PROSet/Wireless WiFi Connection.
2. Επιλέξτε το προφίλ που θα επεξεργαστείτε από τη λίστα Προφίλ.
3. Κάντε κλικ στο Ιδιότητες για να ανοίξετε το Γενικές ρυθμίσεις του Ιδιότητες προφίλ WiFi.
4. Κάντε κλικ στο Επόμενο και το Προηγούμενο για να πλοηγηθείτε στις Γενικές ρυθμίσεις και τις Ρυθμίσεις ασφάλειας από τις Ιδιότητες προφίλ WiFi:

- Γενικές ρυθμίσεις: Βλ. Γενικές ρυθμίσεις για περισσότερες πληροφορίες.
- Ρυθμίσεις ασφάλειας: Βλ. Ρυθμίσεις ασφάλειας για περισσότερες πληροφορίες.

5. Κάντε κλικ στο OK για να αποθηκεύσετε τις τρέχουσες ρυθμίσεις και να εξέλθετε. Κάντε κλικ στο Ακύρωση για να εξέλθετε χωρίς να αποθηκεύσετε τις αλλαγές.

## Κατάργηση προφίλ

Για να καταργήσετε ένα προφίλ:

1. Κάντε κλικ στο Προφίλ... στο κύριο παράθυρο του βοηθητικού προγράμματος Intel® PROSet/Wireless WiFi Connection.
2. Επιλέξτε το προφίλ από τη λίστα.
3. Κάντε κλικ στο Κατάργηση. Ειδοποιήστε ότι Τα επιλεγμένα προφίλ θα διαγραφούν μόνιμα. Θέλετε να συνεχίσετε;
4. Κάντε κλικ στο Ναι. Το προφίλ διαγράφηκε από τη λίστα Προφίλ.

Αν είστε ήδη συνδεδεμένοι στο δίκτυο:

1. Κάντε κλικ στο Προφίλ στο κύριο παράθυρο του βοηθητικού προγράμματος Intel® PROSet/Wireless WiFi Connection.
2. Επιλέξτε το προφίλ από τη λίστα.
3. Κάντε κλικ στο Κατάργηση. Ειδοποιήστε ότι Τα επιλεγμένα προφίλ θα διαγραφούν μόνιμα. Θέλετε να συνεχίσετε;
4. Κάντε κλικ στο Ναι. Ειδοποιήστε ότι Το <όνομα προφίλ> είναι ενεργό και θα διαγραφεί μόνιμα. Θέλετε να συνεχίσετε;
5. Κάντε κλικ στο Ναι. Το προφίλ διαγράφηκε από τη λίστα Προφίλ.

ΣΗΜΕΙΩΣΗ: Εάν το προφίλ προστατεύεται με κωδικό πρόσβασης, δεν μπορείτε να αφαιρέσετε ούτε να επεξεργαστείτε τις ρυθμίσεις προφίλ χωρίς την εισαγωγή του κωδικού πρόσβασης. Εάν ο διαχειριστής ή εσείς δεν γνωρίζετε τον κωδικό πρόσβασης, δεν διατίθεται διαδικασία για να επαναφέρει τον κωδικό πρόσβασης.

## Ρύθμιση κωδικού πρόσβασης προφίλ

Για να προστατεύσετε ένα υπάρχον προφίλ με κωδικό πρόσβασης:

1. Κάντε κλικ στο Προφίλ... στο κύριο παράθυρο του βοηθητικού προγράμματος Intel® PROSet/Wireless WiFi Connection.
2. Επιλέξτε το προφίλ από τη λίστα.
3. Κάντε κλικ στο Ιδιότητες για να ανοίξετε τις Γενικές ρυθμίσεις του Ιδιότητες προφίλ WiFi.
4. Κάντε κλικ στο Για προχωρημένους για να ανοίξετε τις Ρυθμίσεις για προχωρημένους.
5. Κάντε κλικ στο Προστασία με κωδικό πρόσβασης για να ανοίξετε τις ρυθμίσεις Προστασία με κωδικό πρόσβασης.
6. Κάντε κλικ στο Προστασία αυτού του προφίλ με κωδικό πρόσβασης (10 χαρακτήρες το μέγιστο)
7. Κωδικός πρόσβασης: Εισάγετε τον κωδικό πρόσβασης.
8. Επιβεβαίωση κωδικού πρόσβασης: Εισάγετε ξανά τον κωδικό πρόσβασης.
9. Κάντε κλικ στο ΟΚ για να αποθηκεύσετε τη ρύθμιση και να επιστρέψετε στη σελίδα Γενικών ρυθμίσεων.
10. Κάντε κλικ στο OK για να επιστρέψετε στο κύριο παράθυρο.

## Εισαγωγή ή εξαγωγή προφίλ

Αυτή η δυνατότητα σας επιτρέπει να εισάγετε και να εξάγετε προφίλ με βάση το χρήστη προς και από τη λίστα Προφίλ. Είναι δυνατή η αυτόματη εισαγωγή ασύρματων προφίλ στη λίστα Προφίλ.

Ένας διαχειριστής μπορεί να ορίζει προφίλ για αυτόματη εισαγωγή στη λίστα Προφίλ. Το βοηθητικό πρόγραμμα Intel® PROSet/Wireless WiFi Connection παρακολουθεί τον φάκελο εισαγωγής στον σκληρό δίσκο σας για νέα αρχεία προφίλ. Μόνο προφίλ που ενεργοποιήθηκαν μέσω του Ενεργοποίηση αυτόματης εισαγωγής στις Ρυθμίσεις για προχωρημένους εισάγονται αυτόματα. Εάν υπάρχει ήδη στη λίστα Προφίλ ένα προφίλ με το ίδιο όνομα, θα ειδοποιηθείτε είτε να απορρίψετε ή να αποδεχτείτε το προφίλ που εισάχθηκε. Εάν το αποδεχτείτε, το υπάρχον προφίλ αντικαθίσταται. Όλα τα εισαγόμενα προφίλ που βασίζονται σε χρήστη τοποθετούνται στο κάτω μέρος της λίστας Προφίλ.

ΣΗΜΕΙΩΣΗ: Για να εξάγετε προφίλ διαχειριστή, βλ. Πακέτα διαχειριστή.

### Εισαγωγή προφίλ στη λίστα Προφίλ

Για να εισάγετε προφίλ μη αυτόματα:

1. Κάντε κλικ στο Εισαγωγή στη σελίδα Προφίλ.
2. Επιλέξτε τα αρχεία προφίλ για εισαγωγή.
3. Κάντε κλικ στο Εισαγωγή.
4. Θα ειδοποιηθείτε ότι έγινε εισαγωγή του προφίλ με επιτυχία.

### Εξαγωγή προφίλ από τη λίστα Προφίλ

1. Επιλέξτε ατομικά ή πολλαπλά προφίλ από τη λίστα.
2. Επιλέξτε Εξαγωγή για να εξάγετε ένα ή περισσότερα προφίλ από τη λίστα Προφίλ.
3. Επιλέξτε το φάκελο προορισμού. Κάντε κλικ στο Αναζήτηση για να αναζητήσετε στον σκληρό δίσκο σας τον κατάλογο προορισμού. Η μονάδα C:\ είναι ο προεπιλεγμένος κατάλογος.
4. Κάντε κλικ στο OK για να εξάγετε το επιλεγμένο προφίλ. Λαμβάνετε την ειδοποίηση: Ολοκληρώθηκε με επιτυχία η εξαγωγή επιλεγμένων προφίλ στον φάκελο προορισμού: C:\.

Για να επιλέξετε πολλαπλά προφίλ:

1. Χρησιμοποιήστε το ποντίκι σας για να τονίσετε ένα προφίλ.
2. Πιέστε Ctrl.
3. Κάντε κλικ σε κάθε προφίλ που θέλετε να επιλέξετε. Ακολουθήστε τις οδηγίες στο Βήμα 2 παραπάνω για να εξάγετε πολλαπλά προφίλ.

### Προφίλ προστατευμένα με κωδικό πρόσβασης

Εισάγετε και εξάγετε αυτόματα σε απομακρυσμένα συστήματα προφίλ που προστατεύονται με κωδικό πρόσβασης και βασίζονται στο χρήστη. Εάν το προφίλ προστατεύεται με κωδικό πρόσβασης, πρέπει να εισάγετε τον εκχωρημένο κωδικό πρόσβασης πριν μπορέσετε να το επεξεργαστείτε. Για περισσότερες πληροφορίες, ανατρέξτε στο Ρύθμιση κωδικού πρόσβασης προφίλ.

Επιστροφή στην αρχή

Επιστροφή στα Περιεχόμενα

Εμπορικά σήματα και αποποιήσεις