Tilbage til indhold

# Intel® PROSet/Wireless WiFi tilslutningsværktøj i overblik

Intel® PROSet/Wireless WiFi tilslutningsværktøjets hovedfunktioner
Installation af softwaren
Brugerdefineret installation
Fjernelse af softwaren
Se adapterindstillinger i Microsoft Windows*
Brug Windows til at administrere Wi-Fi

## Intel® PROSet/Wireless WiFi tilslutningsværktøjets hovedfunktioner

- Styring af netværksydelse
- Profilstyring
- Strømstyring
- Brugerkonfigurerbare netværksindstillinger
- Fuld support af 802.11a, 802.11b, 802.11g og 802.11n adgangspunkter.
- IEEE 802.11a, 802.11b, 802.11g og 802.11n-specifikationskompatibilitet. Denne åbne arkitektur giver WiFi-adapteren mulighed for at kommunikere med trådløse enheder fra andre leverandører, der overholder IEEE 802.11a, 802.11b, 802.11g, 802.11n-standarderne.
- 128-bit- og 64-bit Wired Equivalent Privacy (WEP)-datasikkerhed og VPN-kompatibilitet.
- Adgangspunkts sikkerhedsgodkendelse
- 802.1X-godkendelse
- Registrerer tilstedeværelsen af alle trådløse netværk inden for adapterens område, hvilket giver automatisk konfiguration og tilslutning.
- Opret profiler for hvert trådløst netværk, der skal tilsluttes til. En profil indeholder netværks-SSID og sikkerhedsindstillinger.
- Registrer automatisk trådløse netværk og tilslutter til det, baseret på dine adapterpræferencer og tilgængelige services.

## Sådan installerer man Intel® PROSet/Wireless WiFi tilslutningsværktøjet

### Typisk installation

De følgende komponenter installeres ved en Typisk installation.

- Intel® WiFi Link-driver. Du kan vælge kun at installere driveren, hvis du ønsker det. Dette er en minimal installation.
- Intel® PROSet/Wireless WiFi-software . For en typisk installation omfatter det også følgende:
  - Wi-Fi Protected Setup
  - Intel® Wireless Troubleshooter

### Brugerdefineret installation

Følgende funktioner er til rådighed for installation under en Brugerdefineret installation. Af disse installeres Wi-Fi Protected Setup* og Intel® Wireless Troubleshooter også ved en typisk installation.

- Administratorværktøj
- WMI-support
- Single Sign On
  - Tilslut før logon
- Intel® Wireless Troubleshooter

Administratorværktøj: Installerer administratorværktøjet i menuen Værktøjer. Dette værktøj bruges til at konfigurere fælles (delte) profiler. Administratorværktøjet bruges også af IT-afdelinger til at aktivere eller deaktivere funktioner i WiFi tilslutningsværktøjet.

WMI-support: Windows Management Instrumentation funktionalitet tillader administratorer, der ikke har WiFi tilslutningsværktøjet installeret, eksternt at kunne administrere klienter, der har WiFi tilslutningsværktøjet installeret.

Single Sign On: Installerer Single Sign On Tilslut før logon-funktionen. Dette værktøj bruges til at konfigurere fælles (delte) profiler med administrationsværktøjet. Single Sign On er rettet mod koncernmiljøet, hvor brugere logger på deres computer med et brugernavn, en adgangskode og typisk et domæne. Hurtigt brugerskift understøtter ikke logon med domæne. Hurtigt brugerskift og velkomstskærmbilledet i Windows* XP deaktiveres, når Single Sign On-funktionerne installeres.

Tilslut før logon: En Tilslut før logon/Fælles-profil er aktiv, når en bruger logger på computeren. Tilslut før logon etablerer en trådløs forbindelse, inden brugeren logger på Windows. Denne funktion installeres sammen med Single Sign On.

Intel® Wireless fejlfindingsværktøj: Giver værdifuld assistance ved løsning af trådløs WiFi tilslutningsproblemer.

Vælg Tilpas under installationen for at installere disse funktioner. Følg instruktionerne nedenfor for at installere funktionerne. Hvis WiFi tilslutningsværktøjet allerede er installeret, skal du se i post-installationsvejledningerne.

## Installer Intel® PROSet/Wireless WiFi tilslutningsværktøjet

1. Sæt installations-cd'en i dit cd-drev.
2. Installationsprogrammet viser meddelelsen:
   Velkommen til installationsguiden til Intel® PROSet Wireless Tools. Klik på Næste.
3. Den næste meddelelse vises:
   Velkommen til InstallShield Wizard for Intel® PROSet/Wireless WiFi-software. Klik på Næste.
4. Læs licensaftalen.
5. Klik på Jeg accepterer betingelserne i licensaftalen. Du kan klikke på Udskriv, hvis du ønsker en udskrevet kopi af aftalen. Klik derefter på Næste.
6. Klik på Næste for at acceptere destinationsmappen for standardinstallationen. Klik i modsat fald på Skift for at angive et andet sted. Klik derefter på OK og Næste.
7. Klik på Typisk eller Brugerdefineret. Hvis du klikker på Typisk, skal du fortsætte til trin 9.
8. Hvis du udfører en Brugerdefineret installation, skal du vælge fra listen med funktioner for at installere. Se Brugerdefineret installation for en beskrivelse af de tilgængelige funktioner. For hver funktion kan du vælge:

- Denne funktion bliver installeret på den lokale harddisk.
- Denne funktion og alle underfunktioner bliver installeret på den lokale harddisk.
- Funktionen vil ikke være tilgængelig.

9. Klik på Næste.
10. Installationen kan vare flere minutter. Når installationen afsluttes, vises meddelelsen InstallShield Wizard Afsluttet. Klik på Udfør.
11. Du kan blive anmodet om at genstarte computeren. I så fald skal du genstarte din computer nu. Klik på Ja for at gøre dette eller Nej for at genstarte senere.

## Installation af yderligere softwarefunktioner

Hvis WiFi tilslutningsværktøjet allerede er installeret, skal du følge nedenstående instruktioner for at tilføje Administratorværktøjet og Tilslut før login:

1. Klik på Start > Kontrolpanel > Tilføj eller fjern programmer > Intel® PROSet/Wireless WiFi Software.
2. Klik på Skift.
3. Den næste meddelelse vises:
   Velkommen til InstallShield Wizard for Intel® PROSet/Wireless WiFi-software. Klik på Næste.
4. Klik på Ret. Klik derefter på Næste.
5. Klik på det røde X ud for de funktioner, der aktuelt ikke er installeret, og som du ønsker at installere.
6. For hver funktion du installerer, skal du klikke på følgende valgmuligheder efter behov:
   - Denne funktion bliver installeret på den lokale harddisk.
   - Denne funktion og alle underfunktioner bliver installeret på den lokale harddisk.
7. Klik på Næste.
8. Installationen kan vare flere minutter. Når installationen afsluttes, vises meddelelsen InstallShield Wizard Afsluttet. Klik på Udfør.
9. Du kan blive anmodet om at genstarte computeren. I så fald skal du genstarte din computer nu. Klik på Ja for at gøre dette eller Nej for at genstarte senere.

## Fjern Intel® PROSet/Wireless WiFi tilslutningsværktøjet

Sådan fjernes WiFi tilslutningsværktøjet:

1. Klik på Start > Kontrolpanel > Tilføj eller fjern programmer.
2. Klik på Intel PROSet Wireless WiFi Software.
3. Klik på Skift.
4. Den næste meddelelse vises:
   Velkommen til InstallShield Wizard for Intel® PROSet/Wireless WiFi-software. Klik på Næste.
5. Klik på Fjern.
6. Klik på Næste.
7. Den næste meddelelse vises. Vælg i listen, og klik på Næste.
   Gem brugerdefinerede indstillinger. Vælg, hvad du vil gøre med de nuværende programindstillinger:
   - Gem. Gem relevante indstillinger og filer for den aktuelle version af programmet.
   - Konverter og gem. Gem indstillingerne og filerne i et format, der er kompatibelt med Intel® PROSet/Wireless version 10 og 11.
   - Fjern. Gem ikke applikationsindstillingerne.

8. Fjernelsen kan vare flere minutter. Når softwaren er fjernet, vises meddelelsen InstallShield Wizard Afsluttet. Klik på Udfør.
9. Du kan blive anmodet om at genstarte computeren. I så fald skal du genstarte din computer nu. Klik på Ja for at gøre dette eller Nej for at genstarte senere.

## Vis adapterindstillinger i Windows

Der er adgang til adapterens avancerede indstillinger via Windows Enhedshåndtering og i hovedmenuen i Adapterindstillinger.

## Brug Windows til at administrere Wi-Fi

Microsoft Windows* XP trådløs nul-konfigurationsfunktion indeholder et trådløst konfigurationsværktøj. Denne funktion aktiveres og deaktiveres i Microsoft Windows* XP eller ved at klikke på Brug Windows til styring af WiFi i menuen Avanceret. Hvis Microsoft Windows* XP Wireless nul-konfiguration er aktiveret, er funktionerne i WiFi tilslutningsværktøjet deaktiveret.

Tilbage til toppen

Tilbage til indhold

Varemærker og ansvarsfralæggelser