Vissza a tartalomjegyzékhez

# Alkalmazás-beállítások (Rendszergazda-eszköz)

Az Intel® PROSet/Wireless WiFi-csatlakozás segédprogram beállításaiban a rendszergazda megadhatja, hogyan viselkedjen az alkalmazás a felhasználó számítógépén, és milyen mértékben tudja a felhasználó vezérelni WiFi kapcsolatának különböző jellemzőit. Ezek a beállítások a Rendszergazda-eszközzel konfigurálhatók, és nem ugyanazok, mint az Eszközök menüben szereplők.

MEGJEGYZÉS: Ezek a beállítások jórészt csak Windows* XP és/vagy Windows 7 ügyfélen futó csomagoknál állnak rendelkezésre.

## Megnyitás

1. Nyissa meg a Rendszergazda-eszközt.
2. Válassza az Új csomag létrehozása vagy a Meglévő csomag megnyitása lehetőséget.
3. Kattintson az Alkalmazás-beállítások lapra, majd az A csomag tartalmazza az alkalmazás-beállításokat is lehetőségre.
4. Válassza ki a kívánt beállításokat. Egyes beállításokhoz további információ szükséges.

## Az Alkalmazás-beállítások ismertetése

Név | Leírás
--- | ---
802.1X alapú hitelesítés | A felhasználó létrehozhat olyan profilokat vagy csatlakozhat olyan hálózatokra, amelyek az 802.1X alapú EAP-hitelesítés alábbi típusait támogatják. Válassza ki a számítógépen engedélyezni kívánt 802.1X hitelesítés EAP-típusait: EAP LEAP, EAP PEAP, EAP TLS, EAP SIM, EAP TTLS, EAP FAST, EAP AKA.

MEGJEGYZÉS: Ez a beállítás csak Windows* XP vagy Windows 7 ügyfélgépen futó csomagoknál áll rendelkezésre.

AAA vezérlés | Értesítés, ha másik alkalmazás is használja a WiFi adaptert MEGJEGYZÉS: Ez a beállítás csak Windows* XP ügyfélgépen futó csomagoknál áll rendelkezésre.
Adapterváltás | Adapterváltás engedélyezése Ez a beállítás kikényszeríti a WiFi rádió automatikus vezérlését. Ha engedélyezve van, akkor érvényes vezetékes Ethernet-kapcsolat észlelésekor az Intel® PROSet/Wireless WiFi-csatlakozás segédprogram automatikusan lezárja a WiFi kapcsolatokat és kikapcsolja a WiFi adaptert. Ha megszakad a vezetékes Ethernet-kapcsolat, a WiFi-csatlakozás segédprogram automatikusan bekapcsolja a WiFi adaptert és megpróbál csatlakozni a legutóbb használt WiFi profilra/hálózatra. Ha a legutóbb használt hálózat nem érhető el, a WiFi-csatlakozás segédprogram a Profilok lista első elérhető WiFi hálózatára csatlakozik. Ezenfelül ha az Adapterváltás engedélyezett és a WiFi rádió ki van kapcsolva, a felhasználó csak az Ethernet kábel lehúzása után tudja ismét bekapcsolni a rádiót.

MEGJEGYZÉS: Ez a viselkedés rendszerszintű, nem függ az egyes felhasználóktól.

Adapterváltás | Adapterváltás engedélyezése Ez a beállítás kikényszeríti a WiFi rádió automatikus vezérlését. Ha engedélyezve van, akkor érvényes vezetékes Ethernet-kapcsolat észlelésekor az Intel® PROSet/Wireless WiFi-csatlakozás segédprogram automatikusan lezárja a WiFi kapcsolatokat és kikapcsolja a WiFi adaptert. Ha megszakad a vezetékes Ethernet-kapcsolat, a WiFi-csatlakozás segédprogram automatikusan bekapcsolja a WiFi adaptert és megpróbál csatlakozni a legutóbb használt WiFi profilra/hálózatra. Ha a legutóbb használt hálózat nem érhető el, a WiFi-csatlakozás segédprogram a Profilok lista első elérhető WiFi hálózatára csatlakozik.

MEGJEGYZÉS: Ez a viselkedés rendszerszintű, nem függ az egyes felhasználóktól.

A Rendszergazda-eszköz | A felhasználó elérheti a Rendszergazda-eszközt. Ha bejelölve hagyja a négyzetet, a felhasználó elérheti számítógépén a Rendszergazda-eszközt, ha az telepítve van. Ha a négyzet bejelölését megszünteti, a felhasználó nem fogja tudni elérni a Rendszergazda-eszközt.
Automatikus alkalmazásindítás | A felhasználó a csatlakozáskor elindíthat egy alkalmazást. Ha be van jelölve, a felhasználó megadhat egy alkalmazást, amely mindig el fog indulni, amikor egy adott hálózati profil csatlakozik. A felhasználó kiválasztja a profilt, majd megadhat egy alkalmazást, kötegfájlt vagy szkriptet. Ezzel például automatikusan elindíthat egy VPN-munkamenetet, valahányszor noteszgépe egy adott vezeték nélküli hálózatra csatlakozik. Ha ez a funkció nincs bejelölve (le van tiltva), a felhasználó nem adhatja meg, hogy mindig automatikusan elinduljon egy alkalmazás, amikor egy adott hálózati profil csatlakozik.
Rádiókapcsolat alkalmazások általi vezérlése | WiFi be váltókapcsoló Engedélyezi, hogy más gyártó alkalmazása letilthassa az Intel® PROSet/Wireless WiFi-csatlakozás segédprogram WiFi be / WiFi ki kapcsolóját. MEGJEGYZÉS: Ez a beállítás csak Windows* XP ügyfélgépen futó csomagoknál áll rendelkezésre.
CCXv4 | A Cisco Compatible Extensions version 4 tartalmazza az EAP-FAST kiegészítéseket. Ezek beavatkozás-kérési és figyelmeztetési beállításokat is tartalmaznak. A Cisco Compatible Extensions, version 4 (CCXv4) funkciók EAP-FAST profilokhoz való engedélyezéséhez válassza a CCXv4 engedélyezése pontot.

MEGJEGYZÉS: A Rendszergazda-eszköz EAP-FAST Hatóságazonosító (A-ID) Csoportok funkciója csak akkor működik, ha engedélyezve van a CCXv4.

Az EAP-FAST hitelesítés PAC-eljuttatásának vezérléséhez a következő promptok engedélyezhetők vagy tilthatók le a felhasználó számítógépén:

Promptok és figyelmeztetések kikapcsolása a hitelesítés nélküli eljuttatáshoz: Itt kapcsolhatók ki az automatikus eljuttatású PAC-k promptjai és figyelmeztetései, ha nincs PAC, vagy ha nincs olyan PAC, amely megfelel a csatlakozó kiszolgáló által küldött A-ID-nek.

A promptok kikapcsolása az alapértelmezett kiszolgáló (A-ID) megváltoztatásakor: Itt kapcsolhatók ki a promptok, ha az ügyfélgép olyan kiszolgálót talál, amelytől korábban már kapott PAC-t, de amely jelenleg nem alapértelmezett.

A hitelesítés nélküli eljuttatás kikapcsolása a PAC eljuttatása után: Itt kapcsoltatható ki automatikusan az automatikus eljuttatás az adott A-ID-hez tartozó PAC eljuttatása után.

MEGJEGYZÉS: Ez a beállítás csak Windows* XP ügyfélgépen futó csomagoknál áll rendelkezésre.

Hitelesítő adatok gyorsítótárazása | Kiválasztásával a felhasználó bejelentkezésekor elmenthetők a felhasználói adatok. Ha a vezeték nélküli kapcsolat átmenetileg megszakad, a rendszer az ismételt csatlakozáshoz az elmentett adatokat használja. A felhasználó kijelentkezésekor ezek az adatok törlődnek.

MEGJEGYZÉS: ha nincs kiválasztva, a Kérdezzen rá minden csatlakozáskor beállítás nem választható a profilok létrehozásakor.

Tanúsítvány-lejárati figyelmeztetés | Tanúsítvány-lejárati figyelmeztetés engedélyezése Ha be van jelölve, a WiFi-csatlakozás segédprogram figyelmezteti a felhasználókat tanúsítványaik lejárati dátumára. A megadott URL-en frissíthetik tanúsítványaikat egy tanúsítvány-kiszolgálóról. Ha be van jelölve, aktívvá válnak a következő mezők:

- Ennyi napon belül kell frissíteni a tanúsítványt: A felhasználó a lejárat előtt ennyi nappal kap figyelmeztetést.
- Tanúsítvány-frissítési URL

MEGJEGYZÉS: Ez a beállítás csak Windows* XP és Windows 7 ügyfélgépen futó csomagoknál áll rendelkezésre.

Eszköz-eszköz (alkalmi) hálózat | Itt engedélyezhető vagy tiltható, hogy a felhasználó eszköz-eszköz (alkalmi) profilokat hozzon létre vagy eszköz-eszköz (alkalmi) hálózatokra csatlakozzon. Eszköz-eszköz alapú csatlakozás engedélyezéséhez vagy letiltásához válassza az alábbi módszerek egyikét:

- Az eszköz-eszköz kapcsolatok engedélyezése

- Csak a biztonságos eszköz-eszköz kapcsolatok engedélyezése

- Az eszköz-eszköz kapcsolatok letiltása

Itt lehet megadni, hogy a felhasználó konfigurálhat-e eszköz-eszköz (alkalmi) beállításokat tartalmazó profilokat vagy sem.

- Az eszköz-eszköz kapcsolatok alkalmazás-beállításainak megjelenítése

- Az eszköz-eszköz kapcsolatok alkalmazás-beállításainak elrejtése

Ha szeretné eltávolítani az Eszköz-eszköz (alkalmi) üzemmódot a WiFi profil létrehozása funkció Általános beállítások lapjáról, jelölje be Az eszköz-eszköz kapcsolatok letiltása és Az eszköz-eszköz kapcsolatok alkalmazás-beállításainak elrejtése pontot (mindkettőt). Ilyen beállításokkal a felhasználó nem tud létrehozni olyan profilokat, amelyek támogatják az eszköz-eszköz (alkalmi) kapcsolatokat.

MEGJEGYZÉS: Ez a beállítás csak Windows* XP ügyfélgépen futó csomagoknál áll rendelkezésre.

Illesztőprogram eseménynaplózása | Az Illesztőprogram eseménynaplózása rögzíti és naplózza az illesztőprogram eseményeit. Ezek a Vezeték nélküli kapcsolat eseménynézőjében tekinthetők meg. Itt kiválaszthatja, hogy szokásos vagy hibaelhárítást segítő naplózást kér-e. Lásd A Vezeték nélküli kapcsolat eseménynézőjének beállításai

Illesztőprogram eseménynaplózásának engedélyezése

- Szokásos naplózás
- Hibaelhárítást segítő naplózás

Importálás és exportálás | Profilok importálásának és exportálásának engedélyezése A bejelölés engedélyezi profiloknak a felhasználó számítógépén történő importálását vagy exportálását. Ha ez itt engedélyezett, az automatikus importálás mappájában tárolt profilok automatikusan importálódnak.
Az Intel® Active Management technológia beállításai |

- Felhasználónév
- Jelszó

Töltse ki a felhasználónevet és a jelszót, ha nem szeretné, hogy az Intel® Active Management technológia alapértelmezett neveket használjon, amikor szinkronizálja az Intel® PROSet/Wireless WiFi-csatlakozási profiljait.

Az Intel® My WiFi technológia (MWT) beállításai: | Az Intel MWT cellatovábbító API engedélyezése. A bejelölés engedélyezi, hogy más gyártó alkalmazása az IP alapú Packet API rétegben az Intel® MWT cellatovábbításával kapcsoljon hídba egy BSS csatlakozást használó Intel® MWT hálózatot. MEGJEGYZÉS: Ez a beállítás kizárólag Windows* 7 ügyfélgép esetén áll rendelkezésre. Ez a beállítás nem áll rendelkezésre olyan ügyfélgépen, amely az alábbi adapterek valamelyikét tartalmazza:

- Intel® PRO/Wireless 3945ABG Network Connection
- Intel® Wireless WiFi Link 4965AGN
- Intel® Wireless WiFi Link 4965AG_

Kapcsolat fenntartása | A Kapcsolat fenntartása beállítás elrejtése a felhasználói profilok elől. Ezt a beállítást kiválasztva elrejtheti a WiFi profil készítése panel Speciális beállítások lapjának Kapcsolat fenntartása beállítását. A Kapcsolat fenntartása beállítás kijelentkezés után is fenntartja a felhasználó profiljának WiFi-kapcsolatát.

MEGJEGYZÉS: A Kapcsolat fenntartása beállítás használható Csatlakozáskor kijelentkezés beállítású Nortel VPN-ügyfélnél.

MEGJEGYZÉS: Ez a beállítás csak Windows* XP ügyfélgépen futó csomagoknál áll rendelkezésre.

Chipkártyás kapcsolat fenntartása | Kapcsolat fenntartása, amikor nincs chipkártya Ha be van jelölve, fenntartja a kapcsolatot akkor is, ha kiveszik a chipkártyát, miközben a vezeték nélküli eszköz a chipkártyán tárolt felhasználó-hitelesítő adatokkal van csatlakoztatva. Alapértelmezés szerint a WiFi-csatlakozás segédprogram lezárja a kapcsolatot, ha az chipkártyán tárolt adatokkal jött létre és a kártyát eltávolították. Ha ez a szolgáltatás be van kapcsolva, a kapcsolat továbbra is fennmarad (hacsak nem igényel más okból újólagos hitelesítést). Ha be van jelölve, fenntartja a kapcsolatot akkor is, ha kiveszik a chipkártyát, miközben a számítógép a chipkártyán tárolt felhasználó-hitelesítő adatokkal van csatlakoztatva.

MEGJEGYZÉS: Ez a beállítás csak Windows* XP ügyfélgépen futó csomagoknál áll rendelkezésre.

Értesítés a rádiókapcsolat-gomb letiltásáról | Értesítés engedélyezése a vezeték nélküli kapcsolat gombjának letiltásáról Ha be van jelölve, engedélyezi, hogy más gyártó alkalmazása értesítse a felhasználót, ha az Intel(R) PROSet/Wireless WiFi-csatlakozás segédprogram WiFi be / ki gombja le van tiltva.

MEGJEGYZÉS: Ez a beállítás csak Windows* XP ügyfélgépen futó csomagoknál áll rendelkezésre.

Együttes jelenlét Microsoft Windows* XP rendszeren | A Microsoft konfigurációmentes vezeték nélküli hálózat és az Intel® PROSet/Wireless WiFi szoftver együttes jelenlétének engedélyezése. Ha bejelöli, az Intel® PROSet/Wireless WiFi-csatlakozás segédprogram engedélyezésekor nem tiltódik le a Microsoft Windows* XP Konfigurációmentes vezeték nélküli hálózat szolgáltatása. Jelölje be, ha ezt szeretné.

MEGJEGYZÉS: Ez a beállítás csak Windows* XP ügyfélgépen futó csomagoknál áll rendelkezésre.

Preferált profil | Preferált profil engedélyezése A WiFi adapter általában mindig a legutóbbi sikeres csatlakozás profiljával próbál csatlakozni. Ha a Preferált profil engedélyezése be van jelölve, az adapter a preferált profillal próbál majd csatlakozni. A preferált profil a Profilok lista legelején jelenik meg. Ha a preferált profillal nem sikerül csatlakozni, az adapter a legutóbbi sikeres csatlakozás profiljával próbálkozik (feltéve, hogy az nem azonos a preferált profillal).
Állandó kapcsolat | Jelölje be, ha azt szeretné, hogy A felhasználói bejelentkezés előtt frissüljenek az állandó kapcsolat és a számítógép szabályai. MEGJEGYZÉS: A szabályfrissítés akár két perccel késleltetheti a bejelentkezési képernyő megjelenését. MEGJEGYZÉS: Ez a beállítás csak Windows* XP ügyfélgépen futó csomagoknál áll rendelkezésre.
A Bejelentkezés előtti csatlakozás Cisco-üzemmódja | Cisco-üzemmód engedélyezése bejelentkezés előtti csatlakozás közben A Cisco hozzáférési pontjai képesek több WiFi hálózatnév (SSID) kezelésére, de csak egyiküket teszik közzé. Ilyen hozzáférési pontra a szoftver úgy csatlakozik, hogy megpróbálkozik minden egyes profillal. Ez a csatlakozási üzemmód az úgynevezett Cisco-üzemmód. Alapértelmezés szerint engedélyezett. A letiltáshoz szüntesse meg a bejelölést.

MEGJEGYZÉS: Ha engedélyezett, a Bejelentkezés előtti csatlakozás megnövelheti a csatlakozás időigényét.

MEGJEGYZÉS: Ez a beállítás csak Windows* XP ügyfélgépen futó csomagoknál áll rendelkezésre.

Kapcsolati profilok használata | Profilváltás letiltása Segítségével szabályozhatja, csatlakozhat-e a felhasználó rendszergazda-profilokra. Ha ez a beállítás ki van kapcsolva, a felhasználó csatlakozhat mind felhasználói, mind rendszergazda-profilokra. Ha be van kapcsolva, a felhasználó kizárólag rendszergazda-profilokra csatlakozhat, és a rendszergazda azt is megadhatja, hogy a felhasználó mely rendszergazda-profilok közül választhat:

- A felhasználó bármely rendszergazda szintű profillal csatlakozhat

- A felhasználó csak a legelső rendszergazda szintű profillal csatlakozhat

MEGJEGYZÉS: Ez a beállítás csak Windows* XP vagy Windows 7 ügyfélgépen futó csomagoknál áll rendelkezésre.

Biztonsági szint | Válassza ki a biztonsági szintet a felhasználó számítógépén. A felhasználók csak az alábbi biztonsági szintű profilokkal csatlakozhatnak hálózatokra.

- A felhasználók csak a Személyes biztonsági szinttel csatlakozhatnak hálózatokra.

MEGJEGYZÉS: Ez a beállítás csak Windows* XP vagy Windows 7 ügyfélgépen futó csomagoknál áll rendelkezésre.

Értesítés megosztott mappákról | A felhasználó számítógépén válassza ki a megosztott mappákról szóló értesítés beállítását.

- A megosztott mappák megosztásának automatikus megszüntetése, amíg a gép egy nem biztonságos hálózatra van csatlakoztatva.

- Értesítés letiltása

- Értesítés nem biztonságos hálózatra való csatlakozáskor (alapértelmezés).

MEGJEGYZÉS: Ez a beállítás csak Windows* XP ügyfélgépen futó csomagoknál áll rendelkezésre.

Egyszeri bejelentkezés | Válassza ki a számítógépen engedélyezni kívánt rendszergazda-profilokat. Egyszeri bejelentkezés:

- Állandó kapcsolat: A profilok rendszerindítás közben aktívak, és akkor, amikor senki sincs bejelentkezve a számítógépre.

- Bejelentkezés előtti / Közös csatlakozás: A profilok azonnal aktívvá válnak, amint egy felhasználó bejelentkezik a számítógépre.

Ha a bejelentkezés előtti kapcsolat funkciói telepítve vannak, a bejelentkezési folyamat alatt a profil aktív. Ha a bejelentkezés előtti kapcsolat funkciói nincsenek telepítve, akkor a profil Közös, és a felhasználó munkamenetének kezdetén válik aktívvá.

A rendszergazdai profilok a felhasználó profillistájának elején (vagy végén) vannak. A felhasználó nem módosíthatja és nem törölheti őket.

MEGJEGYZÉS: Ez a beállítás csak Windows* XP vagy Windows 7 ügyfélgépen futó csomagoknál áll rendelkezésre.

Támogatási információk | Itt adható meg, milyen támogatási adatok jelenjenek meg a WiFi-csatlakozás segédprogram Névjegy paneljén.

- A támogatás webhelye: Írja be a támogatási központ webhelyét, ahová a felhasználók technikai támogatásért fordulhatnak.

- A támogatás telefonszáma: Írja be, hogy ügyfelei milyen telefonszámon kérhetnek technikai támogatást.

Voice over IP | Lehetővé teszi, hogy más gyártók szoftverei használják a felhasználó számítógépén lévő VoIP-alkalmazást. Alapértelmezésben engedélyezve van.
Wi-Fi Protected Setup* | A WiFi-csatlakozás segédprogram konfigurálható úgy, hogy a Wi-Fi Protected Setup* szabványt támogató hozzáférési pontok regisztrátorként működjön. A regisztrátor automatikusan vagy egy USB flash meghajtón vagy más külső eszközön kézileg elküldi a hozzáférési pont titkosított kulcsát vagy jelszavát.

- Egyéb eszközök regisztrálásának engedélyezése (alapértelmezés).

Az Egyéb eszközök regisztrálásának engedélyezése bejelölése engedélyezi, hogy a WiFi-csatlakozás segédprogram regisztrálhasson más eszközöket.

MEGJEGYZÉS: Ez a beállítás csak Windows* XP ügyfélgépen futó csomagoknál áll rendelkezésre.

WiFi-kezelő | Itt adható meg, melyik WiFi-kezelő kezelje egy felhasználó vezeték nélküli kapcsolatait. Választható az előzőleg bejelentkezett felhasználó WiFi-kezelője, vagy megengedhető, hogy minden felhasználó maga válassza ki WiFi-kezelőjét.

- Bejelentkezés után minden felhasználó átválthat az Intel PROSet/Wireless WiFi szoftver és a Microsoft Windows* XP konfigurációmentes vezeték nélküli hálózatkezelés között.
- Bejelentkezéskor az előzőleg utolsóként kijelentkezett felhasználó által használt WiFi-kezelő lesz aktív.

MEGJEGYZÉS: Ez a beállítás csak Windows* XP ügyfélgépen futó csomagoknál áll rendelkezésre.

WiFi be/ki | A vezeték nélküli rádió vezérlése.

- Nincs változtatás: A rádió nincs be- vagy kikapcsolva.
- WiFi kikapcsolása: Ez a rendszergazdai profil kikapcsolja a rádiót.
- WiFi bekapcsolása: Ez a rendszergazdai profil bekapcsolja a rádiót.
- Csak a 802.11a rádió kikapcsolása: Ez akkor válik választhatóvá, ha a WiFi bekapcsolása engedélyezett.
- A WiFi be/ki választás letiltása: Ha bejelöli, a felhasználó nem férhet hozzá a WiFi be/ki kezelőszervhez a WiFi-csatlakozás segédprogram főablakában vagy a tálcamenüből. Ha a felhasználó megpróbálja be- vagy kikapcsolni a rádiót, értesítést kap, hogy Ezt a szolgáltatást a rendszergazda letiltotta.
- 802.11a rádiókapcsoló hozzáadása: Ha bejelöli, a felhasználó a 802.11b/g rádiótól függetlenül kapcsolhatja ki/be a 802.11a rádiót. Ha bejelöli, elérhetővé válik A 802.11a rádió be-/kikapcsolásának letiltása kezelőszerv. Ha bejelöli, megjelenik a 802.11a rádió ki-/bekapcsolója, de letiltva. Így a felhasználó maga kezelheti a rádiókat.

Ha a funkció telepítése megtörtént a felhasználó számítógépén, a 802.11a rádió ki- és bekapcsolásához kövesse ezeket az utasításokat:

A 802.11a rádió kikapcsolásához:

1. A WiFi-csatlakozás segédprogram főablakában kattintson a WiFi be gombra. Megjelenik a rádió beállítási lehetőségeinek listája.
2. Válassza a 802.11a rádió ki lehetőséget. A 802.11a rádió kikapcsolódik.

A 802.11a rádió bekapcsolásához:

1. A WiFi-csatlakozás segédprogram főablakában kattintson a 802.11a rádió ki gombra. Megjelenik a rádió beállítási lehetőségeinek listája.
2. Válassza a WiFi be lehetőséget. A 802.11a rádió bekapcsolódik.

MEGJEGYZÉS: Ez a beállítás csak Windows* XP vagy Windows 7 ügyfélgépen futó csomagoknál áll rendelkezésre.

A Vezeték nélküli kapcsolat eseménynézőjének beállításai | A Vezeték nélküli kapcsolat eseménynézőjének beállításai Vezeték nélküli kapcsolatok eseménynaplózásának engedélyezése Ez a beállítás a vezeték nélküli kapcsolat eseményeit az ügyfélrendszeren fájlban naplózza, amely azután egy hálózati fájlkiszolgálóra vagy máshová másolható. Alapértelmezés szerint a vezeték nélküli kapcsolatok eseménynaplózása ki van kapcsolva. Ha a Vezeték nélküli kapcsolatok eseménynaplózásának engedélyezése lehetőségre kattint, engedélyeződik a Beállítások lap.

A Beállítások lapra kattintva megnyílik „A naplófájl beállításai” ablak.

Általános lap

- Adja meg, melyik fájlba íródjon a vezeték nélküli kapcsolatok naplófájlja: Adja meg az ügyfélgépen a teljes útvonalat.
- Naplófájl nevének előtagja: Ez a naplófájl neve. A név: <SzámítógépNeve_FelhasználóTartománya>.
- A naplófájl maximális mérete: A naplófájlok méretének korlátozására új naplófájl jön létre, ha a jelenlegi naplófájl mérete meghaladja a MB-ban megadott értéket. Az alapértelmezett fájlméret 1 MB. Legfeljebb 10 MB-os fájlméretet választhat 1 MB-os lépésekben.

Naplófájl másolása lap

- Naplófájl másolásának engedélyezése: A bejelölés engedélyezi az ügyfélgép naplófájljainak máshová történő másolását.
- A naplófájlok a következő helyre másolódjanak: Adja meg, hová fognak másolódni a naplófájlok. Ez a hely általában egy rendszergazdai kiszolgáló.
- Válassza ki a másolás gyakoriságát az alábbiak közül: A másolás gyakoriságára a következő két lehetőség egyikét választhatja.
  - Minden korábbi naplófájl másolása új naplófájl létrehozásakor.
  - Minden korábbi naplófájl másolása az alábbi gyakorisággal: Válassza ki a napok számát; ez egy 1 és 30 nap közötti szám lehet. Az alapértelmezés hét nap.

Naplófájl törlése lap

Válasszon a régi naplófájlok törlésének alábbi lehetőségei közül:

- Soha ne törölje a régi naplófájlokat.
- Törölje a régi naplófájlokat, ha teljesül a bejelölt feltételek bármelyike:
  - Törölje a régi naplófájlokat az alább megadott számú naponként: Ez egy 1 és 30 közötti szám lehet.
  - Törölje a régi naplófájlokat, ha összesített méretük nagyobb mint: Ez egy 1 és 10 MB közötti szám lehet 1 MB-os lépésekben.
  - Minden sikeres naplófájl-másolás után törölje a régi naplófájlokat.

Bezárás | Bezárja a Rendszergazda-eszközt.
Súgó? | Megjeleníti az adott oldalhoz tartozó súgószöveget.

Vissza az oldal tetejére

Vissza a tartalomjegyzékhez

Védjegyek és nyilatkozatok