Vissza a tartalomjegyzékhez

# Profil varázsló Általános beállítások

Az Általános beállítások oldal a WiFi profil készítése varázsló első oldala.

A Profilkezelés című rész leírja, mikor jelenik meg a WiFi profil készítése kezelő Általános beállítások oldala.

MEGJEGYZÉS: A jelen Súgóban a „vezeték nélküli” és a „WiFi” egymás szinonimái.

## Megnyitás

1. Ha rendszergazda-profilt készít vagy módosít, nyissa meg a Rendszergazda-eszközt. Ha személyes profilt készít vagy módosít, a főablakban kattintson a Profilok lehetőségre.
2. Ha a profil már létezik, a Profilok ablakban vagy lapon kattintson a Tulajdonságok lehetőségre. Új profil esetén kattintson a Hozzáadás gombra.

A profil konfigurálása közben a bal oldali ablaktáblán navigálhat az Általános és a Biztonsági beállítások lapra. Ugyanezt a Profil varázsló alján található Vissza és Tovább gomb segítségével is megteheti.

## Az Általános beállítások lap ismertetése

Név | Leírás
--- | ---
Profilnév | A vezeték nélküli hálózati profil neve. Amikor a WiFi hálózatok listából kiválasztott hálózatot konfigurálja, a profil neve ugyanaz, mint a WiFi hálózat neve (SSID). Ezt a nevet „beszélőbb” névre változtathatja, vagy igényei szerint testreszabhatja.

Példák: Saját irodai hálózatom, Péter otthoni hálózata, ABC vállalat hálózata

WiFi hálózat neve (SSID): | A vezeték nélküli hálózat azon hozzáférési pontjának neve, amelyre a WiFi adapter csatlakozik. A hálózatnévnek pontosan meg kell egyeznie a vezeték nélküli hozzáférési pont nevével. A névben a kis- és nagybetűk különbözőnek számítanak. Amikor a WiFi hálózatok listából választott hálózatot konfigurálja, a program a hálózatnevet a WiFi hálózatok listából veszi. Ezt nem lehet és nem is szabad megváltoztatni.

<SSID nincs szórva>: Ez jelenik meg a WiFi hálózatok listájában, ha a hozzáférési pont nem teszi közzé hálózatnevét (SSID-jét), vagy ha a WiFi adapter rejtett hálózatnevet kap egy rejtett hozzáférési ponttól. Ha csatlakozni kíván egy <SSID nincs közzétéve> jelölésű hálózatra, a társításhoz előbb létre kell hoznia egy új profilt. Adja meg a hozzáférési pont tényleges SSID azonosítóját. A WiFi hálózatok listában a csatlakozás után is az <SSID nincs közzétéve> szöveg látható. A hozzárendelt SSID-profil a Profilok listában tekinthető meg.

Üzemmód | Hálózat (Infrastruktúra): Csatlakozás egy hozzáférési pontra. Egy infrastruktúra üzemmódú hálózat egy vagy több hozzáférési pontból és egy vagy több, WiFi adaptert tartalmazó számítógépből áll. Ezt a csatlakozási üzemmódot használják hálózat- és/vagy internet-elérés biztosítására az otthoni hálózatok, a vállalati hálózatok, a szállodák és más szervezetek.

MEGJEGYZÉS: A Rendszergazda-profilok (a Bejelentkezés előtti / Közös és az Állandó profilok) esetén csak a Hálózat (Infrastruktúra) üzemmód választható. További információk A Rendszergazda-eszköz című részben találhatók.

Eszköz-eszköz (alkalmi): Közvetlen csatlakozás más számítógépekhez egy alkalmi vezeték nélküli hálózaton. Ez a fajta csatlakozás hasznos, ha két vagy több számítógépet kell összekapcsolni. Ez az üzemmód nem biztosít hozzáférést a hálózat erőforrásaihoz és az internethez.

Rendszergazda-profil típusa (Csak a Rendszergazda-eszközben jelenik meg) | Állandó: Az állandó profilokat a rendszer indításkor alkalmazza, vagy akkor, ha senki nincs bejelentkezve a számítógépre. Ha egy felhasználó kijelentkezik, az Állandó profil fenntartja a vezeték nélküli kapcsolatot a számítógép kikapcsolásáig vagy egy másik felhasználó bejelentkezéséig.

Bejelentkezés előtti / Közös: Ezek a profilok kizárólag a Rendszergazda-eszközzel érhetők el. A Bejelentkezés előtti / Közös profilok alkalmazása a felhasználó bejelentkezése után történik. A csatlakozás a Windows-ba való bejelentkezés részeként történik (Csatlakozás előtti / Közös). Ezt a profilt minden felhasználó közösen használja.

Speciális | A Speciális lapra kattintva megnyithatja a Speciális beállításokat. A Speciális beállítások alatt megadhatja a Kapcsolat fenntartása, A felhasználónév formátuma, az Automatikus csatlakozás és az Automatikus importálás beállításait, elindíthat egy alkalmazást (Alkalmazás indítása), profiljelszót adhat meg (Jelszavas védelem), előírhatja, hogy az adapter egy adott című hozzáférési pontra csatlakozzon (Kötelező hozzáférési pont), és konfigurálhatja a Bejelentkezés előtti csatlakozás beállításait.
Tovább | Továbbléptet a Biztonsági beállítások lapra.
OK | Az aktuális beállításokkal lezárja az új profil létrehozását.
Mégse | Bezárja a WiFi profil készítése varázslót és elveti a módosításokat.
Súgó? | Megjeleníti az adott oldalhoz tartozó súgószöveget.

Vissza az oldal tetejére

Vissza a tartalomjegyzékhez

Védjegyek és nyilatkozatok