Vissza a tartalomjegyzékhez

# A WiFi rádiójának be- és kikapcsolása

Az adapter WiFi rádiójának be- és kikapcsolásához a következő módszerek vannak:

- a számítógép hardveres rádiókapcsolója (ha van)
- Intel® PROSet/Wireless WiFi-csatlakozás segédprogram
- Microsoft Windows

> MEGJEGYZÉS: Amikor a számítógép be van kapcsolva, az adapter rádióadója folyamatosan ad. A következő módszerekkel kapcsolhatja ki az adapter rádióadóját és használhatja noteszgépét rádiócsendben.

### A rádió be- és kikapcsolása a számítógépbe beépített kapcsolóval (ha van)

Ha számítógépének van fizikai rádiókapcsolója, segítségével gyorsan ki- vagy bekapcsolhatja a rádiót. A kapcsoló használatáról további részleteket tartalmaz a számítógép gyártójának dokumentációja. A fizikai rádiókapcsoló állapota (be vagy ki) megjelenik a WiFi-csatlakozás segédprogram főablakában és a tálcán is. Ha a WiFi rádiót a fizikai rádiókapcsolóval kikapcsolta, a WiFi rádió nem fog működni, amíg a fizikai rádiókapcsolót ismét be nem kapcsolja.

### Az Intel® PROSet/Wireless WiFi-csatlakozás segédprogram használata

A WiFi rádiót kikapcsolhatja az Intel® PROSet/Wireless WiFi-csatlakozás segédprogram főablakában. A főablakban az állapotikon jelzi a rádió aktuális állapotát. A rádió be-, illetve kikapcsolásához a főablakban kattintson a WiFi be, ill. WiFi ki lehetőségre.

### A rádió be- és kikapcsolása a tálcaikon menüjéből

Kattintson jobb gombbal a tálcaikonra, majd válassza a WiFi be vagy WiFi ki pontot.

### A rádió ki- és bekapcsolása Windows-ból

A WiFi rádiót a Windows-ból is be- vagy kikapcsolhatja.

> MEGJEGYZÉS: Ha a Microsoft Windows-ból kapcsolta ki a rádiót, akkor bekapcsolni is csak onnan lehet. Ha a rádiót a Windows segítségével kikapcsolta, akkor a hardveres kapcsolóval vagy a WiFi-csatlakozás segédprogramból sem tudja engedélyezni.

#### Windows* XP

1. A Start menüben kattintson a Csatlakozás pontra. Kattintson a jobb gombbal a Vezeték nélküli hálózati kapcsolat pontra, majd válassza a Letiltás lehetőséget.
2. Ha több WiFi adaptere van, kattintson a Start menüben a Csatlakozás > Kapcsolatok megjelenítése lehetőségre. Kattintson jobb gombbal a kívánt adapterre, és válassza a Letiltás lehetőséget.

A rádió bekapcsolásához hasonló módon járhat el.

Vissza az oldal tetejére

Vissza a tartalomjegyzékhez

Védjegyek és nyilatkozatok