กลับไปที่สารบัญ

# Intel® Wireless Troubleshooter (เมนูเครื่องมือ)

หน้าต่าง Intel® Wireless Troubleshooter
วิธีใช้ Intel® Wireless Troubleshooter
การแก้ไขข้อผิดพลาด

Intel® Wireless Troubleshooter เป็นโปรแกรมที่สามารถช่วยคุณในการแก้ไขปัญหาเกี่ยวกับการเชื่อมต่อเครือข่าย WiFi เมื่อตรวจพบปัญหาในการเชื่อมต่อ ข้อความเตือน บนเดสก์ท็อปจะปรากฏขึ้นที่มุมขวาล่างของหน้าเดสก์ท็อปของคุณ เมื่อคุณคลิกที่ข้อความเตือนดังกล่าว ข้อความวิเคราะห์จะแสดงขั้นตอนที่แนะนำเพื่อแก้ไขปัญหาเกี่ยวกับการเชื่อมต่อที่เกิดขึ้น ตัวอย่างเช่น หากเกิดปัญหาในการเชื่อมต่อเนื่องจากรหัสผ่านไม่ถูกต้อง โปรแกรมตัวจัดการส่วนกำหนดค่าจะเปิดขึ้นเมื่อคุณคลิกที่ไฮเปอร์ลิงค์ที่ปรากฏ ซึ่งให้คุณป้อนรหัสผ่านที่ถูกต้อง

Intel® Wireless Troubleshooter สามารถใช้งานร่วมกับ Microsoft Windows* XP และ Windows 7

### วิธีการเข้าถึง

ที่เมนูเครื่องมือ ให้คลิก Intel® Wireless Troubleshooter

### หน้าต่าง Intel® Wireless Troubleshooter

Intel® Wireless Troubleshooter ประกอบด้วยบานหน้าต่างสองบาน หน้าต่างบานซ้ายแสดงรายการเครื่องมือที่ใช้ได้ บานหน้าต่างด้านขวาแสดงปัญหาการเชื่อมต่อในปัจจุบันและแบ่งเป็นสองส่วน คือ: ข้อความแสดงข้อผิดพลาด และการดำเนินการที่แนะนำ การดำเนินการที่แนะนำประกอบด้วยคำอธิบายเกี่ยวกับยูทิลิตี และวิธีในการแก้ไขปัญหาการเชื่อมต่อที่เกี่ยวข้อง ถ้าคุณคลิกที่ลิงค์ของวิธีใช้ ข้อความวิธีใช้จะปรากฏขึ้นในหน้าต่าง ถ้าคุณคลิกที่ลิงค์สำหรับตัวแก้ไขปัญหาที่เกี่ยวข้อง โปรแกรมจะเริ่มทำงานเพื่อแก้ไขปัญหาในการเชื่อมต่อ

ชื่อ | คำอธิบาย
ตัวเลือกเมนู | แฟ้ม | หน้าต่างแสดงสถานะไร้สาย:: เริ่ม หน้าต่างแสดงสถานะไร้สาย: เลือกได้ในบานหน้าต่างด้านซ้ายเช่นกัน
ยกเลิกใช้งานการแจ้งเตือน/ใช้งานการแจ้งเตือน: เลือกเพื่อยกเลิกหรือใช้งานการแจ้งเตือน เลือกได้ในบานหน้าต่างด้านซ้ายเช่นกัน
ออก: คลิกเพื่อออกจากโปรแกรม Intel® Wireless Troubleshooter
มุมมอง | ประวัติ: แสดงหรือลบข้อมูลประวัติทางด้านขวาของ Intel® Wireless Troubleshooter
เครื่องมือ | เครื่องมือการวินิจฉัยด้วยตนเอง: ทำการทดสอบวินิจฉัยเพื่อตรวจสอบฟังก์ชันการทำงานของอแด็ปเตอร์ WiFi ดูรายละเอียดเพิ่มเติมใน เครื่องมือการวินิจฉัยด้วยตนเอง
วิธีใช้ | วิธีใช้ Intel® Wireless Troubleshooter: แสดงวิธีใช้แบบออนไลน์สำหรับ Intel® Wireless Troubleshooter
เกี่ยวกับ: แสดงข้อมูลรุ่นสำหรับ Intel® Wireless Troubleshooter
วิธีใช้ที่มีอยู่ | วันที่ เวลา และข้อความแสดงข้อผิดพลาด:

- รายละเอียดข้อผิดพลาด
- ลิงค์สำหรับแก้ไขข้อผิดพลาด (ถ้ามี) ดู การแก้ไขข้อผิดพลาด ที่อยู่ถัดจากนี้
- ลิงค์สำหรับขั้นตอนที่แนะนำในการแก้ไขข้อผิดพลาด

ประวัติ | เก็บรักษารายการการแจ้งเตือน 5 ครั้งล่าสุด การแจ้งเตือนจะเรียงลำดับตามเวลา โดยการแจ้งเตือนล่าสุดจะอยู่ที่ด้านบนสุดของรายการ

### วิธีใช้ Intel® Wireless Troubleshooter

เปิด ยูทิลิตีการเชื่อมต่อ Intel® PROSet/Wireless WiFi ที่เมนูเครื่องมือ ให้คลิก Intel® Wireless Troubleshooter

## การแก้ไขข้อผิดพลาด

ใช้คำแนะนำต่อไปนี้เพื่อแก้ไขปัญหาการเชื่อมต่อเครือข่าย WiFi ที่พบ

ไม่ได้รับที่อยู่ IP
เครือข่ายเฉพาะกิจพักการทำงานและไม่มีเครื่องลูกข่ายเข้าร่วมในเครือข่าย
เครือข่ายเฉพาะกิจพักการทำงานและเครื่องลูกข่ายทั้งหมดออกจากเครือข่าย
คุณเชื่อมต่อเครือข่ายที่มีชื่อเครือข่าย (SSID) ตามค่าเริ่มต้น เครือข่ายหรือจุดเชื่อมต่ออาจไม่สามารถกำหนดค่าความปลอดภัย
คุณเชื่อมต่อกับเครือข่ายที่ไม่ได้กำหนดค่าความปลอดภัย และตรวจพบโฟลเดอร์ที่ใช้งานร่วมกันในระบบของคุณ
อแด็ปเตอร์เครือข่ายไร้สายในระบบถูกปิดการใช้งาน
ไม่พบอแด็ปเตอร์เครือข่ายไร้สายในระบบ
ไม่ได้ติดตั้งอแด็ปเตอร์เครือข่ายไร้สาย
ไดรเวอร์อแด็ปเตอร์เครือข่ายไร้สายได้รับความเสียหาย
ไม่ได้โหลดไดรเวอร์อแด็ปเตอร์
การยกเลิกการเชื่อมต่อจากจุดเชื่อมต่อ

หากคุณเป็นผู้ใช้ขั้นสูงหรือผู้ดูแลระบบ ให้ใช้ข้อความแสดงข้อผิดพลาดเหล่านี้เพื่อวินิจฉัยปัญหาภายในส่วนกำหนดค่าเครือข่ายไร้สายของคุณ

โปรแกรมประยุกต์ไม่สามารถเริ่มทำงานได้
ไม่พบใบรับรอง
การตรวจสอบความถูกต้องล้มเหลวเนื่องจากชื่อผู้ใช้ไม่ถูกต้อง:
การตรวจสอบความถูกต้องล้มเหลวเนื่องจากข้อมูลรับรองผู้ใช้ไม่ถูกต้อง:
การตรวจสอบความถูกต้องล้มเหลวเนื่องจากใบรับรองผู้ใช้ไม่ถูกต้อง:
ใบรับรองของคุณใกล้จะหมดอายุ
การตรวจสอบความถูกต้องล้มเหลวเนื่องจากรหัสประจำตัวของเซิร์ฟเวอร์ไม่ถูกต้อง:
การตรวจสอบความถูกต้องล้มเหลวเนื่องจากข้อมูลรับรองของเซิร์ฟเวอร์ไม่ถูกต้อง:
การตรวจสอบความถูกต้องล้มเหลวเนื่องจากใบรับรองเซิร์ฟเวอร์ไม่ถูกต้อง:
การตรวจสอบความถูกต้องล้มเหลวเนื่องจากเซิร์ฟเวอร์ AAA ไม่พร้อมใช้งาน
เซิร์ฟเวอร์ AAA ปฏิเสธวิธีการ EAP
PIN ไม่ถูกต้องสำหรับการเรียกดูใบรับรอง:
มีความผิดพลาดเกิดขึ้นเนื่องจากอแด็ปเตอร์ GSM ถูกเอาออกโดยไม่คาดคิด
สมาร์ทการ์ดถูกเอาออกโดยไม่คาดคิด
การตรวจสอบความถูกต้องล้มเหลวเนื่องจากหมดเวลา
ส่วนกำหนดค่าผู้ดูแลระบบไม่สามารถตรวจสอบความถูกต้อง
ส่วนกำหนดค่าผู้ดูแลระบบไม่สามารถตรวจสอบความถูกต้องเนื่องจากใบรับรองไม่ถูกต้อง
ส่วนกำหนดค่าผู้ดูแลระบบไม่ได้รับที่อยู่ IP

### ไม่ได้รับที่อยู่ IP

อแด็ปเตอร์ WiFi ไม่สามารถรับที่อยู่ IP ที่ถูกต้องได้ รหัสความปลอดภัยเครือข่ายหรือคีย์เข้ารหัสไม่ตรงกับที่ใช้ในจุดเชื่อมต่อ สาเหตุอื่นๆ คือ: เครือข่ายไร้สายต้องใช้ที่อยู่ IP แบบคงที่ มีปัญหากับเซิร์ฟเวอร์ DHCP หรือปัญหาเครือข่ายทั่วไป

เมื่อต้องการแก้ไขข้อผิดพลาดนี้:

- ป้อนรหัสผ่านความปลอดภัยไร้สายอีกครั้งในการตั้งค่าความปลอดภัยเครือข่าย เลือก ความปลอดภัยส่วนบุคคล
- เริ่มการทำงานของจุดเชื่อมต่อ เราเตอร์ คอมพิวเตอร์ และ DSL/เคเบิลโมเด็ม อีกครั้ง
- ตรวจสอบการกำหนดค่าความปลอดภัยบนจุดเชื่อมต่อหรือเราเตอร์ไร้สาย หากต้องการความช่วยเหลือ โปรดติดต่อผู้ผลิตจุดเชื่อมต่อหรือเราเตอร์
- ติดต่อผู้ดูแลระบบเครือข่ายของคุณเพื่อขอความช่วยเหลือในการตั้งค่าการเชื่อมต่อไร้สาย

### เครือข่ายเฉพาะกิจพักการทำงานและไม่มีเครื่องลูกข่ายเข้าร่วมในเครือข่าย

หากคุณสร้างเครือข่ายเฉพาะกิจและไม่มีเครื่องลูกข่ายเข้าร่วมเครือข่ายเฉพาะกิจนั้นเป็นเวลาสองนาที การแจ้งเตือนนี้จะแจ้งให้คุณทราบว่าเครือข่ายเฉพาะกิจพักการทำงาน

การแจ้งเตือนนี้ถูกเปิดการใช้งานหรือปิดการใช้งานใน การตั้งค่าโปรแกรมประยุกต์

เมื่อต้องการแก้ไขข้อผิดพลาดนี้:

1. จากเมนูเครื่องมือ ให้คลิก การตั้งค่าโปรแกรมประยุกต์
2. เลื่อนลงเพื่อค้นหา การแจ้งเตือนเครือข่ายอุปกรณ์ต่ออุปกรณ์ (เฉพาะกิจ)
3. ยกเลิกขีดเครื่องหมายถูก แจ้งเตือนเมื่อไม่มีเครื่องลูกข่ายเข้าร่วมเครือข่ายเฉพาะกิจ
4. คลิก ตกลง เพื่อบันทึกการตั้งค่าและกลับไปยังหน้าต่างหลักของยูทิลิตีการเชื่อมต่อ WiFi

### เครือข่ายเฉพาะกิจพักการทำงานและเครื่องลูกข่ายทั้งหมดออกจากเครือข่าย

หากคุณสร้างหรือเข้าร่วมเครือข่ายเฉพาะกิจที่มีผู้เข้าร่วมรายอื่นๆ การแจ้งเตือนนี้จะแจ้งให้คุณทราบเมื่อผู้เข้าร่วมบางรายหรือทั้งหมดออกจากเครือข่ายเฉพาะกิจ

การแจ้งเตือนนี้ถูกตั้งไว้ใน การตั้งค่าโปรแกรมประยุกต์

เมื่อต้องการแก้ไขข้อผิดพลาดนี้:

1. จากเมนูเครื่องมือ ให้คลิก การตั้งค่าโปรแกรมประยุกต์
2. เลื่อนลงเพื่อค้นหา การแจ้งเตือนเครือข่ายอุปกรณ์ต่ออุปกรณ์ (เฉพาะกิจ)
3. ยกเลิกขีดเครื่องหมายถูก แจ้งเตือนเมื่อเครื่องลูกข่ายทั้งหมดออกไปจากเครือข่ายเฉพาะกิจ
4. คลิก ตกลง เพื่อบันทึกการตั้งค่าและกลับไปยังหน้าต่างหลักของยูทิลิตีการเชื่อมต่อ WiFi

### คุณเชื่อมต่อเครือข่ายที่มีชื่อเครือข่าย (SSID) ตามค่าเริ่มต้น เครือข่ายหรือจุดเชื่อมต่ออาจไม่สามารถกำหนดค่าความปลอดภัย

การเชื่อมต่อกับจุดเชื่อมต่อที่มีชื่อเครือข่ายเริ่มต้น (SSID) อาจก่อให้เกิดปัญหาเรื่องความปลอดภัย โดยปกติแล้ว จุดเชื่อมต่อนี้จะใช้การรักษาความปลอดภัยและการจัดการที่เป็นค่าเริ่มต้น (เช่น การตรวจสอบความถูกต้องแบบเปิด, ที่อยู่ IP เริ่มต้น, ชื่อผู้ใช้ หรือรหัสผ่าน) หากนี่เป็นเครือข่ายส่วนบุคคล ให้เปลี่ยนชื่อเครือข่ายและการตั้งค่าความปลอดภัย เพื่อปรับปรุงความปลอดภัยของเครือข่าย

การแจ้งเตือนนี้ถูกเปิดการใช้งานหรือปิดการใช้งานใน การตั้งค่าโปรแกรมประยุกต์

เมื่อต้องการแก้ไขข้อผิดพลาดนี้:

1. จากเมนูเครื่องมือ ให้คลิก การตั้งค่าโปรแกรมประยุกต์
2. เลื่อนลงเพื่อค้นหา การแจ้งเตือนชื่อเครือข่าย (SSID)
3. ล้าง แจ้งเตือนเมื่อเชื่อมต่อเครือข่ายที่มีชื่อ SSID ตามค่าเริ่มต้น
4. คลิก ตกลง เพื่อบันทึกการตั้งค่าและกลับไปยังหน้าต่างหลักของยูทิลิตีการเชื่อมต่อ WiFi

### คุณเชื่อมต่อกับเครือข่ายที่ไม่ได้กำหนดค่าความปลอดภัย และตรวจพบโฟลเดอร์ที่ใช้งานร่วมกันในระบบของคุณ

การใช้แฟ้มและเครื่องพิมพ์ร่วมกันจะช่วยให้คอมพิวเตอร์เครื่องอื่นๆ บนเครือข่ายสามารถเข้าถึงทรัพยากรบนคอมพิวเตอร์ของคุณ คุณควรระมัดระวังเป็นพิเศษเมื่อคุณใช้คอมพิวเตอร์แบบพกพาไร้สายที่รองรับการใช้แฟ้มและเครื่องพิมพ์ร่วมกัน

ถ้าคุณได้รับการแจ้งเตือนเมื่อเชื่อมต่อไปยังเครือข่าย LAN ไร้สายเข้ากับโฟลเดอร์ที่ใช้ร่วมกัน คุณจะสามารถปิดการใช้งานการแจ้งเตือนนี้ ดู การตั้งค่าโปรแกรมประยุกต์

เมื่อต้องการล้างข้อความนี้และคืนค่าโฟลเดอร์ที่ใช้ร่วมกันบนเครือข่ายเมื่อตัดการเชื่อมต่อ:

1. จากเมนูเครื่องมือ ให้คลิก การตั้งค่าโปรแกรมประยุกต์
2. เลื่อนลงเพื่อค้นหา การแจ้งเตือนเกี่ยวกับโฟลเดอร์ที่ใช้ร่วมกัน
3. เลือก ไม่ใช้การแจ้งเตือนนี้ เพื่อปล่อยโฟลเดอร์ที่ใช้ร่วมกันไว้ตามเดิมทุกครั้งที่ฉันเชื่อมต่อกับเครือข่ายแบบเปิด/ไม่ปลอดภัย
4. คลิก ตกลง เพื่อบันทึกการตั้งค่าและกลับไปยังหน้าต่างหลักของยูทิลิตีการเชื่อมต่อ WiFi

### อแด็ปเตอร์เครือข่ายไร้สายในระบบถูกปิดการใช้งาน

เปิดใช้อแด็ปเตอร์ WiFi

1. คลิกขวาที่ คอมพิวเตอร์ของฉัน
2. เลือก คุณสมบัติ
3. คลิก ฮาร์ดแวร์
4. คลิก ตัวจัดการอุปกรณ์
5. ดับเบิลคลิกที่ การ์ดเชื่อมต่อเครือข่าย
6. คลิกขวาที่อแด็ปเตอร์ Intel® PRO/Wireless ที่อยู่ในรายการ
7. คลิก Enable
8. คลิก แฟ้ม > ออก เพื่อปิดตัวจัดการอุปกรณ์
9. คลิก ตกลง เพื่อปิด คุณสมบัติของระบบ

### ไม่พบอแด็ปเตอร์เครือข่ายไร้สายในระบบ

ไม่สามารถตรวจพบอแด็ปเตอร์ WiFi ของ Intel ในระบบ อแด็ปเตอร์อาจถูกถอดออกหรือไม่ได้ติดตั้ง

ขั้นแรก ให้ตรวจสอบว่ามีอแด็ปเตอร์ WiFi อยู่ในรายการในตัวจัดการอุปกรณ์r:

1. คลิกขวาที่ คอมพิวเตอร์ของฉัน
2. เลือก คุณสมบัติ
3. คลิก ฮาร์ดแวร์
4. คลิก ตัวจัดการอุปกรณ์
5. ดับเบิลคลิกที่ การ์ดเชื่อมต่อเครือข่าย

หากอแด็ปเตอร์ Intel® PRO/Wireless อยู่ในรายการ ให้อัพเดตไดรฟ์เวอร์จากเว็บไซต์สนับสนุนของ บริษัท Intel ที่ www.intel.com/support/ หากอแด็ปเตอร์ Intel® PRO/Wireless ไม่อยู่ในรายการ ให้ติดต่อผู้ผลิตคอมพิวเตอร์

### ไม่พบไดรเวอร์ของอแด็ปเตอร์เครือข่ายไร้สายในระบบ

ไม่สามารถตรวจพบอแด็ปเตอร์ WiFi ของ Intel ในระบบ คุณอาจจำเป็นต้องอัพเดตไดรเวอร์ของอแด็ปเตอร์ WiFi

ขั้นแรก ให้ตรวจสอบว่ามีอแด็ปเตอร์ WiFi อยู่ในรายการในตัวจัดการอุปกรณ์r:

1. คลิกขวาที่ คอมพิวเตอร์ของฉัน
2. เลือก คุณสมบัติ
3. คลิก ฮาร์ดแวร์
4. คลิก ตัวจัดการอุปกรณ์
5. ดับเบิลคลิกที่ การ์ดเชื่อมต่อเครือข่าย

หากอแด็ปเตอร์ WiFi อยู่ในรายการ:

1. คลิก เริ่ม > แผงควบคุม > เพิ่มหรือเอาโปรแกรมออก
2. เลือกซอฟต์แวร์ Intel® PROSet/Wireless WiFi
3. คลิก เปลี่ยนแปลง
4. เลือกซ่อมแซม
5. คลิก ถัดไป

ถ้าขั้นตอนเหล่านี้ไม่ช่วยแก้ไขปัญหา ให้ดาวน์โหลดและติดตั้งซอฟต์แวร์ล่าสุดสำหรับอแด็ปเตอร์ไร้สายของ Intel จากเว็บไซต์สนับสนุนของบริษัท Intel ที่www.intel.com/support/ หากอแด็ปเตอร์ Intel® PRO/Wireless ไม่อยู่ในรายการ ให้ติดต่อผู้ผลิตคอมพิวเตอร์

### ไดรเวอร์อแด็ปเตอร์เครือข่ายไร้สายได้รับความเสียหาย

ระบบตรวจพบว่าไดรเวอร์เครือข่ายได้รับความเสียหาย คุณจำเป็นต้องอัพเดตไดรเวอร์ของอแด็ปเตอร์ WiFi

1. คลิกขวาที่การ์ดเครือข่าย Intel® PRO/Wireless ที่ติดตั้งไว้ในคอมพิวเตอร์ของคุณ
2. คลิก ปรับปรุงไดรเวอร์ ตัวช่วยสร้างการปรับปรุงฮาร์ดแวร์ จะปรากฏขึ้น
3. ในหน้าจอตัวช่วยสร้างการปรับปรุงฮาร์ดแวร์ ให้คลิก ใช่ ครั้งนี้เท่านั้น
4. คลิก ถัดไป
5. คลิก ติดตั้งซอฟต์แวร์โดยอัตโนมัติ หรือหากคุณทราบว่าไดรเวอร์อยู่ที่ใด ให้คลิก ติดตั้งจากรายการหรือตำแหน่งที่ระบุ

หากอแด็ปเตอร์ Intel® PRO/Wireless อยู่ในรายการ ให้อัพเดตไดรฟ์เวอร์จากเว็บไซต์สนับสนุนของ บริษัท Intel ที่ www.intel.com/support/ หากอแด็ปเตอร์ Intel® PRO/Wireless ไม่อยู่ในรายการ ให้ติดต่อผู้ผลิตคอมพิวเตอร์

หากคุณได้รับข้อความ Cannot Continue the Hardware Update Wizard ให้ติดต่อเว็บไซต์สนับสนุนของ บริษัท Intel ที่ www.intel.com/support/

### ไม่ได้โหลดไดรเวอร์อแด็ปเตอร์

ระบบตรวจพบว่าไดรเวอร์อแด็ปเตอร์ WiFi ไม่ได้ถูกโหลด คุณจำเป็นต้องติดตั้ง/อัพเดตไดรเวอร์ของอแด็ปเตอร์ WiFi

1. คลิกขวาที่การ์ดเครือข่าย Intel® PRO/Wireless ที่ติดตั้งไว้ในคอมพิวเตอร์ของคุณ
2. คลิก ปรับปรุงไดรเวอร์ ตัวช่วยสร้างการปรับปรุงฮาร์ดแวร์ จะปรากฏขึ้น
3. ในหน้าจอตัวช่วยสร้างการปรับปรุงฮาร์ดแวร์ ให้คลิก ใช่ ครั้งนี้เท่านั้น
4. คลิก ถัดไป
5. คลิก ติดตั้งซอฟต์แวร์โดยอัตโนมัติ หรือหากคุณทราบว่าไดรเวอร์อยู่ที่ใด ให้คลิก ติดตั้งจากรายการหรือตำแหน่งที่ระบุ

หากอแด็ปเตอร์ Intel® PRO/Wireless อยู่ในรายการ ให้อัพเดตไดรฟ์เวอร์จากเว็บไซต์สนับสนุนของ บริษัท Intel ที่ www.intel.com/support/ หากอแด็ปเตอร์ Intel® PRO/Wireless ไม่อยู่ในรายการ ให้ติดต่อผู้ผลิตคอมพิวเตอร์

หากคุณได้รับข้อความ Cannot Continue the Hardware Update Wizard ให้ติดต่อเว็บไซต์สนับสนุนของ บริษัท Intel ที่ www.intel.com/support/

### การยกเลิกการเชื่อมต่อจากจุดเชื่อมต่อ

ข้อความแสดงข้อผิดพลาดต่อไปนี้จะปรากฏขึ้นเมื่ออแด็ปเตอร์ WiFi ถูกยกเลิกการเชื่อมต่อจากจุดเชื่อมต่อเครือข่าย

ยกเลิกการเชื่อมต่อจากจุดเชื่อมต่อเนื่องจากการเชื่อมโยงล้มเหลว
ยกเลิกการเชื่อมต่อจากจุดเชื่อมต่อเนื่องจากการตรวจสอบความถูกต้องล้มเหลว
ยกเลิกการเชื่อมต่อจากจุดเชื่อมต่อเนื่องจาก TKIP Michael Integrity Check ล้มเหลว
ยกเลิกการเชื่อมต่อจากจุดเชื่อมต่อเนื่องจากความล้มเหลวของเฟรม Class 2 ที่ไม่ใช่การตรวจสอบความถูกต้อง
ยกเลิกการเชื่อมต่อจากจุดเชื่อมต่อเนื่องจากความล้มเหลวของเฟรม Class 3 ที่ไม่ใช่การเชื่อมโยงความถูกต้อง
ยกเลิกการเชื่อมต่อจากจุดเชื่อมต่อเนื่องจากการเชื่อมโยงล้มเหลว
ยกเลิกการเชื่อมต่อจากจุดเชื่อมต่อเนื่องจากองค์ประกอบข้อมูลล้มเหลว
ยกเลิกการเชื่อมต่อจากจุดเชื่อมต่อเนื่องจากความล้มเหลวในการเริ่มต้นการสื่อสาร 4 ทาง สำหรับโปรโตคอล EAPOL-Key
ยกเลิกการเชื่อมต่อจากจุดเชื่อมต่อเนื่องจากการตรวจสอบความถูกต้อง 802.1X ล้มเหลว

การดำเนินการที่แนะนำ:

เชื่อมต่อด้วยตนเองอีกครั้งหรือตรวจสอบการตั้งค่าเครือข่ายที่เก็บไว้ในส่วนกำหนดค่า แล้วเอาจุดเชื่อมต่อออกจากรายการแยก ตัวอย่างเช่น บนหน้าต่างหลักของยูทิลิตีการเชื่อมต่อ WiFi ให้คลิก ส่วนกำหนดค่า เพื่อเปิดรายการส่วนกำหนดค่า เลือกส่วนกำหนดค่า และคลิก ดำเนินการต่อ

### โปรแกรมประยุกต์ไม่สามารถเริ่มทำงานได้

ไม่พบโปรแกรมประยุกต์ที่คุณระบุให้เริ่มใช้งานเมื่อเชื่อมต่อส่วนกำหนดค่านี้ ให้ตรวจสอบพาธและชื่อแฟ้มใน การตั้งค่าขั้นสูง ของตัวช่วยสร้างส่วนกำหนดค่า

การตรวจสอบพาธและชื่อแฟ้ม:

1. จากหน้าต่างหลักของยูทิลิตีการเชื่อมต่อ WiFi ให้คลิก ส่วนกำหนดค่า
2. เลือกส่วนกำหนดค่า
3. คลิก คุณสมบัติ
4. คลิก ขั้นสูง
5. คลิก เริ่มโปรแกรมประยุกต์อัตโนมัติ
6. คลิก โปรแกรมประยุกต์อัตโนมัติ ตรวจสอบว่าชื่อแฟ้มและพาธ (Path) ของตำแหน่งแฟ้มถูกต้องหรือไม่
7. คลิก ตกลง เพื่อปิดการตั้งค่าขั้นสูง
8. คลิก ตกลง เพื่อปิดการตั้งค่าทั่วไป และกลับไปยังรายการส่วนกำหนดค่า

### ไม่พบใบรับรอง

ข้อผิดพลาดนี้อาจเกิดขึ้นถ้าไม่พบใบรับรองเครื่องหรือใบรับรองผู้ใช้ในส่วนจัดเก็บใบรับรองที่เกี่ยวข้อง ในการแก้ไขปัญหา ให้ปฏิบัติตามขั้นตอนต่อไปนี้:

1. ตรวจสอบว่ามีใบรับรองเครื่องหรือใบรับรองผู้ใช้อยู่ในส่วนจัดเก็บใบรับรองเครื่องหรือใบรับรองผู้ใช้ ทั้งนี้ขึ้นอยู่กับชนิดของส่วนกำหนดค่าที่คุณกำลังใช้
2. ถ้าไม่มีใบรับรองที่ถูกต้องอยู่ในส่วนจัดเก็บ ให้ร้องขอใบรับรองเครื่องหรือใบรับรองผู้ใช้จากหน่วยงานที่ออกใบรับรองของโดเมนนั้นๆ โปรดรับทราบว่าคอมพิวเตอร์จะต้องเชื่อมต่อกับโดเมนเพื่อให้ได้รับใบรับรองเครื่องจากหน่วยงานที่ออกใบรับรองของโดเมน
3. ติดต่อขอความช่วยเหลือจากผู้ดูแลระบบของคุณ

### การตรวจสอบความถูกต้องล้มเหลวเนื่องจากข้อมูลรับรองผู้ใช้ไม่ถูกต้อง: ป้อนชื่อผู้ใช้อีกครั้ง

ข้อผิดพลาดในการตรวจสอบความถูกต้องนี้อาจเป็นผลมาจากชื่อผู้ใช้ที่ไม่ถูกต้อง เมื่อใช้ส่วนกำหนดค่า TTLS, PEAP, LEAP, EAP-SIM หรือ EAP-AKA

ใช้ขั้นตอนต่อไปนี้เพื่อแก้ไขข้อผิดพลาดดังกล่าว:

1. เลือกส่วนกำหนดค่าที่เหมาะสมจากรายการส่วนกำหนดค่า
2. คลิก คุณสมบัติ
3. คลิก ถัดไป
4. เลือกประเภทการตรวจสอบความถูกต้อง 802.1X ที่เหมาะสม

- สำหรับส่วนกำหนดค่า TTLS และ PEAP: เลือก ใช้ข้อมูลต่อไปนี้ สำหรับข้อมูลรับรองผู้ใช้

- ตรวจสอบข้อมูลชื่อผู้ใช้
- ถ้าตัวเลือก ใช้การล็อกออนเข้าสู่ Windows หรือ แสดงกล่องโต้ตอบแต่ละครั้งที่ข้าพเจ้าเชื่อมต่อ ถูกเลือกไว้ ให้ตรวจสอบว่ามีการใช้ข้อมูลรับรองผู้ใช้ที่ถูกต้องเมื่อคุณเชื่อมต่อไปยังเครือข่ายไร้สาย หมายเหตุ: ตัวเลือกนี้จะใช้ได้เฉพาะในกรณีที่มีการติดตั้งคอมโพเนนต์ Single Sign On Pre-logon Connect

- สำหรับส่วนกำหนดค่า LEAP: เลือก ใช้ชื่อผู้ใช้และรหัสผ่านต่อไปนี้ และตรวจสอบข้อมูลชื่อผู้ใช้ หากเลือก ใช้ชื่อผู้ใช้และรหัสผ่านสำหรับเข้าสู่ระบบ Windows หรือ แสดงกล่องโต้ตอบชื่อผู้ใช้และรหัสผ่าน ให้ตรวจสอบว่ามีการใช้ข้อมูลรับรองผู้ใช้ที่ถูกต้องเมื่อคุณเชื่อมต่อกับเครือข่ายไร้สาย
- สำหรับชนิดการตรวจสอบความถูกต้อง EAP-SIM หรือ EAP-AKA: ตรวจสอบว่ามีการใช้ชื่อผู้ใช้ที่ถูกต้องภายใต้ ระบุชื่อผู้ใช้ (รหัสประจำตัว)

5. เมื่อต้องการบันทึกการตั้งค่า ให้คลิก ตกลง

### การตรวจสอบความถูกต้องล้มเหลวเนื่องจากข้อมูลรับรองผู้ใช้ไม่ถูกต้อง: ป้อนข้อมูลรับรองอีกครั้ง

ข้อผิดพลาดในการตรวจสอบความถูกต้องนี้อาจเป็นผลมาจากข้อมูลรับรองผู้ใช้ที่ไม่ถูกต้อง เมื่อใช้ส่วนกำหนดค่า TTLS, PEAP หรือ LEAP

ใช้ขั้นตอนต่อไปนี้เพื่อแก้ไขข้อผิดพลาดดังกล่าว:

1. เลือกส่วนกำหนดค่าที่เหมาะสมจากรายการส่วนกำหนดค่า
2. คลิก คุณสมบัติ เพื่อเปิดการตั้งค่าทั่วไป
3. คลิก ถัดไป เพื่อเปิด การตั้งค่าความปลอดภัย ความปลอดภัยองค์กร ถูกเลือกไว้
4. ควรเลือกประเภทการตรวจสอบความถูกต้อง 802.1X
   - สำหรับส่วนกำหนดค่า TTLS และ PEAP:
     - หากคุณเลือก ใช้ข้อมูลต่อไปนี้ สำหรับข้อมูลรับรองผู้ใช้ ให้ตรวจสอบว่าชื่อผู้ใช้ โดเมน และรหัสผ่านถูกต้อง
     - ถ้าตัวเลือก ใช้การล็อกออนเข้าสู่ Windows หรือ แสดงกล่องโต้ตอบแต่ละครั้งที่ข้าพเจ้าเชื่อมต่อ ถูกเลือกไว้ ให้ตรวจสอบว่ามีการใช้ข้อมูลรับรองผู้ใช้ที่ถูกต้องเมื่อคุณเชื่อมต่อไปยังเครือข่ายไร้สาย
   - สำหรับส่วนกำหนดค่า LEAP:
     - หากคุณเลือก ใช้ชื่อผู้ใช้และรหัสผ่านต่อไปนี้ ให้ตรวจสอบว่าชื่อผู้ใช้ โดเมน และรหัสผ่านถูกต้อง.
     - หากคุณเลือก ใช้ชื่อผู้ใช้และรหัสผ่านสำหรับการเข้าสู่ระบบ Windows หรือ แสดงกล่องโต้ตอบชื่อผู้ใช้และรหัสผ่าน ให้ตรวจสอบว่าคุณใช้ข้อมูลรับรองผู้ใช้ที่ถูกต้องเมื่อคุณเชื่อมต่อกับเครือข่ายไร้สาย
5. คลิก ตกลง เพื่อบันทึกการตั้งค่า

### การตรวจสอบความถูกต้องล้มเหลวเนื่องจากใบรับรองผู้ใช้ไม่ถูกต้อง: เลือกใบรับรองอื่น

ข้อผิดพลาดการตรวจสอบความถูกต้องนี้อาจเกิดจากใบรับรองผู้ใช้ไม่ถูกต้อง

ใช้ขั้นตอนต่อไปนี้เพื่อแก้ไขข้อผิดพลาดดังกล่าว:

1. เลือกส่วนกำหนดค่าที่เหมาะสมจากรายการส่วนกำหนดค่า
2. คลิก คุณสมบัติ เพื่อเปิดการตั้งค่าทั่วไป
3. คลิก ถัดไป เพื่อเปิด การตั้งค่าความปลอดภัย ความปลอดภัยองค์กร ถูกเลือกไว้
4. เลือกชนิดของการตรวจสอบความถูกต้องที่เหมาะสม
5. สำหรับผู้ใช้ TLS: คุณสามารถเลือกที่จะ ใช้ใบรับรองที่ออกให้กับคอมพิวเตอร์นี้ หรือคุณสามารถคลิก ใช้ใบรับรองผู้ใช้บนคอมพิวเตอร์เครื่องนี้ จากนั้นคลิกปุ่ม เลือก และเลือกใบรับรองผู้ใช้อื่นจากรายการใบรับรองที่ติดตั้งไว้
6. คลิก ตกลง
7. คลิก ตกลง เพื่อบันทึกการตั้งค่า

หมายเหตุ: ใบรับรอง: รหัสประจำตัวที่ระบุควรจะตรงกับบุคคลซึ่งได้ออกใบรับรองให้ และควรลงทะเบียนบนเซิร์ฟเวอร์การตรวจสอบความถูกต้อง (ตัวอย่างเช่น เซิร์ฟเวอร์ RADIUS) ซึ่งผู้ให้บริการออกใบรับรองเป็นผู้ใช้งาน ใบรับรองของคุณจะต้องถูกต้องตามที่ระบุโดยเซิร์ฟเวอร์การตรวจสอบความถูกต้อง ข้อกำหนดนี้ขึ้นอยู่กับเซิร์ฟเวอร์การตรวจสอบความถูกต้อง และโดยทั่วไปแล้วหมายความว่าเซิร์ฟเวอร์การตรวจสอบความถูกต้องจะต้องรู้จักผู้ออกใบรับรองของคุณในฐานะผู้ให้บริการออกใบรับรอง คุณควรล็อกอินโดยใช้ชื่อผู้ใช้ที่คุณเคยใช้เมื่อตอนที่ติดตั้งใบรับรอง

### ใบรับรองของคุณใกล้จะหมดอายุ

ข้อความนี้ใช้กับผู้ใช้ Windows* XP เท่านั้น ใบรับรองที่คุณกำลังใช้ในส่วนกำหนดค่าของคุณใกล้จะหมดอายุ ข้อความนี้ไม่ได้แสดงถึงความล้มเหลวในการเชื่อมต่อ แต่เป็นคำเตือนที่ช่วยให้คุณหลีกเลี่ยงความล้มเหลวในการเชื่อมต่อในอนาคต ผู้ดูแลระบบกำหนดเวลาที่เหลืออยู่ตั้งแต่ที่ข้อความนี้ปรากฏในครั้งแรกจนกระทั่งใบรับรองหมดอายุ ใช้ขั้นตอนต่อไปนี้เพื่อแก้ไขข้อผิดพลาดดังกล่าว:

1. ในหน้าต่าง Intel® Wireless Troubleshooter คลิกที่ลิงค์เพื่ออัพเดตใบรับรองของคุณ

หากคุณไม่สามารถขอรับใบรับรองใหม่ ให้ติดต่อผู้ดูแลระบบของคุณ

### ส่วนกำหนดค่าผู้ดูแลระบบไม่สามารถตรวจสอบความถูกต้องเนื่องจากใบรับรองไม่ถูกต้อง

ข้อความนี้ใช้กับส่วนกำหนดค่า Windows* XP เท่านั้น ส่วนกำหนดค่าผู้ดูแลระบบไม่สามารถตรวจสอบความถูกต้องเนื่องจากใบรับรองไม่ถูกต้อง ข้อผิดพลาดนี้สามารถใช้กับใบรับรองเครื่อง ใบรับรองผู้ใช้ และสมาร์ทการ์ด ข้อผิดพลาดนี้อาจเกิดขึ้นเนื่องจากเหตุผลข้อใดข้อหนึ่งดังต่อไปนี้:

- ใบรับรองหมดอายุ
- ไม่พบใบรับรองในที่เก็บใบรับรอง
- ใบรับรองใช้สำหรับผู้ใช้ที่ไม่ถูกต้อง
- ใบรับรองอยู่ในรายการเพิกถอนใบรับรอง

วิธีการแก้ไขข้อผิดพลาดนี้มีหลายวิธี ขึ้นอยู่กับสาเหตุ เมื่อต้องการแก้ไขข้อผิดพลาดนี้ ให้นำใบรับรองที่ถูกต้องไปใช้

### การตรวจสอบความถูกต้องล้มเหลวเนื่องจากรหัสประจำตัวของเซิร์ฟเวอร์ไม่ถูกต้อง: ป้อนชื่อเซิร์ฟเวอร์อีกครั้ง

ข้อผิดพลาดการตรวจสอบความถูกต้องนี้อาจเกิดจากข้อมูลระบุเซิร์ฟเวอร์ไม่ถูกต้อง

ใช้ขั้นตอนต่อไปนี้เพื่อแก้ไขข้อผิดพลาดดังกล่าว:

1. เลือกส่วนกำหนดค่าที่เหมาะสมจากรายการส่วนกำหนดค่า
2. คลิก คุณสมบัติ เพื่อเปิดการตั้งค่าทั่วไป
3. คลิก ถัดไป เพื่อเปิด การตั้งค่าความปลอดภัย ความปลอดภัยองค์กร ถูกเลือกไว้
4. คลิก ถัดไป
5. บนหน้าจอนี้ ถ้าคุณเลือก ตรวจสอบใบรับรองเซิร์ฟเวอร์ จากนั้นภายใต้เมนู ผู้ออกใบรับรอง ให้เลือกผู้ออกใบรับรองที่ถูกต้อง หรือถ้าคุณเลือกที่จะระบุชื่อเซิร์ฟเวอร์หรือใบรับรอง ให้ป้อนชื่อเซิร์ฟเวอร์หรือใบรับรองที่ถูกต้อง หรือถ้าคุณเลือก CA ใดๆ ที่เชื่อถือได้ ให้ตรวจสอบว่าใบรับรอง CA ได้ถูกติดตั้งไว้ในส่วนจัดเก็บ CA รากที่เชื่อถือได้
6. คลิก ตกลง เพื่อบันทึกการตั้งค่า

### การตรวจสอบความถูกต้องล้มเหลวเนื่องจากข้อมูลรับรองของเซิร์ฟเวอร์ไม่ถูกต้อง: ป้อนข้อมูลเซิร์ฟเวอร์อีกครั้ง

ข้อผิดพลาดการตรวจสอบความถูกต้องนี้อาจเกิดจากข้อมูลรับรองเซิร์ฟเวอร์ (โดเมน) ไม่ถูกต้อง

ใช้ขั้นตอนต่อไปนี้เพื่อแก้ไขข้อผิดพลาดดังกล่าว:

1. เลือกส่วนกำหนดค่าที่เหมาะสมจากรายการส่วนกำหนดค่า
2. คลิก คุณสมบัติ เพื่อเปิดการตั้งค่าทั่วไป
3. คลิก ถัดไป เพื่อเปิด การตั้งค่าความปลอดภัย ความปลอดภัยองค์กร ถูกเลือกไว้
4. เลือกประเภทการตรวจสอบความถูกต้อง 802.1X ที่เหมาะสม
   - สำหรับส่วนกำหนดค่า TTLS, PEAP และ EAP-FAST: เลือก ใช้ข้อมูลต่อไปนี้ สำหรับข้อมูลรับรองผู้ใช้
     - ตรวจสอบข้อมูลโดเมน
     - หากเลือก ใช้ชื่อผู้ใช้และรหัสผ่านสำหรับเข้าสู่ระบบ Windows หรือ แสดงกล่องโต้ตอบชื่อผู้ใช้และรหัสผ่าน ให้ตรวจสอบว่ามีการใช้ข้อมูลรับรองโดเมนที่ถูกต้องเมื่อคุณเชื่อมต่อกับเครือข่ายไร้สาย หมายเหตุ: ตัวเลือกนี้จะใช้ได้เฉพาะในกรณีที่มีการติดตั้งคอมโพเนนต์ Single Sign On Pre-logon Connect
   - สำหรับส่วนกำหนดค่า LEAP: เลือก ใช้ชื่อผู้ใช้และรหัสผ่านต่อไปนี้ และตรวจสอบว่าโดเมนถูกต้อง หากเลือก แสดงกล่องโต้ตอบสำหรับป้อนชื่อผู้ใช้และรหัสผ่าน ให้ตรวจสอบว่ามีการป้อนข้อมูลโดเมนและรหัสผ่านที่ถูกต้อง เมื่อคุณเชื่อมต่อกับเครือข่ายไร้สาย (ต้องจับคู่สิ่งที่ปรากฏบนหน้าต่างการตั้งค่าความปลอดภัย)
5. เมื่อต้องการบันทึกการตั้งค่า ให้คลิก ตกลง

### การตรวจสอบความถูกต้องล้มเหลวเนื่องจากใบรับรองเซิร์ฟเวอร์ไม่ถูกต้อง: เลือกใบรับรองอื่น

ข้อผิดพลาดการตรวจสอบความถูกต้องนี้อาจเกิดจากใบรับรองไม่ถูกต้อง

ใช้ขั้นตอนต่อไปนี้เพื่อแก้ไขข้อผิดพลาดดังกล่าว:

1. เลือกส่วนกำหนดค่าที่เหมาะสมจากรายการส่วนกำหนดค่า
2. คลิก คุณสมบัติ
3. คลิก ถัดไป เพื่อเปิด การตั้งค่าความปลอดภัย ความปลอดภัยองค์กร ถูกเลือกไว้
4. เลือกประเภทการตรวจสอบความถูกต้อง 802.1X ที่เหมาะสม

- สำหรับส่วนกำหนดค่า TTLS และ PEAP: ตรวจสอบว่ามีการเลือกประเภทการตรวจสอบความถูกต้องที่เหมาะสมจากรายการ คลิก ถัดไป เพื่อเลือกใบรับรองอื่นจากรายการใบรับรองที่ติดตั้งไว้ หรือระบุเซิร์ฟเวอร์อื่นหรือชื่อใบรับรองอื่น คลิก ตกลง
- สำหรับส่วนกำหนดค่า TLS: คลิกปุ่ม เลือก แล้วเลือกใบรับรองอื่นจากรายการใบรับรองที่ติดตั้งไว้ และคลิก ตกลง

5. เมื่อต้องการบันทึกการตั้งค่า ให้คลิก ตกลง

หมายเหตุ ใบรับรอง: รหัสประจำตัวที่ระบุควรจะตรงกับบุคคลซึ่งได้ออกใบรับรองให้ และควรลงทะเบียนบนเซิร์ฟเวอร์การตรวจสอบความถูกต้อง (ตัวอย่างเช่น เซิร์ฟเวอร์ RADIUS) ซึ่งผู้ให้บริการออกใบรับรองเป็นผู้ใช้งาน ใบรับรองของคุณจะต้องถูกต้องตามที่ระบุโดยเซิร์ฟเวอร์การตรวจสอบความถูกต้อง ข้อกำหนดนี้ขึ้นอยู่กับเซิร์ฟเวอร์การตรวจสอบความถูกต้อง และโดยทั่วไปแล้วหมายความว่าเซิร์ฟเวอร์การตรวจสอบความถูกต้องจะต้องรู้จักผู้ออกใบรับรองของคุณในฐานะผู้ให้บริการออกใบรับรอง คุณควรล็อกอินโดยใช้ชื่อผู้ใช้ที่คุณเคยใช้เมื่อตอนที่ติดตั้งใบรับรอง

### การตรวจสอบความถูกต้องล้มเหลวเนื่องจากเซิร์ฟเวอร์ AAA ไม่พร้อมใช้งาน

อแด็ปเตอร์ WiFi ถูกเชื่อมโยงกับจุดเชื่อมต่อ แต่ไม่สามารถดำเนินการตรวจสอบความถูกต้อง 802.1X ให้เสร็จสมบูรณ์ได้ เนื่องจากมีการตอบสนองจากเซิร์ฟเวอร์การตรวจสอบความถูกต้อง

ใช้ขั้นตอนต่อไปนี้เพื่อแก้ไขข้อผิดพลาดดังกล่าว:

1. เลือกส่วนกำหนดค่า
2. คลิก เชื่อมต่อ และพยายามเชื่อมโยงกับเครือข่ายและตรวจสอบความถูกต้องกับเซิร์ฟเวอร์นี้

### เซิร์ฟเวอร์ AAA ปฏิเสธวิธีการ EAP

ข้อผิดพลาดนี้เกิดขึ้นเมื่อเซิร์ฟเวอร์ AAA ไม่ยอมรับประเภทการตรวจสอบความถูกต้องที่กำหนด

ใช้ขั้นตอนต่อไปนี้เพื่อแก้ไขข้อผิดพลาดดังกล่าว:

1. ดับเบิลคลิกที่ไอคอนบนแถบงานเพื่อเปิดยูทิลิตีการเชื่อมต่อ WiFi
2. คลิก ส่วนกำหนดค่า... บนหน้าต่างหลักของยูทิลิตีการเชื่อมต่อ WiFi
3. เลือกส่วนกำหนดค่าที่ถูกเชื่อมโยงหรือที่ใช้งานล่าสุดจากรายการส่วนกำหนดค่า
4. คลิก คุณสมบัติ เพื่อเปิดการตั้งค่าทั่วไป
5. คลิก ถัดไป เพื่อเปิด การตั้งค่าความปลอดภัย
6. ตรวจสอบว่า ใช้ 802.1X ถูกเลือกไว้
7. ตรวจสอบว่ามีการเลือกประเภทการตรวจสอบความถูกต้องที่เหมาะสม
8. ป้อนข้อมูลด้านความปลอดภัยที่จำเป็น
9. คลิก ตกลง ส่วนกำหนดค่านี้ได้นำมาใช้อีกครั้งในตอนนี้ ยูทิลิตีการเชื่อมต่อ WiFi พยายามที่จะเชื่อมต่อเครือข่ายไร้สาย

### PIN ไม่ถูกต้องสำหรับการเรียกดูใบรับรอง: ป้อน PIN อีกครั้ง

ไม่สามารถเรียกดูใบรับรองเนื่องจาก PIN ไม่ถูกต้อง

การดำเนินการที่แนะนำ: ป้อน PIN ที่ถูกต้องอีกครั้ง

### มีความผิดพลาดเกิดขึ้นเนื่องจากอแด็ปเตอร์ GSM ถูกเอาออกโดยไม่คาดคิด

ข้อผิดพลาดนี้เกิดขึ้นเมื่อเครื่องอ่านการ์ดหรือการ์ด SIM หรือ USIM ไม่ได้ถูกเสียบเข้าไปจนสุด หรือถูกเอาออกจากคอมพิวเตอร์โดยไม่ได้คาดคิด ในขณะที่เชื่อมต่อกับส่วนกำหนดค่า EAP-SIM หรือ EAP-AKA

ใช้ขั้นตอนต่อไปนี้เพื่อแก้ไขข้อผิดพลาดดังกล่าว:

1. เสียบอแด็ปเตอร์/เครื่องอ่านอีกครั้ง
2. ดับเบิลคลิกที่ไอคอน ซอฟต์แวร์ Intel® PROSet/Wireless WiFi ที่ด้านล่างขวาของหน้าจอ
3. เลือกส่วนกำหนดค่าที่ถูกเชื่อมโยงหรือที่ใช้งานล่าสุดจากรายการส่วนกำหนดค่า
4. คลิก เชื่อมต่อ ส่วนกำหนดค่านี้ได้นำมาใช้อีกครั้งในตอนนี้ ยูทิลิตีการเชื่อมต่อ WiFi พยายามที่จะเชื่อมต่อเครือข่ายไร้สาย

### สมาร์ทการ์ดถูกเอาออกโดยไม่คาดคิด

ข้อผิดพลาดนี้เกิดขึ้นเนื่องจากสมาร์ทการ์ดถูกเอาออกโดยไม่คาดคิด

ใช้ขั้นตอนต่อไปนี้เพื่อแก้ไขข้อผิดพลาดดังกล่าว:

1. ใส่สมาร์ทการ์ด
2. เลือกส่วนกำหนดค่าสำหรับการตรวจสอบความถูกต้อง 802.1X EAP-SIM
3. คลิก เชื่อมต่อ และพยายามเชื่อมโยงกับเครือข่าย

### การตรวจสอบความถูกต้องล้มเหลวเนื่องจากหมดเวลา

การตรวจสอบความถูกต้องล้มเหลวเนื่องจากหมดเวลาการตรวจสอบความถูกต้องขณะที่สถานีเคลื่อนที่กำลังทำการตรวจสอบ สาเหตุของปัญหานี้อาจเป็นไปได้ว่าเกิดจาก AP ปลอม หรือมีปัญหากับเซิร์ฟเวอร์ RADIUS

การดำเนินการที่แนะนำ:

- ถ้าสงสัยว่าเป็นจุดเชื่อมต่อปลอม ให้ลองเพิ่มจุดเชื่อมต่อนี้ไปยัง รายการจุดเชื่อมต่อที่แยก เพื่อป้องกันไม่ให้อแด็ปเตอร์ WiFi เชื่อมต่อไปที่จุดเชื่อมต่อนี้ในอนาคต
- หากไม่คิดว่าเป็นจุดเชื่อมต่อปลอม คลิกที่ส่วนกำหนดค่าในรายการส่วนกำหนดค่า คลิก เชื่อมต่อ เพื่อเชื่อมโยงกับเครือข่ายและพยายามทำการตรวจสอบความถูกต้องกับเซิร์ฟเวอร์นี้

### ส่วนกำหนดค่าผู้ดูแลระบบไม่สามารถตรวจสอบความถูกต้อง

ข้อผิดพลาดนี้เกิดขึ้นเมื่อข้อมูลรับรองในส่วนกำหนดค่าไม่ได้รับการยอมรับจากตัวตรวจสอบความถูกต้อง (เช่น จุดเชื่อมต่อ หรือเซิร์ฟเวอร์ AAA) โปรดติดต่อผู้ดูแลระบบเพื่อแก้ไขปัญหานี้

### ส่วนกำหนดค่าผู้ดูแลระบบไม่ได้รับที่อยู่ IP

อแด็ปเตอร์ WiFi ไม่สามารถรับที่อยู่ IP ที่ถูกต้องได้ รหัสความปลอดภัยเครือข่ายหรือคีย์เข้ารหัสไม่ตรงกับที่ใช้ในจุดเชื่อมต่อ สาเหตุอื่นๆ คือ: เครือข่ายไร้สายต้องใช้ที่อยู่ IP แบบคงที่ มีปัญหากับเซิร์ฟเวอร์ DHCP หรือปัญหาเครือข่ายทั่วไป

เมื่อต้องการล้างข้อความนี้ ให้ติดต่อผู้ดูแลระบบเครือข่าย WiFi ของคุณเพื่อช่วยในการตั้งค่าการเชื่อมต่อ WiFi ของคุณ

กลับไปที่ด้านบน

กลับไปที่สารบัญ

เครื่องหมายการค้าและข้อสงวนสิทธิ์