חזרה לתוכן העניינים

# סקירת רשת אלחוטית

אודות רשתות אלחוטיות
מה דרוש לי כדי להתקין רשת אלחוטית?
יסודות עבודה ברשת אלחוטית

- מהי תוכנית שירות לניהול רשת אלחוטית?
- שם רשת
- פרופילים
- אבטחה
- זיהוי רשת אלחוטית
- בחירת מצב רשת אלחוטית

כיצד להפעיל ולכבות את הרדיו?

הערה: בעזרה זו, המונחים "אלחוטי" ו- "WiFi" הם מונחים נרדפים.

## אודות רשתות אלחוטיות

רשת מקומית אלחוטית (WLAN) מחברת מחשבים מבלי להשתמש בכבלי רשת. במקום זאת, מחשבים משתמשים בתקשורת רדיו להעברת נתונים ביניהם. ב- WLAN, התקן תקשורת רדיו, שנקרא נקודת גישה או נתב אלחוטי, מחבר מחשבי רשת ומספק גישה לאינטרנט או לרשת. ניתן לתקשר באופן ישיר עם מחשבים אלחוטיים נוספים, או להתחבר לרשת קיימת דרך נקודת גישה אלחוטית.

בעת התקנת מתאם ה- WiFi, עליך לבחור את מצב ההפעלה לסוג הרשת האלחוטית הרצויה. ניתן להשתמש במתאם חיבור הרשת Intel® PRO/Wireless כדי להתחבר להתקנים אלחוטיים דומים, התואמים לתקן 802.11 לעבודה ברשת אלחוטית. בעזרה זו, רשת אלחוטית נקראת גם רשת WiFi‏.

## מה דרוש לי כדי להתקין רשת אלחוטית?

סוג הרשת האלחוטית הנפוץ ביותר הוא רשת תשתית. להתקנת רשת תשתית, תזדקק לפריטים הבאים:

- נתב אלחוטי.
- מתאם רשת אלחוטית עבור כל מחשב שברצונך לחבר לרשת האלחוטית.
- אם ברצונך שלרשת ה- WLAN תהיה גישה לאינטרנט, תזדקק גם לשירות אינטרנט בפס רחב כגון כבלים או DSL‏. שירות זה כולל מודם לפס רחב.

## יסודות עבודה ברשת אלחוטית

### מהי תוכנית שירות לניהול רשת אלחוטית?

תוכנית השירות WiFi היא תוכנית שירות לניהול רשת אלחוטית. התוכנה מסייעת לנהל את חיבורי הרשת האלחוטית. התוכנה מסייעת להגדיר תחילה את החיבורים האלחוטיים ולאחר מכן לנהל חיבורים אלה בקלות, לפתוח ולסגור אותם ולנהל את האבטחה כנדרש. מחשבים מסוימים משווקים גם עם Microsoft Windows Zero Configuration, תוכנית שירות נוספת לניהול רשת אלחוטית; אין להשתמש בשני הכלים האלה יחד. זאת משום שהגדרות רשת שיצרת בתוכנית שירות אחת אינן מוחלות אם תוכנית השירות השנייה מנהלת את החיבורים האלחוטיים. אנו ממליצים שתבחר כלי אחד לניהול החיבורים האלחוטיים ותתמיד איתו.

ראה "שימוש ב- Microsoft Windows* לניהול WiFi*" וראה גם "התחברות".

### שם רשת (SSID)

כל רשת מקומית אלחוטית (WLAN) משתמשת בשם רשת ייחודי לזיהוי הרשת. שם זה נקרא גם Service Set Identifier‏ (SSID‏). בעת התקנת מתאם ה- WiFi, עליך לציין את ה- SSID‏. אם ברצונך להתחבר לרשת WLAN קיימת, עליך להשתמש בשם זה עבור רשת זו. אם אתה מתקין WLAN משלך, באפשרותך להגדיר שם משלך ולהשתמש בו בכל מחשב. השם יכול להיות באורך 32 תווים לכל היותר ולכלול אותיות ומספרים. ה- SSID, או שם הרשת, מוקצה בנקודת הגישה או בנתב האלחוטי.

### פרופילים

פרופיל משמש לניהול של חיבור המחשב ל- WLAN‏. פרופיל הוא אוסף הגדרות שקובעות כיצד המחשב מתחבר אל ה- WLAN‏. הגדרות אלה (הפרופיל) נשמרות במחשב שלך ומשמשות אותו בכל התחברות ל- WLAN‏. הפרופיל כולל את כל פרטי הרשת ואת הגדרות האבטחה. פרופילים שונים נוצרים עבור רשתות WLAN שונות. במחשב שלך, לכל WLAN יהיה פרופיל משלה שינהל את החיבור אליה. הפרופילים שבמחשב שלך מוצגים ברשימה פרופילים באמצעות תוכנת Intel® PROSet/Wireless WiFi‏. באמצעות תוכנית השירות, באפשרותך ליצור, לערוך ולהסיר פרופילים.

### אבטחה

רשתות WLAN אחדות הן רשתות פתוחות או לא מאובטחות, ואחדות רשתות מאובטחות. רשת WLAN מאובטחת מגבילה את הגישה לרשת. קיימות שיטות ברמות שונות של אבטחה. תוכנית השירות לחיבור WiFi מסייעת להגדיר בקלות שיטת אבטחה עבור ה- WLAN‏.

שיטות אבטחה נפוצות עבור רשתות WLAN עושות שימוש במפתחות או בסיסמאות, כאשר המחשב שמבקש גישה חייב לספק מפתח או סיסמה כדי לקבל גישה. רשתות WLAN משתמשות גם בהצפנה לקידוד הנתונים. בהצפנה, לפני שמחשב משדר נתונים, הוא משתמש במפתח הצפנה סודי כדי לערבל את הנתונים. המחשב הקולט משתמש באותו המפתח כדי לפענח את הנתונים. בעת התחברות לרשת קיימת, השתמש במפתח ההצפנה הניתן על-ידי מנהל הרשת האלחוטית. אם אתה מתקין רשת משלך, באפשרותך להגדיר מפתח משלך ולהשתמש בו בכל מחשב. תוכנית השירות לחיבור WiFi יכולה לסייע לך לעשות זאת. שיטת האבטחה המשמשת את המחשב לקבלת גישה ל- WLAN מאוחסנת בפרופיל. לקבלת מידע שימושי נוסף, ראה "אבטחה".

### זיהוי רשת אלחוטית

בהתאם לגודל ולרכיבים של רשת אלחוטית, קיימות דרכים שונות לזהות רשת אלחוטית:

- שם הרשת או ה- Service Set Identifier‏ (SSID‏): מזהה רשת אלחוטית. כל ההתקנים האלחוטיים ברשת חייבים להשתמש ב- SSID זהה. זוהי, כנראה, השיטה הנפוצה ביותר.
- ערכת שירות בסיסית (BSS‏): מורכבת משני צמתים, או תחנות, אלחוטיים או יותר, אשר זיהו זה את זה ויצרו תקשורת.
- SSID שידור: נקודת גישה יכולה לענות למחשבים השולחים מנות בדיקה באמצעות SSID הבדיקה. אם תכונה זו מאופשרת בנקודת הגישה, כל משתמש אלחוטי יכול ליצור שיוך לנקודת הגישה באמצעות SSID ריק (null‏).
- Basic Service Set Identifier‏ (BSSID‏) (מזהה ערכת שירות בסיסית): מזהה ייחודי עבור כל התקן אלחוטי. ה- BSSID הוא כתובת ה- Ethernet MAC של ההתקן.
- Extended Service Set Identifier‏ (ESSID‏) (מזהה ערכת שירות מורחבת): מקרה מיוחד של SSID המשמש לזיהוי רשת אלחוטית הכוללת נקודות גישה.
- Independent Basic Service Set‏ (IBSS‏) (ערכת שירות בסיסית בלתי-תלויה): מצב פעולה במערכת 802.11, המאפשר תקשורת ישירה בין התקני 802.11, ללא צורך בהגדרת הפעלות תקשורת עם נקודת גישה.
- Independent Basic Service Set Identifier‏ (IBSSID‏) (מזהה ערכת שירות בסיסית בלתי-תלויה): מקרה מיוחד של SSID המשמש לזיהוי רשת של מחשבים אלחוטיים, המוגדרים לתקשר בצורה ישירה זה עם זה, מבלי להשתמש בנקודת גישה.

### בחירת מצב רשת אלחוטית

רשתות אלחוטיות יכולות לפעול עם נקודות גישה או בלעדיהן, בהתאם למספר המשתמשים ברשת. מצב תשתית משתמש בנקודות גישה, כדי לאפשר למחשבים אלחוטיים לשלוח ולקבל מידע. מחשבים אלחוטיים משדרים לנקודת הגישה, נקודת הגישה מקבלת את המידע ומשדרת אותו למחשבים אחרים. נוסף על כך, נקודת הגישה יכולה להיות מחוברת לרשת מחווטת או לאינטרנט. נקודות גישה מרובות יכולות לשתף פעולה כדי לספק אזור כיסוי רחב.

מצב התקן להתקן, הנקרא גם מצב אד הוק, פועל ללא נקודות גישה ומאפשר למחשבים אלחוטיים לשלוח מידע ישירות למחשבים אלחוטיים אחרים. באפשרותך להשתמש במצב התקן להתקן כדי ליצור רשת מחשבים בבית או במשרד קטן, או להגדיר רשת אלחוטית זמנית לפגישה.

## כיצד להפעיל ולכבות את הרדיו?

יהיה עליך לכבות (או להפעיל) את הרדיו של מתאם ה- WiFi בהזדמנויות שונות. לדוגמה, ייתכן שתידרש לכבות את הרדיו בעלותך למטוס. באפשרותך גם לכבות אותו כדי לחסוך בצריכת החשמל של הסוללה.

ישנן שלוש שיטות להפעלה ולכיבוי של הרדיו:

- באמצעות מתג החומרה של הרדיו האלחוטי (עשוי שלא להופיע בכל המחשבים).
- באמצעות הלחצן WiFi מופעל / WiFi כבוי בתוכנית השירות לחיבור WiFi‏.
- באמצעות Windows‏.

זכור שכדי להתחבר לרשת אלחוטית, עליך להפעיל שוב את הרדיו האלחוטי. אם אינך מצליח להתחבר לרשת אלחוטית, ודא שהרדיו מופעל הן במתג החומרה והן בלחצן WiFi מופעל / WiFi כבוי בתוכנית השירות לחיבור WiFi‏.

לקבלת מידע נוסף, ראה "הפעלה או כיבוי של הרדיו".

חזרה לראש הדף

חזרה לתוכן העניינים

סימנים מסחריים וכתבי ויתור