กลับไปที่สารบัญ

# การตั้งค่าโปรแกรมประยุกต์ (เมนูเครื่องมือ)

การตั้งค่าโปรแกรมประยุกต์จะควบคุมลักษณะการทำงานของซอฟต์แวร์ ยูทิลิตีการเชื่อมต่อ Intel® PROSet/Wireless WiFi

## วิธีการเข้าถึง

ที่หน้าต่างหลัก ที่เมนูเครื่องมือ ให้คลิก การตั้งค่าโปรแกรมประยุกต์

## คำอธิบายเกี่ยวกับการตั้งค่าโปรแกรมประยุกต์

ชื่อ | คำอธิบาย
--- | ---
อแด็ปเตอร์ | แสดงอแด็ปเตอร์ WiFi อยู่ที่ด้านบนสุดของหน้าต่าง อาจได้แก่:

- Intel® Centrino® Ultimate-N 6300
- Intel® Centrino® Advanced-N + WiMAX 6250
- Intel® Centrino® Advanced-N 6200
- Intel® WiFi Link 5300
- Intel® WiMAX/WiFi Link 5150
- Intel® WiFi Link 5100
- Intel® WiFi Link 1000
- Intel® Wireless WiFi Link 4965AGN
- Intel® Wireless WiFi Link 4965AG_
- Intel® PRO/Wireless 3945ABG Network Connection
- Intel® PRO/Wireless 3945_BG Network Connection

การตั้งค่าขั้นสูง: การตั้งค่าต่อไปนี้จะควบคุมวิธีดำเนินการและวิธีแสดงข้อมูลของยูทิลิตีการเชื่อมต่อ WiFi
แถบงาน | แสดงไอคอนในแถบงาน: เลือกตัวเลือกนี้เพื่อแสดงไอคอนสถานะในแถบงาน ไอคอนนี้อยู่ในแถบงานของ Windows (พื้นที่แจ้งสถานะ) ไอคอนนี้จะให้ข้อมูลสถานะการเชื่อมต่อไร้สายของคุณ ล้างกล่องกาเครื่องหมายเพื่อจะไม่แสดงไอคอนสถานะแถบงาน ไอคอนสถานะบนแถบงานประกอบด้วยฟังก์ชันต่างๆ หลายฟังก์ชัน:

- การแสดงผลภาพสำหรับสถานะการเชื่อมต่อและกิจกรรมไร้สายของเครือข่ายไร้สายของคุณ ไอคอนจะมีการเปลี่ยนสีและภาพเคลื่อนไหวสำหรับกิจกรรมไร้สายต่างๆ ดูรายละเอียดเพิ่มเติมใน ไอคอนในแถบงาน
- เมนู: เมนูจะปรากฏขึ้นเมื่อคุณคลิกขวาที่ไอคอน จากเมนูนี้ คุณสามารถทำงานต่างๆ เช่น เปิด/ปิดวิทยุ หรือเริ่มยูทิลิตีการเชื่อมต่อ WiFi ดูที่ ตัวเลือกเมนูในแถบงาน เพื่อดูรายละเอียดเพิ่มเติม
- คำแนะนำเครื่องมือและการแจ้งเตือนบนเดสก์ท็อป ดูที่ คำแนะนำเครื่องมือและการแจ้งเตือนบนเดสก์ท็อป สำหรับรายละเอียดเพิ่มเติม

การแจ้งเตือน | แสดงการแจ้งเตือน: เลือกเพื่อแสดงการแจ้งเตือนบนเดสก์ท็อปถัดจากไอคอนแถบงาน เมื่อผู้ใช้จำเป็นต้องดำเนินการ จะมีข้อความปรากฏขึ้น การแจ้งเตือนบนเดสก์ท็อปจะปรากฏขึ้นเฉพาะกับเหตุการณ์ที่มีความสำคัญสูงเท่านั้น หากเลือกการแจ้งเตือนบนเดสก์ท็อป ก็จะมีการดำเนินการที่เหมาะสมเกิดขึ้น ล้างกล่องกาเครื่องหมายเพื่อจะไม่แสดงการแจ้งเตือนบนเดสก์ท็อป ดู: คำแนะนำเครื่องมือและการแจ้งเตือนบนเดสก์ท็อป สำหรับรายละเอียดเพิ่มเติม

เลือกตัวเลือกข้อใดข้อหนึ่งต่อไปนี้:

การแจ้งเตือนข้อมูล: การแจ้งเตือนบนเดสก์ท็อปเหล่านี้จะมีความสำคัญน้อยกว่า และไม่ต้องการการโต้ตอบจากคุณ แต่อาจช่วยปรับปรุงการใช้งานไร้สายได้อย่างมาก

- แสดงการแจ้งเตือนข้อมูล: เลือกตามค่าเริ่มต้น การแจ้งเตือนข้อมูลบนเดสก์ท็อปทั้งหมดจะปรากฏขึ้น โดยอยู่ถัดจากไอคอนสถานะในแถบงาน การแจ้งเตือนบนเดสก์ท็อปเหล่านี้จะช่วยปรับปรุงการใช้งานไร้สายของคุณ โดยจะแจ้งเตือนเมื่อมีเครือข่ายไร้สายที่ใช้ได้อยู่ในระยะการเชื่อมต่อ นอกจากนี้ ยังแจ้งให้ทราบเมื่อมีการเชื่อมต่อไร้สายหรือเมื่อสูญเสียการเชื่อมต่อ ดู: คำแนะนำเครื่องมือและการแจ้งเตือนบนเดสก์ท็อป สำหรับรายละเอียดเพิ่มเติม
- แสดงรายการเครือข่ายที่ใช้ได้เมื่อไม่ได้เชื่อมต่อ: เมื่อล้างกล่องกาเครื่องหมาย แสดงการแจ้งเตือนข้อมูลบนเดสก์ท็อป คุณจะสามารถเลือกรายการนี้ได้ เนื่องจากการแจ้งเตือนบนเดสก์ท็อปถูกยกเลิกใช้งาน ตัวเลือกนี้จะช่วยให้คุณได้รับแจ้งเกี่ยวกับเครือข่ายที่ใช้ได้ต่อไปเมื่ออแด็ปเตอร์ WiFi ไม่ได้ถูกเชื่อมต่อ

แจ้งเตือนเมื่อโปรแกรมอื่นใช้อแด็ปเตอร์ WiFi: หากเลือกตัวเลือกนี้ จะมีหน้าต่างข้อความปรากฏขึ้นเมื่อโปรแกรมประยุกต์อื่นๆ กำลังพยายามจัดการอแด็ปเตอร์ WiFi ของคุณ ตัวเลือกนี้จะเป็นประโยชน์ในกรณีที่คุณกำลังใช้ซอฟต์แวร์ที่ได้รับจากจุดด่วน (ร้านกาแฟ อาคารสนามบิน) หากต้องการใช้คุณลักษณะของยูทิลิตีการเชื่อมต่อ WiFi คุณจะต้องยกเลิกการใช้งานซอฟต์แวร์นี้เมื่อคุณออกจากจุดด่วน

เชื่อมต่ออัตโนมัติ | เชื่อมต่อกับเครือข่ายที่ใช้ได้โดยใช้ส่วนกำหนดค่าเท่านั้น: (ค่าเริ่มต้น) เชื่อมต่ออแด็ปเตอร์ WiFi กับเครือข่ายที่ใช้ได้ โดยใช้ส่วนกำหนดค่าที่ตรงกันจาก รายการส่วนกำหนดค่า หากไม่พบส่วนกำหนดค่าที่ตรงกัน คุณจะได้รับการแจ้งเตือน (ดู การแจ้งเตือน) อุปกรณ์ไร้สายจะยังคงไม่เชื่อมต่อจนกว่าจะพบส่วนกำหนดค่าที่ตรงกัน หรือจนกว่าคุณจะตั้งส่วนกำหนดค่าที่ตรงกันใหม่

เชื่อมต่อกับเครือข่ายใดๆ ที่ใช้ได้หากไม่พบส่วนกำหนดค่าที่ตรงกัน: เลือกที่จะเชื่อมต่อกับเครือข่ายโดยอัตโนมัติหากคุณไม่ได้ตั้งส่วนกำหนดค่าและอยู่ในตำแหน่งที่มีเครือข่ายไร้สายแบบเปิดที่ไม่มีระบบรักษาความปลอดภัย หมายเหตุ: เครือข่ายเปิดไม่มีการรักษาความปลอดภัย คุณจะต้องจัดหาระบบรักษาความปลอดภัยของคุณเองสำหรับการเชื่อมต่อไร้สายนี้ วิธีหนึ่งที่จะรักษาความปลอดภัยให้กับการเชื่อมต่อไร้สายแบบเปิดคือ การใช้ซอฟต์แวร์ Virtual Private Networking (VPN)

เชื่อมต่อกับเครือข่ายใดๆ โดยยึดตามส่วนกำหนดค่าเท่านั้น (โหมด Cisco): เลือกเพื่อลองใช้ส่วนกำหนดค่าทั้งหมดตามลำดับที่ต้องการ นั่นหมายความว่าคุณอยู่ใกล้กับจุดเชื่อมต่อที่มี SSID มากกว่าหนึ่งอัน แต่เปิดเผยเพียงแค่หนึ่งอันเท่านั้น

อย่าเชื่อมต่ออัตโนมัติ ผู้ใช้จะเชื่อมต่อด้วยตนเอง: เลือกเพื่อปิดการเชื่อมต่ออัตโนมัติ

จัดการการแยก | ใช้งานคุณลักษณะรายการที่แยกโดยอัตโนมัติ: เลือกเพื่อเปิดใช้งานคุณลักษณะรายการที่แยกโดยอัตโนมัติ คุณลักษณะนี้จะช่วยให้สามารถแยกจุดเชื่อมต่อที่ไม่ต้องการให้เชื่อมต่ออัตโนมัติได้ ดูรายละเอียดเพิ่มเติมใน จัดการการแยก ใช้งานคุณลักษณะรายการที่แยกโดยผู้ใช้: เลือกเพื่อเปิดใช้งานคุณลักษณะรายการที่แยกโดยผู้ใช้ คุณลักษณะนี้จะช่วยให้สามารถแยกเครือข่ายที่ไม่ต้องการให้เชื่อมต่ออัตโนมัติได้ ดูรายละเอียดเพิ่มเติมใน จัดการการแยก
รายการเครือข่าย WiFi | แสดงส่วนหัวของการจัดเรียงคอลัมน์: เลือกเพื่อแสดงชื่อคอลัมน์ในรายการเครือข่าย WiFi คลิกส่วนหัวของคอลัมน์เพื่อจัดเรียงคอลัมน์ได้ทั้งจากน้อยไปหามากและจากมากไปหาน้อย
การแจ้งเตือนเกี่ยวกับโฟลเดอร์ที่ใช้ร่วมกัน | การใช้แฟ้มและเครื่องพิมพ์ร่วมกันจะช่วยให้คอมพิวเตอร์เครื่องอื่นๆ บนเครือข่ายสามารถเข้าถึงทรัพยากรบนคอมพิวเตอร์ของคุณ คุณควรระมัดระวังเป็นพิเศษเมื่อคุณใช้คอมพิวเตอร์โน้ตบุ๊กไร้สายที่รองรับการใช้แฟ้มและเครื่องพิมพ์ร่วมกัน ใช้คุณลักษณะนี้เพื่อรับการแจ้งเตือนเมื่อคุณเชื่อมต่อกับเครือข่ายไร้สายโดยใช้โฟลเดอร์ที่ใช้ร่วมกัน ซึ่งเป็นไปตามหนึ่งในเงื่อนไขต่อไปนี้:

- ไฟร์วอลล์ของ Microsoft Windows ถูกปิดการใช้งาน
- การใช้แฟ้มและเครื่องพิมพ์ร่วมกันถูกเปิดใช้ โดยเป็นข้อยกเว้นสำหรับการตั้งค่าของไฟล์วอลล์ของ Microsoft Windows

ยกเลิกการแบ่งใช้โฟลเดอร์ที่ใช้ร่วมกันโดยอัตโนมัติเมื่อเชื่อมต่อกับเครือข่ายที่ไม่ปลอดภัย
เลือกเพื่อยกเลิกการใช้ร่วมกันสำหรับโฟลเดอร์ที่ใช้ร่วมกันโดยอัตโนมัติทุกครั้งที่คุณเชื่อมต่อกับเครือข่ายที่ไม่ปลอดภัย คุณลักษณะนี้จะช่วยเพิ่มความปลอดภัย

ไม่ใช้การแจ้งเตือนนี้
เลือกเพื่อปล่อยโฟลเดอร์ที่ใช้ร่วมกันไว้ตามเดิมทุกครั้งที่คุณเชื่อมต่อกับเครือข่ายแบบเปิดที่ไม่ปลอดภัย

แจ้งเตือนเมื่อเชื่อมต่อเครือข่ายที่ไม่ปลอดภัย
เลือกเพื่อให้ระบบแจ้งเตือนคุณทุกครั้งที่คุณเชื่อมต่อเครือข่ายแบบเปิดที่ไม่ปลอดภัย

การแจ้งเตือนเครือข่ายอุปกรณ์ต่ออุปกรณ์ (เฉพาะกิจ) | รับการแจ้งเตือนตามการตั้งค่าต่อไปนี้ เมื่อเชื่อมต่อกับเครือข่ายเฉพาะกิจ คุณจะได้รับการแจ้งเตือนทุก 2 นาที โดยการแจ้งเตือนสูงสุดคือ 5 ครั้ง แจ้งเตือนเมื่อไม่มีเครื่องลูกข่ายเข้าร่วมเครือข่ายเฉพาะกิจ ผู้ใช้จะได้รับการแจ้งเตือนเมื่อไม่มีเครื่องลูกข่ายเข้าร่วมเครือข่ายเฉพาะกิจ

แจ้งเตือนเมื่อเครื่องลูกข่ายทั้งหมดออกไปจากเครือข่ายเฉพาะกิจ
เลือกเพื่อรับการแจ้งเตือนผู้ใช้เมื่อเครื่องลูกข่ายทั้งหมดได้ออกจากเครือข่ายเฉพาะกิจ

การแจ้งเตือนชื่อเครือข่าย (SSID) | แจ้งเตือนคุณเมื่อใช้ชื่อเครือข่ายเริ่มต้น (SSID) ในการเชื่อมต่อกับเครือข่าย ตัวอย่างทั่วไปของชื่อเครือข่ายเริ่มต้นที่ตั้งไว้ล่วงหน้าคือ: ไร้สาย, WLAN, linksys, ค่าเริ่มต้น การเชื่อมต่อกับจุดเชื่อมต่อที่มีชื่อเครือข่ายเริ่มต้น (SSID) อาจก่อให้เกิดปัญหาเรื่องความปลอดภัย โดยปกติแล้ว จุดเชื่อมต่อนี้จะใช้การรักษาความปลอดภัยและการจัดการที่เป็นค่าเริ่มต้น (เช่น การตรวจสอบความถูกต้องแบบเปิด, ที่อยู่ IP เริ่มต้น, ชื่อผู้ใช้ หรือรหัสผ่าน) หากนี่เป็นเครือข่ายส่วนบุคคล ให้เปลี่ยนชื่อเครือข่ายและการตั้งค่าความปลอดภัย เพื่อปรับปรุงความปลอดภัยของเครือข่าย

แจ้งเตือนเมื่อเชื่อมต่อเครือข่ายที่มีชื่อ SSID ตามค่าเริ่มต้น
เลือกเพื่อรับการแจ้งเตือนเมื่อเชื่อมต่อเครือข่ายที่มีชื่อเครือข่าย (SSID) ตามค่าเริ่มต้น

การตั้งค่า WiFi | ยกเลิกใช้งานการสแกน WiFi เมื่อเชื่อมโยง: การตั้งค่านี้จะยกเลิกใช้งานการสแกนสำหรับจุดเชื่อมต่อ WiFi เพิ่มเติม หลังจากที่อแด็ปเตอร์เชื่อมต่อกับจุดเชื่อมต่อ (เครือข่าย) การยกเลิกใช้งานการสแกนเมื่อเชื่อมต่ออยู่แล้วจะช่วยปรับปรุงประสิทธิภาพในการเชื่อมต่อ
Wi-Fi Protected Setup* | แจ้งเตือนเมื่อจุดเชื่อมต่อ Wi-Fi Protected Setup อยู่ในระยะการเชื่อมต่อ เปิดเพื่อแจ้งให้คุณทราบเมื่อจุดเชื่อมต่อที่มี Wi-Fi Protected Setup* อยู่ในระยะการเชื่อมต่อของคอมพิวเตอร์ของคุณ ซึ่งนับว่าจำเป็นถ้าคุณต้องการลงทะเบียน (เชื่อมต่อ) คอมพิวเตอร์เครื่องนี้กับจุดเชื่อมต่อ หรือกำหนดให้คอมพิวเตอร์เครื่องนี้เป็นนายทะเบียนสำหรับจุดเชื่อมต่อ สถานะเริ่มต้นคือ เปิด
ตกลง | บันทึกการตั้งค่าและกลับไปยังหน้าก่อนหน้า
ยกเลิก | ปิดและยกเลิกการเปลี่ยนแปลงใดๆ
วิธีใช้? | แสดงข้อมูลวิธีใช้สำหรับหน้านี้

กลับไปที่ด้านบน

กลับไปที่สารบัญ

เครื่องหมายการค้าและข้อสงวนสิทธิ์