Vissza a tartalomjegyzékhez

# Általános hibaelhárítás

- Alapszintű hibaelhárítás
- Intel® Wireless Troubleshooter
- A vezeték nélküli kapcsolat eseménynézője
- A Kézi diagnosztikai eszköz
- Hibaelhárítás

## Alapszintű hibaelhárítás

Probléma vagy tünet | Lehetséges megoldás
A vezeték nélküli hálózati kártya nem tud csatlakozni a hozzáférési pontra. | A hozzáférési pont legyen bekapcsolva, és legyen profil a vezeték nélküli hálózathoz. A profil biztonsági beállításainak a hozzáférési pontéval azonosaknak kell lenniük. A 802.1X legyen letiltva mind a hozzáférési ponton, mind a vezeték nélküli kártyán.
A vezeték nélküli kártya időnként elveszíti a kapcsolatot. |

1. Menjen közelebb a hozzáférési ponthoz.

2. Kapcsolja ki, majd be a hozzáférési pontot.

3. Frissítse a hozzáférési pont firmware-ét a gyártó támogatási webhelyéről.

4. Frissítse a vezeték nélküli LAN illesztőprogramját.

A vezeték nélküli kapcsolat a vártnál lassúbb. |

1. Menjen közelebb a hozzáférési ponthoz.

2. Kapcsolja ki, majd be a hozzáférési pontot.

3. Frissítse a hozzáférési pont firmware-ét a gyártó támogatási webhelyéről.

4. Frissítse a vezeték nélküli LAN illesztőprogramját.

Saját vezeték nélküli hálózata nem szerepel az elérhető hálózatok listáján. | Győződjön meg a hozzáférési pont helyes működéséről. Ellenőrizze a vezeték nélküli hálózat SSID-jét (hálózatnevét), és győződjön meg róla, hogy a hozzáférési pont közzéteszi az SSID-t.
XP használata esetén: Úgy tűnik, a számítógépek csatlakozva vannak a hálózatra, de a nyomtatókat és a megosztott fájlokat nem mutatja a Sajátgép vagy a Hálózati helyek. | Győződjön meg róla, hogy hálózata minden számítógépén engedélyezett a Fájl- és nyomtatómegosztás.

1. Kattintson a Start gombra.

2. Kattintson a Vezérlőpult pontra.

3. Kattintson a bal oldali panelben a Váltás a klasszikus nézetre lehetőségre, ha az látható.

4. Kattintson duplán a Hálózati kapcsolatok lehetőségre.

5. Kattintson a jobb gombbal a Vezeték nélküli hálózati kapcsolat pontra.

6. Kattintson a Tulajdonságok gombra.

7. Kattintson az Általános lapra.

8. Az A kapcsolat a következő elemeket használja alatt legyen bejelölve a Fájl- és nyomtatómegosztás Microsoft Networkshöz.

9. Ha a Fájl- és nyomtatómegosztás Microsoft Networkshöz lehetőség nincs bejelölve, jelölje be.

10. Ha nem jelenik meg ez a lehetőség, az alábbiak szerint járjon el:

- Kattintson a Telepítés gombra.

- Válassza a Szolgáltatás lehetőséget.

- Kattintson a Hozzáadás gombra.

- Válassza ki a Fájl- és nyomtatómegosztás Microsoft Networkshöz lehetőséget.

- Kattintson az OK gombra

11. Az OK gombbal zárja be a Vezeték nélküli kapcsolat tulajdonságait.

12. Zárja be a Hálózati kapcsolatok ablakot.

Windows Vista* vagy Windows* 7 használata esetén: Úgy tűnik, a számítógépek csatlakozva vannak a hálózatra, de a nyomtatókat és a megosztott fájlokat nem mutatja a Számítógép. | Győződjön meg róla, hogy a Hálózatok és megosztások központban engedélyezett a Fájl- és nyomtatómegosztás.

1. Kattintson a Start gombra.

2. Kattintson a Vezérlőpult pontra.

3. Kattintson a Hálózati és internetkapcsolatok gombra.

4. A Hálózatok és megosztások központban kattintson a Hálózati számítógépek és eszközök lehetőségre

5. Ha nincsenek felsorolva erőforrások, lehet, hogy a hálózat-felderítés és a fájlmegosztás ki van kapcsolva. Ezt jelzi az ablak tetején látható üzenet: A hálózat-felderítés és a fájlmegosztás ki van kapcsolva. A hálózati számítógépek és eszközök nem láthatók. A módosításhoz kattintson ide... Kattintson erre az üzenetre.

6. Kattintson az A hálózat-felderítés és fájlmegosztás bekapcsolása lehetőségre. Az útmutatás végigvezeti a folyamaton.

Az adatátvitel néha nagyon lassú. | A mikrohullámú sütők, egyes babafigyelők, a vezeték nélküli játékvezérlők és egyes vezeték nélküli telefonok ugyanazon a frekvencián működnek, mint a telepített vezeték nélküli hálózati kártya. Amikor ezek az eszközök működnek, zavarhatják a vezeték nélküli hálózatot. Az optimális sebesség érdekében a vezeték nélkül csatlakoztatott számítógépek legyenek legalább 6 méterre a 2,4 GHz-en működő eszközöktől.
Az adatátvitel mindig nagyon lassú. | Egyes lakások és a legtöbb iroda acélvázas szerkezetbe van építve. Az ilyen épületekben lévő acél zavarhatja a hálózat rádiójeleit, és ennek eredményeként rontják az adatátviteli sebességet. Próbálja a számítógépet az épületen belül máshová áthelyezni, hátha ott jobb a sebesség.
A számítógépek nem kommunikálnak a hálózattal. | Ellenőrizze, hogy a vezeték nélküli hálózat tulajdonságaiban megadott beállítások helyesek-e.

- Győződjön meg róla, hogy a számítógép elég erős jelet kap a hozzáférési ponttól vagy az útválasztótól.

- Kérdezze meg a hálózat rendszergazdáját, hogy a hordozható számítógép vezeték nélküli kártyája kompatibilis-e a vezeték nélküli hálózat által használat IEEE 802.1X WLAN-szabvánnyal.

- Lehet, hogy a csatlakozáshoz le kell tiltania vagy el kell távolítania a tűzfal szoftverét.

- Ha hálózata hozzáférési pontot vagy útválasztókat használ, ellenőrizzen minden kábelt, és győződjön meg róla, hogy a hozzáférési pont vagy útválasztó tápfeszültség-jelző LED-je zölden világít.

Nem tud csatlakozni semmilyen vezeték nélküli hálózatra. | Lehet, hogy a rádió le van tiltva. További információkért lásd A rádió be-/kikapcsolása.
Amikor vezeték nélküli hálózatra próbál csatlakozni, az Intel® PROSet/Wireless WiFi szoftver kulcsot kér. | Engedélyezve van a hálózatbiztonság. További információk A biztonsági vonatkozások áttekintése című részben találhatók.
Az elérhető hálózatok listáján egyetlen WiFi hálózat sincs. | A számítógép túl távol van a WiFi hálózattól, vagy a közelben nincsenek WiFi hálózatok.
Hogyan konfigurálhatok barangolási azonosítót több felhasználóra? |

#### Barangolási azonosító beállítása több felhasználóra::

Ha olyan Bejelentkezés előtti / Közös profilt használ, amelyhez barangolási azonosítóként a Windows-bejelentkezés adatait kell megadni, a profil létrehozója hozzáadhat egy %felhasznalonev% és %tartomany% adatokat használó barangolási azonosítót. A barangolási azonosítóból a megfelelő bejelentkezési adatok bekerülnek a kulcsszavak helyére. Ez maximális rugalmasságot nyújt a barangolási azonosító konfigurálásánál, és a profilt több felhasználó közösen is használhatja.

A barangolási azonosító helyes formázásáról lásd a hitelesítő kiszolgáló felhasználói kézikönyvét. A lehetséges formátumok a következők:

%tartomany%\%felhasznalonev%
%felhasznalonev%@%tartomany%
%felhasznalonev%@%tartomany%.com
%felhasznalonev%@sajathalo.com

Ha törölve van a barangolási azonosító, alapértelmezett értéke %tartomány%\%felhasználónév%

MEGJEGYZÉS: Hitelesítő adatok: Ennek a felhasználónévnek és tartománynak egyeznie kell azzal a felhasználónévvel, amelyet a rendszergazda az ügyfél hitelesítése előtt a hitelesítő kiszolgálón beállított. A felhasználónévben a kis- és nagybetűk különbözőnek számítanak. Ez a név határozza meg, hogy a hitelesítési protokoll milyen identitást küld el a hitelesítőnek a TLS alagúton keresztül. Ez az identitás titkosított formában jut el a kiszolgálóhoz egy előzőleg felépített és ellenőrzött titkosított csatornán keresztül.

Vissza az oldal tetejére

Vissza a tartalomjegyzékhez

Védjegyek és nyilatkozatok