Tilbage til indhold

# Værktøjet Manuel diagnostik

Værktøjet Manuel diagnostik gør det muligt at køre et sæt diagnosticeringstest, som kan verificere din trådløse adapters funktionalitet. Der er to niveauer af diagnosticeringsoplysninger i dette værktøj: brugerniveau og teknisk supportniveau. På brugerniveau viser værktøjet kun en kort beskrivelse af de forskellige diagnosticeringstrin, der anvendes, og der vises kun en bestået eller ikke-bestået indikation for hvert trin.

Det tekniske supportniveau omfatter oprettelse af en logfil, der indeholder detaljerede oplysninger om alle de udførte test. Denne logfil kan gemmes i en tekstfil og sendes via e-mail til en teknisk supportafdeling til fejlfinding forbindelsesproblemer.

## Sådan får du adgang til

- Windows* XP- eller Windows 7-brugere skal først åbne Intel® PROSet/Wireless WiFi tilslutningsværktøjet. Klik på værktøjet Manuel diagnostik i menuen Værktøjer.
- For computere, der kører Windows Vista* skal du klikke på Start > Alle programmer > Intel PROSet/Wireless > Manuel WiFi-diagnostik.

### Angiv logfilens placering

1. I værktøjet Manuel diagnostik skal du klikke på Filer> Indstillinger.... Logfilen med navnet WirelessDiagLog.csv indeholder resultaterne af testene. Den gemmes som en tekstfil og kan bruges til fejlfinding ved netværksproblemer.
2. Klik på Gennemse for at specificere, hvor du ønsker logfilen gemt.
3. Klik på OK for at anvende ændringerne og vende tilbage til Værktøjet Manuel diagnostik. Næste gang, du kører testene, gemmes logfilen på det sted, du angiver.

### Kør testene

1. Klik på afkrydsningsfeltet ud for hver test, du ønsker at køre.
2. Klik på Kør test for at køre de valgte test. Testresultaterne gemmes i en fil med navnet WirelessDiagLog.csv.
3. Klik på Luk for at lukke Værktøjet Manuel diagnostik.

### Tilgængelige test

Navn | Beskrivelse
--- | ---
Hardwaretest | Testen lykkes, hvis den trådløse adapter findes, og der er adgang til den. Testen mislykkes, hvis adapteren ikke findes eller findes, men er deaktiveret. Testoversigten viser, hvorvidt den trådløse hardware er aktiveret eller deaktiveret. Fejlfinding

- Kontroller, at din adapter er angivet under Netværkskort i Enhedshåndtering.
- Hvis adapteren ikke er angivet, skal du højreklikke på Netværkskort og vælge Søg efter hardwareændringer. Du kan også genstarte systemet.
- Kontroller, at din adapter er aktiveret i Enhedshåndtering. Når adapteren er deaktiveret vises et rødt X (for Windows* XP) eller en sort pil (for Windows Vista* og Windows* 7) på enheden. Højreklik på adapteren, og vælg Aktiver i menuen.
- Når adapteren viser et gult udråbstegn, skal du højreklikke på adapteren og geninstallere driveren.
- Kontakt computerproducenten angående andre fejlfindingsmuligheder.

Drivertest | Testoversigten viser den Intel® PRO/Wireless Network Connection-driver, som understøttes af den trådløse adapter. Testen undersøger, om den binære version af driveren er kompatibel med den installerede version af WiFi tilslutningsværktøjet. Testen mislykkes, hvis den binære driver ikke findes, eller hvis driverversionen ikke svarer til WiFi tilslutningsværktøjsversionen (f.eks. version 11.1.x.x og driverversion 9.0.x.x, 9.1.x.x eller 11.1.x.x).

Fejlfinding

- Geninstaller driverne ved hjælp af WiFi tilslutningsværktøjet.

Radiotest | Testoversigten viser Radio til eller Radio fra. Testen undersøger den aktuelle status for radioen. Hvis radioen er slået til, lykkes testen. Hvis radioen er slået fra, mislykkes testen. Fejlfinding Verificer, at radioen i den trådløse adapter er tændt. Anvend følgende metoder til at tænde og slukke for radioen:

- Hardwarekontakten.
- Knappen WiFi til/WiFi fra i hovedvinduet i WiFi tilslutningsværktøjet. Se Slå trådløs radio til eller fra for yderligere information.

Scanningstest | Testen undersøger det trådløse netværk inden for din trådløse adapters rækkevidde. Testen lykkes, hvis netværkene vises i scanningslisten. Testoversigten viser det antal netværk, der er tilgængelige for tilslutning. Fejlfinding

- Kontroller, at du er inden for et adgangspunkts rækkevidde.
- Sluk den trådløse radio, og tænd den igen.
- Kontroller, at båndindstillingen for den trådløse radio svarer til adgangspunktets båndindstilling.
- Slå adgangspunktet fra og til igen.

Tilknytningstest | Testoversigten viser Tilknyttet eller Ikke tilknyttet. Tilknytning er oprettelse og opretholdelse af den trådløse forbindelse mellem enheder. Når sikkerhed er aktiveret, udveksler enhederne kun sikkerhedslegitimationsoplysnninger. Testen kontrollerer den trådløse tilslutning. Testen lykkes, hvis klienten er tilknyttet.

Fejlfinding

- Hvis adgangspunktets signalstyrke er lav, kan du anvende den signaltest, der er angivet herunder.
- Kontroller, at der er oprettet en profil. Hvis den er oprettet:
  - Kontroller, at profile-SSID'et matcher adgangspunktets netværksnavn (SSID).
  - Fjern profilen, og opret en ny profil.
- Kontroller, at det trådløse netværk ikke findes på udelukkelseslisten (profiler).
- Kontroller, at MAC-adressen ikke er udelukket på adgangspunktet.

Godkendelsestest | Beskriver processen efter tilknytning, hvor den trådløse enheds eller slutbrugerens identitet kontrolleres, hvorefter netværksadgang tillades. Testen anmoder om oplysninger om godkendelsestilstanden, inkl. alle oplysninger om Cisco kompatible udvidelser og sikkerhed. Testen lykkes, hvis klienten er godkendt. Testen mislykkes, hvis WEP-nøglen eller andre legitimationsoplysninger ikke er godkendt. Testoversigten viser, hvorvidt godkendelse er nødvendig for netværkstilslutning.

Fejlfinding

- Rediger din profil for at sikre, at de korrekte legitimationsoplysninger er anvendt til WEP-nøgle, PSK, adgangskode eller certifikater.
- Fjern den eksisterende profil, og opret en ny profil.

Signaltest | Testoversigten viser signalkvaliteten. Hvis signalkvaliteten er lav, skal du bruge knappen Fejlfinding til at diagnosticere og løse problemet. Fejlfinding

- Flyt computeren mellem 3 og 6 meter fra det trådløse adgangspunkt eller routeren.
- Reducer interferens ved at flytte det væk fra apparater (mikrobølgeovne, mobiltelefoner eller 2,4 GHz telefoner) eller adgangspunkter, der anvender den samme kanal.
- Forøg adgangspunktets sendestyrke.

Ping-test | Testen undersøger, hvorvidt den trådløse adapter kunne sende meddelelser og modtage svar fra adgangspunktets IP-adresse, standard gateway, DHCP-server (hvis den er aktiveret) og DNS-servere. Testoversigten viser, hvorvidt der blev modtaget svar fra disse.

Eksempel: Svar: AP, standard gateway. Intet svar: DHCP-server

BEMÆRK: Hvis ping-test til dette adgangspunkt og standard gateway lykkes, men ping-test til DNS-serveren mislykkes, er dette ikke et problem med det trådløse netværk, men et generelt netværksproblem.

Fejlfinding

- Deaktiver sikkerheds-firewall'en, og forsøg ping-testen igen.
- Kontakt producenten af adgangspunktet for at fejlfinde på dit hjemmenetværk.
- Virksomhedsbrugere bør kontakte deres netværksadministrator.

Fejlfinding | Diagnosticer og løs de problemer, der vises ved hver test. Knappen Fejlfinding bliver aktiv, hvis testen mislykkes.
Kør test | Udfører de test, du har valgt.
Luk | Lukker siden.
Hjælp? | Giver hjælpeoplysninger om denne side.

Tilbage til toppen

Tilbage til indhold

Varemærker og ansvarsfralæggelser