Vissza a tartalomjegyzékhez

# Az Intel® PROSet/Wireless WiFi-csatlakozás segédprogram használata

Az Intel® PROSet/Wireless WiFi-csatlakozás segédprogram használata vezeték nélküli hálózatkezelőként
Az Intel® PROSet/Wireless WiFi-csatlakozás segédprogram elindítása
Az Intel® PROSet/Wireless WiFi-csatlakozás segédprogram a tálcából indítható el.

- A tálcaikonok
- Az eszköztippek és az Asztalon megjelenő üzenetek

Az Intel® PROSet/Wireless WiFi-csatlakozás segédprogram főablaka

- Első csatlakozás
- WiFi hálózatok lista
- Kapcsolatállapot-ikonok
- A hálózat tulajdonságai
- A csatlakozás részletei

Az Intel® PROSet/Wireless WiFi szoftver menüi

- Eszközök menü
  - Alkalmazás-beállítások
  - Intel® Wireless Troubleshooter
  - Kézi diagnosztikai eszköz
  - A Rendszergazda-eszköz
- Speciális menü
  - Adapter-beállítások
  - Részletes statisztika
  - A Windows kezelje a WiFi hálózatelérést
- Profilok menü
  - A profilok kezelése
  - Kizárások kezelése

Az Intel® PROSet/Wireless WiFi-csatlakozás segédprogram szoftver használata
A vezeték nélküli adapter rádiójának be- és kikapcsolása
Az Intel® PROSet/Wireless WiFi-csatlakozás segédprogram telepítése
További szoftverszolgáltatások telepítése
Az Intel® PROSet/Wireless WiFi-csatlakozás segédprogram eltávolítása

## Az Intel® PROSet/Wireless WiFi-csatlakozás segédprogram használata vezeték nélküli hálózatkezelőként

Az Intel® PROSet/Wireless WiFi szoftver a WiFi hálózati csatlakozáshoz szükséges WiFi hálózati profilok létrehozására, szerkesztésére és kezelésére szolgál. Speciális beállításai lehetővé teszik többek között az energiagazdálkodást és az alkalmi WiFi hálózatok létrehozásánál szükséges csatornaválasztást.

Ha a vezeték nélküli hálózatokat jelenleg a Microsoft* Windows* XP Konfigurációmentes vezeték nélküli hálózatkezelője kezeli, ezt letilthatja a Microsoft Windows Vezeték nélküli hálózat lapján.

A Microsoft Windows* XP Konfigurációmentes vezeték nélküli hálózatkezelőjét az alábbi lépésekben tilthatja le:

1. Kattintson a Start > Vezérlőpult lehetőségre.
2. Kattintson duplán a Hálózati kapcsolatok lehetőségre.
3. Kattintson a jobb gombbal a Vezeték nélküli hálózati kapcsolat pontra.
4. Kattintson a Tulajdonságok gombra.
5. Kattintson a WiFi-hálózatok lehetőségre.
6. A vezeték nélküli hálózatot a Windows konfigurálja ne legyen bejelölve. Ha be van, szüntesse meg a bejelölést.
7. Kattintson az OK gombra. Ezzel beállította, hogy a hálózati profilokat az Intel® PROSet/Wireless WiFi-csatlakozás segédprogram kezelje.

> MEGJEGYZÉS: Az Alkalmazás-beállításokban a Jelezze, ha másik alkalmazás használja a vezeték nélküli adaptert négyzetnek bejelöltnek kell lennie. Ez a beállítás figyelmeztetést küld, ha a Microsoft Windows* XP Konfigurációmentes vezeték nélküli hálózatkezelő kezdi kezelni a hálózati profilokat.

## Az Intel® PROSet/Wireless WiFi-csatlakozás segédprogram elindítása

A WiFi-csatlakozás segédprogram elindításához válassza a következő módszerek valamelyikét:

- Kattintson a Start> Programok > Intel PROSet Wireless > WiFi-csatlakozás segédprogram elemre.
- A tálcamenü megnyitásához kattintson jobb gombbal a Windows asztal jobb alsó sarkában lévő tálcaikonra . Kattintson A WiFi konfigurálása gombra.
- Kattintson duplán a tálcaikonra.

A WiFi-csatlakozás segédprogramot a főablakból az alábbi két módszer valamelyikével zárhatja be:

- Válassza a Fájl > Kilépés parancsot a főablak menüjéből.
- Kattintson a Bezárás gombra.
- Kattintson az ablak jobb felső sarkában lévő Bezárás (X) gombra.

## Az Intel® PROSet/Wireless WiFi-csatlakozás segédprogram főablaka

A WiFi-csatlakozás segédprogram szolgáltatásai:

- A kapcsolat állapotának (jelminőség, sebesség és aktuális hálózatnév) megtekintése.
- Az elérhető vezeték nélküli hálózatok megkeresése.
- Profilkezelés.
- Profilok automatikus csatlakoztatása az elérhető hálózatokhoz a Profilok lista szerinti sorrendben.
- Csatlakozás infrastruktúra jellegű és eszköz-eszköz (alkalmi) hálózatokra.
- Az adapter-beállítások konfigurálása.
- A vezeték nélküli kapcsolat problémáinak hibaelhárítása.

### A csatlakozás részletei

A hozzáférési pont és a hálózati adapter részletes paramétereinek megtekintéséhez a főablakban kattintson a Részletek lapra. A Csatlakozási adatok ablak mutatja a jelenlegi hálózati csatlakozás adatait. A teljes leírást lásd a Csatlakozási adatok című részben.

A kapcsolat pillanatnyi állapotát a tálcaikon is jelzi. Lásd A tálcaikonok című részt.

### A főablak kapcsolatállapot-ikonjai

A kapcsolatállapot-ikonok jelzik a WiFi adapter aktuális kapcsolatának állapotát. A kapcsolatállapot-ikon a WiFi-csatlakozás segédprogram főablakában jelenik meg. Lásd Kapcsolatállapot-ikonok.

### Profilkezelés

A WiFi-csatlakozás segédprogram főablakában jelöljön ki egy vezeték nélküli hálózatot, és kattintson a Csatlakozás gombra. A csatlakozás megtörténtével új profil jön létre a Profilok listában. A Profilok lista megjeleníti az aktuális felhasználói profilokat alkalmazásuk sorrendjében. A "fel" és a "le" nyíllal a profilokat a kívánt sorrendbe rendezheti a WiFi hálózatok automatikus eléréséhez.

Profilok a Profilok listán is létrehozhatók, módosíthatók és törölhetők. A WiFi csatlakozási segédprogram főablakában kattintson a Profilok lehetőségre.

Minden vezeték nélküli hálózathoz külön profil konfigurálható. A profilbeállítások tartalmazhatják a hálózat nevét (SSID), üzemmódját és biztonsági beállításait. További információk a Profilkezelés című részben találhatók.

## Menük

A hálózati beállítások konfigurálásához a Fájl, az Eszközök, a Speciális, a Profilok és a Súgó menüt használhatja.

Név | Leírás
Fájl | Kilépés: Bezárja a WiFi-csatlakozás segédprogram főablakát.
Eszközök | Alkalmazás-beállítások: Itt a rendszer egészére kiterjedő csatlakozási preferenciákat állíthat be. További információk az Alkalmazás-beállítások című részben találhatók. Intel® Wireless Troubleshooter: A vezeték nélküli kapcsolat problémáinak hibaelhárítására használható. További információk az Intel® Wireless Troubleshooter című részben találhatók.

Kézi diagnosztikai eszköz: A Kézi diagnosztikai eszközzel diagnosztikai vizsgálatokat futtathat a WiFi adapter működőképességének ellenőrzésére. További információk A Kézi diagnosztikai eszköz című részben találhatók.

Rendszergazda-eszköz: A rendszergazdák vagy az adott számítógépen rendszergazdai jogosultsággal rendelkezők használhatják közös profilok (Bejelentkezés előtti / Közös, Állandó és Voice over IP (VoIP)) konfigurálására. A Rendszergazda-eszközt az informatikai osztály is használhatja a WiFi-csatlakozás segédprogram felhasználói beállításainak konfigurálására és egyéni telepítő csomagok létrehozására, amelyek más rendszerekbe exportálhatók. További információk A Rendszergazda-eszköz című részben találhatók.

MEGJEGYZÉS: A Rendszergazda-eszköz csak akkor érhető el, ha települt az Intel® PROSet/Wireless WiFi szoftver egyedi telepítésekor. Az egyedi telepítés részletesebb információit lásd a További szoftverszolgáltatások telepítése című részben.

Speciális | Adapter-beállítások: Megjeleníti a Microsoft Windows speciális beállításaiban található beállításoknak megfelelő adapter-beállításokat. További információk az Adapter-beállítások című részben találhatók. Az adapter-beállítások elérése Microsoft Windows-ból:

- A Windows vezérlőpultján kattintson duplán a Hálózati kapcsolatok pontra.
- Kattintson a jobb gombbal a Vezeték nélküli hálózati kapcsolat pontra.
- A menüben válassza a Tulajdonságok elemet.
- Az adapter speciális beállításainak megjelenítéséhez kattintson a Beállítás gombra.

Részletes statisztika: Ide kattintva megtekintheti a WiFi adapter és a kapcsolat részletes adatait. További információk a Részletes statisztika című részben találhatók.

A Windows kezelje a WiFi hálózatelérést: Kiválasztásával engedélyezi, hogy a Microsoft Windows* XP kezelje a vezeték nélküli hálózati kapcsolatot. További információk a Windows* XP Konfigurációmentes vezeték nélküli hálózatkezelő című részben találhatók.

Profilok | Profilok kezelése: Kiválasztása esetén létrehozhat és módosíthat profilokat. Kizárások kezelése: Itt megadhatja, hogy az adapter mely hálózatokra ne csatlakozzon automatikusan. További információk a Kizárások kezelése című részben találhatók.
Súgó | Súgó: Elindítja az online súgót. Névjegy: Megjeleníti az alkalmazás telepített összetevőinek verzióadatait.

## A Rendszergazda-eszköz (Eszközök menü)

A Rendszergazda-eszközt a rendszergazdák vagy a számítógép rendszergazdai jogosultságú felhasználói futtathatják. Az eszköz segítségével korlátozható az az ellenőrzés, amelyet a számítógép felhasználói a vezeték nélküli hálózati kapcsolat felett gyakorolhatnak. Ezzel az eszközzel a közös(en használt) profilok is konfigurálhatók.

A rendszergazda beállításai és profiljai csak az eszköz jelszavának beírása után módosíthatók. Célszerű biztonságos és nem könnyen kitalálható jelszót választani.

Ezek a beállítások és profilok egyetlen csomagban exportálhatók a hálózat más számítógépeire. További információk A Rendszergazda-eszköz című részben találhatók.

Név | Leírás
--- | ---
Rendszergazda-csomagok | A rendszergazda-csomagok a rendszergazda-profilok és egyéb beállítások elmentésére szolgálnak. Windows* XP esetén ezt az önkicsomagoló futtatható fájlt átmásolhatja vagy elküldheti a hálózat ügyfélgépeire. Futtatáskor telepíti és konfigurálja a tartalmat a másik számítógépen. Lásd A Rendszergazda-eszköz - Csomagok.
Alkalmazás-beállítások | A WiFi-csatlakozás segédprogram Alkalmazás-beállításaiban a rendszergazda megadhatja, hogyan viselkedjen az alkalmazás a felhasználó számítógépén, és milyen mértékben tudja a felhasználó vezérelni vezeték nélküli kapcsolatának különböző jellemzőit. Lásd A Rendszergazda-eszköz - Alkalmazás-beállítások.
Rendszergazda-profilok | Lehetővé teszik az Állandó és a Bejelentkezés előtti / Közös profilok engedélyezését és letiltását, valamint a számítógép VoIP-beállításainak megadását. Lásd A Rendszergazda-eszköz - Profilok.
Adapter-beállítások | A rendszergazda megadhatja, hogy a felhasználók milyen szintű ellenőrzést gyakorolhassanak a vezeték nélküli hálózati kapcsolat felett. Lásd A Rendszergazda-eszköz - Adapter-beállítások.
EAP-FAST A-ID csoportok | A rendszergazda kiválaszthatja, hogy az EAP-FAST hitelesítésű profilok melyik hatóságazonosító (A-ID) RADIUS kiszolgálótól kapják a védett hozzáférés-hitelesítő adatokat (PAC-ket). Az A-ID csoportokat a számítógép minden felhasználója közösen használja; segítségükkel az EAP-FAST profilok több A-ID-ből származó több PAC-t képesek támogatni. Lásd A Rendszergazda-eszköz - EAP-FAST A-ID csoportok:
Jelszó módosítása | A Rendszergazda-eszköz jelszavának módosítása. További részletek a Jelszó módosítása című részben találhatók.
Bezárás | Az oldal bezárása.
Súgó? | Megjeleníti az adott oldalhoz tartozó súgószöveget.

## A Windows kezelje a WiFi hálózatelérést (Speciális menü)

A Microsoft Windows* XP Konfigurációmentes vezeték nélküli hálózatkezelőjébe be van építve egy vezeték nélküli kapcsolatot konfiguráló segédprogram. Ez a szolgáltatást a WiFi-csatlakozás segédprogramban lehet engedélyezni vagy letiltani. A Speciális menüben kattintson A Windows kezelje a WiFi hálózatelérést pontra. Ha a Windows* XP konfigurációmentes vezeték nélküli hálózatkezelője engedélyezett, az WiFi-csatlakozás segédprogram szolgáltatásai le vannak tiltva. Ha WiFi csatlakozásait a WiFi-csatlakozás segédprogrammal szeretné kezelni, a főablakban kattintson A WiFi vezérlés engedélyezése lehetőségre.

## Az Intel® PROSet/Wireless WiFi-csatlakozás segédprogram telepítése

### Szokásos telepítés

Szokásos telepítés esetén a következő összetevők települnek.

- A WiFi-csatlakozás segédprogram illesztőprogramja. Ha kívánja, telepítheti csak az illesztőprogramot. Ez a minimális szintű telepítés.
- A WiFi-csatlakozás segédprogram. Ebbe Szokásos telepítés esetén az alábbiak tartoznak bele:
  - Wi-Fi Protected Setup*
  - Intel® Wireless Troubleshooter

> MEGJEGYZÉS: Ha szándékában van Novell Client* Windows alkalmazást használni, akkor még a WiFi-csatlakozás segédprogram telepítése előtt telepítse. Ha a WiFi-csatlakozás segédprogram már telepítve van, a Novell Client for Windows telepítése előtt távolítsa el.

### Egyedi telepítés

Egyedi telepítés esetén a következő szolgáltatások választhatók. Közülük a Wi-Fi Protected Setup* és az Intel® Wireless Troubleshooter szokásos telepítéskor is települ.

- A Rendszergazda-eszköz
- WMI-támogatás
- Egyszeri bejelentkezés
  - Bejelentkezés előtti csatlakozás
- Wi-Fi Protected Setup
- Intel® Wireless Troubleshooter

Rendszergazda-eszköz: Telepíti a Rendszergazda-eszközt az Eszközök menübe. Ezzel az eszközzel konfigurálhatók a közös(en használt) profilok. A Rendszergazda-eszközt az informatikai osztály is használhatja a WiFi-csatlakozás segédprogram funkcióinak ki- és bekapcsolására.

WMI-támogatás: A Windows Management Instrumentation funkcióval a rendszergazdák, akiknél nincs telepítve a WiFi-csatlakozás segédprogram, távfelügyelhetik azokat az ügyfélgépeket, amelyeken telepítve van a WiFi-csatlakozás segédprogram.

Egyszeri bejelentkezés: Telepíti az Egyszeri bejelentkezés Bejelentkezés előtti / Közös csatlakozás szolgáltatását. Ezzel az eszközzel konfigurálhatók a megosztott(en használt) profilok a Rendszergazda-eszközből. Az egyszeri bejelentkezést olyan környezetben érdemes használni, ahol a felhasználók felhasználónévvel, jelszóval és tartománnyal jelentkeznek be a számítógépre. A Gyors felhasználóváltás nem támogatja a tartományneves bejelentkezést. Az Egyszeri bejelentkezés telepítése letiltja a Windows* XP üdvözlő képernyőjét és Gyors felhasználóváltás szolgáltatását.

> MEGJEGYZÉS: Windows* XP Home Edition esetén a Gyors felhasználóváltás alapértelmezés szerint engedélyezve van. Ez a megoldás az otthoni felhasználók számára előnyös. A Gyors felhasználóváltás önálló vagy munkacsoporthoz csatlakozó Windows* XP Professional rendszeren is elérhető. Ha a Windows* XP Professional operációs rendszert futtató számítógép egy tartományhoz csatlakozik, a Gyors felhasználóváltás nem működik.

Bejelentkezés előtti csatlakozás: A Bejelentkezés előtti / Közös csatlakozás profilja akkor aktiválódik, amikor a felhasználó bejelentkezik a gépre. A Bejelentkezés előtti csatlakozás létrehozza a vezeték nélküli kapcsolatot, még mielőtt a felhasználó bejelentkezne a Windows-ba. Ez a szolgáltatás az Egyszeri bejelentkezéssel együtt települ.

WiFi Protected Setup: Ez a Szokásos telepítés részeként települő szolgáltatás észleli a kompatibilis vezeték nélküli útválasztók jelenlétét, és megkönnyíti a hozzájuk való csatlakozást.

Intel® Wireless Troubleshooter: Hasznos segítséget nyújt a WiFi csatlakozás problémáinak megoldásához.

Ha szeretné telepíteni ezeket a szolgáltatásokat, a telepítés során válassza az Egyéni lehetőséget. A szolgáltatások telepítéséhez kövesse az alábbi utasításokat. Ha már telepítve van a WiFi-csatlakozás segédprogram, a további részletekről a telepítés utáni utasítások cím alatt olvashat.

## Telepítse az Intel® PROSet/Wireless WiFi-csatlakozás segédprogramot

1. Helyezze be a telepítő CD-t a CD-meghajtóba.
2. A telepítő ezt az üzenetet jeleníti meg:
   Üdvözli az Intel® PROSet Wireless Tools telepítő varázslója. Kattintson a Tovább gombra.
3. Az alábbi üzenet jelenik meg:
   Üdvözli az Intel® PROSet/Wireless WiFi szoftver InstallShield varázslója. Kattintson a Tovább gombra.
4. Olvassa el a licencszerződést.
5. Kattintson az Elfogadom a licencszerződés feltételeit lehetőségre. A Nyomtatás gombra kattintva kinyomtathatja a licencszerződést. Ezután kattintson a Tovább gombra.
6. Ha elfogadja az alapértelmezett telepítési mappát, kattintson a Tovább gombra. Ha máshová kíván telepíteni, a Módosítás gombra kattintva megadhat egy másik helyet. Ezután kattintson az OK, majd a Tovább gombra.
7. Válassza a Szokásos vagy az Egyedi lehetőséget. A Szokásos lehetőség választása esetén a 9. lépéssel folytassa.
8. Egyedi telepítés esetén válassza ki a listából a telepítendő szolgáltatásokat. A fentiek részletes leírásához lásd az Egyedi telepítés című részt. Mindegyik szolgáltatásnál három lehetőség közül választhat:

- A szolgáltatás a helyi merevlemezre lesz telepítve.
- A szolgáltatás összes részfunkciójával együtt a helyi merevlemezre lesz telepítve.
- A szolgáltatás nem fog rendelkezésre állni.

9. Kattintson a Tovább gombra.
10. A telepítés több percig is eltarthat. A telepítés befejeztekor az Az InstallShield varázsló befejeződött üzenet jelenik meg. Kattintson a Befejezés gombra.
11. Lehetséges, hogy a telepítő megkéri, indítsa újra a gépet. Ebben az esetben célszerű az azonnali újraindítást választani. Az azonnali újraindításhoz kattintson az Igen, a későbbi újraindításhoz a Nem gombra.

## További szoftverszolgáltatások telepítése

Ha már telepítve van a WiFi-csatlakozás segédprogram, kövesse az alábbi utasításokat a Rendszergazda-eszköz és a Bejelentkezés előtti csatlakozás telepítéséhez:

1. Kattintson a Start > Vezérlőpult > Programok telepítése és törlése > Intel PROSet/Wireless WiFi szoftver parancsra.
2. Kattintson a Módosítás gombra.
3. Az alábbi üzenet jelenik meg:
   Üdvözli az Intel® PROSet/Wireless WiFi szoftver InstallShield varázslója. Kattintson a Tovább gombra.
4. Kattintson a Módosítás gombra. Ezután kattintson a Tovább gombra.
5. Kattintson az eddig nem telepített, de telepíteni kívánt összetevő(k) melletti vörös X-re.
6. Mindegyik telepítendő összetevőnél válassza ki az alábbi két lehetőség egyikét:
   - A szolgáltatás a helyi merevlemezre lesz telepítve.
   - A szolgáltatás összes részfunkciójával együtt a helyi merevlemezre lesz telepítve.
7. Kattintson a Tovább gombra.
8. A telepítés több percig is eltarthat. A telepítés befejeztekor az Az InstallShield varázsló befejeződött üzenet jelenik meg. Kattintson a Befejezés gombra.
9. Lehetséges, hogy a telepítő megkéri, indítsa újra a gépet. Ebben az esetben célszerű az azonnali újraindítást választani. Az azonnali újraindításhoz kattintson az Igen, a későbbi újraindításhoz a Nem gombra.

## Az Intel® PROSet/Wireless WiFi-csatlakozás segédprogram eltávolítása

A WiFi-csatlakozás segédprogram eltávolításához kövesse az alábbi lépéseket:

1. Kattintson a Start > Vezérlőpult > Programok telepítése és törlése parancsra.
2. Kattintson az Intel PROSet/Wireless WiFi szoftver bejegyzésre.
3. Kattintson a Módosítás gombra.
4. Az alábbi üzenet jelenik meg:
   Üdvözli az Intel® PROSet/Wireless WiFi szoftver InstallShield varázslója. Kattintson a Tovább gombra.
5. Kattintson az Eltávolítás gombra.
6. Kattintson a Tovább gombra.
7. Megjelenik a következő üzenet. Jelölje ki a lista kívánt elemét, majd kattintson a Tovább gombra.
   Felhasználó által definiált beállítások mentése. Válassza ki, mi történjen meglévő alkalmazás-beállításaival:
   - Mentés. Az alkalmazás jelenlegi verziójához tartozó beállítások és fájlok mentése.
   - Konvertálás és mentés. A beállítások és fájlok mentése az Intel® PROSet/Wireless 10-es és 11-es verziója szerinti formátumban.
   - Eltávolítás. Az alkalmazás-beállítások nem lesznek elmentve.

8. Az eltávolítás több percig is eltarthat. Az eltávolítás befejeztekor az Az InstallShield varázsló befejeződött üzenet jelenik meg. Kattintson a Befejezés gombra.
9. Lehetséges, hogy a telepítő megkéri, indítsa újra a gépet. Ebben az esetben célszerű az azonnali újraindítást választani. Az azonnali újraindításhoz kattintson az Igen, a későbbi újraindításhoz a Nem gombra.

Vissza az oldal tetejére

Vissza a tartalomjegyzékhez

Védjegyek és nyilatkozatok