Vissza a tartalomjegyzékhez

# Alkalmazás-beállítások (Eszközök menü)

Az Alkalmazás-beállítások határozzák meg az Intel® PROSet/Wireless WiFi-csatlakozás segédprogram viselkedését.

## Megnyitás

A főablak Eszközök menüjében kattintson az Alkalmazás-beállítások lehetőségre.

## Az Alkalmazás-beállítások ismertetése

Név | Leírás
--- | ---
Adapter | Az ablak felső részén jelenik meg, és kiírja a WiFi adaptert. Az adapter az alábbiak valamelyike lehet:

- Intel® Centrino® Ultimate-N 6300
- Intel® Centrino® Advanced-N + WiMAX 6250
- Intel® Centrino® Advanced-N 6200
- Intel® WiFi Link 5300
- Intel® WiMAX/WiFi Link 5150
- Intel® WiFi Link 5100
- Intel® WiFi Link 1000
- Intel® Wireless WiFi Link 4965AGN
- Intel® Wireless WiFi Link 4965AG_
- Intel® PRO/Wireless 3945ABG Network Connection
- Intel® PRO/Wireless 3945_BG Network Connection

Speciális beállítások: Az alábbi beállítások határozzák meg, hogyan viselkedik és jelenít meg információkat a WiFi-csatlakozás segédprogram.
Tálca | Alkalmazásikon megjelenítése a tálcán: Ha bejelöli, megjelenik az állapotikon. Az ikon helye a Windows Tálca (értesítési terület). Az ikon jelzi a vezeték nélküli kapcsolat mindenkori állapotát. Törölje a bejelölést, ha nem kívánja megjeleníteni az állapotikont.

A tálcán megjelenő állapotikon több feladatot is ellát:

- Vizuálisan jelzi a kapcsolat állapotát és a vezeték nélküli hálózat tevékenységét. A különböző tevékenységeket különböző színekkel és animációval jelzi. További információk a Tálcaikonok című részben találhatók.
- Menü: Ha jobb gombbal az ikonra kattint, megjelenik egy menü. A menüből különféle feladatok kezdeményezhetők, például a rádió be- és kikapcsolása vagy a WiFi-csatlakozás segédprogram indítása. További információkért lásd A tálcaikon menüparancsai.
- Eszköztippek és asztali értesítések. További információkért lásd Eszköztippek és az asztalon megjelenő üzenetek.

Értesítések | Riasztási értesítések megjelenítése: Ha bejelöli, az asztali értesítések megjelennek a tálcaikon mellett. Üzenet jelenik meg, ha felhasználói beavatkozás szükséges. Csak fontos események váltanak ki asztali üzenetet. Az asztali értesítésre kattintva elindul a megfelelő beavatkozás. Ha nem kívánja megjeleníteni az asztali értesítéseket, törölje a jelet a négyzetből. További információk találhatók az Eszköztippek és asztali értesítések című részben.

Válassza az alábbi lehetőségek egyikét:

Információs értesítések: Ezek a kevésbé fontos asztali értesítések. Nem igényelnek felhasználói beavatkozást, de jelentősen segíthetik a vezeték nélküli kapcsolat használatát.

- Információs értesítések megjelenítése: Ez az alapértelmezett beállítás. Minden információs értesítés megjelenik a tálcaikon mellett. Ezek az értesítések jelzik a hatótávolságon belüli elérhető vezeték nélküli hálózatokat, ami segíti a használatot. Jelzik továbbá a hálózati kapcsolat létrejöttét és megszakadását is. További információk találhatók az Eszköztippek és asztali értesítések című részben.
- Az elérhető hálózatok listájának megjelenítése, ha nincs aktív kapcsolat: Ezt a pontot akkor lehet bejelölni, ha nincs bejelölve az Információs értesítések megjelenítése jelölőnégyzet. Ha az asztali értesítések le vannak tiltva, ezzel a beállítással akkor is értesítést kap az elérhető hálózatokról, ha a WiFi adapter nincs hálózatra csatlakozva.

Értesítés, ha másik alkalmazás is használja a WiFi adaptert: Bejelölése esetén üzenet jelzi, ha más alkalmazások megpróbálják kezelni a WiFi adaptert. Ez hasznos, ha egy hotspot által biztosított szoftvert használ (pl. kávézóban vagy repülőtéren). A WiFi-csatlakozás segédprogram funkcióinak használatához a hotspot elhagyása után célszerű kikapcsolni az ilyen a szoftvereket.

Automatikus csatlakozás | Csak profilok használatával csatlakozzon az elérhető hálózatokhoz: (Alapértelmezés) A WiFi adapter csak akkor csatlakozik egy elérhető hálózatra, ha a Profilok listában van annak megfelelő profil. Ha nincs megfelelő profil, ezt üzenet jelzi (lásd az Értesítések pontot). A vezeték nélküli eszköz csak akkor csatlakozik a hálózatra, ha van megfelelő profil, vagy ha Ön konfigurál egy új megfelelő profilt.

Csatlakozás bármely elérhető hálózatra, megfelelő profil nélkül is: Ha ezt választja, automatikusan rákapcsolódhat egy hálózatra, ha nincs profil beállítva, és olyan helyen tartózkodik, ahol egy nyitott, nem biztonságos vezeték nélküli hálózat működik. MEGJEGYZÉS: A nyílt hálózatok nem nyújtanak védelmet. Az ilyen vezeték nélküli kapcsolat biztonságáról Önnek kell gondoskodnia. A nyílt vezeték nélküli kapcsolat biztonságossá tehető például virtuális magánhálózati (VPN) szoftver használatával.

Csatlakozás bármely hálózatra csak profilok alapján (Cisco üzemmód): Ha ezt választja, a rendszer sorra próbálkozik minden egyes profillal a megadott sorrendben. Ez azt jelzi, hogy a számítógép egy olyan hozzáférési pont közelében van, amelynek több SSID-je van, de csak az egyiket teszi közzé.

Ne legyen automatikus csatlakozás. A felhasználó kézileg fog csatlakozni: Ha be van jelölve, kikapcsolja az automatikus csatlakozást.

Kizárások kezelése | Az automatikus kizárási lista engedélyezése: Jelölje be, ha engedélyezni kívánja az automatikus kizárási listát. Ez a funkció letiltja az automatikus csatlakozást a kizárt hozzáférési pontokhoz. További információk a Kizárások kezelése című részben találhatók.

A kézi kizárási lista engedélyezése: Jelölje be, ha engedélyezni kívánja a kézi kizárási listát. Ez a funkció letiltja az automatikus csatlakozást a kizárt hálózatokhoz. További információk a Kizárások kezelése című részben találhatók.

WiFi hálózatok lista | Fejléc megjelenítése az oszlopok rendezéséhez: Ha bejelöli, a WiFi hálózatok listában megjelennek az oszlopfejlécek. Bármelyik oszlop fejére kattintva növekvő vagy csökkenő sorrendbe rendezhető az illető oszlop.
Értesítés megosztott mappákról | A fájl- és nyomtatómegosztás lehetővé teszi, hogy a hálózat más számítógépei hozzáférhessenek az Ön gépének erőforrásaihoz. Ha vezeték nélküli noteszgépén engedélyezi a fájl- és nyomtatómegosztást, legyen óvatos. Ezzel a funkcióval értesítést kaphat, ha vannak megosztott mappái, és olyan vezeték nélküli hálózatra csatlakozik, amely eleget tesz az alábbi feltételek bármelyikének:

- A Microsoft Windows tűzfala ki van kapcsolva
- A Fájl- és nyomtatómegosztás a Microsoft Windows tűzfal-beállításaiban kivételként engedélyezve van.

A megosztott mappák megosztásának automatikus megszüntetése, amíg a gép egy nem biztonságos hálózatra van csatlakoztatva.
Automatikusan elrejtheti megosztott mappáit, amikor nyílt/nem biztonságos hálózatra van csatlakoztatva. Ez a lehetőség némi többletbiztonságot nyújt.

Értesítés letiltása
Hagyja megosztott mappáimat megosztva, amikor nyílt/nem biztonságos hálózatra kapcsolódok.

Értesítést kérek nem biztonságos hálózatra való kapcsolódáskor.
Ha bejelöli, értesítést kap, valahányszor nyílt, titkosítatlan hálózatra csatlakozik.

Értesítés eszköz-eszköz (alkalmi) hálózat esetén | Az alábbi beállításoktól függő értesítéseket kap, ha alkalmi hálózatra csatlakozik. Két percenként legfeljebb öt értesítést kap. Értesítés, ha az alkalmi hálózaton nincsenek egyenrangú ügyfélgépek Értesítés, ha az alkalmi hálózatra nem csatlakozott egyetlen egyenrangú ügyfélgép sem.

Értesítés, ha minden egyenrangú ügyfélgép kijelentkezett a hálózatból
Értesítés, ha az összes egyenrangú ügyfélgép kilépett a hálózatból.

Értesítés a hálózatnévről (SSID-ről) | Értesítést kap, ha a hálózati csatlakozás az alapértelmezett hálózatnévvel (SSID) történik. Előre definiált alapértelmezett hálózatnevek például a következők: wireless, WLAN, linksys, default. Ha alapértelmezett hálózatnevű (SSID azonosítójú) hozzáférési pontra csatlakozik, ez biztonsági problémát jelenthet. Az ilyen hozzáférési pont általában az összes biztonsági és felügyeleti beállítás alapértelmezését használja (például nyílt hitelesítést, alapértelmezett IP-címet, felhasználónevet vagy jelszót). Ha ez egy személyes hálózat, a biztonság növelése érdekében változtassa meg a hálózat nevét és biztonsági beállításait.

Értesítés, ha alapértelmezett SSID azonosítóval csatlakozik egy hálózatra
Értesítést kap, ha az alapértelmezett hálózatnévvel csatlakozik egy hálózatra.

WiFi-beállítások | Társítás után ne legyen WiFi-keresés: Ez a beállítás letiltja további WiFi hozzáférési pontok keresését, ha az adapter már csatlakozott egy hozzáférési pontra (hálózatra). A csatlakozás utáni keresés letiltása javíthatja a kapcsolat viselkedését.
Wi-Fi Protected Setup* | Értesítés, ha vannak a számítógép hatókörzetében Wi-Fi Protected Setup szabványú hozzáférési pontok Ha bejelöli, értesítést kap, amikor Wi-Fi Protected Setup* szabványú hozzáférési pont van a számítógép hatókörzetében. Ez olyankor szükséges, ha ezt a számítógépet fel kívánja venni (csatlakoztatni kívánja) a hozzáférési pontra, vagy ha egy hozzáférési pont regisztrátorává kívánja tenni. Az alapértelmezett érték Be.
OK | Menti a beállításokat és visszatér az előző lapra.
Mégse | Bezárja a párbeszédpanelt és elveti a módosításokat.
Súgó? | Megjeleníti az adott oldalhoz tartozó súgószöveget.

Vissza az oldal tetejére

Vissza a tartalomjegyzékhez

Védjegyek és nyilatkozatok