Takaisin Sisällys-sivulle

# Intel® PROSet/Wireless WiFi -yhteysapuohjelman käyttäminen

Intel® PROSet/Wireless WiFi -yhteysapuohjelman käyttäminen langattoman käytön hallintasovelluksena
Intel® PROSet/Wireless WiFi -yhteysapuohjelman käynnistäminen
Intel® PROSet/Wireless WiFi -yhteysapuohjelman käynnistäminen tehtäväpalkista

- Tehtäväpalkin kuvakkeet
- Työkaluvihjeet ja hälytyssanomat

Intel® PROSet/Wireless WiFi -yhteysapuohjelman pääikkuna

- Ensimmäinen yhteyskerta
- WiFi-verkot-luettelo
- Yhteystilan kuvakkeet
- Verkon ominaisuudet
- Yhteyden tiedot

Intel® PROSet/Wireless WiFi -ohjelmiston valikot

- Työkalut-valikko
  - Sovellusasetukset
  - Intel® Wireless Troubleshooter
  - Manuaalinen vianmääritys -työkalu
  - Hallinta-apuohjelma
- Lisäasetukset-valikko
  - Sovitinasetukset
  - Lisätilastotiedot
  - Käytä Windowsia WiFi-yhteyksien hallinnassa
- Profiilit-valikko
  - Hallitse profiileja
  - Pois jätettävien hallinta

Intel® PROSet/Wireless WiFi -yhteysapuohjelman profiiliominaisuuksien käyttäminen
Langattoman käytön kytkeminen pois päältä ja päälle
Intel® PROSet/Wireless WiFi -yhteysapuohjelman asentaminen
Muiden ohjelmisto-ominaisuuksien asentaminen
Intel® PROSet/Wireless WiFi -yhteysapuohjelman asennuksen poistaminen

## Intel® PROSet/Wireless WiFi -yhteysapuohjelman käyttäminen langattoman käytön hallintasovelluksena

Intel® PROSet/Wireless WiFi -ohjelmalla määritetään, muokataan ja hallitaan WiFi-verkkoyhteyden muodostamisessa käytettäviä WiFi-verkkoprofiileja. Lisäksi sen avulla voidaan määrittää lisäasetuksia, kuten virranhallinta-asetuksia ja Ad Hoc -WiFi-verkkojen muodostamisessa käytettäviä kanavavalinta-asetuksia.

Jos langattomien yhteyksien hallintasovelluksena käytetään Microsoft* Windows* XP Wireless Zero Configuration -sovellusta, sen voi poistaa käytöstä Microsoft Windowsin Langaton verkko -välilehdellä.

Microsoft Windows* XP Wireless Zero Configuration -sovelluksen poistaminen käytöstä langattoman käytön hallintasovelluksena:

1. Valitse Käynnistä > Ohjauspaneeli.
2. Kaksoisnapsauta Verkkoyhteydet-kohtaa.
3. Napsauta hiiren kakkospainikkeella Langaton verkkoyhteys -kohtaa.
4. Valitse Ominaisuudet.
5. Valitse WiFi-verkot.
6. Tarkista, että Käytä Windowsia langattomien verkkoasetusten määrittämiseen ei ole valittuna. Jos se on valittuna, poista sen valinta.
7. Valitse OK. Tämä vahvistaa, että verkkoprofiileja hallitaan Intel® PROSet/Wireless WiFi -yhteysapuohjelmalla.

> HUOMAUTUS: Tarkista, että Sovellusasetukset-vaihtoehto Ilmoita, kun muu sovellus käyttää WiFi-sovitinta on valittuna. Kun tämä vaihtoehto on valittuna, näyttöön tulee ilmoitus, kun Microsoft Windows* XP Wireless Zero Configuration alkaa hallita verkkoprofiileja.

## Intel® PROSet/Wireless WiFi -yhteysapuohjelman käynnistäminen

WiFi Connection –apuohjelman voi käynnistää jollain seuraavista menetelmistä:

- Valitse Käynnistä > Ohjelmat > Intel PROSet Wireless > WiFi-yhteysapuohjelma.
- Avaa tehtäväpalkin valikko napsauttamalla hiiren kakkospainikkeella Windowsin työpöydän oikeassa alakulmassa olevaa tehtäväpalkin kuvaketta. Valitse Määritä WiFi.
- Kaksoisnapsauta tehtäväpalkin kuvaketta.

Voit sulkea WiFi-yhteys–apuohjelman pääikkunassa valitsemalla jommankumman seuraavista:

- Valitse pääikkunassa Tiedosto > Lopeta.
- Valitse Sulje.
- Napsauta ikkunan oikeassa yläkulmassa olevaa sulkemispainiketta (X).

## Intel® PROSet/Wireless WiFi -yhteysapuohjelman pääikkuna

WiFi-yhteysapuohjelman pääikkunassa voit suorittaa seuraavia toimia:

- Nykyisen yhteyden tietojen tarkasteleminen (signaalin laatu, nopeus ja nykyisen verkon nimi).
- Käytettävissä olevien WiFi-verkkojen hakeminen.
- Profiilien hallitseminen.
- Profiilien automaattinen yhdistäminen käytettävissä oleviin verkkoihin profiililuettelossa määritetyssä tietyssä järjestyksessä
- Yhteyden muodostaminen Perusrakenne- ja Laitteidenvälinen (Ad Hoc) -verkkoihin.
- Sovitinasetusten määrittäminen
- Langattoman yhteyden ongelmien vianmääritys.

### Yhteyden tiedot

Voit katsella tukiaseman ja verkkosovittimen yksityiskohtaisia parametreja napsauttamalla pääikkunan Tiedot-painiketta. Yhteyden tiedot -ikkuna sisältää nykyisen verkkoyhteyden tiedot. Katso täydellinen kuvaus kohdasta Yhteyden tiedot.

Tehtäväpalkin ilmaisinalueen kuvake osoittaa myös nykyisen yhteystilan. Katso kohta Tehtäväpalkin kuvakkeet.

### Pääikkunan yhteystilan kuvakkeet

Yhteystilan kuvakkeet ilmaisevat WiFi-sovittimesi nykyisen yhteystilan. Yhteystilan kuvake näkyy WiFi-yhteysapuohjelman pääikkunassa. Katso kohtaa Yhteystilan kuvakkeet.

### Profiilinhallinta

Valitse WiFi-yhteysapuohjelman pääikkunassa Yhdistä WiFi-verkkoon. Kun yhteys muodostetaan, profiililuetteloon luodaan profiili. Profiililuettelo sisältää nykyiset käyttäjäprofiilit niiden käyttämisjärjestyksessä. Järjestä profiilit ylä- ja alanuolien avulla järjestykseen, jossa muodostetaan automaattisesti yhteys WiFi-verkkoon.

Lisäksi profiililuettelossa voi lisätä, muokata ja poistaa profiileja. Valitse Profiilit WiFi Connection –apuohjelman pääikkunassa.

Kuhunkin langattomaan verkkoon voidaan määrittää eri profiileja. Profiilin asetuksiin sisältyvät verkkonimi (SSID), toimintatila ja suojausasetukset. Lisätietoja on kohdassa Profiilinhallinta.

## Valikot

Voit määrittää verkkoasetuksia käyttämällä Tiedosto-, Työkalut-, Lisäasetukset-, Profiilit- ja Ohje-valikkoja.

Nimi | Kuvaus
Tiedosto | Lopeta: Sulkee WiFi –yhteysapuohjelman pääikkunan.
Työkalut | Sovellusasetukset: Järjestelmänlaajuisten yhteysasetusten määrittäminen. Lisätietoja on kohdassa Sovellusasetukset. Intel® Wireless Troubleshooter: Langattoman verkon yhteysongelmien ratkaiseminen. Lisätietoja on kohdassa Intel® Wireless Troubleshooter.

Manuaalinen vianmääritys -työkalu: Manuaalinen vianmääritys -työkalun avulla voit suorittaa vianmääritystestejä, jotka tarkistavat WiFi-sovittimen toiminnan. Lisätietoja on kohdassa Manuaalinen vianmääritys -työkalu.

Hallinta-apuohjelma: Tarkoitettu järjestelmänvalvojien tai tietokoneen muiden järjestelmänvalvojien käyttöön jaettujen profiilien (Yhteys ennen sisäänkirjautumista / Yhteinen, Pysyvä ja Voice over IP [VoIP]) määrittämistä varten. Myös yrityksen tietotekniikkaosasto voi käyttää Hallinta-apuohjelmaa ja määrittää sen avulla käyttäjäasetuksia WiFi-yhteysapuohjelmassa sekä luoda mukautettuja asennuspakkauksia vietäväksi muihin järjestelmiin. Lisätietoja on kohdassa Hallinta-apuohjelma.

HUOMAUTUS: Hallinta-apuohjelma on käytettävissä vain siinä tapauksessa, että se asennettiin Intel® PROSet/Wireless WiFi -ohjelmiston mukautetun asennuksen aikana. Lisätietoja mukautetusta asennuksesta on kohdassa Ohjelmiston lisäominaisuuksien asentaminen.

Lisäasetukset | Sovitinasetukset: Näyttää Sovitinasetukset, jotka vastaavat Microsoft Windowsin Lisäasetukset-kohdassa tehtyjä asetuksia. Lisätietoja on kohdassa Sovitinasetukset. Sovitinasetusten määrittäminen Microsoft Windowsissa:

- Kaksoisnapsauta Windowsin Ohjauspaneelissa Verkkoyhteydet-vaihtoehtoa.
- Napsauta hiiren kakkospainikkeella Langaton verkkoyhteys -kuvaketta.
- Valitse valikosta Ominaisuudet.
- Tuo sovittimen lisäasetukset näyttöön valitsemalla Määritä.

Lisätilastotiedot: Valitsemalla tämän voit tarkastella WiFi-sovittimen ja yhteyden yksityiskohtaisia tietoja. Lisätietoja on kohdassa Lisätilastotiedot.

Windowsin käyttö WiFi yhteyksien hallinnassa: Microsoft Windows* XP:n ottaminen käyttöön langattoman käytön hallintasovelluksena. Lisätietoja on kohdassa Microsoft Windows* XP Wireless Zero Configuration.

Profiilit | Hallitse profiileja: Profiilien luominen ja muokkaaminen. Hallitse pois jätettäviä: Verkkojen sulkeminen pois automaattisen yhteydenmuodostuksen piiristä. Lisätietoja on kohdassa Hallitse pois jätettäviä.
Ohje | Ohje: Käytönaikaisen ohjeen avaaminen. Tietoja: Nykyisten asennettujen sovelluskomponenttien versiotiedot.

## Hallinta-apuohjelma (Työkalut-valikko)

Hallinta-apuohjelma on tarkoitettu tämän tietokoneen järjestelmänvalvojan käyttöön. Tämän apuohjelman avulla järjestelmänvalvoja voi rajoittaa tasoa, jolla tietokoneen käyttäjät voivat hallita langattomia verkkoyhteyksiä. Tätä apuohjelmaa käytetään myös yhteisten (jaettujen) profiilien määrittämisessä.

Käyttäjät eivät voi muuttaa järjestelmänvalvojan asetuksia tai profiileja, jos he eivät tunne apuohjelman salasanaa. Salasanaksi pitää valita niin, että se on turvallinen ja vaikea arvata.

Nämä asetukset ja profiilit voi viedä yhtenä pakkauksena verkon muihin tietokoneisiin. Lisätietoja on kohdassa Hallinta-apuohjelma.

Nimi | Kuvaus
--- | ---
Järjestelmänvalvojan pakkaukset | Järjestelmänvalvojan pakkauksia käytetään hallintaprofiilien ja muiden asetusten tallentamiseen. Windows XP* -käyttöjärjestelmässä voi kopioida tai lähettää tämän itsepurkautuvan suorittuvan tiedoston verkon asiakaskoneisiin. Kun se suoritetaan, sen sisällys asennetaan ja määritetään kohdetietokoneeseen. Lisätietoja on kohdassa Järjestelmänvalvojan pakkaukset.
Sovellusasetukset | Järjestelmänvalvoja voi WiFi-yhteysapuohjelman Sovellusasetukset-kohdassa hallita sovelluksen toimintaa käyttäjän tietokoneessa ja valita tason, jolla käyttäjät saavat hallita langattomien yhteyksiensä eri näkökohtia. Lisätietoja on kohdassa Hallinta-apuohjelman sovellusasetukset.
Hallintaprofiilit | Voit ottaa käyttöön Pysyvä- tai Yhteys ennen sisäänkirjautumista / Yhteinen -profiileja tai poistaa niitä käytöstä ja määrittää Voice over IP (VoIP) -asetuksia tietokoneessa. Lisätietoja on kohdassa Järjestelmänvalvojan profiilit.
Sovitinasetukset | Järjestelmänvalvoja voi määrittää, miten paljon käyttäjät voivat hallita langattomia verkkoasetuksia. Lisätietoja on kohdassa Hallinta-apuohjelman sovitinasetukset.
EAP-FAST-A-tunnusryhmät | Järjestelmänvalvoja voi valita Authority Identifier (A-ID) RADIUS -palvelimen, joka jakaa PAC (Protected Access Credential) -tiedot EAP-FAST-laillisuustarkistusta käyttäville profiileille. A-tunnusryhmät jaetaan tietokoneen kaikkien käyttäjien kesken ja ne sallivat EAP-FAST-profiilien tukea useita PAC-tunnuksia useista A-tunnuksista. Hallinta-apuohjelman EAP-FAST-A-tunnusryhmät.
Vaihda salasana: | Hallinta-apuohjelman salasanan vaihtaminen. Lisätietoja on kohdassa Vaihda salasana.
Sulje | Tämän sivun sulkeminen.
Ohje | Tämän sivun ohjetiedot.

## Käytä Windowsia Wi-Fi-yhteyksien hallintaan (Lisäasetukset-valikko)

Microsoft Windows* XP:n Wireless XP Zero Configuration -ominaisuus on käyttöjärjestelmän sisäinen langattoman käytön asetusten määritystyökalu. Tämä ominaisuus voidaan ottaa käyttöön tai poistaa käytöstä WiFi-yhteysapuohjelmassa. Valitse Lisäasetukset-valikosta Käytä Windowsia Wi-Fi-yhteyksien hallintaan. Jos Windows* XP Wireless Zero Configuration on käytössä, WiFi-yhteysapuohjelman ominaisuudet ovat poissa käytöstä. Voit antaa WiFi-yhteysapuohjelman hallita WiFi-yhteyksiä valitsemalla pääikkunassa Ota WiFi-hallinta käyttöön.

## Intel® PROSet/Wireless WiFi -yhteysapuohjelman asentaminen

### Tyypillinen-asennus

Seuraavat komponentit asennetaan Tyypillinen-asennuksen yhteydessä:

- WiFi-yhteysapuohjelman ohjain. Voit halutessasi asentaa pelkän ohjaimen. Tämä on vähimmäisasennus.
- WiFi-yhteysapuohjelma. Tyypillinen-asennuksessa tämä sisältää seuraavat komponentit:
  - Wi-Fi Protected Setup*
  - Intel® Wireless Troubleshooter

> HUOMAUTUS: Jos aiot käyttää Novell Client* for Windows -sovellusta, se pitää asentaa ennen WiFi-yhteysapuohjelman asentamista. Jos WiFi-yhteysapuohjelma on jo asennettu, sen asennus pitää poistaa ennen Novell Client for Windows -sovelluksen asentamista.

### Mukautettu-asennus

Mukautettu-asennuksessa voidaan asentaa alla mainitut ominaisuudet. Wi-Fi Protected Setup* ja Intel® Wireless Troubleshooter asennetaan myös Tyypillinen-asennuksen yhteydessä.

- Hallinta-apuohjelma
- WMI-tuki
- Yksi sisäänkirjautuminen
  - Yhteys ennen sisäänkirjautumista
- WiFi Protected Setup
- Intel® Wireless Troubleshooter

Hallinta-apuohjelma: Hallinta-apuohjelman asentaminen Työkalut-valikkoon. Tätä apuohjelmaa käytetään yhteisten (jaettujen) profiilien määrittämisessä. Myös yrityksen tietotekniikkaosasto voi käyttää Hallinta-apuohjelmaa ja määrittää sen avulla WiFi Connection –apuohjelman ominaisuuksia.

WMI-tuki: Windows Management Instrumentation -toiminto sallii järjestelmänvalvojien, joiden tietokoneeseen ei ole asennettu WiFi-yhteysapuohjelmaa, hallita etäsijainnista asiakaskoneita, joihin on asennettu WiFi-yhteysapuohjelma.

Yksi sisäänkirjautuminen: Yksi sisäänkirjautuminen Yhteys ennen sisäänkirjautumista -ominaisuuden asentaminen. Tätä työkalua käytetään yhteisten (jaettujen) profiilien määritykseen Hallinta-apuohjelmalla. Yksi sisäänkirjautuminen -ominaisuus on tarkoitettu yritysympäristöön, jossa käyttäjät kirjautuvat tietokoneeseen antamalla käyttäjänimen, salasanan ja yleensä myös toimialueen. Käyttäjän pikavaihtaminen -ominaisuus ei tue kirjautumista toimialuetta käyttämällä. Käyttäjän pikavaihtaminen ja Windows* XP:n Tervetuloa-ikkuna poistetaan käytöstä, kun järjestelmään asennetaan Yksi sisäänkirjautuminen -tuki.

> HUOMAUTUS: Windowsin käyttäjän pikavaihtaminen on oletusarvon mukaan käytössä käytettäessä Windows* XP Home Edition -käyttöjärjestelmää. Se on tarkoitettu kotikäyttäjille. Nopea käyttäjän vaihto on myös käytettävissä Windows* XP Professionalissa, jos se asennetaan itsenäiseen tai työryhmään liitettyyn tietokoneeseen. Jos toimialueeseen lisätään Windows* XP Professional -tietokone, käyttäjien pikavaihtaminen ei ole käytettävissä.

Yhteys ennen sisäänkirjautumista: Yhteys ennen sisäänkirjautumista / Yhteinen -profiili on aktiivinen sen jälkeen, kun asiakas kirjautuu tietokoneeseen. Yhteys ennen sisäänkirjautumista muodostaa langattoman yhteyden, ennen kuin käyttäjä kirjautuu Windowsiin. Tämä ominaisuus asennetaan Yksi sisäänkirjautuminen -ominaisuuden kanssa.

WiFi Protected Setup: Tämä Tyypillinen-asennuksen yhteydessä asennettava toiminto tunnistaa yhteensopivan langattoman reitittimen läsnäolon ja mahdollistaa yhteyden helpon muodostuksen siihen.

Intel® Wireless Troubleshooter: Helpottaa langattomiin WiFi-yhteyksiin liittyvien ongelmien ratkaisemista.

Nämä ominaisuudet voi asentaa valitsemalla Mukautettu-vaihtoehdon asennuksen aikana. Voit asentaa alla luetellut ominaisuudet noudattamalla jäljempänä olevia ohjeita. Jos tietokoneeseen on jo asennettu WiFi-yhteysapuohjelma, katso tietoja asentamisesta asennuksen jälkeen.

## Intel® PROSet/Wireless WiFi -yhteysapuohjelman asentaminen

1. Aseta asennus-CD-levy CD-asemaan.
2. Asennusohjelma tuo näyttöön seuraavan sanoman:
   Tervetuloa Intel® PROSet Wireless Tools -apuohjelman ohjattuun asennukseen. Valitse Seuraava.
3. Näyttöön tulee seuraava sanoma:
   Tervetuloa Intel® PROSet/Wireless WiFi -ohjelmiston InstallShield Wizardiin. Valitse Seuraava.
4. Lue käyttöoikeussopimus.
5. Valitse Hyväksyn käyttöoikeussopimuksen ehdot. Voit tulostaa sopimuksen valitsemalla Tulosta. Valitse sitten Seuraava.
6. Hyväksy oletusarvon mukainen kohdekansio valitsemalla Seuraava. Voit määrittää eri sijainnin valitsemalla Muuta. Valitse sitten OK ja Seuraava.
7. Valitse Tyypillinen tai Mukautettu. Jos valitset Tyypillinen, jatka vaiheesta 9.
8. Jos valitset Mukautettu-asennuksen, valitse luettelosta asennettavat ominaisuudet. Katso käytettävissä olevien ominaisuuksien kuvaus kohdasta Mukautettu-asennus. Kullekin ominaisuudelle voidaan valita seuraavat vaihtoehdot:

- Tämä ominaisuus asennetaan paikalliselle kiintolevylle.
- Tämä ominaisuus ja kaikki aliominaisuudet asennetaan paikalliselle kiintolevylle.
- Tämä ominaisuus ei ole käytettävissä.

9. Valitse Seuraava.
10. Asennus voi kestää useita minuutteja. Kun asennus on valmis, näyttöön tulee sanoma InstallShield Wizard on valmis. Valitse Valmis.
11. Tietokone pyydetään ehkä käynnistämään uudelleen. Käynnistä tässä tapauksessa tietokone uudelleen heti. Voit käynnistää tietokoneen uudelleen heti valitsemalla Kyllä tai käynnistää sen uudelleen vasta myöhemmin valitsemalla Ei.

## Muiden ohjelmisto-ominaisuuksien asentaminen

Jos WiFi-yhteysapuohjelma on jo asennettu, asenna Hallinta-apuohjelma ja Yhteys ennen sisäänkirjautumista noudattamalla seuraavia ohjeita:

1. Valitse Käynnistä > Ohjauspaneeli > Lisää tai poista sovellus > Intel PROSet/Wireless WFi -ohjelmisto.
2. Valitse Muuta.
3. Näyttöön tulee seuraava sanoma:
   Tervetuloa Intel® PROSet/Wireless WiFi -ohjelmiston InstallShield Wizardiin. Valitse Seuraava.
4. Valitse Muokkaa. Valitse sitten Seuraava.
5. Napsauta vielä asentamattoman ominaisuuden, jonka haluat asentaa, vieressä olevaa punaista X-merkkiä.
6. Valitse kullekin asennettavalle ominaisuudelle jokin seuraavista vaihtoehdoista:
   - Tämä ominaisuus asennetaan paikalliselle kiintolevylle.
   - Tämä ominaisuus ja kaikki aliominaisuudet asennetaan paikalliselle kiintolevylle.
7. Valitse Seuraava.
8. Asennus voi kestää useita minuutteja. Kun asennus on valmis, näyttöön tulee sanoma InstallShield Wizard on valmis. Valitse Valmis.
9. Tietokone pyydetään ehkä käynnistämään uudelleen. Käynnistä tässä tapauksessa tietokone uudelleen heti. Voit käynnistää tietokoneen uudelleen heti valitsemalla Kyllä tai käynnistää sen uudelleen vasta myöhemmin valitsemalla Ei.

## Intel® PROSet/Wireless WiFi -yhteysapuohjelman asennuksen poistaminen

WiFi –yhteysapuohjelman asennuksen poistaminen:

1. Valitse Käynnistä > Ohjauspaneeli > Lisää tai poista sovellus.
2. Valitse Intel PROSet/Wireless WiFi -ohjelma.
3. Valitse Muuta.
4. Näyttöön tulee seuraava sanoma:
   Tervetuloa Intel® PROSet/Wireless WiFi -ohjelmiston InstallShield Wizardiin. Valitse Seuraava.
5. Valitse Poista.
6. Valitse Seuraava.
7. Näyttöön tulee seuraava sanoma. Valitse haluamasi vaihtoehto luettelosta ja valitse sitten Seuraava.
   Tallenna käyttäjän määrittämät asetukset. Valitse, mitä nykyisen sovelluksen asetuksille tehdään:
   - Tallenna. Sovelluksen nykyisen version asetusten ja tiedostojen tallentaminen.
   - Muunna ja tallenna. Tallennetaan asetukset ja tiedostot Intel® PROSet/Wireless -ohjelman versioiden 10 ja 11 kanssa yhteensopivassa muodossa.
   - Poista. Sovellusasetuksia ei tallenneta.

8. Asennuksen poistaminen voi kestää useita minuutteja. Kun asennus on poistettu, näyttöön tulee sanoma InstallShield Wizard on valmis. Valitse Valmis.
9. Tietokone pyydetään ehkä käynnistämään uudelleen. Käynnistä tässä tapauksessa tietokone uudelleen heti. Voit käynnistää tietokoneen uudelleen heti valitsemalla Kyllä tai käynnistää sen uudelleen vasta myöhemmin valitsemalla Ei.

Takaisin alkuun

Takaisin Sisällys-sivulle

Tavaramerkit ja vastuuvapautuslausekkeet